
ঈশ্বরচন্দ্র বিদ্যাসাগর 

শকাব্দ ১৭৪২, ১২ই আশ্বিন, ইংরাজী ১৮২০ সাল, ২৬শে সেপ্টেম্বর, 
মঙ্গলবার। মেদিনীপুর জিলার বীরসিংহ গ্রামের ঠাকুরদাস বন্দ্যোপাধ্যায় 
হাঁটে গিয়াছিলেন, দুপুরের পর ফিরিয়া আসিলেন। ঠাঁকুরদাঁসের পিতা 
বৃদ্ধ রামজয় তর্কভূষণ বসিয়া ছিলেন দাঁওয়ায়। ঠাকুরদাম আসিতেই 
বামজয় কহিলেন “আমাদের একটা এঁড়ে বাছুর হয়েছে ৷” 

গাভীটি আসন্নগ্রসবা ছিল। ঠাকুরদাস তাড়াতাড়ি গোহালের দিকে 
রওনা! হইতেই রামজয় হাসিয়া কহিলেন-_“না, না, ওদিকে নয়, এদিকে 
এম ।” অন্তঃপুরে স্থতিকাগারের নিকটে গিয়া বৃদ্ধ পিতা পুত্রকে 
নবজাতকের মুখ দেখাইলেন। বলিলেন, “দেখ এঁড়ে বাছুর, ভারি 
একগুয়ে হবে এই ছেলে তোমার 1” 

এই এ'ড়ে বাছুরটি-ই--“বাংলাদেশের দেশী মানুষ, বিদ্ধাসাগর বীর ৷” 
পিতামহ রামজয়ের ভবিষ্যত্বাণী পৌত্র ঈশ্বরচন্ের চরিত্রে অক্ষরে অক্ষরে 
ফলিয়াছিল। যে বস্তুটিকে ঈশ্বরচন্দ্র সত্য বলিয়া ধরিতেন কোন লোভে 
ও ভয়েই তিনি তাহা কদাচ পরিত্যাগ করেন নাই। অধ্যয়ন-অধ্যাপনা 
বিষয়ে, শিক্ষা-বিস্তারে,.দমাজসংস্কারে জীবনের বিচিত্র কর্মের মধ্যে ঈশ্বরচন্দ্র 
বিদ্যাসাগর অনুকরণীয় শক্তি, সাহস, নিষ্ঠা ও দৃঢ়তা দেখাইয়াছেন। 
কর্মবহুল জীবন যাপন করিয়া এই “বীরসিংহের সিংহ্শিশ্ত” ৭১ বৎসর 
বয়সে ১৮৯১ খ্ৰীঃ ২৯শে জুলাই কলিকাতাতেই দেহরক্ষা করেন। 

)/ঠাকুরদাসের আথিক অবদ্থা ভাল ছিল না, কাজেই দারিদ্র্য ও 
অনটনের মধ্যেই দ্ৰশ্বরচন্দ্ৰর বাল্যকাল অতিবাহিত হয়। 
১৮২৯ খ্রীষ্টাব্দে নয় বৎসর বয়সে তিনি কলিকাতা! সংস্কৃত কলেজে ভতি 
হুইয়াছিলেন ৷ এই সময়ে নিজের হাতে তাহাকে রান্নাবান্না করিতে হইত । 
সর্বদা তেল কিনিবার মত পয়সার জোগাড় থাকিত না বলিয়া ঘরে বাতি 
জালান সম্ভব হইত না। সেই জন্য অনেক সময় রাত্রিকালে রাস্তার 
আলোতে তিনি পড়াশুনা করিতেন ৷ ঈশ্বরচন্দ্রের অসাধারণ মেধা সদ্বন্ধে 
একটি চমৎকার কাহিনী আছে। যখন তিনি পিতার সঙ্গে প্রথম 
কলিকাতা আসেন, তখন হাটা-পথে চলিবার সময় রাস্তায় মাইলপোষ্ট 
দেখিয়া ইংরাজী সংখ্যা শিখিরা ফেলিয়াছিলেন। ঈশ্বরচন্দ্র সংস্কৃত 
কলেজে মোট বার বৎসর নয় মাস পাঠ করিয়া ‘বিদ্ধাসাগর’ এই উপাধি 
লাভ করেন। ব্যাকরণ, কাব্য, অলঙ্কার, বেদান্ত, ন্যায়, জ্যোতিষ, 
ধৰ্মশান্ত্ৰ প্ৰভৃতি অধ্যয়ন ছাড়াও ইংরাজী ভাব! ও সাহিত্যে তিনি বিশেষ 
দক্ষতা অর্জন করিয়াছিলেন । 
ছাত্রজীবনের মত কর্ণজীবনে-ও ঈশ্বরচন্দ্র মহতী কাতি অর্জন 
করিয়াছিলেন । একুশ বৎসর বয়সে তিনি ফোট উইলিয়ম কলেজে 
বাঙ্গালা বিভাগে প্রধান পণ্ডিতের পদ গ্রহণ করেন। তারপর সংস্কৃত 
কলেজের সহ্কারী-কর্মদচিব, ফোট উইলিয়ম কলেজের প্রধান কেরাণী 
ও কোবাধ্যক্ষ, সংস্কৃত কলেজের সাহিত্যের অধ্যাপক, সংস্কৃত কলেজের 
কর্মসচিব, সংস্কৃত কলেজের অধ্যক্ষ, বিদ্ধালয়সমূহের পরিদর্শক এভূতি নান! 
গুরুত্বপূর্ণ পদে দীর্ঘকাল যোগ্যতার সহিত কাৰ্য করিয়া গিয়াছেন। 
কিন্ত কেবল ঘোগ্যতাই বিদ্যাসাগরের চাকুরী ও কর্মজীবনের একমাত্র 
গুণ নহে। তিনি যে আন্তরিকতা, উদ্ধম ও দায়িত্বের সহিত শিক্ষার 
প্রতিটি ক্ষেত্রে বিপুল উদ্দীপনা দেখাইয়াছেন, তাহা বিদ্ধয়কর। তিনি 
সংস্কৃত কলেজের পুনর্গঠন করেন। পূর্বে কেবল ব্ৰাহ্মণ ও বৈদ্য ছাত্ৰই 

সংস্কৃত কলেজে পড়িতে পারিত, বিষ্ভাপাগর এই প্রথা রহিত ই 
হিন্দুর নিকট সংস্কৃত কলেজের দ্বার অবারিত করিয়াছিলেন। প্রতি 
অষ্টমী ও প্রতিপদে কলেজের ছুটি হইত, বিদ্যাসাগর এই প্রথা রহিত 
করিয়া রবিবারে কলেজ ছুটির প্রথা. চালু করেন। বঙ্গদেশের নানা 


_ জিলাতে তিনি অনেক পাঁঠশালা ও মডেল স্কুল প্রতিষ্ঠা করেন। নিজের 
. গ্রামের স্কুলের যাবতীয় ব্যয়ভার তিনি নিজেই বহন করিতেন। স্ত্রী- 


শিক্ষা বিস্তারে তাহার দান অসীমান্ত। বেথুন নারী বিগ্যালম্ের তিনি 
ছিলেন অবৈতনিক সম্পাদক । ব্জদেশের জিলায় জিলায় তিনি বহু 
নারী বিগ্ালয় স্থাপন করিয়াছেন। কলিকাতার মেট্টপলিটান স্কুল ও 
কলেজ তিনি প্রতিষ্ঠা করেন এবং যতদিন বাচিয়া ছিলেন ততদিন তিনি-ই 
পরিচালনা করিয়াছেন। তাহার মৃত্যুর পর েট্রপলিটান কলেজের 
নাম হইয়াছে বিগ্ভাসাগর কলেজ। 

বিদ্ভানাগরের সমাঁজসংস্কার-আন্দোলন তাহার ভন্ান্ত প্রচেষ্টাকে 
অতিক্রম করিয়াছিল। তিনি নিজে শাস্ত্ৰভ্ত ও পরম নিষ্ঠাবান ব্রাহ্মণ 
ছিলেন। তথাপি ইংরাজী শিক্ষার ভাল দিকগুলির প্রতি অন্যান্য সংস্কৃতজ্ঞ 
ব্ৰাহ্মণ পণ্ডিতের মত তাহার কোন বিভৃষ্ণা ও বিদ্বেষ ছিল না। সংস্কৃত 
কলেজের পুনর্গঠন, নারী-শিক্ষা বিস্তার, বিদ্যালয় প্রতিষ্ঠা প্রভৃতি কর্মের 
মধ্যে তাহার উদার মনোভাবের পরিচয় সুস্পষ্ট রহিয়াছে । তাহার 
অমর কীর্তি বিধবা বিবাহ আন্দোলন। তখনকার সকল প্রকার প্রতিবাদ- 
প্রতিরোধ অতিক্রম করিয়াও তিনি বিধবা বিবাহ আইন বিধিবদ্ধ করান 
এবং বিধবা বিবাহ প্রচলন করেন । ইহার জন্ত তাহাকে বহু নির্যাতন সহ 
ও ত্যাগ স্বীকার করিতে হইয়াছিল। তাহার জ্যেষ্ঠ পুত্ৰ নারায়ণের 
সহিত-ও তিনি এক বিধবার বিবাহ দরিয়াছিলেন। বহুবিবাহের বিরুদ্ধেও 
তিনি আন্দোলন করেন। হিন্দু ফ্যামিলি এযান্ুয়িটি ফাও তাহারই 
সৃষ্টি । 

কাল৷ সাহিত্য স্ুটি ও প্রসারের দিকেও তাহার দান অসামান্ত ॥ :. 
নানানিক পত্ৰিকা ও উন্নতি বিধায়ক নানা প্রতিষ্ঠানের সহিত বিদ্যাসাগরের 
যোগ ছিল। তিনি তত্ববোধিনীর সঙ্গে সংযুক্ত ছিলেন। ইহ! ছাড়া 
সর্বশুভকরী পত্রিকা এবং সোমপ্রকাশ পত্রিকা তাহার প্রতিভার স্বাক্ষর ॥ 
তিনি একাধারে ভাষা ও সাহিত্য সৃষ্ট করিবার চেষ্টা করিয়াছেন। 
বণপিরিচয়, বোধোদয়, খুপাঠ, উপক্রমণিকা, ব্যাকরণ কৌমুদী, প্রমুখ 
গন্থাবলা--বাংলা ও সংস্কৃত শিক্ষার্থীর কাছে এখনও ভাষা মন্দিরের সুদৃঢ় 
ও নির্ভুল সোপান হইয়া আছে। ইহা ছাড়া বাঙ্গলার ইতিহাস, ভূগোল, 
খগোল বর্ণনা, সংস্কৃত ভাষা ও সংস্কৃত সাহিত্য বিষয়ক প্রস্তাব, শব্দমঞ্জরী 
( অভিধান ) প্রভৃতি বিচিত্ৰ বিষয়ে তাহার রচনা আছে। বিদ্যাসাগরের 
রচিত বিখ্যাত সাহিত্য পুস্তক--শবকুন্তলা, সীতার বনবাস, ভ্ৰান্তিবিলাস- 
কথামালা, আখ্যান মঞ্জরী, মহাভারত প্রভৃতি শুধু ভাষা ও রীতিতে নহে, 
বিষয় গৌরবে এবং সাহিত্য হিসাবে এখনও রসিকজনের মনোহ্রণ করিতে 
পারে। _ 

বিগ্ভাসাগর পিতামাতাকে সাক্ষাৎ দেবতার মত পুজা করিতেন 
মাতৃভক্তি সম্বন্ধে বিদ্যাসাগরের বহু কাহিনী প্রচলিত আছে; তিনি 
সরকারী চাকুরী তুচ্ছ করিয়া দারুণ বর্ষায় দামোদর সাতার দিয়া পার 
হইয়াছিলেন। থিগ্ভাসাগরের অপর নাম দয়ার সাগর । সাগরের মতই 
তাহার দয়া-দাক্ষি্য ছিল অফুরন্ত ও অপীম। ছোটবড় নিধিশেষে 
মাইকেল মধুস্থদন, কবিবর নবীনচন্ত্র সেন হইতে আরম্ভ করিয়া সাধারণ 
নগণ্য ছাত্র, পথের গণিকা পর্যন্ত কত মানুষ যে তাঁহার করুণার দান 
গ্রহণ করিয়া ধন্য হইয়াছে তাহার সংখ্যা নির্ধারণ করা অসম্ভব। গুণমুগ্ধ 
মাইকেল মধুহুদন বিদ্যাসাগরের ব্যক্তিত্ব সম্বন্ধে লিখিয়াছিলেন__“পৃণ০ 
man to whom I have appealed has the genius and. 
Wisdom of an ancient sage, the energy of an English- 

man and the heart of a Bengali mother”— জ্ঞানে প্রাচীন 
-ধধি, কর্মে ইংরেজ, হৃদয়ে বাঙ্গালী মাঁ_মস্তিফ, হৃদয় ও বাহুর অর্থাৎ জ্ঞান 
প্রেম ও কর্মের এই ত্রিমুখী সমন্বয় ঘটয়াছিল ঈশ্বরচন্দ্রের মধ্যে । মাইকেল 
-মধুস্থদন তাই প্রশস্তি গাহিয়াছেন__ 
“বিদ্যার সাগর তুমি বিখ্যাত জগতে 
করুণার সিন্ধু তুমি, সেই জানে মনে, 
দীন যে দীনের বন্ধু |” 

তাহার অসাধারণ তেজস্বিতা ও দৃঢ় আদর্শনিষ্ঠা অনেক সময় 
অনেকের বিস্ময় উৎপাদন করিয়াছে এবং আমাদের জাতীয় ইতিহাসে 
‘সোনার অক্ষরে লেখা থাকিবে । 

রবীন্দ্রনাথ লিখিয়াছেন “আজ আমর! বিদ্যাসাগরকে কেবল বিদ্যা 
ও দয়ার আধার বলিয়া জানি, এই বৃহৎ পৃথিবীর সংশ্রবে আনিয়া যতই 
আমরা মানুষ হইয়া উঠিব, ততই আমরা! পুরুষের মত দুৰ্গম বিস্তীর্ণ 
কর্মক্ষেত্রে অগ্রসর হইতে থাকিব। বিচিত্র বীর্য ও মহত্বের সহিত যতই 
আমাদের প্রত্যহ সন্নিহিতভাবে পরিচয় হইবে, ততই আমরা নিজের 
অন্তরের মধ্যে অনুভব করিতে থাকিব, যে দয়! নহে, বিদ্যা নহে, ঈশ্বরচন্দ্র 
বিদ্যাসাগরের চরিত্রে প্রধান গৌরব তাহার অজেয় পৌরুষ, তাহার অক্ষয় 
নন্যত্ব এবং যতই তাহা অনুভব করিব ততই আমাদের শিক্ষা সম্পূর্ণ ও 
বিধাতার উদ্দেশ্য সফল হইবে এবং বি্ভাসাগরের চরিত্র বাঙ্গালীর জাতীয় 
জীবনে চিরদিনের জন্য প্রতিষ্ঠিত হইয়া থাকিবে ৷” 


বাংলা গন্য ও বিদ্যাসাগর 


ঈশ্বরচন্দ্র বিদ্ধাসাগরকে বাংলা গদ্যের জনক বলিয়| অভিহিত করা 
হয়। কারণ তাহার পূর্ববর্তী গণ্-লেখকদিগের মধ্যে একমাত্র অক্ষয় 
কুমার ছাড়া আর কাহারও রচনাই স্থখম ও সহজপাঠ্য নহে। কিন্ত 
অক্ষয়কুমারের রচনার মধ্যে লালিত্য ও শ্রুতিমাধুর্য ততখানি পাওয়া 
যায় না। বিদ্যাসাগরের গন্ধে এই মাধুর্য ও কাব্যছন্দ পরিস্ফুট হইয়াছে। 
বিদ্যাসাগরের ও অন্ষয়কুমারের রীতি তুলনা করিতে গিয়া মনীবী 
বমেশচন্দ্র দত্ত বিদ্যাসাগরের রীতিকে. আকাশ প্রতিবিশ্বিত নিস্তরঙ্গ 
সরোবরের প্রশান্ত সৌন্দর্যের সহিত এবং অক্ষয়কুমারের রীতিকে বেগবতী 
পাৰ্বত্য নিারিণীর সহিত তুলিত করিয়াছিলেন। তিনি আরও বলিয়াছেন 
“Vidyasagar is the more accomplished master of 
style, Akshay Kumar is the more forcible preacher.” 
[ Literature of Bengal ] বিদ্যাসাগরের এই রচনা-রীতির সুষমা" 
সম্বন্ধে ডাঃ সুনীতিকুমার চট্টোপাধ্যায় যাহ! বলিয়াছেন তাহাও উল্লেখযোগ্য 
“বিভিন্ন বাংলা শব্দের পরপর সমাবেশে অভিধানগত অর্থব্যতিরেকেও 


যে আর একটি অবর্ণনীয় রসের স্থষ্টি হইতে পারে, এই অপূর্ব সত্য তিনিই 


সর্বপ্রথম মনে মনে অন্থুভব করিয়া, লেখনীমুখে তাহার সম্ভাবনাও তীহার 


স্বদেশবাসীকে দেখাইতে সমর্থ হইয়াছেন, এবং তাঁহার ফলেই শতাব্ীপাদের 


মধ্যেই বঙ্কিমচন্দ্ৰ এবং অর্ধশতাব্দীর মধ্যে রবীন্দ্রনাথের আবির্ভাব সম্ভব 


হইয়াছে ।” [ বিদ্যাসাগর গ্রন্থাবলীর ভূমিকা__সাহিত্য পরিষৎ সংস্করণ ]' 


সীতার বনবাস ঃ 
সীতার বনবাস প্রকাশিত হয় ১৮৬০ খুষ্টাব্ধে। তখন বিদ্যাসাগর 


মহাশয়ের বয়স ৪০ বৎসর। ইহার পূর্বে তিনি বেতাল পঞ্চবিংশতি, 

শকুন্তলা, কথামালা, চরিতাবলী, মহাভারত প্রভৃতি লিখিয়াছিলেন ৷; 
তাহার জীবিত কালেই সীতার বনবাস বইথানির ২৫টি সংস্করণ হইয়াছিল 
ইহা দ্বার! পুস্তকখানির জনপ্রিয়তা স্পষ্টই বুঝা যায় । 
সীতার বনবাসের বিষয়বস্তু সম্বন্ধে বিজ্ঞাপনে বিদ্যাসাগর মহাশয়, 
বলিয়াছেন, “এই পুস্তকের প্রথম ও দ্বিতীয় পরিচ্ছেদের অধিকাংশ ভবভূতি 
প্রণীত উত্তরচরিত নাটকের প্রথম অঙ্ক হইতে পরিগৃহীত ; অবশিষ্ট, 
পরিচ্ছেদ সকল পুস্তকবিশেষ হইতে পরিগৃহীত নহে। বামায়ণের- 
উত্তরকাঁও অবলম্বন পূর্বক সংকলিত হুইয়াছে।” 
ভবভূতি ভারতবিখ্যাত কবি। মহাবীর চরিত ও উত্তরচরিত এই দুইটি. 
নাটকে তিনি রামচরিত্র বৰ্ণনা করেন। উত্তরচরিত উত্তরকাণ্ড হইতে, 
গৃহীত। কিন্ত ভবভূতি সকল ঘটনা বাল্মীকির অন্থগত হইয়া বৰ্ণনা 
করেন নাই । তাহার উত্তরচরিত করুণ-রসাত্মক এবং রচনা-লালিত্যে, 
পদ-মাধুর্ধে, বিষয়-গাস্তীর্যে প্রগাঢ় ও হৃদয়গ্রাহী । 
বিদ্যাসাগর মহাশয়ের সীতার বনবাসের ভাষ! অবশ্যই বিদ্ধাসাগরী' 
অৰ্থাৎ সংস্কৃতানুসারী কিন্তু সরস ও সাবলীল ৷ সংস্কৃত শব্দরাজি ও সমাস- 
বাহুল্য থাকিলেও তাহা কর্কশ ও শ্ৰুতিকটু হয় নাই। স্থান বিশেফে 
বিষয়বস্তুর গাম্ভীৰ্যের সহিত ভাষার গুরুধবনি এমন ভাবে মিলিয়া" 
গিয়াছে যে একই সঙ্গে উহার চিত্ররপ ও সঙ্গীতধ্বনি সমন্বিত হইয়া 
চমৎকারিত্ব স্ুষ্টি করিয়াছে। একটি উদাহরণ উল্লেখ করিতেছি, “এই 
সেই জনস্থান মধ্যবর্তী প্রস্রবণ গিরি । এই গিরির শিখর দেশ আকাশ 
পথে সতত সঞ্চরমাণ জলধর মণ্ডলীর যোগে নিরন্তর নিবিড় নীলিমায় 
অলংক্কৃত ; অধিত্যকা প্রদেশ ঘন সন্নিবিষ্ট বিবিধ বনপাদপসমূহে আচ্ছন্ন 
থাকাতে সতত স্নিগ্ধ, শীতল ও রমণীয় ; পাদদেশে প্রসন্নসলিল! গোদাবরী 
তরঙ্গ বিস্তার করিয়া প্রবল বেগে গমন করিতেছে ।” 
[ প্রথম পরিচ্ছেদ ] 


te 

সীতার বনবাসে মোট পরিচ্ছেদ আটটি । প্রথম পরিচ্ছেদে অষ্টাবক্র 
"সমাগম, আলেখ্য দর্শন ও সীতার বনগমনাকাঙ্ক|; দ্বিতীয় পরিচ্ছেদে 
‘হ্মুখ সমাচার ; তৃতীয় পরিচ্ছেদে ভ্ৰাতৃগণের সহিত রামচন্দ্রের পরামর্শ 
ও সীতা বিসর্জনের আদেশ দান; চতুৰ্থ পরিচ্ছেদে সীতার বনবাস ও 
বান্মীকির আশ্রয় দান; পঞ্চম পরিচ্ছেদে লক্ষণের প্রত্যাবর্তন, রামের 
‘শোক, ব্লাঞ্মপালন এবং সীতার যমজ কুমার প্রসব ও তপশ্চৰ্যা; যষ্ঠ 
পরিচ্ছেদে অশ্বমেধ যজ্ঞ, স্বর্ণনীতা নিৰ্মাণ, বাল্মীকির নিমন্ত্ৰণ গ্রহণ, সীতার 
হর্ষ; সপ্তম পরিচ্ছেদে লবকুশের রামায়ণ গান; রামের হৃদয় সংঘাত; 
অষ্টম পরিচ্ছেদে রাজসভায় রামায়ণ গান; কৌশল্যার আকুলতা; 
'অবকুশের পরিচয়; সীতাকে আনয়ন, রাঁজসভায় সীতা, সীতার মৃত্যু। 

সীতার বনবাসে প্রধান চরিত্র দুইটি। রাম ও সীতার পবিত্র প্রেমই 
‘এই গ্রন্থের মূল কথা। কর্তব্যনিষ্ঠায় কি ভাবে ব্যক্তিগত স্ুখসুবিধা- 
আনন্দকে দূরে সরাইয়া রাখা যায় অথচ প্রিয় জনকে তথা প্রেমকে ও 
উজ্জল করিয়া ধরা যায় সীতার বিসর্জন, রাজাপালন, স্বৰ্ণসীতা নির্মাণ, ও 
রামের মন বিশ্লেষণ দ্বারা ঈশ্বরচন্দ্র সেই প্রাচীন কথাটিকেই সুন্দর ভাবে 
প্রকাশ করিয়াছেন । সীতা ত্যাগ করায় রামের উপর আমাদের যে 
স্বাভাবিক বিরূপতা ও বিতৃষ্ণা আসে পরবর্তী অবস্থায় তাহা গলিয়া 
সহানুভূতি ও করুণার অশ্ৰুতে রূপান্তরিত হয়। সীতা চরিত্রের অপূর্বতা 
‘সম্বন্ধে বিদ্যাসাগর নিজেই গ্রন্থশেষে মন্তব্য করিয়াছেন, “সীহ! নিতান্ত 
্থশীলা ও একান্ত সরলহৃদয়া ছিলেন, তাহার তুল্য পতিপরায়ণা রমণী 
কখনও কাহারও দৃষ্টিবিষয়ে বা শ্ৰুতিগোচরে পতিত হয় নাই৷” 

ছাত্রদের উপযোগিতা 


আলোচ্য সংস্করণটি উচ্চতর মাধ্যমিক একাদশ শ্রেণীর জন্য পাঠ্য-- 
তালিকাভুক্ত হইয়াছে। ছাত্রছাত্রীদিগের পরীক্ষার উপযোগিতার দিকে. 
লক্ষ্য রাখিয়াই ইহার সম্পাদনা করা হইল। ঈশ্বরচন্দ্র বিদ্যাসাগরের, 
জীবনী ও সাহিত্যকীতি সম্বন্ধে ভূমিকাতে সংক্ষেপে আলোচনা! করিয়া 
সীতার বনবাস গ্রন্থটির সম্বন্ধে সাধারণ ভাবে কয়েকটি মাত্র কথা. বলা 
হইয়াছে। 
শেষের দিকে সমগ্র গ্রন্থথানির ব্ষিয়বস্তসংক্ষেপ দেওয়া হুইয়াছে। 
এই বন্তসংক্ষেপের মধ্যে বিষয়ানুযায়ী শিরোনাম! দেওয়া হইল দুইটি উদেশ্য 
. লইয়া__প্রথমতঃ আলোচ্য বিষয়গুলির ক্রম ও পারম্পর্য বুবিবার সুবিধা, 
দ্বিতীয়তঃ বিষয়বস্তু সংক্ষেপণ (95519) রচনার সুবিধা । 
সরকারী শিক্ষা বিভাগের পরীক্ষা সংক্রান্ত নিদেশে দেখা যায় যে এই 
এন্থগুলি হইতে কেবলমাত্র ভাবসম্প্রসারণ, ভাবার্থ, বিষয়বস্তু সংক্ষেপণ 
এই জাতীয় প্রশ্ন করা হইবে। এই কারণে আলোচ্য পুস্তকের শেষের. 
দিকে এই জাতীয় প্রশ্নোত্তর ও অনুশীলন দেওয়া হুইয়াছে। শেষে একটি 
শব্দার্থ সংকলন দেওয়া হইল। সীতার বনবাসে তৎসম শব্দ, দীর্ঘঘমাস- 
বন্ধ শব্দপ্রাচুর্য আছে। সব শব্দের অর্থ ও ভাষ্য দিলে গ্রন্থকলেবর বৃদ্ধি 
হয় এবং তাহার প্রয়োজনও নাই। কঠিন শব্দ প্রায় সবগুলির অর্থই 
দিবার চেষ্টা করা গিয়াছে। শেষ কথা এই যে পরীক্ষার্থীদের প্রয়োজনের. 
দিকে দৃষ্টি রাখিয়া ইহার সম্পাদনা করা হইয়াছে বটে কিন্তু সাধারণ 
পাঠক পাঠিকার সরল প্রবেশ-পথকে কোথাও কুটিল ও কণ্টকিত করা 


হয় নাই। 


সীতার বনবাস 
প্রথম পরিচ্ছেদ 


রাম রাজপদে প্রতিষ্ঠিত হইলেন, এবং অপ্রতিহত প্রভাবে রাজ্যশাসন, 
ও অপত্যনিধিশেষে প্রজাপালন, করিতে লাগিলেন। তাহার শাসনগুণে, 
স্বল্প সময়েই, সমস্ত কোশলরাজ্য সর্বত্র সর্বপ্রকার স্থখসমৃদ্ধিতে পরিপূর্ণ 
হইয়া উঠিল। ফলতঃ, তদীয় অধিকারকালে, প্রজালোকের সর্বাংশে 
যাদৃশ সৌভাগ্যসঞ্চার ঘটিয়াছিল, ভূমগ্ুলে, কোনও কালে, কোনও 
রাজার শাসনসমরে, সেরূপ লক্ষিত হয় নাই। তিনি, প্রতিদিন, 
যথাকালে, অমাত্যবর্গে পরিবৃত হইয়া, অবহিত চিত্তে রাজকার্ষের 
পর্যালোচনা করিতেন) অবশিষ্ট সময়, ভ্রাতুত্রয়ের ও জনকতনয়ার 
সহবাসস্থখে, অতিবাহিত হইত। 

কালক্রমে, জানকীর গর্ভলক্ষণ আবিভূর্ত হইল। তদ্র্শনে, রামের 
ও রামজননী কৌশল্যার আহ্লাদের সীমা রহিল না) সমস্ত রাজভবন 
উৎসবে পূর্ণ হইল; পুরবাসিগণ, অচিরে রাজকুমার দেখিব, এই মনের 
উল্লাসে, স্ব স্ব আবাসে, অশেষবিধ উৎসবক্ৰিয়া করিতে লাগিল। 

কিয়ৎ দিন পরে, মহর্ষি খত্শৃ্দ যজ্ঞবিশেষের অনুষ্ঠান করিলেন । 
রাজ। রামচন্দ্র, পরিবারবর্গের সহিত তদীয় আশ্রমে উপস্থিত হইবার 
নিমিত্ত, নিমন্ত্ৰিত হইলেন | এই সময়ে জানকীর গর্ভ প্রায় পুর্ণ অবস্থান 
উপস্থিত, এজন্য তিনি, এবং তদহ্ছরোধে রাম ও লক্ষ্মণ, নিমন্তররক্ষা 
করিতে পারিলেন না; কেবল বৃদ্ধ মহিষীরা, বশিষ্ঠ ১ডাতঅরক্তী 
সমভিব্যাহারে, জামাতৃষজ্ঞে গমন করিলেন। তাহবরাও/- সুরমা 
জানকীরে গৃহে রাখিয়া, তথায় যাইতে, কোনও মত্তে ছজন্মতাছিনোন লাউ 


২ সীতার বনবাস 


কেবল, জ্ঞামাতৃক্ৃত নিমন্ত্ৰণের উল্লজ্বন সৰ্বথা অবিধেয়, এই বিবেচনায়, 
নিতান্ত অনিচ্ছা পূৰ্বক, যজ্ঞদৰ্শনে গমন করেন ৷ 

কতিপয় দিবস পূর্বে, রাজা জনক, তনয়া ও জামাতাকে দেখিবার 
নিমিত্ত, অযোধ্যায় আসিয়াছিলেন। তিনি, কোশল্যাপ্রভৃতির নিমন্তণ- 
গমনের অব্যবহিত পরেই, মিথিলায় প্রতিগমন করিলেন। প্রথমতঃ 
্ব্রজনবিরহ, তৎপরেই পিতৃবিরহ, উভয় বিরহে জানকী একান্ত 
শোকাকুল! হইলেন। পূৰ্ণগৰ্ভ অবস্থার শোকমোহাদি দ্বারা অভিভূত হইলে, 
অনিষ্টপাতের বিলক্ষণ সম্ভাবনা; এজন্য রামচন্দ্র, সর্বকর্ম পরিত্যাগ পূর্বক, 
সীতার সাত্বনার নিমিত্ত, সতত ততসন্নিধানে অবস্থিতি করিতে লাগিলেন। 

এক দিবস, রামচন্দ্র জানকীসমীপে উপবিষ্ট আছেন, এমন সময়ে, 
প্রতীহারী আসিয়া বিনয়নর বচনে নিবেদন করিল, মহারাজ! মহুধি 
খস্তশৃঙ্গের আশ্রম হইতে সংবাদ লইয়া, অষ্টাবক্র মুনি আসিয়াছেন। 
রাম ও জানকী, অবণমাত্র, অতিমাত্র ব্যগ্র হইয়া বলিলেন, তাহাকে 
ত্বরায় এই স্থানে আন। প্রতীহারী, তৎক্ষণাৎ তথা হইতে প্রস্থান 
পূর্বক, পুনর্বার অষ্টাবন্র সমভিব্যাহারে তাহাদের সম্মুখে উপস্থিত হইল। 
অষ্টাবক্র, দীর্ঘাুরস্ত বলিয়া, হস্ত তুলিয়া আশীর্বাদ করিলেন। রাম ও 
জানকী প্রণাম করিয়া বসিতে আসনপ্রদান করিলেন। তিনি উপবিষ্ট 
হইলে, রাম জিজ্ঞাসিলেন, ভগবান্‌ থণ্তশৃঙ্গের কুশল? তাহার যজ্ঞ 
নিবিঘ্নে সম্পর হইতেছে? সীতাও জিজ্ঞাসা করিলেন, কেমন, আমার 
উরুজন ও আধা! শান্তা সকলে কুশলে আছেন? তাঁহারা আমাদিগকে 
মনে করেন, না একবারেই ভুলিয়া গিয়াছেন? 
দঃ অষ্টাবক্র, সকলের কুশলবার্তা বিজ্ঞাপন করিয়া, সমুচিত সম্ভাষণ 
পূৰ্বক; -জানকীকে বলিলেন, দেবি! ভগবান্‌ বশিষ্ঠ দেব আপনারে 
বলিয়াছেন ভগবতী বিশ্বস্তরা দেবী তোমায় প্রসব করিয়াছেন; সাক্ষাৎ 
প্রজাপতি'রাজা'জনরু তোমার পিতা; তুমি সৰ্বপ্ৰধান রাজকুলের বধু 


প্রথম পরিচ্ছেদ ৩ 


হইয়াছ; তোমার বিষয়ে আর কোনও প্রার্থয়িতব্য দেখিতেছি না; 
অহোরাত্র এইমাত্র প্ৰাৰ্থনা করিতেছি, তুমি বীরপ্রসবিনী হও। সীতা 
শুনিয়া লজ্জায় কিঞ্চিৎ সঙ্কুচিতা হইলেন। রাম যার পর নাই হৰষিত 
হইয়া বলিলেন, ভগবান্‌ বশিষ্ঠ দেব যখন এরূপ আশীর্বাদ করিতেছেন, 
তখন অবশ্যই আমাদের মনোরথ সম্পন্ন হইবেক। অনন্তর, অষ্টাবক্র 
রামচন্দ্রকে বলিলেন, মহারাজ ! ভগবতী অরুন্ধতী দেবী, বৃদ্ধ মহিষীগণ 
ও কল্যাণী শান্তা ভূয়োভূয়ঃ বলিয়াছেন, সীতা দেবী যখন যে অভিলাষ 
করিবেন, যেন তংক্ষণাৎ তাহা সম্পাদিত হয়। রাম বলিলেন, আপনি 
তাহাদিগকে আমার প্রণাম জানাইয়া বলিবেন, ইনি যখন যে অভিলাষ 
করিতেছেন, তৎক্ষণাৎ তাহা সম্পাদিত হইতেছে? সে বিষয়ে আমার, এক 
মুহুর্তের জন্যেও, আলন্ত বা ওদাস্ত নাই। 

অনন্তর, অষ্টাবক্র বলিলেন, দেবি জানকি! ভগবান্‌ খস্থশূঙ্দ সাদর 
ও সন্নেহ সম্ভাষণ পূর্বক বলিয়াছেন, বংসে! তুমি পূৰ্ণগৰ্ভা, এজন্য 
তোমায় আনিতে পারি নাই, তন্লিমিত্ত আমি যেন তোমার বিরাগভাজন 
না হই; আর, রাম ও লক্মণকে তোমার চিত্তবিনোদনার্থে রাখিতে 
হইয়াছে; আরব্ধ যজ্ঞ সমাপিত হইলেই, আমরা সকলে, অযোধ্যায় গিয়া, 
তোমার ক্রোড়দেশ একবারে নব কুমারে স্থশোভিত দেখিব। রাম 
শুনিয়া, স্মিতমুখ ও হষ্টচিত্ত হইয়া, অষ্টাবন্রকে জিজ্ঞাসিলেন, ভগবান্‌ 
বশিষ্ঠ দেব আমার প্রতি কোনও আদেশ করিয়াছেন? অষ্টাবক্র 
বলিলেন, মহারাজ! বশিষ্ঠ দেব আপনারে বলিয়াছেন, বত্স! 
জামাতৃযজ্ঞে রুদ্ধ হইয়া, আমাদিগকে, কিছু দিন, এই স্থানে অবস্থিতি 
করিতে হইবেক। তুমি বালক, অল্প দিন মাত্র, রাজপদে প্রতিষ্ঠিত 
হইয়াছ; এজাবঞ্জনকাৰ্ধে সর্বদা অবহিত থাকিবে; প্রজারঞ্রনসভূত 
নিৰ্মল কীতিই রঘুবংশীয়দিগের পরম ধন। রাম বলিলেন, আমি 
ভগবানের এই আদেশে সবিশেষ অনুগৃহীত হইলাম; তাহার আদেশ ও 

উপদেশ সৰ্বদাই আমার শিৱোধাৰ্ব। আপনি তাহার চরণারবিন্দে 
আমার সাষ্টাঙ্গ প্রনিপাত জানাইয়া বলিবেন, যদি প্রজালোকের সৰ্বাঙ্গীন 
অঙ্রঞ্জনের জন্য আমায় স্নেহ, দয়া, বা স্থখভোগে বিসর্জন দিতে হয়, 
অথবা প্রাণপ্ৰিয়া জানকীর মায়া পরিত্যাগ করিতে হয়, তাহাতেও আমি 
কিছুমাত্র কাতর হইব না। তিনি যেন সে বিষয়ে নিশ্চিন্ত ও নিরদেগ 
থাকেন ; আমি প্রজারপ্রনকার্ধে, ক্ষণকালের জন্যেও, অলস ও অনবহিত 
নহি। সীতা শুনিয়া সাতিশয় ভূষিত হইয়া বলিলেন, এরূপ না হইলেই 
বা, আধগুভ্ৰ রঘুকুলধুরন্ধর হইবেন কেন? 

অনন্তর, রামচন্দ্র সন্নিহিত পরিচারকের প্রতি অষ্টাবন্রকে বিশ্ৰাম 
করাইবার আদেশ প্রদান করিলেন অষ্টাবক্ৰু, সমুচিত সম্ভাষণ ও 
আশীর্ধাদপ্রয়োগ পূর্বক বিদায় লইয়া, বিশ্রামার্থ প্রস্থান করিলে, রাম 
ও জানকী পুনরায় কথোপকথনে প্রত হুইতেছেন, এমন সময়ে লক্ষ্মণ 
আসিয়া বলিলেন, আব.! আমি এক চিত্রকরকে আপনকার চরিত্র 
চিত্রিত করিতে বলিয়াছিলাম ; সে এই আলেখ্য প্রস্তুত করিয়া আনিয়াছে, 
অবলোকন করুন। রাম বলিলেন, বত্স! দেবী দুর্মনায়মানা হইলে, 
কিরূপে তাঁহার চিত্রবিনোদন করিতে হয়, তাহা তুমিই বিলক্ষণ জান; 
তা জিজ্ঞাসা করি, এই চিত্রপটে কি পর্যন্ত চিত্রিত হইয়াছে । লক্ষ্মণ 
বলিলেন, আধ| জানকীর অগ্নিপরিশুদ্ধিকাণ্ পরযন্ত। 

রাম শুনিয়া সাতিশয় ক্ষুব্ধ হইয়া বলিলেন, বংস! তুমি আমার 
সমক্ষে আর ও কথা মুখে আনিও না; ও কথা শুনিলে, অথবা মনে 
হইলে, আমি সাতিশর কুঠিত ও লজ্জিত হই। কি আক্ষেপের বিষয়! 
যিনি জন্মপরিগ্রহ করাতে জগৎ পবিত্র হইয়াছে, তাহাকেও আবার অন্ত 
পাবন দ্বার! পৃত করিতে হইয়াছিল । হায়, লোকরঞ্জন কি দুরূহ ব্রত! 
সীতা বলিলেন, নাথ! শে সকল কথা মনে করিয়া, আপনি অকারণে ক্ষুব্ধ 
হইতেছেন কেন ? আপনি ততকালে সদ্বিবেচনার কৰ্মই করিয়াছিলেন; 

সেরূপ না করিলে, চিরনির্বল রঘুকুলে কলক্কম্পর্শ হইত, এবং আমারও 
অপবাদবিমোচন হইত না । সীতার বাক্য শ্রবণগোচর করিয়া, রামচন্দ্র 
দীর্ঘনিশ্বাস পরিত্যাগপূর্বক বলিলেন, প্ৰিয়ে! আর ও কথায় কাজ 
নাই; এস, আলেখ্য দেখি ৷ 

সকলে আলেখ্াদর্শনে প্রবৃত্ত হইলেন। সীতা, কিয়ৎ ক্ষণ, ইতস্ততঃ 
দুঠিসঞ্চারণ করিয়া জিজ্ঞাসিলেন, নাথ! আলেখোর উপরিভাগে এ 
সমস্ত কি চিত্রিত রহিয়াছে? রাম বলিলেন, প্ৰিয়ে! ও সকল সমন্ত্ৰক 
জ্ত্তক অস্ত্র । ব্ৰহ্মাদি প্রাচীন গুরুগণ, বেদরক্ষার নিমিত্ত, দীর্ঘ কাল 
তপনস্তা করিয়া, এ সকল তপোময় তেজংপুঞ্জ পরম অস্ত্র প্রাপ্ত 
হইয়/ছিলেন। গুরুপরম্পরায় ভগবান্‌ ক্লশাশ্বেরৱ নিকট সমাগত হইলে, 
রাজরি বিশ্বামিত্ৰ তাঁহার নিকট হইতে এ সমস্ত মহান পাইয়াছিলেন। 
পরম ক্বপালু রাজর্ষি, সবিশেষ কৃপাপ্রার্শন পূর্বক, তাড়কানিধনকালে 
আমায় তৎসমুদয় দিয়াছিলেন। তদবধি, উহার৷ আমার অধিকারে 
আছে, তোমার পুত্র হইলে তাহাদের আশয়গ্রহণ করিবেক। 

লক্ষ্মণ বলিলেন, দেবি! এ দিকে মিথিলাবৃত্তান্তে দৃষ্টিপাত করুন। 
সীতা দেখিয়া যংপরোনাস্তি আহলাদিত হইয়া বলিলেন, তাই ত, ঠিক 
যেন আৰ্যগুত্ৰ হরধন্থ উত্তোলিত করিয়া ভাগিতে উদ্যত হইয়াছেন, আর 
পিতা আমার, বিস্ময়াপন্ন হইয়া, অনিমিষ নয়নে নিরীক্ষণ করিতেছেন ৷ 
আ মরি মরি, কি চমৎকার চিত্র করিয়াছে। আবার, এ দিকে বিবাহ- 
কালীন সভা ং দেই সভায় তোমরা চারি ভাই, তৎকালোচিত বেশ ভূষায় 
অলঙ্গত হইয়া, কেমন শোভা পাইতেছ। চিত্ৰ দেখিয়া বোধ হইতেছে, 
যেন সেই প্রদেশে ও সেই সময়ে: বিদ্যমান বহিয়াছি। শুনিয়া, 
পূৰ্ববৃত্তান্ত স্মৃতিপথে আরঢ হওয়াতে, রাম বলিলেন, প্ৰিয়ে! যথার্থ 
বলিয়াছ, যখন মহৰি শতানন্দ তোমার কমনীয় কোমল করপলব আমার 
করে সমৰ্পিত করিয়াছিলেন, যেন সেই সময় বর্তমান রহিয়াছে। 

চিত্রপটের স্থলাস্তরে অঙ্গুলিনি্দেশ করিয়া, লক্ষণ বলিলেন, এই 
আবা, এই আধা মাগুবী, এই বধূ শ্রতকীতি ; কিন্তু তিনি, লজ্জাবশতঃ, 
উমিলার উল্লেখ করিলেন না। সীতা বুঝিতে পারিয়া, কৌতুক 
করিবার নিমিত্ত, হাস্তমুখে উমিলার দিকে অঙ্গুলপ্রয়োগ করিয়া, লক্মণকে 
জিজ্ঞাসিলেন, বত্স ! এ দিকে এ কে চিত্রিত রহিয়াছে? লক্ষ্মণ, কোনও 
উত্তর না দিয়া, ঈষৎ হাসিয়া বলিলেন, দেবি! দেখুন দেখুন, 
হরশরাসনের ভঙ্ববার্তাশ্রবণে ক্রোধে অধীর হইয়া, ক্ত্রিয়কুলাস্তকারী 
ভগবান্‌ ভূগুনন্দন, আমাদের অযোধ্যাগমনপথ রুদ্ধ করিয়া, দণ্ডায়মান 
আছেন; আর, এ দিকে দেখুন, ভুবনবিজয়ী আর্য, তাহার দর্পসংহার 
করিবার নিমিত্ত, শরাসনে শরসন্ধান করিয়ছেন। রাম আত্মগ্রশংসাবাদ- 
শ্রবণে অতিশয় লজ্জিত হইতেন, এজন্য বলিলেন, লক্ষ্মণ! এই চিত্রে 


করিবেক কেন? 

তংপরেই অযোধ্যা প্রবেশকালীন চিত্র নেত্রপথে পতিত হওয়াতে, রাম 
অশ্রপুর্ণ লোচনে গদ্গদ বচনে বলিতে লাগিলেন, আমরা বিবাহ করিয়া 
আসিলে, কত উৎসবে দিনপাত হইয়াছিল; পিতৃদেবের কতই আমোদ, 
কতই আহ্লাদ; মাতৃদেবীরা, অভিনব বধৃদিগকে পাইয়া, কেমন 
আহলাদসাগরে মগ্ন হইয়াছিলেন; সতত, তাহাদের প্রতি কতই বন্ড 
কতই বা মমতাপ্রদর্শন, করিতেন; রাজভবন নিরন্তর আহলাদময় ও 
উৎসব পূর্ণ হইয়াছিল। হায়! সে সকল কি আহলাদের, কি উৎসবের, 
দিনই গিয়াছে। লক্ষ্মণ বলিলেন, আর্য! এই মন্থরা। রাম, মন্থরার 
নামশরবণে অন্তঃকরণে বিরক্ত হইয়া, কোনও উত্তর না দিয়া, অন্য দিকে 
দৃষ্টিসঞ্চারণ পূর্বক বলিলেন, প্ৰিয়ে! দেখ দেখ, শৃঙ্গবের নগরে, যে 

তাপসতরুর তলে, পরম বন্ধু নিবাদপতির সহিত সমাগম হইয়াছিল, উহা 
কেমন স্থন্দর চিত্রিত হইয়াছে । 

সীতা দেখিয়া হৰ্বপ্রদৰ্শন করিয়া বলিলেন, নাথ! এ দিকে জটাবন্ধন 
ও বন্ধলধারণ কেমন সুন্দর চিত্রিত হইয়াছে, দেখুন। লক্ষণ আক্ষেপ 
প্রকাশ করিয়া বলিলেন, ইক্ষাকুবংশীয়েরা, বৃদ্ধবয়সে, পুন্রহন্তে রাজ্যভার 
ন্যস্ত করিয়া, অরণ্যে বাস করেন; কিন্তু আর্ধকে, বাল্যকালেই, কঠোর 
অরণ্যব্রত অবলম্বন করিতে হইয়াছিল। অনন্তর, তিনি রামকে বলিলেন, 
আর্য! মহৰি ভরদ্বাজ, আমাদিগকে চিত্ৰকুটে যাইবার পথ দেখাইয়া দিয়া, 
যাহার কথা বলিয়াছিলেন, এই সেই কালিন্দীতটবর্তী বটবৃক্ষ । তখন 
সীতা বলিলেন, কেমন নাথ! এই প্রদেশের কথা মনে হয়? রাম 
বলিলেন, প্ৰিয়ে! কেমন করিয়া বিস্মৃত হইব? এই স্থলে তুমি, পথশ্রমে 
ক্লান্ত ও কাতর হইয়া, আমার বক্ষস্থলে মস্তক দিয়া, নিদ্রা গিয়াছিলে। 

সীতা অন্য দিকে অঙ্গুলিনির্দেশ করিয়া বলিলেন, নাথ ! দেখুন দেখুন, 
এ দিকে আমাদের দক্ষিণারণ্যপ্রবেশ কেমন সুন্দর চিত্রিত হইয়াছে ৷ 
আমার স্মরণ হইতেছে, এই স্থানে আমি স্থর্যের প্রচণ্ড উত্তাপে নিতান্ত 
ক্লান্ত হইলে, আপনি, হস্তস্থিত তালবৃপ্ত আমার মন্তকের উপর ধরিয়া, 
আতপনিবারণ করিয়াছিলেন। রাম বলিলেন, প্ৰিয়ে! এই সেই সকল 
গিরিতরদ্দিণীতীরবর্তী তপোবন; গৃহস্থগণ, বানপ্রস্থধর্ম অবলম্বন পূর্বক, 
সেই সেই তপোবনের তরুতলে কেমন বিশ্রামন্খসেবায় সময়াতিপাত 
করিতেছেন । লক্ষ্মণ বলিলেন, আধ! এই সেই জনস্থানমধ্যবর্তী 
প্র্নবণগিরি । এই গিরির শিখরদেশ, আকাশপথে সতত সঞ্চরমাণ 
জলধরমগ্ুলীর যোগে, নিরন্তর নিবিড় নীলিমায় অলঙ্কৃত; অধিত্যকা 
প্রদেশ ঘনসন্নিবিষ্ট বিবিধ বনপাদপসমূহে আচ্ছন্ন থাকাতে, সতত স্নিগ্ধ, 
শীতল, ও রমণীয়; পাদদেশে প্রসন্নসলিলা গোদাবরী, তরনবিস্তার 
করিয়া, প্রবল বেগে গমন করিতেছে। রাম বলিলেন, প্ৰিয়ে! তোমার 


৮ সীতার বনবাস 
স্বর্ণ হয়, এই স্থানে কেমন মনের সুখে ছিলাম । আমরা কুটারে 
থাকিতাম; লক্ষ্মণ, ইতস্তত: পৰ্যটন করিয়া, আহারোপযোগী ফল যুল 
প্রভৃতির আহরণ করিতেন; গোদাবরীতীরে মৃতু মন্দ গমনে ভ্ৰমণ করিয়া, 
আমরা, প্রানে ও অপরাহ্ন, শীতল গন্ধ গন্ধবহের সেবন করিতাম। 
হায়! তেমন অবস্থায় থাকিয়াও, কেমন স্থখে সময় অতিবাহিত 
হইয়াছিল। 

সগ্মণ আলেখ্যের অপর অংশে অঙ্গুলিপ্রয়োগ করিয়া বলিলেন, 
আৰবে! এই পঞ্চবটী, এই শূৰ্পণখা। মুগ্চবভাব! সীতা, যেন যথার্থই পূৰ্ব 
অবস্থা উপস্থিত হইল, এইরূপ ভাবিয়া, স্নান বদনে বলিলেন, হা নাথ! 
এই পর্যন্তই দেখা শুনা শেষ হইল। রাম হাস্তমুখে সাত্বনা করিয়া বলিলেন, 
অগ্নি বিয়োগকাতরে ! এ চিত্ৰপট, বাস্তবিক পঞ্চবটী অথবা পাপীয়সী 
শূৰ্পণখা নহে। লক্ষণ ইতত্ততঃ দৃষ্টিসঞচারণ করিয়া বলিলেন, কি 
আশ্চর্য!  চিত্রার্শনে চিরাতীত জনস্থানবৃত্তান্ত বর্তমানবৎ প্রতীয়মান 
হইতেছে। ছুরাচার মারীচ, হিরগয় মগের আকুতি ধারণ করিয়া, 
যে অতি বিষম অনৰ্থ ঘটাইরাছিল, যদিও সম্পূর্ণ বৈরনির্যাতন দ্বারা 
তাহার যথোচিত প্রতিবিধান হইয়াছে, তথাপি স্থৃতিপথে আরঢ হইলে 
মমৰ্বেদনা প্রদান করে। এই ঘটনার পর, আর্য, মানবসমাগমশূহ্য 
জনস্বান ভূভাগে, বিকলচিত হইয়া, যেরূপ কাতরভাবাপন্ন হইয়াছিলেন; 
তাহা অবলোকিত হইলে, পাষাণও দ্রবীভূত হয়, বন্রেরও হৃদয় বিদীৰ্ণ 
হইয়া যায়। 

সীতা, লক্ষ্মণের মুখে এই সকল কথা শুনিয়া, অশ্রপূর্ণ নয়নে, মনে মনে 
বলিতে লাগিলেন, হায়! এ অভাগিনীর জন্যে, আর্ধপুভ্রকে কতই 
ক্লেণভোগ করিতে হইয়াছিল। সেই সময়ে, রামেরও নয়নবুগল হইতে 
বাষ্পবারি বিগলিত হইতে লাগিল। লক্ষ্মণ বলিলেন, আৰ্য! চিত্র 
দেখিয়া, আপনি এত শোকাভিভূত হইতেছেন কেন? রাম বলিলেন, 

বৎস! ততকালে আমার যে বিষম অবস্থা ঘটিয়াছিল, যদি বৈরনিৰ্বাতন- 
সঙ্কল্প অনুক্ষণ অন্তঃকরণে জাগরূক না থাকিত, তাহা হইলে, আমি, কখনই 
প্রাথধারণ করিতে পারিতাম না। চিত্রদর্শনে সেই অবস্থার স্মরণ 
হওয়াতে, বোধ হইল, যেন আমার হৃদয়ের গ্রন্থি সকল শিথিল হইয়া 
গেল। তুমি সকলই স্বচক্ষে দেখিয়া; এখন অনভিজ্রের মত কথা 
বলিতেছ কেন। 

লক্ষ্মণ শুনিয়া কিঞ্চিৎ কুষ্ঠিত ও লজ্জিত হইলেন; এবং, বিষয়াস্তরের 
সংঘটন দ্বারা, রামের চিত্তবৃত্তির ভাবাস্তরসম্পাদন আবশ্যক বিবেচনা 
করিয়া বলিলেন, আৰ্য! এ দিকে দণ্ডকারণ্যভূভাগ দৃষ্টিগোচর করুন; 
এই স্থানে দুৰ্ঘ্ধ কবন্ধ রাক্ষসের বাস ছিল; এ দিকে খস্মৃক পর্বতে 
মতঙ্গ মুনির আশ্রম, এই সেই সিদ্ধ শবরী শ্রমণা; এই এ দিকে পম্পা 
সরোবর । রাম, পম্পাশব্দ শ্রবণগোচর করিয়া, সীতাকে বলিলেন, 
প্ৰিয়ে! পম্পা পরম রমণীয় সরোবর ; আমি, তোমার অন্বেষণ করিতে 
করিতে, পম্পাতীরে উপস্থিত হইলাম; দেখিলাম, প্রফুল্ল কমল সকল, মন্দ 
মারুত দ্বারা ঈষৎ আন্দোলিত হইয়া, সরোবরের নিরতিশয় শোভাসম্পাদন 
করিতেছে; উহাদের সৌরভে চতুৰ্দিক্‌ আমোদিত হইয়া রহিয়াছে; 
মধুকরেরা, মধুপানে মত্ত হইয়া, গুন্‌ গুন্‌ স্বরে গান করিয়া, উড়িয়া 
বেড়াইতেছে ; হংস, সারস প্রভৃতি বহুবিধ বাৱিবিহঙ্গগণ, মনের আনন্দে, 
নির্মল সলিলে কেলি করিতেছে। তংকালে, আমার নয়নযুগল হইতে 
অবিশ্রান্ত অশ্রধারা বিনির্গত হইতেছিল; সুতরাং সরোবরের শোভার 
সম্যক অনুভব করিতে পারি নাই; এক ধারা নির্গত ও অপর ধারা 
উদগত হইবার মধ্যে, মুহূর্ত মাত্র নয়নের যে অবকাশ পাইয়াছিলাম, 
তাহাতেই কেবল এক এক বার অস্পষ্ট অবলোকন করিয়াছিলাম। 

সীতা, চিত্রপটের আর এক অংশে দৃষ্টিযোজনা করিয়া, লক্ষ্মণকে 
জিজ্ঞাসা করিলেন, বত্স! এ যে পর্বতে কুস্কুমিত কদম্বতক্লর শাখায় 

হইয়া পড়িতেছেন, তুমি গলদ্র নয়নে উহারে ধরিয়া বহিয়াছ, উহার নাম 
কি? লক্ষ্মণ বলিলেন, আর্ধে! ও পর্বতের নাম মাল্যবান্‌ ; মাল্যবান্‌ 
বর্ষাকালে অতি রমণীর স্থান; দেখুন, নবজলধরমণ্ডলের সহযোগে, 
শিখরদেশে কি অনির্বচনীয় শোভা সম্পন্ন হইয়ছে। এই স্থানে আৰ্য 
একান্ত বিকলচিত্ত হইয়াছিলেন। শুনিয়া, পূর্ব অবস্থা স্থৃতিপথে আর 
হওয়াতে, রাম একান্ত আকুলহৃদয় হইয়া বলিলেন, বৎস! বিরত হও, 
বিরত হও; আর তুমি মাল্যবানের উল্লেখ করিও না; শুনিয়া, আমার 
শোকসাগর, অনিবাৰ্য বেগে, উথলিয়া উঠিতেছে; জানকীর বিরহ পুনরায় 
নবীভাব অবলম্বন করিতেছে। এই সময়ে, সীতার আলস্তলক্ষণ 
আবিভূতি হইল। তখন লক্ষ্মণ বলিলেন, আর্য । আর চিত্রদর্শনের 
প্রয়োজন নাই; আধা জানকীর ক্লান্তিবোধ হইয়াছে। : এক্ষণে উহার 
বিশ্ামস্থখসেবা আবশ্যক ; আমি প্রস্থান করি, আপনারা বিশ্রামভবনে 
গমন করুন। 

এই বলিয়া বিদায় লইয়া, লক্ষ্মণ প্রস্থানো নুখ হইলে, সীতা রামকে 
বলিলেন, নাথ! চিত্র দেখিতে দেখিতে, আমার এক অভিলাষ জন্িয়াছে, 
আপনাকে তাহা পূর্ণ করিতে হইবেক। রাম বলিলেন, প্ৰিয়ে! কি 
অভিলাষ বল, অবিলম্বেই সম্পাদিত হইবেক ৷ তখন সীতা বলিলেন, 
আমার অভিলাষ এই, পুনর্বার মুনিপদ্থীদিগের সহিত সমাগত হইয়া, 
তপোবনে বিহার ও নির্মল ভাগীরখীসলিলে অবগাহন করিব। সীতার 
অভিলাষ শ্ববণগোচর করিয়া, রাম লক্ষ্মণকে বলিলেন, বংস ! এই মাত্র 
গরুজন আদেশ করিয়া পাঠাইয়াছেন, জানকী যখন যে অভিলাষ করিবেন, 
তৎক্ষণাৎ তাহা পুর্ণ করিতে হইবেক। অতএব, গমনের উপযোগী 
আয়োজন কর) কল্য প্রভাতেই, ইনি অভিলধিত প্রদেশে প্রেরিত 
হইবেন। সীতা সাতিশর হৰ্ষিত হইয়া বলিলেন, নাথ! আপনিও সঙ্গে 

যাবেন। রাম বলিলেন, অগ্নি মুগ্ধে! তাহাও কি আবার তোমারে 
বলিতে হইবেক। আমি কি, তোমায় নয়নের অন্তরাল করিয়া, এক 
মুহর্তও সুস্থ হৃদয়ে থাকিতে পারিব? তংপরে সীতা, সম্মিত মুখে, 
লক্ষ্মণের দিকে দৃষ্টিপাত করিয়া বলিলেন, বস! তোমাকেও আমাদের 
সঙ্গে যাইতে হইবেক। তিনি, যে আজ্ঞা বলিয়া, গমনের উপযোগী 
আয়োজন করিবার নিমিত্ত, প্রস্থান করিলেন। __ 

লক্ষ্মণ নিঙ্ধান্ত হইলে পর, রাম ও সীতা, বিআমভবনে প্রবেশ করিয়া, 
অসঙ্কুচিত ভাবে, অশেববিধ কথোপকথন করিতে লাগিলেন ৷ কিয়ৎ ক্ষণ 
পরে, সীতার নিদ্ৰাকৰ্ষণের উপক্রম হইল। তখন রাম বলিলেন, প্ৰিয়ে ! 
যদি ক্লান্তিবোধ হইয়া থাকে, আমার গলদেশে ভুজলতা অপিত করিয়া, 
ক্ষণকাল বিশ্রাম কর। সীতা, কোমল বাহুবলী দ্বারা, রামের গলদেশ 
অবলম্বন করিলে, তিনি অনির্বচনীয় স্প্শস্থুখের অনুভব করিয়া বলিতে 
লাগিলেন, প্ৰিয়ে! তোমার বাহুলতার স্পর্শে, আমার সব শরীরে যেন 
অমৃতধাবার বর্ষণ হইতেছে, ইন্দ্ৰিয় সকল অভূতপূর্ব রসাবেশে অবশ হইয়া 
আসিতেছে, চেতনা বিলুপ্তপ্রায় হইতেছে; অকস্মাৎ আমার নিদ্ৰাবেশ, 
কি মোহাবেশ, উপস্থিত হইল, কিছুই বুঝিতে পারিতেছি না। সীতা, 
রামমুখবিনিঃস্থত অমৃতায়মান বচনপরম্পরা অবণগোচর করিয়া, হাস্তখেমু 
বলিলেন, নাথ! আপনি চিরান্গকুল ও স্থিরপ্রসাদ। যাহা শুনিলাম, 
ইহা অপেক্ষা, স্ত্রীলোকের পক্ষে, আর কি সৌভাগ্যের বিষয় হইতে পারে 

প্রার্থনা এই, যেন চির দিন এইরূপ স্নেহ ও অন্ত থাকে । 

সীতার মৃতু মধুর মোহন বাক্য কর্ণগোচর করিয়া, রাম বলিলেন, 
প্ৰিয়ে ! তোমার কথা শুনিলে, শরীর শীতল হয়, কৰ্ণকুহর অমৃতরসে 
অভিষিক্ত হয়, ইন্দ্রিয় সকল বিমোহিত হয়, অন্তঃকরণের সজ্জীবত| 
সম্পাদিত হয়। সীতা লজ্জিত হইয়া বলিলেন, নাথ! এই নিমিত্তই 
সকলে আপনাকে প্রিয়ংবদ বলে। যাহা হউক, অবশেষে এ অভাগিনীর 
যে এত সৌভাগ্য ঘটবেক, ইহা স্বপ্নের অগোচর ৷ এই বলিয়া, সীতা 
শয়নের নিমিত্ত উৎসুক হইলে, রাম বলিলেন, প্ৰিয়ে! এখানে অন্যবিধ 
শয্যার সঙ্গতি নাই; অতএব, যে অনন্যসাধারণ রামবাহু, বিবাহসময় 
অবধি, কি গৃহে, কি বনে, কি শৈশবে, কি যৌবনে, উপাধানস্থানীয় হইয়া 
আসিয়াছে, আজও সেই তোমার উপাধানকাৰ্ষ সম্পন্ন করুক। এই 
বলিয়া, রাম বাহু প্রসারিত করিলেন; সীতা, তদুপরি মস্তক বিন্ন্ত 
করিয়া, তৎক্ষণাৎ নিদ্রাগত হইলেন। 

রাম, সেহভরে কিয়ৎ ক্ষণ সীতার মুখনিরীক্ষণ করিয়া, ্ৰীতিপ্ৰফুল্ল 
নয়নে বলিতে লাগিলেন, কি চমৎকার ! যখনই প্রিয়ার বদনস্থধাকরে 
দৃষ্টিপাত করি, তখনই আমার চিত্তচকোর চরিতার্থ ও অন্তরাত্মা অনিৰ্বচনীয় 
আনন্দরসে আগ্লুত হয়। ফলত ইনি গৃহের লক্ষ্মীস্বূপা, নয়নের 
রসাঞ্জনরূপিণী। ইহার স্পর্শ চন্দনরসে অভিযেকশ্বরপ ; বাহুলতা, ক্দেশে 
বিনিবেশিত হইলে, শীতল মহ্ছণ মৌক্তিক হারের কার্য করে। কি 
আশ্চর্য! প্রিয়ার সকলই অলৌকিক গ্রীতিপ্রদ। রাম মনে মনে এইরূপ 
আলোচনা করিতেছেন, এমন সময়ে সীতা, নিদ্রাবেশে বলিয়া উঠিলেন, 
হা নাথ! কোথায় রহিলে। 

সীতার শ্বপ্নভাষিত শ্রবণগোচর করিয়া, রাম বলিতে লাগিলেন, কি 
চমৎকার! চচিত্রার্শনে, প্রিয়ার অন্তটকরণে যে অতীত বিরহভাবনার 
আবির্ভাব হইয়াছিল, তাহাই, স্বপ্নে অস্তিত্ব পরিগ্রহ করিয়া, যাতনা প্রদান 
করিতেছে। এই বলিয়া, সীতার গাত্রে হস্তাবর্তন করিতে করিতে, রাম; 

প্রেমভরে প্রকুল্নকলেবর হইয়া, বলিতে লাগিলেন, আহা! অন্কত্রিম প্রেম 
কি পরম পদাৰ্থ! কি সুখ, কি দুঃখ, কি সম্পত্তি, কি বিপত্তি কি যৌবন, 
কি বার্ধক্য, সকল অবস্থাতেই একরপ ও অবিক্বৃত। সদৃশ প্রণয়ন্্খের 
অধিকারী হওয়া অল্প সৌভাগ্যের কথা নহে। কিন্তু আক্ষেপের বিষয় এই, 
এরূপ প্রণয় জগতে নিতান্ত বিরল ও একান্ত দুৰ্লভ; যদি এত বিরল ও 
এত দুৰ্লভ না হইত, সংসারে সুখের সীমা থাকিত না। 
রামের বাক্য সমাপ্ত না হইতেই, প্রতীহারী, সন্মুখে আসিয়া, 
কৃতাগ্তলিপুটে নিবেদন করিল, মহারাজ ! দুর্মখ দ্বারদেশে দণ্ডায়মান, 
কি আজ্ঞা হয়। দুৰ্ম,খ অন্তংপুরচারী অতি বিশ্বস্ত ভৃত্য। রাম, নৃতন 
রাজ্যশ।সন বিষয়ে প্রজাগণের অভিপ্রায় অবগত হইবার নিমিত্ত, তাহাকে 
নিয়োজিত করিয়াছিলেন। সে, প্রতি দিন, প্রচ্ছন্ন ভাবে, এ বিষয়ের 
অন্নমন্ধান করিত, এবং যে দিন যাহা জানিতে পারিত, রামের গোচর 
করিয়। যাইত। এক্ষণে উহাকে সমাগত শুনিয়া, রাম প্রতীহারীকে 
বলিলেন, ত্বরায় উহারে আমার নিকটে আসিতে বল। দুর্ম্‌থ আসিয়া, 
প্রণাম করিয়া, কৃতাঞ্জলিপুটে সন্মুখে দণ্ডায়মান হইল। রাম, তাহার দিকে 
দৃষ্টিপাত করিয়া, জিজ্ঞাসা করিলেন, কি হেদুর্,খ! আজ কি জানিতে 
পারিয়াছ বল? দুর্ম'খ বলিল, মহারাজ ! কি পৌরগণ, কি জানপদগণ, 
সকলেই বলে, আমরা রামরাজ্যে পরম সুধে আছি। 
এই কথা শুনিয়া, রাম বলিলেন, তুমি প্রতি দিনই প্রশংসাবাদের 
বাদ দিয়া থাক; যদি কেহ কোনও দোষবীর্তন করিয়া থাকে, বল, তাহা 
হইলে প্রতিবিধানে যন্বান্‌ হই; আমি, স্ততিবাদআবণবাসনায় তোমায় 
অনুসন্ধান করিতে পাঠাই নাই। ছুর্মখ, অন্য অন্য দিন, স্ততিবাদ মাত্র 
শুনিয়। আসিত, সুতরাং, যাহা শুনিত, তাহাই অকপটে রামের নিকট 
জানাইত। সে দিবস; সীতাসংক্রান্ত দোষবকীর্তন শুনিয়া, অপ্রিয়সংবাদ্ব- 
প্রদান অনুচিত, এই বিবেচনায়, গোপন করিয়া রাখিয়াছিল। এক্ষণে, 

রাম দোষকীর্তনকথার উল্লেখ করিবামাত্র, সে চকিত ও হতবুদ্ধি হইয়া, 
কিয়ং ক্ষণ, মৌনাবলঙ্বন করিয়া রহিল; পরে, কথঞ্চিৎ বুদ্ধি স্থির করিয়া, 
শু মুখে বিকৃত স্বরে বলিল, না মহারাজ! আমি কোনও. দোষকীর্তন 
শুনিতে পাই নাই। সে এইরূপে অপলাপ করিল বটে; কিন্তু, তাহার 
আকারপ্রকার দৰ্শনে, রামের অন্তঃকরণে বিষম সন্দেহ উপস্থিত হইল। 
তখন তিনি, সাতিশয় চলচিত হইয়া, আকুল বচনে বলিতে লাগিলেন, 
তুমি অবশ্যই দোষকীর্তন শুনিয়াছ, অপলাপ করিতেছ কেন? কি শুনিয়াছ 
বল, বিলম্ব করিও না; না বলিলে, আমি যার পর নাই অসন্তষ্ হইব, 
এবং, এ জন্মে, আর তোমার মুখাবলোকন করিব না । 

রামের নির্বন্ধাতিশয় দর্শনে সাতিশয় শঙ্কিত হইয়া, দুৰ্য,খ মনে মনে ' 
বিবেচনা করিতে লাগিল, আমি কি বিষম সঙ্কটে পড়িলাম! কি রূপে 
রাজমহিষীসংক্রান্ত জনাপবাদ মহারাজের গোচর করিব? আমি অতি 
হতভাগ্য, নতুবা এরূপ কার্ষের ভারগ্রহণ করিব কেন? কিন্ত যখন, অগ্র 
পশ্চাৎ না ভাবিয়া, ভারগ্রহণ করিয়াছি, তখন প্রভুর নিকটে, অকপটে, 
প্রকৃত কথাই বলা উচিত। এই স্থির করিয়া, সে কম্পিতকলেবর হইয়া 
বলিল, মহারাজ ! যদি আমায় সকল কথা যথার্থ বলিতে হয়, আপনি 
গাত্রোথান করিয়া গৃহাস্তরে চলুন; আমি সে সকল কথা, প্রাণান্তেও, 
এখানে বলিতে পারিব না। রাম শনিবার নিমিত্ত এত উৎসুক হইয়া- 
ছিলেন যে, সীতার জাগরণ পৰ্যন্ত অপেক্ষা করিতে পারিলেন না; আস্তে 
আস্তে, আপন হস্ত হইতে তাহার মস্তক নামাইলেন, এবং ছু্ম'খকে সমভি- 
ব্যাহারে লইয়া, সত্বর সন্নিহিত গৃহান্তরে প্রবেশ করিলেন। 

এইরপে গৃহাস্তরে উপস্থিত হইয়া, রাম, সাতিশয় ব্যগ্রতাপ্রাদর্শন পূর্বক, 
দুর্ম'খকে বলিলেন, বিলম্ব করিও না, কি শুনিয়াছ, বিশেষ করিয়া বল; 
তোমার আকার প্রকার দেখিয়া, আমার অন্তঃকরণে নানা সংশয় উপস্থিত 
হইতেছে। সে বলিল, মহারাজ! যে সর্বনাশের কথা শুনিয়াছি, তাহা 

মহারাজের নিকট বলিতে হইবেক এই মনে করিয়া, আমার সৰ্ব 
শরীরের শোণিত শুদ্ধ হইয়া যাইতেছে। কিন্তু যখন, পূর্বাপর পর্যালোচনা 
- না করিয়া ওরূপ কার্ধের ভার লইয়াছি, তখন অবশ্যই বলিতে হইবেক। 
আমি যেরূপ শুনিয়াছি, নিবেদন করিতেছি, আমার অপরাধ গ্রহণ করিবেন 
না। মহারাজ! প্রায় সকলেই, একবাক্য হইয়া, অশেষ প্রকারে, সুখ্যাতি 
করিয়া বলে, আমরা রামরাজ্যে পরম সুখে বাস করিতেছি; কোনও 
রাজা, কোশল দেশে, শাসনের এরূপ সুপ্রণালী প্রবতিত করিতে পারেন 
নাই। কিন্তু, কেহ কেহ, রাজমহিবীর উল্লেখ করিয়া, কুৎসা করিয়া থাকে। 
তাহারা বলে, আমাদের রাজার চিত্ত বড় নিবিকার ; একাকিনী সীতা 
এত কাল রাবণগৃহে রহিলেন ; তিনি, তাহাতে কোনও দ্বৈধ বা দোষবোধ 
না করিয়া, অনায়াসে তাহারে গৃহে আনিলেন। অতঃপর, আমাদের 
গৃহে স্বীলোকদিগের চরিত্রে দোষ ঘটলে, তাহাদের শাসন করা সহজ 
হইবেক না; শাসন করিতে গেলে, তাহারা, রাজমহিষীর উল্লেখ করিয়া, 
আমাদিগকে নিরুত্তর করিবেক। অথবা, রাজা ধর্মাধর্মের কৰ্তা; তিনি 
যে ধৰ্ম অনুসারে চলিবেন, আমরা প্রজা, আমাদিগকেও, সেই ধর্ম 
অবলম্বন করিয়া, চলিতে হইবেক। মহারাজ ! যাহা শুনিয়াছিলাম, 
অবিকল নিবেদন করিলাম, আমার অপরাধ মার্জনা করিবেন। হা 
বিধাতঃ! এত দিনের পর, তুমি আমার ুর্মুখনাম অন্বৰ্থ করিয়া দিলে। 
এই বলিয়া, বিদায় লইয়া, রোদন করিতে করিতে, ছুর্মখ তথা হইতে 
প্রস্থান করিল । 

দুৰ্,খমুখে সীতাসংক্ৰান্ত অপবাদৰৃত্তান্ত এবণগোচর করিয়া, রাম, হা 
হতোইস্মি বলিয়া, ছিন্ন তরুর হ্যায়, ভূতলে পতিত হইলেন, এবং গলদশ্র 
লোচনে, আকুল বচনে, বিলাপ ও পরিতাপ করিয়া বলিতে লাগিলেন, 
হায়, কি সর্বনাশের কথা শুনিলাম ! ইহা অপেক্ষা, আমার বক্ষস্থলে 
বজাঘাত হওয়া ভাল ছিল। কি জন্যে এখনও জীবিত রহিয়াছি? আমি 

নিতান্ত হতভাগ্য ; নতুবা, কি নিমিত্তে, উপস্থিত রাজ্যাঁধিকারে বিসর্জন 
দিয়া, আমায় বনবাস আশ্রয় করিতে হইয়াছিল ? কি নিমিত্তেই দুবৃত্তি 
দশানন, পঞ্চবটীতে প্রবেশ পূৰ্বক, প্রাণপ্রিয়া জানকীরে লইয়। গিয়া, নিৰ্মল 
রধুকুল অভূতপূর্ব অপবাদে দূষিত করিয়াছিল! কি নিমিত্তেই বা, সেই 
অপবাদ, অদ্ভূত উপায় দ্বারা নিঃসংশরিতরূপে অপসারিত হইয়াও, দৈব- 
ছুবিপাক বশতঃ পুনর্বার নবীভূত হইয়া, সৰ্বত: সঞ্চারিত হইবেক ! সৰ্বথা, 
আমার জন্মগ্রহণ ও শরীরধারণ দুঃখভোগের নিমিত্তেই নিরূপিত হুইয়া- 
ছিল। এখন কি করি, কিছুই বুঝিতে পারিতেছি না। এই লোকাপবাদ 
ছুনিবার হইয়া উঠিয়াছে। এক্ষণে, অমূলক বলিয়া, এই অপবাদে 
উপেক্ষা প্রদর্শন করি; অথবা, এ জন্মের মত নিরপরাধ! জানকীরে 
বিসর্জন দিয়া, কুলের কলঙ্কবিমোচন করি ; কি করি, কিছুই স্থির করিতে 
পারিতেছি ন৷ কেহ কখনও আমার মত উভয় সঙ্কটে পড়ে না। 

এইরূপ আক্ষেপ করিয়া, রাম, কিয়ৎ ক্ষণ, অধোদৃষ্টিতে মৌনাবলম্বন 
করিয়া রহিলেন; অনন্তর দীর্ঘনিশ্বাসপরিত্যাগ পূর্বক বলিলেন, অথবা 
এ বিষয়ে আর কর্তব্যাকর্তব্যবিবেচনার প্রয়োজন নাই । যখন রাজ্যের 
ভার গ্রহণ করিয়াছি, সর্বোপায়ে লোকরঞ্জন করাই আমার কর্তব্য কর্ম 
ও প্রধান ধৰ্ম; স্থৃতরাং, জানকীরেই বিসর্জন দিতে হইল। হা! হত 
বিধে! তোমার মনে এই ছিল। এই বলিয়া, রাম মৃছিত ও ভূতলে 
পতিত হইলেন। 

কিয় ক্ষণ পরে চেতনাসঞ্চার হইলে, রাম নিতান্ত করুণ স্বরে বলিতে 
লাগিলেন, যদি আর আমার চেতন! না হইত, আমার পক্ষে সৰ্বাংশে 
শরেযস্কর হইত; নিরপরাধা জানকীরে বিসর্জন দিয়া, ছুরপনেয় পাপপক্ষে 
লিপ্ত হইতে হইত না। এই মাত্র, অষ্টাবক্রের সমক্ষে, প্রতিজ্ঞ করিলাম, 
যদি লোকরগ্রনের অনুরোধে, জানকীরেও বিসর্জন দিতে হয়, তাহাও 
করিব। এরপ ঘটিবেক বলিয়াই কি, আমার মুখ হইতে তাদৃশ বিষম 

প্রতিজ্ঞাবাক্য নিঃস্থত হইয়াছিল! হু প্ৰিয়ে জানকি! হা প্রিয়বাদিনি ! 
হা রামময়জীবিতে! হা অরণ্যবাসসহচরি ! পরিণামে তোমার যে এরূপ 
অবস্থা ঘটিবেক, তাহা স্বপ্নের অগোচর ॥ তুমি এমন দ্ররাচারের, এমন 
নরাধমের, এমন হুতভাগ্যের হস্তে পড়িয়াছিলে, যে, কিঞ্চিৎ কালের 
নিমিভেও, তোমার ভাগ্যে সুখভোগ ঘটয়া উঠিল না। তুমি, চন্দনতরুবৌধে, 
ছুধিপাক বিষবৃক্ষের আশ্রয় গ্রহণ করিয়াছিলে। আমি পরম পবিত্র 
রাজবংশে জন্মগ্রহণ করিয়াছি বটে; কিন্তু আচরণে চণ্ডাল অপেক্ষা সহজ 
গুণে অধম; নতুবা, বিনা অপরাধে, তোমায় বিসৰ্জন দিতে উদ্যত হইব 
কেন? হায়! যদি এই মুহুর্তে আমার প্রাণবিয়োগ ঘটে, তাহা হইলে, 
আমি পরিত্রাণ পাই । আর বাচিয়া ফল কি; আমার জীবিতপ্রয়োজন 
পর্যবসিত হইয়াছে ; জগৎ শূন্য ও জীর্ণ অরণ্যপ্রায় প্রতীয়মান হইতেছে। 
এইরূপ বলিতে বলিতে, একান্ত আকুলহৃদয় ও কম্পমানকলেবর হইয়া, 
রাম কিয়ৎ ক্ষণ স্তব্ধ হইয়া রহিলেন) অনন্তর, দীর্ঘ নিশ্বাস সহকারে, 
হায়! কি হইল বলিয়া, নিরতিশয় কাতর বাক্যে বলিতে লাগিলেন, 
হা মাতঃ! হা তাত জনক ! হা দেবি বঙ্ন্ধরে ! হা ভগবতি অরুন্ধতি ! 
হা কুলগুরো৷ বশিষ্ঠ! হা ভগবন্‌ বিশ্বামিত্ৰ! হা প্রিরবন্ধো বিভীষণ! 
হা পরমোপকারিন্‌ সখে সুগ্ৰীব! হা বৎস অঞ্জনাহৃদয়নন্ান ! তোমরা 
কোথায় রহিয়াছ, কিছুই জানিতে পারিতেছ না) এখানে দুয্নাত্মা 
রাম তোমাদের সর্বনাশে উদ্ধত হুইয়াছে। অথবা, আর আমি তাদৃশ 
মহাত্মাদিগের নামগ্রহণে অধিকারী নহি; আমার হ্যায় মহাপাতকী 
নামগ্রহ্ণ করিলে, নিঃসন্দেহ তাহাদের পাপম্পর্শ হইবেক। আমি যখন 
সরলহৃদয়া, শুদ্ধচারিণী, পতিপ্রাণা কামিনীরে, নিতান্ত নিরপরাধা 
জানিয়াও অনায়াসে বিনর্জন দিতে উদ্ধত হইয়াছি, তখন আমা অপেক্ষা 
মহাপাতকী আর কে আছে? হা রামময়জীবিতে ! পাষাণময় নৃশংস 
রাম হইতে, পরিণামে তোমার যে এরপ দুৰ্গতি ঘটিবেক, তাহা তুমি স্বপ্নেও 


২ 


১৮ সীতার বনবাস 


ভাব নাই। নিঃসন্দেহ, রামের হৃদয় বজলেপময়, নতুবা এখনও বিদীর্ণ 
হইতেছে না কেন? অথবা, বিধাতা, জানিয়া শুনিয়াই, আমার ঈদৃশ 
কঠিনহৃদয় করিয়াছেন ; তাহা না হইলে, অনায়াসে এরূপ নৃশংস কর্ম 
সম্পন্ন করিতে পারিব কেন? 

এই বলিয়া, গলদশ্রু নয়নে, বিশ্রামভবনে প্রতিগমন পূর্বক, রাম, 
নিদ্রাভিভূতা সীতার সম্মুখে দণ্ডায়মান হইলেন ; এবং, অঞ্জলিবন্ধন পুর্ধক, 
সাতিশর করুণ স্বরে সম্বোধন করিয়া বলিলেন, প্ৰিয়ে ! হতভাগ্য রাম, 
এ জন্মের মত, বিদায় লইতেছে। এই বলিয়া, ছুবিবহ শোকদহনে দগ্ধহৃদয় 
হইয়া, রাম গৃহ হইতে বহির্গত হইলেন, এবং, অনুজগণের সহিত 
পরামর্শ করিয়া কর্তব্যনিরূপণের নিমিত্তে, মন্ত্রভবন অভিমুখে প্রস্থান 
করিলেন। 

রাম, মন্ত্রভবনে প্রবিষ্ট হইয়া, রাজাসনে উপবিষ্ট হইলেন, এবং 
সন্নিহিত পরিচারক দ্বারা, ভরত, লক্ষণ, শক্র্ন, তিন জনকে, সত্বর উপস্থিত 
হুইবার নিমিত্ত, ডাকিয়া পাঠাইলেন। দিবাবনানসময়ে, আৰ্য জনকতনয়া- 
সহবাসে কালবাপন করেন, ঈদৃশ সময়ে, মন্্ৰভবনে গমন করিয়া, অকস্মাৎ 
আমাদিগের আহ্বান করিলেন কেন, ইহার কিছুই নির্ণয় করিতে না 
পারিয়া, ভরত প্রভৃতি সাতিশয় সন্দিহান ও আকুলহৃদয় হইলেন, এবং, মনে 
মনে নানা বিতর্ক করিতে করিতে, সত্বরগমনে মন্রভবনে প্রবেশ করিলেন; 
দেখিলেন, রাম, করতলে কপোল বিন্যস্ত করিয়া, একাকী উপবিষ্ট আছেন, 
মুমুহ্ঃ দীর্ঘনিশ্বা পরিত্যাগ করিতেছেন; নয়নযুগল হইতে অনর্গল 
অশ্রজ্ল নির্গত হইতেছে। অগ্রজের তাদৃশী দশা দৃষ্টিগোচর 
করিয়া, অনুজের| বষাদসাগরে মগ্ন হইলেন, এবং, কি কারণে 

শৃতনি এরূপ অবস্থাপন্ন হইয়াছেন, কিছুই বুঝিতে না পারিয়া, শুদ্ধ ও 
হতবুদ্ধি হইয়া, সন্মুখে দণ্ডায়মান রহিলেন। অতি বিষম অনিষ্টসভ্ৰটনের 
আশঙ্কা করিয়া, তিন জনের মধ্যে, কাহারও এরূপ সাহস হইল না যে, 
কারণ জিজ্ঞান। করেন। অবশেষে, তাহারাও তিন জনে, ঘোরতর 
বিপৎপাত স্থির করিয়া, এবং রামের তাদৃশী দশা দর্শনে নিতান্ত কাতর- 
ভাবাপন্ন হইয়া, অশ্রুবিসর্জন করিতে লাগিলেন। 

কিয়ৎ ক্ষণ পরে, রাম, উচ্ছলিত শোকাবেগের কথঞ্চিৎ সংবরণ ও 
নয়নের অশ্রধারা মার্জন করিয়া, সন্দেহ সম্ভাষণ পূৰ্বক, অনুজদিগকে 
সন্মুখদেশে বসিতে আদেশ করিলেন । তীহারা, আসনে উপবেশন করিয়া, 
কাতর ভাবে, রামচন্দ্রের নিতান্ত নিশ্রাভ মুখচন্তে দৃষ্টিযোজন| করিয়া 
র্মহিলেন। রামের নয়নযুগল হইতে, এবলবেগে, বাষ্পবারি বিগলিত 
হুইতে লাগিল৷ তন্দর্শনে তাহারাও, যত্পরোনাস্তি শোকাভিভূত হইয়া, 
প্রভূত বাম্পবারি বিমোচিত করিতে লাগিলেন । কিয়ৎ ক্ষণ পরে, লক্ষণ, 
আর অপেক্ষা করিতে না পারিয়া, বিনয়পূর্ণ বচনে জিজ্ঞাসা করিলেন, 
আর্থ! আপনকার এই অবস্থা দেখিয়া, আমরা মিয়মাণ হইয়াছি। 
ভবদীয় ভাব দৰ্শনে স্পষ্ট প্রতীয়মান হইতেছে, অবশ্যই কোনও অপ্ৰতিবিধেয় 
‘অনিষ্ঠসজ্ঘটন হইয়াছে। গভীর জলধি, কখনও, অল্প কারণে আকুলিত 
হ্য় না; সামান্ত বারুবেগের প্রভাবে, হিমাচল কদাচ বিচলিত হইতে পারে 
না। অতএব, কি কারণে, আপনি এরূপ কাতরভাবাপন্ন হইয়াছেন, 
তাহার সবিশেষ নির্দেশ করিয়া, আমাদের প্রাণরক্ষা করুন। 'আপনকার 
সুখারবিন্দ সায়ংকালের «কমন অপেক্ষাও স্নান, ও প্রভাতদময়ের শশধর 
অপেক্ষাও নিশ্রভ লক্ষিত হইতেছে। ত্বরায় বলুন, আর বিলম্ব করিবেন 
না) আমাদের হৃদয় বিদীর্ণ হইতেছে। 

লক্ষ্মণ, এইরূপ আগ্রহাতিশয় সহকারে, কারণ জিজ্ঞাস হইলে, রামচন্দ্র 
‘অতি দীৰ্ঘনিশ্বাসভার পরিত্যাগ পর্বক, দুর্বহ শোকভরে অভিভূত হইয়া, 

ক্র স্বরে বলিতে লাগিলেন, বৎস ভরত! বত্স লক্ষ্মণ! বত্স 
[ তোমরা আমার জীবন, তোমরা আমার সর্বস্ব ধন, তোমাদের 
নিমিত্তই আমি দূর্বহ রাজাভারের দুঃসহ বহনক্লেশ সহ করিতেছি। 
হিতসাধনে বা অহিতনিবারণে তোমরাই আমার প্রধান সহায়। আমি 
বিষম বিপদে পড়িয়াছি, এবং সেই বিপদ্‌ হইতে উদ্ধারলাভের অভিপ্ৰায়ে, 
তোমাদিগকে অসময়ে সমবেত করিয়াছি। আপতিত অনিষ্টের 
নিবারণোপায় একমাত্র আছে। আমি, অনেক ভাবিয়া চিন্তিয়া, অবশেষে, 
সেই উপায় অবলম্বন করাই সর্বতোভাবে বিধেয় বোধ করিয়াছি। তোমরা 
অবহিত চিত্তে শ্রবণ কর; সকল বিষয়ের সবিশেষ সমস্ত তোমাদের গোচর 
করিয়া, সমুচিত অনুষ্ঠান দ্বারা, উপস্থিত বিপংপাত হইতে নিষ্কৃতি লাভ 
করিব। 
এই বলিয়া, রাম বিরত হইলেন, এবং পুনর্বার, প্রবল বেগে” 
অশ্রুবিসর্জন করিতে লাগিলেন । অনুজেরা, তদ্দর্শনে পূর্বাপেক্ষা অধিকতর 
কাতর হইয়া, ভাবিতে লাগিলেন, আর্যের ভাব দেখিয়া বোধ হইতেছে, 
অবশ্যই অতি বিষম অনর্থপাত ঘটিয়াছে; না জানি কি সৰ্বনাশের কথাই: 
ব্লিবেন। কিন্তু, অনুভবশক্তি দ্বার! কিছুরই অনুধাবন করিতে না পারিয়া, 
শরবণের নিনিত্ত নিতান্ত উৎসুক হইয়া, তাহারা, একান্ত আকুল হৃদয়ে, 
তদীয় বদনে দৃষ্িযোজনা করিয়া রহিলেন। 
রাম, কিয়ৎ ক্ষণ, মৌনাবলদ্বন করিয়া রহিলেন, অনন্তর, দীর্ঘনিশ্বাস 
পরিত্যাগ করিয়া বলিলেন, ভ্ৰাতৃগণ! শ্রবণ কর; আমাদের পূৰ্বে 
ইক্ষ্মকুবংশে যে মহান্ধভব নরপতিগণ ভন্মগ্রহ্ণু করিয়াছিলেন, তাহারা 
অপ্রতিহত প্রভাবে প্রজাপালন, ও অশেষবিধ অলৌকিক কৰ্মসমুদয়ের 
অনুষ্ঠান দ্বারা, এই পরম পবিত্র রাজবংশকে ত্রিলোকবিখ্যাত করিয়া 
গিয়াছেন। আমার মত হতভাগ্য আর নাই; আমি জন্মগ্রহণ করিয়া 
"সেই চিরপবিতর ত্রিলোকবিখ্যাত, বংশকে দুষ্পরিহ্র কলঙ্কগঙ্ধে লিপ্ত 
তু 

করিয়াছি। লক্ষণ! তোমার কিছুই অবিদিত নাই। যতকালে, 
আমরা তিন জনে পঞ্চবটীতৈ অবস্থিতি করি, দূত দশানন, আমাদের 
অনুপস্থিতিকালে, বলপূৰ্বক, সীতারে আপন আলয়ে লইয়া বায়। 
সীতা একাকিনী, সেই দুরত্তের আলয়ে, দীর্ঘকাল অবস্থিতি করেন। 
অবশেষে আমরা, সুগ্রীবের সহায়তায়, দুরাচারের সমুচিত শীল্তিবিধান 
করিয়া, সীতার উদ্ধারদাধন করি । অমি সেই একাকিনী পরগৃহবামিনী 
সীতারে লইয়া গৃহে রাখিরাছি ; ইহাতে পৌরগণ ও জানপদবর্গ অসন্তোব- 
প্রদর্শন ও কলঙ্ককীর্তন করিতেছে। এজন্য, আমি প্রতিজ্ঞা করিয়াছি, 
জানকীরে আর গৃহে রাখিব না। সর্ব প্রযত্রে প্রজারঞ্জন রাজার পরম 
খর্ম। বদি তাহাতে কৃতকাৰ্য হইতে না পারি, নিতান্ত অনার্ধের হ্যায়, 
বৃথা জীবনধারণের ফল কি বল । এক্ষণে, তোমরা, প্রশস্ত মনে, 
অনুমোদন কর; তাহা হইলে আমি উপস্থিত সঙ্কট হইতে পরিত্রাণ পাই। 

অগ্রজের এই কথা শ্রবণগোচর করিয়া, অনুজেরা বৎপরোনাস্তি বিষণ 
হইলেন ; এবং, ভয়ে ও বিস্ময়ে একান্ত অভিভূত ও কিংকৰ্তব্যবিমূঢ় হইয়া, 
কিয়ং ক্ষণ, অধোমুখে মৌনভাবে অবস্থিতি করিলেন। পরিশেষে, লক্ষণ, 
অতি কাতর স্বরে, বিনীত ভাবে, নিবেদন করিলেন, আর্য! আপনি 
যখন যে আজ্ঞা করিয়াছেন, আমরা কখনও তাহাতে দ্বিরুক্তি বা আপত্তি 
করি নাই ; এক্ষণেও, আমরা আপনকার আজ্ঞা-গ্রতিরোধে প্রবৃত্ত নহি। 
কিন্তু, আপনকার প্রতিজ্ঞা শুনিয়া, আমাদের প্রাণপ্রয়াণের উপক্রম 
হইয়াছে। আমরা যে, আপনকার নিকটে আসিয়া, এরূপ সর্বনাশের 
কথা শুনিব, এক মুহূর্তের নিমিত্তে, আমাদের অস্তঃক্রণে সে আশঙ্কার উদয় 
হ্য় নাই। যাহা হউক, এ বিষয়ে আমার কিছু বক্তব্য আছে, যদি অনুমতি 


২২ সীতার বনবাস 
জানকী একাকিনী রাবণগৃহে অবস্থিতি করিয়ব্‌ছিলেন, বথাৰ্থ বটে ; এবং 
রাবণও অতি দ্বৃত্তি, তাহার কোনও সংশয় নাই। কিন্তু, দুরাচারের, 
সমুচিত শাস্তি-বিধানের পর, আর্া আপনকার সন্মুখে আনীত হইলে, 
আপনি, লোকাপবাদভয়ে, প্রথমতঃ, গ্রহণ করিতে অসন্মত হইয়াছিলেন ;. 
পরে, অলৌকিক পরীক্ষা দ্বারা, তিনি শুদ্ধাচারিণী বলিয়া নিঃসংশয়িতরূপে 
স্থিরীক্ৃত হইলে, তাহারে গৃহে আনিরাছেন। সে পরীক্ষাও সর্বজনসমক্ষে 
সমাহিত হইয়াছিল। আমরা উভয়ে, আমাদের সমস্ত সেনা ও 
সেনাঁপতিগণ, এবং যাবতীয় দেবগণ, দেবষিগণ, ও মহ্বিগণ পরীক্ষাকালে' 
উপস্থিত ছিলেন। সকলেই, সাধুবাদ প্রদানপূর্বক, আর্ধা একান্ত গুদ্ধচারিণী 
বলিয়া অঙ্গীকার করিয়াছেন। সুতরাং, হারে আর পরগৃহ্বাসনিবন্ধন, 
অপবাদে দুষিত করিবার সম্ভাবনা নাই। অতএব, আপনি কি কারণে 
এক্ষণে এরূপ বিষম প্রতিজ্ঞা করিতেছেন, বুঝিতে পারিতৈছি না । অমূলক: 
লোকাপবাদ শুনিয়া, ভবাদৃশ মহান্ুভাবদিগের বিচলিত হওয়া উচিত নহে। 
সামান্য লোকের স্ায় অন্যায় বিবেচনা নাই। তাহাদের বুদ্ধি ও বিবেচনা 
অতি সামান্ত ; যাহা তাহাদের মনে উদ্দিত হয়, তাহাই বলে ; এবং যাহা 
শুনে, সম্ভব অসম্ভব বিবেচনা না করিয়া, প্রকৃত ঘটনা বলিয়া তাহাতেই 
বিশ্বাস করে। তাহাদের কথায় আস্থা করিতে গেলে, সংসারাত্রা সম্পন্ন 
হ্য়না। আধা যে সম্পূর্ণ শুদ্চচারিণী, সে বিষয়ে, অন্ততঃ আমি যত দূর, 
জানি, আপনকার অন্তঃকরণে অণুমাত্ৰ সংশয় নাই; এবং, অলৌকিক 
পরীক্ষায় উত্তীর্ণ হইয়া, তিনি আপন শুদ্ষচারিতার যে অসংশয়িত পরিচয়: 
প্রদান করিয়াছেন, তাহাতে কাহারও অন্তঃকরণে অণুমাত্ৰ সংশয় থাকিতে 
পারে না। এমন স্থলে, আর্ধাকে গৃহ হইতে বহিষ্কৃত করিলে, লোকে. 
আমাদিগকে নিতান্ত অপদার্থ স্থির করিবেক) এবং ধৰ্মতঃ বিবেচনা করিতে 
গেলে, আমাদিগকে ছুরপনেয় পাপপঙ্ধে লিপ্ত হইতে হইবেক। অতএব, 
আপনি সকল বিষয়ের সবিশেষ পর্যালোচনা করিয়া কার্ধাবধারণ করুন ॥ 

আমরা আপনকার একান্ত আজ্ঞাবহ ; .যে আজ্ঞা করিবেন, তাহাই, 
অনন্দিহান চিত্তে শিরোধার্য করিব। 


এই বলিয়া, লক্ষ্মণ বিরত হইলেন। রাম, কিয় ক্ষণ, মৌনাবলম্বন 
করিয়া রহিলেন ; অনন্তর, দীর্ঘনিশ্বাস পরিত্যাগ করিয়া বলিলেন, বৎস! 
সীতা যে একান্ত শুদ্ধচারিণী, সে বিষয়ে আমার অণুমাত্ৰ সংশয় নাই; 
সামান্য লোকে যে, কোনও বিষয়ের সবিশেষ অনুধাবন না করিয়া, যাহা 
শুনে, বা যাহা তাহাদের মনে উদিত হয়,তাহাতেই বিশ্বাস করে ও তাহারই 
আন্দোলন করে, তাহাও বিলক্ষণ জানি কিন্ত, এ বিষয়ে প্রজাদিগের কিছু- 
মাত্র দোষ নাই; আমাদের অপরিণীমদশিতা ও অবিষৃগ্তকারিতা দৌষেই, 
' এই বিষম সর্বনাশ ঘটতেছে। যদি আমরা, অযোধ্যায় আসিয়া, সমবেত 
পৌরগণ ও জানপদবর্গ সমক্ষে, জানকীর পরীক্ষা করিতাম, তাহা হইলে 
তাহাদের অন্তঃকরণ হইতে ততসংক্রান্ত সকল সংশয় অপসারিত হইত। 
সীতা, অলৌকিক পরীক্ষায় উত্তীর্ণ হইয়া, স্বীয় শুদ্ধচারিতার অসংশয়িত 
পরিচয় প্রদান করিয়াছেন বটে; কিন্ত, সেই পরীক্ষার যথার্থত! বিষয়ে 
প্রজালোকের সম্পূর্ণ বিশ্বাস নাই। বোধ করি, অনেকে পরীক্ষাব্যাপারের 
বিন্দু বিসর্গ অবগত নহে। সুতরাং, সীতার চরিত্র বিষয়ে তাহাদের সংশয় 
দূর হয় নাই। বিশেষতঃ, রাবণের চরিত্র, ও বহু কাল একাকিনী সীতার 
তদীয় আলয়ে অবস্থান, এই দুই বিষয়ের বিবেচনা করিলে, সীতার চরিত্র 
বিষয়ে সন্দিহান হওয়া আশ্চর্যের বিষয় নহে। অতএব, আমি প্রজাদিগকে 
কোনও অংশে দোষ দিতে পারি না! আমারই অদৃষ্টবৈগুণ্যবশতঃ, এই 
উপদ্ৰব উপস্থিত হইতেছে। আমি যদি রাজ্যের ভারগ্রহণ না করিতাম ; 
"এবং, ধৰ্ম সাক্ষী করিয়া, প্রজারগ্রন-প্রতিজ্ঞা় আবদ্ধ না হইতাম, তাহা 
হইলে, অমূলক লোকাঁপবাদে অবজ্ঞাপ্রদর্শন করিয়া, নিরুদ্বেগে সংসারযাত্রা 
নির্বাহ করিতাম। যদি রাজা হইয়া, প্রজারঞ্জন করিতে না পারিলাম, : 
তাহা হইলে জীবনধারণের ফল কি? দেখ, প্রজালোকে, সীতা অসতী 

বলিয়া, সিদ্ধান্ত করিয়া রাখিয়াছে; তাহাদের অন্তঃকরণ হইতে সেই 
‘দিদ্ধান্ত অপদারিত করা কোনও মতে সম্তাবিত নহে। সুতরাং, সীতাকে 
গৃহে রাখিলে, তাহারা আমারে অপতীনংসর্গী বলিয়া ঘ্বণা করিবেক। 
যাবজ্জীবন দ্বণাস্পদ হওয়া অপেক্ষা প্রাণত্যাগ করা ভাল। আমি, 
প্রজারঞ্জনের অনুরোধে, প্রাণত্যাগে পরাজ্মুখ নহি; তোমরা আমার 
প্রাণাধিক ; যদি ও অনুরোধে তোমাদিগেরও সংসৰ্গ পরিত্যাগ করিতে 
হয়, তাহাতেও কাতর নহি; সে বিবেচনায়, সীতাপরিত্যাগ তাদৃণ দুরূহ 
ব্যাপার নহে। অত্রএব, তোমরা যত বল না কেন, ও যত অন্তায় হউক 
না কেন, আমি, সীতাকে গৃহ হইতে বহিষ্কৃত করিয়া, কুলের, কলঙ্কবিমোচন 
করিব, নিশ্চয় করিয়াছি। যদি তোমাদের আমার উপর দয়া ও স্নেহ 
থাকে, এ বিষয়ে আর আপত্তি উথাপিত করিও না। হয় সীতাপরিত্যাগ, 
নয় প্রাপপরিত্যাগ করিব, ইহার একতর পক্ষ স্থির সিদ্ধান্ত জানিবে । 


এই বলিয়া, দীৰ্ঘনিখ্বাস, পরিত্যাগ করিয়া, রাম কিয়ৎ ক্ষণ অশ্ৰুপূৰ্ণ 
নয়নে, অবনত বদনে, মৌনাবলম্বন করিয়া রহিলেন; অনন্তর, লক্ষ্মণকে 
বলিলেন, বত্স! অন্তঃকরণ হইতে সকল ক্ষোভ দূর করিয়া, আমার 
আদেশ প্রতিপালন কর। ইতঃপূর্বেই, সীতা তপোবনদর্শনের অভিলাষ 
করিয়াছেন; সেই ব্যপদেশে, তুমি তাহারে লইয়া গিয়া মহর্ষি বান্দীকির 
আশ্রমে রাখিয়া আইস; তাহা হইলে আমার প্রীতিসম্পাদন করা হয়। 
এ বিষয়ে আপত্তি করিলে, আমি যার পর নাই অসন্তষ্ঠ হইব। তুমি 
কখনও আমার আজ্ঞালঙ্ঘন কর নাই। অতএব বৎস ! কলা প্রভাতেই, 
মদীয় আদেশের অনুযায়ী কার্ধ করিবে, কোনও মতে অন্যথা করিবে না। 
আর, আমার সবিশেষ অনুরোধ এই, আমি যে তাহারে, এ জন্মের মত, 
বিসর্জন দিলাম, ভাগীরথী পার হইবার পূৰ্বে, জানকী যেন, কোনও অংশে, 
এ বিষয়ের কিছুমাত্র জানিতে না পারেন। তোমার হৃদয় কারুণ্যরসে 
পরিপূর্ণ, এই নিমিত্ত তোমায় সাবধান করিয়া দিলাম । 

এই বলিয়া, রামচন্দ্র, অবনত বদনে, অশ্ৰুৰিমোচন করিতে লাগিলেন। 
-ভীহারাও তিন জনে,জানকীর পরিত্যাগ বিষয়ে তাহাকে তদ্ৰূপ দৃঢ়প্রতিজ্ঞ 
দেখিয়া, আপত্তিকরণে বিরত হইয়া, মৌনাবলম্বন পূৰ্বক, ৰাষ্পবারিবিসর্জন 
করিতে লাগিলেন। কিয়ৎ ক্ষণ পরে, রাম, সকলকে বিদায় দিয়া, বিশ্ৰাম- 
ভবনে গমন করিলেন। চারি জনেরই, যার পর নাই, অস্থখে রজনী- 
স্থাপন হইল । 

পর দিন, প্রভাত হইবামাত্র, লক্ষণ সুমনকে বলিলেন, সারথে! 
"অবিলম্বে রথ প্রস্তুত করিয়া আন ; আর্ধা জানকী তপোবনদৰ্শনে গমন 
করিবেন। স্মমন্ত, আদেশপ্ৰাপ্তিমাত্ৰ, রথ প্রস্তুত করিবার নিমিত্ত, প্রস্থান 
করিলেন । অনন্তর, লক্ষ্মণ জানকীর বাসভবনে গমন করিয়া দেখিলেন, 
“তিনি, তপোবনগমনের উপযোগী সমস্ত আয়োজন করিয়া, প্রস্তুত হইয়া, 
রথের প্রতীক্ষা করিতেছেন। লক্ষণ, সন্নিহিত হইয়া, আৰ্যে ! অভিবাদন 
করি, এই বলিয়া প্রণাম করিলেন। সীতা, বদ! চিরভীবী ও চিরস্থী 
হও) এই বলিয়া, অকৃত্রিম দেহ সহকারে, আশীর্বাদ করিলেন। লক্ষ্মণ 
বলিলেন, আর্য ! রথ প্রস্ততপ্রায়, ্রস্থানের অধিক বিলম্ব নাই॥ সীতা, 
পরম পরিতোষ প্রাপ্ত হইয়া, প্রফুল্ল বদনে বলিলেন, বস! অদ্য প্রভাতে 
তপোঁবনদর্শনে যাইব, এই আনন্দে আমি রাত্রিতে নিদ্রা যাই নাই; সমস্ত 
আয়োজন করিয়া, প্রস্তুত হইয়া আছি; রথ উপস্থিত হইলেই আরোহণ 
করি । আমি মনে করিয়াছিলাম, আর্ধপুত্র, এমন সময়ে, আমার তপোবন- 
এমনে আপত্তি করিবেন; তাহা না করিয়া, প্রসন্নমনে অনুমোদন করাতে, 
‘আমি কত গ্রীতিলাত করিয়াছি, বলিতে পাবর্লি ন|। বোধ হয়, আমি 

জন্মান্তরে অনেক তপস্তা করিয়াছিলাম ; সেই তপস্যার বলে, এমন অনুকুল 
পতি পাইয়াছি আর্ধপুত্রের মত অনুকুল পতি কখনও কাহারও ভাগ্যে 
ঘটে নাই। আৰ্যপুজের স্নেহ, দয়া, ও মমতার কথা মনে হইলে, আমার 
সৌভাগাগর্ব হইয়া থাকে। আমি দেবতাদের নিকট কায়মনোবাকো, 
নিয়ত এই প্রার্থনা করিয়া থাকি, বদি পুনরায় নারীজন্মা হ্য়, যেন 
আধপুভ্রকে পতি পাই । এই বলিয়া, সীতা প্ৰীতিপ্রফুল নয়নে বলিলেন. 
বৎস! বনবাবকালে, মুনিপড়ীদের সহিত আমার নিরতিশয় প্রণয় 
হইয়াছিল; তাহাদিগের দিবার নিমিত্ত, এই সমস্ত বিচিত্র বসন ও মহামুলচ 
আভরণ লইয়াছি। 

এই বলিয়া, সীতা সেই সমুদায় লক্ণকে দেখাইতেছেন ; এমন সময়ে, 
প্রতিহারী আসিয়া সংবাদ দিল, সুমন্ত্র রথ প্রস্তুত করিয়া দ্বারদেশে। 
আনয়াছেন। সীতা, তপোবনদর্শনে যাইবার নিমিত্ত, এত উৎস্গৃক- 
হইয়াছিলেন যে, শ্রবণমাত্র, অতিমাত্র ব্গ্র হইয়া, সমুদয় দ্রবাসামগ্রী লইয়া. 
লক্ষ্মণ সমভিব্যাহারে, রথে আরোহণ করিলেন। অনধিক সময়েই, রথ, 
অযোধ্যা হইতে বিনিৰ্গত হইয়া, জনপদে প্রবিষ্ট হইল। সীতা, নয়নের 
ও মনের গ্রীতিগ্রদ প্রদেশ সকল প্রত্যক্ষ করিয়া, প্ৰীত যনে বলিতে 
লাগিলেন, বৎস লক্ষ্মণ! আমি বে এই সকল মনোহর প্রদেশ দেখিতেছি, 
ইহা কেবল আর্ধপুজের প্রসাদের ফল ; তিনি প্রসন্ন মনে অনুমোদন না 
করিলে, আমার ভাগ্যে এ গ্রীতিলাভ ঘটিয়া উঠিত না। আমি যেমন 
আহ্লাদ করিয়া প্রার্থনা করিয়াছিলাম, তিনিও তেমনই অনুকুলতা প্রদর্শন 
করিয়াছেন। লক্ষ্মণ, মুগ্স্বভাবা সীতার এইরূপ ক্র্যাতিশয় দেখিয়া, এবং 
অবশেষে রামচন্দ্র কিরূপ অন্গকুলতাপ্রদর্শন করিয়াছেন, তাহা ভাবিয়া, 
মনে মনে খ্রিয়মাণ হইলেন; অতি কষ্টে উচ্ছলিত শোকাবেগের সংবরণ 
করিলেন ; এবং, অনেক যত্বে, ভাবগোপন করিয়া, সীতার স্থায় হর্ষপ্রদর্শন 
করিতে লাগিলেন । 

এই ভাবে কিয়ৎ দূরগমন করিলে পর, সীতা সহসা শ্লানবদনা হইয়া: 
লক্ষ্মণকে বলিলেন, বৎস ! এত ক্ষণ আমি মনের আনন্দে আসিতেছিলাম > 
কিন্ত সহসা আমার ভাবাস্তর উপস্থিত হইল। দক্ষিণ নয়ন অনবরত 
স্পন্দিত হইতেছে; সর্ব শরীর কম্পিত হইতেছে; অন্তঃকরণ যার পর নাই 
ব্যাকুল হইতেছে; পৃথিবী শৃন্তময় দেখিতেছি। অকস্মাৎ এরূপ চিত্তসাঞ্চল্য" 
ও অস্লুখের আবির্ভাব হইল কেন, কিছুই বুঝিতে পারিতেছি না। না 
জানি আর্ধপুত্র কেমন আছেন; হয় তাহার কোনও অশুভ ঘটনা হইয়াছে», 
নয় প্রাণাবিক ভরত ও শত্ৰুম্বের কোনও অনিষ্ট ঘটিয়াছে; কিংবা ভগবান্‌ 
খণ্যশৃঙ্গের আশ্রম হইতেই কোনও অশুভ সংবাদ আসিয়াছে; তথায় 
গুরুজন কে কেমন আছেন, কিছুই বুঝিতে পারিতেছি না । যাহা হউক, 
কোনও প্রকার সর্বনাশ ঘটিয়াছে, তাহার সনোহ নাই ; নতুবা, এমন- 
আনন্দের সময়, এরূপ চিত্তচাঞ্চল্য ও অস্ুখসঞ্চার উপস্থিত হইবেক কেন? 
বত্স! কি নিমিত্ত এরপ হইতেছে বল; আমার প্রাণ কেমন করিতেছে, 
আর আমার তপোবনদর্শনে অভিলাষ হইতেছে না; আমার ইচ্ছা হইতেছে, 
এখনই অধোধ্যার ফিরিয়া বাই। ভাল, তোমায় জিজ্ঞাসা করি, জার্ধপুক্র 
সঙ্গে আসিবেন বলিয়াছিলেন ; তাহার আসা হইল না কেন? রথে 
উঠিবার সময়, আহ্লাদে তোমায় সে কথা জিজ্ঞাসিতে ভুলিয়াছিলাম। 
তাহার না আমাতে, আমার মনে নানা সন্দেহ উপস্থিত হইতেছে । বত্স! 
কি করি বল; আমার চিত্তচাঞ্চলা ক্রমেই প্রবল হইতেছে । রাবণ হরণ 
করিয়া! লইয়া বাইবার পূর্ব ক্ষণে, ঠিক এইরূপ চিত্তচাঞ্চলা ঘটিয়াছিল; 
আবার কি সেইরূপ কোনও উৎপাত উপস্থিত হইবেক ? না জানি, কি: 
. সর্বনাশই ঘটিবেক ৷ এক বার মনে হইতেছে, তপোবনদর্শনে না আসিলে 
ভাল হইত) আর্ধপুত্রের নিকটে থাকিলে, কখনও এরূপ অস্থুখ উপস্থিত, 
হইত না। এক এক বার মনে হইতেছে, আর আমি এ জন্মে অক 


দেখিতে পাইব ন| ৷ 

সীতার এইরূপ চিত্তচাঞ্চল্য দেখিয়া ও কাতরোক্তি শুনিয়া, লক্ষণ 
বৎ্পরোনাস্তি বিবগ্ন ও শোকাকুল হৃইলেন ; কিন্ত, অতি কষ্টে ভাবগোপন 
করিয়া, শু মুখে, বিকৃত স্বরে বলিলেন, আর্ধে! আপনি কাতির হইবেন 
লা; বঘুকুলদেবতারা আমাদের মঙ্গল করিবেন। বোধ হয়, সকলকে 
ছাড়ি আসিয়াছেন, কেহ নিকটে নাই) এজন্যই, আপনকার এই 
চিত্তচাঞ্চল্য ঘটয়াছে। আপনি অস্থির হইবেন না ঃ কিয়ৎ ক্ষণ পরেই, 
উহার নিবৃত্তি হইবেক। মধ্যে মধ্যে, সকলেরই চিত্তবৈকল্য ঘটিয়া থাকে । 
মন স্বভাবতঃ চঞ্চল, সকল সময়ে এক ভাবে থাকে না। আপনি অত 
উৎকঠিত হইবেন না। 

সীতা, লক্ষণের মুখশোষ ও স্বরবৈলক্ষণ্য দর্শনে অধিকতর কাতর 
হইয়া, জিজ্ঞাসা করিলেন, বৎস! তোমার ভাব দেখিয়া, আমার 
"অস্তঃকরণে বিষম সন্দেহ উপস্থিত হইতেছে । আমি, কখনও, তোমার 
বুধ এপ শ্রান দেখি নাই। যদি কোনও অনিষ্ট ঘটিয়া থাকে, স্পষ্ট 
করিয়া বল। বলি, আৰ্যপুত্ৰ ভাল আছেন ত? কল্য অপরাহ্রের পর, 
আর তাহার সঙ্গে দেখা হয় নাই। বোধ হয়, তাহাকে দেখিতে পাইলে, 
‘এত ক্ষণ এত অম্থখ থাকিত না। তখন লক্ষ্মণ বলিলেন, আর্ষে! 
আপনি ব্যাকুল হইবেন না) আপনার উৎকঠা ও অথ দেখিয়া, আমিও 
উৎকচিত হইয়াছিলাম ও অবোধ করিয়াছিলাম; তাহাতেই আপনি 


কিরৎ ক্ষণ পরেই, ভাহাদের রথ গোমতীতীরে উপস্থিত হইল। সেই 
সময়ে, সকলভূবনপ্রকাশক ভ্গবান্‌ কমলিনীনায়ক অন্ত 


গিরিশি 
আধরোহণ করিলেন। সায়ংসময়ে এ 


+ গোমতীতীব পরম রমণীয় হইয়া উঠে। 
টি 

তৎকালে, তথায়, অতি অনুস্থচিত্ত ব্যক্তিও অনিৰ্বচনীয় প্ৰীতি প্রাপ্ত হয়।; 
সৌভাগ্যক্ৰমে, সীতারও উপস্থিত আন্তরিক অস্থখের সম্পূৰ্ণ অপসারণ 
হইল। লক্ষণ দেখিয়া সাতিশয় প্রীত ও প্রসন্ন হইলেন। তাহারা, সে রাত্রি, 
সেই স্থানে অবস্থিতি করিলেন। জানকী পথশ্রমে, বিশেষতঃ মনের 
উৎকগ্ায়, সাতিশয় ক্লান্ত হইয়াছিলেন) সুতরাং, ত্বরায় তাহার নিপ্রাকর্ষণ 
হইল। তিনি বত ক্ষণ জাগরিত ছিলেন, লক্ষ্মণ, সতর্ক হইয়া, তাহাকে 
নানা মনোহর কথার এরূপ ব্যাপৃত রাখিয়াছিলেন যে, তিনি অন্য কৌনও, 
দিকে মনঃসংযোগ করিবার অবকাশ পান নাই। ফলত দিবাভাগে 
জানকীর যেরূপ, অনুখসধণর হইয়াছিল, রজনীতে তাহার আর কোনও 
লক্ষণ ছিল না। 

প্রভাত হইবামাত্র, তাহারা গোমতীতীর হইতে প্রস্থান করিলেন। 
সীতা, বামে ও দক্ষিণে, পরম রমণীয় প্রদেশ সকল নয়নগোচর করিয়া, 
যার পর নাই প্ৰীতিলাভ করিতে লাগিলেন। পূর্ব দিন, তাহার যেরূপ 
উৎকঠা ও অনুখসধণর হইয়াছিল, তাহার কোনও লক্ষণ লক্ষিত 
হইল না। 

অবশেষে, রথ ভাগীরথীতীরে উপস্থিত হইল। ভাগীরথীর অপর পারে 
লইয়া গিয়া, সীতাকে, এ জনের মত, বিদর্জন দিয়া আসিতে হইবেক, 
এই ভাবিয়া, লক্ষণের শৌকদাগর অনিবার্য বেগে উচ্ছলিত হইয়া উঠিল। 
আর তিনি ভাবগোপন বা অশ্রুবেগ সংবরণ-করিতে পারিলেন ন! । সীতা, 
* দেখিয়া, সাতিশয় বিষণ হইয়া, জিজ্ঞাসিলেন, বৎস ! কি কারণে তোমার 
এরূপ ভাব উপস্থিত হইল, বল। তখন লক্ষ্মণ নয়নের অশ্রমার্জন করিয়া: 
বলিলেন, আর্ধে! আপনি ব্যাকুল হইবেন না; বহু কালের পর,. 
ভাগীরধীর দর্শনলাঁভ করিয়া, আমার অন্তঃকরণে কেমন এক অনির্বচনীয় 
ভাবের উদয় হইয়াছে; তাহাতেই অকস্মাৎ আমার নয়নযুগল হইতে 
বাশপবারি বিগলিত হইল । আমাদের পূর্বপুরুষের! কপিলশাপে ভক্মাবশেষ, 

‘হুইয়াছিলেন ; ভগীরথ কত কষ্টে, গঙ্গা দেবীকে ভূমণ্ডলে আনিয়া. 
তাহাদের উদ্ধারসাধন করেন। বোধ হয়, তাহাই ভাগীরথীদর্শনে 
স্থতিপথে আরুঢ় হওয়াতে, এরূপ চিত্তৰৈকল্য উপস্থিত হইয়াছিল। সীতা 
একান্ত মুগ্ধত্বভাব৷ ও নিতান্ত সরলবহৃদয়| ; লক্ষণের এই তাৎপর্যব্যাখ্যাতেই 
সন্থষ্ট হইলেন) এবং, গঙ্গা পার হইবার নিমিত্ত, নিতান্ত উৎসুক হই য়া, 
| ‘লক্ষ্মণকে বারংবার তাহার উদ্যোগ করিতে বলিতে লাগিলেন ; কিন্তু, গল্া 
পার হইলেই যে, ছুস্তর শোকসাগরে পরিক্ষিপ্ত হইবেন, তখন পর্যন্ত 
কিছুমাত্র বুঝিতে পারিলেন না। 
কিয়ৎ ক্ষণ পরেই, তরণীর সংযোগ-হইল। লক্ষণ, সুমন্রকে সেই স্থানে 
রথ রাখিতে বলিয়া, সীতাকে তরধীতে আরোহণ করাইলেন, এবং, কিয়ৎ 
ক্ষণ মধ্যেই, তাহারে ভাগীরধীর অপর পারে উত্তীর্ণ করিলেন। সীতা, 
তপোবন দেখিবার নিমিত্ত নিতান্ত উৎসুক হইয়া, তদভিমুখে প্রস্থান 
করিবার উপক্রম করিলেন । তখন লক্ষ্মণ বলিলেন, আর্ধে! কিঞ্চিৎ 
অপেক্ষা করুন ; আমার কিছু বক্তব্য আছে, এই স্থানে নিবেদন করিব । 
এই বলিয়া, তিনি অধোবদনে অশ্রবিসর্জন করিতে লাগিলেন। সীতা 
চকিত হইয়া জিজ্ঞাসা করিলেন, বস ! কিছু বলিবে বলিয়া, এত ব্যাকুল 
হইলে কেন? কি বলিবে তবরায় বল তোমার ভাবাস্তর দেখিয়া, আমার 
প্রাণ নিতান্ত ব্যাকুল হইতেছে। তুমি কি, আদিবার সময়, আর্বপুলের 
কোনও অণ্ডভ ঘটনা শুনিয়াছ, না অন্ত কোনও সর্বনাশ ঘটয়াছে ; কি 
হইয়াছে, শীঘ্র বল। তখন লক্মণ বলিলেন, দেবি! বলিব কি, আমার . 
বাক্যনিঃবরণ হইতেছে না; আর্ধের আজ্ঞাবহ হইয়া, আমার অদুষ্টে যে 
এরূপ ঘটবেক, তাহা আমি স্বপ্নেও জানিতাম না। যে দুর্ঘটনা ঘটিয়াছে, 
তাহা মনে করিয়া, আমার হৃদয় বিদীৰ্ণ হইয়া বাইতেছে। ইতঃপূৰ্বে 
আমার মৃত্যু হইলে, আমি সৌভাগ্য জ্ঞান করিতাম। 


যদি মৃত্যু অপেক্ষা 
‘কোনও অধিকতর দুর্ঘটনা থাকে, তাহাও আমার প 


ক্ষে শ্ৰেয়্কর ছিল; 

ন্তাহা হইলে, আজ আমায় এরূপ নিষ্ঠুর কাণ্ডের ভারগ্রহণ করিতে হইত 
আ। হা বিধাতঃ! তোমার মনে কি এই ছিল! এই বলিয়া, উন্ম,লিত 
রর স্তায়, ভূতলে পতিত হইয়া, লক্ষ্মণ হাহাকার করিতে লাগিলেন ৷ 

সীতা লক্ষ্মণের ঈদৃশ অভাবিত ভাবাস্তর উপস্থিত দেখিয়া, কিয়ৎ ক্ষণ, 
স্তব্ধ ও হতবুদ্ধি হইয়া, দণ্ডায়মান রহিলেন ; অনন্তর, হন্তধারণ পূৰ্বক, 
তাঁহাকে ভূতল হইতে উঠাইরা, অঞ্চল দ্বারা তীয় নয়নের অশ্রমার্জন 
করিয়া দিলেন; এবং, তিনি কিঞ্চিৎ শান্ত হইলে, কাতর বচনে জিজ্ঞাসা 
করিলেন, বৎস ! কি কারণে, তুমি এত ব্যাকুল হইলে? কি জন্টেই বা, 
তুমি সৃত্যুকামনা করিলে? তোমার একান্ত বিকলচিত্ত দেখিতেছি ; অল্প 
কারণে, তুমি কখনই এত আকুল ও এত অস্থির হও নাই। বলিঃ 
আৰ্যপুজের ত কোনও. মঙ্গল ঘটে নাই? তুমি তদ্গতপ্ৰাণ ; তোমার 
ভাব দেখিয়া বোধ হইতেছে, তাহারই অমঙ্গল ঘটিয়াছে। আমি এখন 
বুঝিতে পারিতেছি, এই জন্তেই, কল্য অপরাহে আমার তাদৃশ চিত্তবৈকল্য 
‘ৰটিয়াছিল। হাহা হয়, ত্বরায় বলিয়া, আমায় জীবনদান কর) আমার 
যাতনার একশেষ হইতেছে । ত্বরায় বল, আর বিলম্ব করিও না। আমি 
স্পষ্ট বুঝিতেছি, আমারই সর্বনাশ থটয়াছে; না হইলে, এমন সময়ে, তুমি 

এত ব্যাকুল হইতে না । ? 
সীতার এইরূপ ব্যাকুলতা ও কাঁতরতা দর্শনে, লগ্মণের শোকানল 
শতগুণ প্রবল হইয়া! উঠিল; নয়নবুগল হইতে অনর্গল 'অশ্ৰুজল নির্গত 
হইতে লাগিল ; ক্ঠরোধ হইয়া, বাঁক্যনিঃসরণ রহিত হইয়া গেল। বত 
নিষ্ঠুর হউক না কেন, অবশেষে অবশ্যই বলিতে হইবেক, এই ভাবিয়া, 
বর চেষ্টা করিতে লাগিলেন) কিন্ত কোনও 


‘লক্ষ্মণ বলিবার নিমিত্ত বারংবা ্‌ 
ক্রমে, তাহার মুখ হইতে তাদৃশ নিঠুর বাক্য নিৰ্গত হইল না। তাহাকে 
এতাদৃশ অবস্থাপন্ন দেখিয়া, সীতা তাঁহার হস্তে ধরিয়া, ব্যাকুল চিত্তে 


কাতর বচনে, বারংবার এই অনুরোধ করিতে লাগিলেন, বস! আর 


৩২ সীতার বনবাস 


বিলম্ব করিও না; আৰ্যপুল্ৰ যে আদেশ করিয়াছেন, তাহা, যত নিষ্ঠুর 
হউক না কেন, ত্বরায় বল; তুমি কিছুমাত্র সঙ্কুচিত হইও না) আমি 
অনুমতি দিতেছি, তুমি নিঃশঙ্ক চিত্তে বল। তোমার কথা শুনিয়া ও. 
ভাব দেখিরা, স্পষ্ট বোধ হইতেছে, আমারই কপাল ভাঙিয়াছে। কি 
হইয়াছে, ত্বগ্নায় বল, আর বিলম্ব করিও না; আমি, আর এক মুহূর্ত,. 
এরূপ সংশয়িত অবস্থায় থাকিতে পারিব না) যাহা হয় বলিয়া আমার 
প্রাণরক্ষা কর। বলি, আর্ধপুত্রের ত কোনও অমঙ্গল ঘটে নাই। যদি 
তিনি কুশলে থাকেন, আমার আর যে সর্বনাশ ঘটুক না কেন, আমি 
তাহাতে তত কাতর হইব না। আমার মাথা খাও, তোমায় আৰ্যপুজ্রের 
দোহাই, শীঘ্র বল; আর বিলম্ব করিলে, তুমি অধিক ক্ষণ আমায় জীবিত, 
দেখিতে পাইবে না। যদি, যাতনা দিয়া, আমার প্রাণবধ করা তোমার. 
অভিপ্রেত না হয়, তবে ত্বরায় বল, আর বিলম্ব করিও না। 

সীতার এইরূপ অবস্থা প্রত্যক্ষ করিয়া, লক্ষ্মণ ভাবিলেন, আর বিলম্ব ' 
করা বিধেয় নহে। তখন, অনেক যন্তে, চিত্তের অপেক্ষাকৃত হৈর্যসম্পাদন। 
করিয়া, অতি কষ্টে বাক্যনিঃসরণ করিলেন ; বলিলেন, আর্থে ! বলিব কি. 
বলিতে আমার হৃদয় বিদীৰ্ণ হইয়া বাইতেছে। আপনি একাকিনী রাবণগৃহে 
ছিলেন) সেই কারণে, পৌরগণ ও জানপদবর্গ, আপনকার চরিত্র বিষয়ে 
সন্দিহান হইয়া, অপবাদকীর্তন করিয়া থাকে। আৰ্য ইহা অবগত 
হইয়া, একবারে নেহ, দয়া, ও মমতায় বিসর্জন দিয়া, অপবাদবিমোচনের 
নিমিত্ত, আপনকার মায়া পরিত্যাগ করিয়াছেন; আমার এই আদেশ 
দিয়াছেন, তুমি, তপোবনদর্শনের ছলে লইয়া গিয়া, বান্দীকির আশ্রমে: 
রাখিয়া আসিবে। এই সেই বান্সীকির আশ্রম | ৰ 

এই বলিয়া, লক্মণ ভূতলে পতিত ও মূৰ্ছিত হুইলেন। সীতাও,. 
এবণমাত্র গতচেতনা হইয়া, বাতাভিহতা কদলীর হ্যায়, ভূতলশীয়িনী 
হইলেন। কিয়ৎ ক্ষণ পরে, পগ্মণের সংজ্ঞালাভ হইলে, তিনি, অনেক: 


চতুৰ্থ পরিচ্ছেদ ৩৩ 
যত্রে, জানকীর চৈতন্তসম্পাদন করিলেন। জানকী চেতনালাভ করিয়া, 
উন্মত্তের স্ঠায়, স্থির নয়নে লক্ষণের মুখনিরীক্ষণ করিতে লাগিলেন; 
লক্ষণ, হতবুদ্ধির স্তায়, চিত্রাপিতের প্রায়, অধোবদনে, গলদশ্রু, নয়নে, 
দণ্ডায়মান রহিলেন। কিয়ৎ ক্ষণ পরে, সীতার নয়নবুগল হইতে, প্রবল 
বেগে, বাপ্পবারি বিগলিত হইতে লাগিল; ঘন ঘন নিশ্বাস বহিতে লাগিল। , 
সর্ব শরীর কম্পিত হইতে লাগিল। তদর্শনে লক্ষ্মণ, যৎপরোনাস্তি ব্যাকুল 
হইয়া, সীতাকে প্রবোধ দিবার নিমিত্ত চেষ্টা পাইলেন) কিন্তু, কি বলিয়া 
প্রবোধ দিবেন, তাহার কিছু দেখিতে ন! পাইয়া, হতবুদ্ধি হইয়া, কেবল 
অবিশ্রান্ত অশ্ৰুবিসৰ্জন করিতে লাগিলেন । 

এই ভাবে কিয়ৎ ক্ষণ অতীত হইলে পর, সীতা চিত্তের অপেক্ষাকৃত 
স্থৈ্ষসম্পাদন করিয়া বলিলেন, লক্ষ্মণ! কার দোষ দিব, সকলই আমার 
অদ্ৃষ্টের দোষ; নতুবা, রাজার কন্ঠ, রাজার বধু, রাজার মহিষী হইয়া, 
কে কখন আমার মত চিরহুঃখিনী হইয়াছে, বল? বুবিলাম, যাবজ্জীবন 
ছুঃখভোগের নিমিত্ত, আমার নারীজন্ম হইয়াছিল। বৎস! অবশেষে 
আমার যে এ অবস্থা ঘাটবেক, তাহা কাহার মনে ছিল। বহু কালের পর 
আর্ধগুত্রের সহিত সমাগম হইলে, ভাবিয়াছিলাম, বুঝি এই অবধি দুঃখের 
অবসান হইল। কিন্তু, বিধাতা যে আমার কপালে সহঅগুণ অধিক দুঃখ 
লিখিয়| রাবিয়াছিলেন, তাহা স্বপ্নেও জানিতাম না। হায় রে বিধাতা! 
তোমার মনে কি এতই ছিল। 

এই বলিতে বলিতে, জানকীর ক্রোধ হইয়া গেল। তিনি কিয়ৎ 
ক্ষণ বাক্যনিঃসরণ করিতে পারিলেন না) অনন্তর, দীর্ঘনিশ্বাসপরিত্যাগ 
পূৰ্বক বলিলেন, লক্ষ্মণ! নিষ্ঠুর বিধাতা আমার কপালে এত ছঃখভোগ 
লিখিলেন কেন, বুঝিতে পারিতেছি না । অথবা, বিধাতার অপরাধ কি; 
সকলেই আপন আপন কর্মের ফলভোগ করে। আমি জন্মান্তরে 
যেরূপ কর্ম করিয়াছিলাম, এ জন্মে সেইরূপ ফলভোগ করিতেছি। বোধ 


৩ 

করি, পূর্ব জন্মে, কোনও পতিপ্রাণা কামিনীকে পতিবিয়োজিতা 
করিয়াছিলাম ; সেই মহাপাপেই আজ আমার এই দুরবস্থা ঘটিল ; নতুবা 
আর্ধপুত্রের হৃদয় স্নেহ, দয়া, ও মমতায় পরিপূর্ণ; আমিও যে একান্ত 
পতিপ্রাণা ও শুদ্ধচারিণী, তাহাও তিনি বিলক্ষণ জানেন) তথাপি যে এমন 
সময়ে আমায় গৃহ হইতে বহিষ্কৃত করিলেন, সে কেবল আমার 
ু্বজন্মাজিত কর্মের ফলভোগ। বস! আমি বনবাসে কাতর নহি। 
আর্ধপুজ্রের সহবাসে, বহু কাল, বনবাসে ছিলাম 3 তাহাতে এক দিন, এক 
মুহূর্তের নিমিত্ত, আমার অন্তঃকরণে দুঃখের লেশমাত্র ছিল না। আর্ধপুক্র- 
সহবাসে যাবজ্জীবন বনবাসে থাকিলেও, আমার কিছুমাত্র দুঃখ হইত ন1। 
সে যাহা হউক, আমার অস্তঃকরণে এই দুঃখ হইতেছে, আর্যপুত্র কি 
অপরাধে পরিত্যাগ করিয়াছেন, মুনিপত্রীরা জিজ্ঞাসা করিলে, আমি কি 
উত্তর দিব। তাহারা আর্ধপুত্রকে করুণাসাগর বলিয়া জানেন ; আমি 
প্রকৃত কারণ বলিলে তাহারা কখনই বিশ্বাস করিবেন না। তাহারা 
ভাবিবেন, আমি কোনও গুরুতর অপরাধ করিরাছিলাম, তাহাতেই তিনি 
আমায় গৃহ হইতে বহিষ্কৃত করিয়াছেন। বৎস! বলিতে কি, বদি অন্তঃসত্বা 
না হইতাম, এই মুহুৰ্তে, তোমার সমক্ষে, জাহ্ুবীজলে প্রবেশ করিয়া, 
প্রাণত্যাগ করিতাম। আর আমার জীবনধারণের ফল কিবল? এমন 
অবস্থাতেও কি প্রাণ রাখিতে হয়? আমি আশ্চর্যবোধ করিতেছি, 
আৰ্যপুত্ৰ পরিত্যাগ করিয়াছেন শুনিয়াও আমার গ্রাণবিরোগ ঘটতেছে 
না। বোধ করি, আমার মত কঠিন প্রাণ আর কারও নাই; নতুবা, 
এখনও নির্গত হইতেছে না কেন? অথবা, বিধাতা আমায় চিরদুঃখিনী 
করিবার সঙ্কল করিয়াছেন ; প্রাণত্যাগ হইলে, তাহার সে সঙ্কল্প বিফল 
হইয়া যায়; এজন্যই জীবিত রহিয়াছি। 


এইরূপ আক্ষেপ ও বিলাপ করিতে করিতে, সীতা দীর্ঘ নিশ্বাস 
সহকারে, হায় কি হইল বলিয়া, পুনরায় মূৰ্ছিত ও ভূতলে পতিত হইলেন। 

স্মশীল লক্ষ্মণ, দেখিয়া, শুনিয়া, নিতান্ত কাতর ও শোকে একান্ত অভিভূত 
হইয়া, অবিরল ধারায় বাপ্পবারি বিমোচন করিতে লাগিলেন) এবং, 
ব্রামচন্দ্রের অদৃষ্ট অশ্রপূর্ব লৌকানুরাগঞ্রিরতাই এই অভূতপূর্ব 
ভয়ানক অনর্থের মূল, এই ভাবিয়া, বৎপরোনাস্তি বিষ ও ম্ৰিয়মাণ হইয়া 
বলিতে লাগিলেন, যদি ইতিপূর্বে আমার মৃত্যু হইত, তাহা হইলে এই 
লাকবিগঠিত ধর্মবিবঞ্ডিত বিষম কাও দেখিতে হইত না। আমি, আর্ের 
আজ্ঞাপ্রতিপালনে সম্মত হইয়া, অতি অসৎ কৰ্ম ই করিয়াছি। আমার 
মত পাব ও পাষাণ-হৃদয় আর নাই; নতুবা, এরূপ নিঠুর কাণ্ডের 
ভারগ্রহণ করিব কেন? কেমন করিয়া, এমন সরলহদয়া, শুদ্ধচারিণী, 
-পতিপ্রাণা কামিনীকে এরূপ সর্ধনাশের কথা শুনাইলাম? যদি, আধেবর 
আদেশ প্রতিপালনে পরাশ্থুখ হইয়া, আমায় এ জন্মের মত তাহার বিরাগ- 
ভাজন ও জন্মান্তরে নিরয়গামী হইতে হইত, তাহাও আমার পক্ষে সহজ 
গুণে শ্রেযস্কর ছিল। সর্বথা আমি অতি অসৎ কর্ণ করিয়াছি। হা 
বিধাতঃ! কেন তুমি আমায় এরূপ নিষুর কাণ্ডের ভারগ্রহণে প্রবৃদ্ধি 
দিয়াছিলে ? হা কঠিন হৃদয়! তুমি এখনও বিদীৰ্ণ হইতেছ না কেন? 
হা কঠিন প্রাণ! তুমি এখনও প্রস্থান করিতেছ না কেন? হা দগ্ধ 
কলেবর ! তুমি এখনও সর্ব অবয়বে বিণীৰ্ণ হইতেছ না কেন? আর 
আমি আর্ধার এ অবস্থা দেখিতে পারি না। হা আর্য! তুমি যে এমন 
কঠিনহৃদয়, তাহা স্বপ্নেও জানিতাম না। যদি তোমার মনে এতই ছিল, 
তবে আধার উদ্ধারসাধনে তত সচেষ্ট হইবার কি প্রয়োজন ছিল? 
দশানন হরণ করিয়া লইয়া গেলে পর, উন্মত্ত ও হতচেতন হইয়া, হাহাকার 
করিয়া বেড়াইবারই বা কি আবশ্যকতা ছিল? তুমি অবশেষে এই করিবে 
বলিয়া, কি আমরা লঙ্কাসমরের দুঃসহ ক্লেশপরম্পরা সহ করিয়াছিলাম? 
“যাহা হউক, তোমার মত নিৰ্দয় ও নৃশংস ভূমণ্ুলে নাই৷ 

কিয়ং ক্ষণ এইরূপ আক্ষেপ ও রামচন্দ্রের ভত্গন! করিয়া, লক্ষ্মণ, 


৩৬ সীতার বনবাস 
উচ্ছলিত শোকাবেগের সংবরণ পূৰ্বক, সীতার চৈতন্যসম্পাদনে সযক্র 
হইলেন। চেতনাসঞ্চার হইলে, সীতা, কিয়ৎ ক্ষণ স্তব্ধ ভাবে থাকিয়া, 
সেহভরে সম্ভাষণ করিয়া, লক্মণকে বলিলেন, বৎস! ধৈৰ্য অবলম্বন, 
কর; আর বিলাপ ও .পরিতাপ করিও না। সকলই অনদৃষ্টাধীনন: 
আমার অদৃষ্টে যাহা ছিল, তাহাই ঘটিয়াছে; তুমি আর সে জন্তু কাতর, 
হইও না; শোকসংবরণ কর। আমার ভাবনা ছাড়িয়া দিয়া, ত্বরায় 
তুমি আর্ধপুত্রের নিকটে যাও। তিনি, আমায় বনবাস দিয়া” 
কাতর ও অস্থির হইয়াছেন, সন্দেহ নাই; যাহাতে তাহার শোকের, 
নিবারণ ও চিত্তের স্থিরতা হয়, সে বিষয়ে যত্্ববান্‌ হইবে; তীহাকে 
বলিবে, আমায় পরিত্যাগ করিয়াছেন বলিয়া, ক্ষোভ করিবার আবশ্যকতা’ 
নাই; তিনি সদ্বিবেচনার কাৰ্যই করিয়াছেন। প্রাণপণে প্রজারঞ্জন করা 
রাজার প্রধান ধৰ্ম; আমায় পরিত্যাগ করিয়া, তিনি রাজধর্মগ্রতিপাল' 
করিয়াছেন । আমি তাহার মন জানি; তিনি যে কেবল লোকাপবাদের, 
ভয়ে এই কর্ম করিয়াছেন, তাহাতে আমার সন্দেহ নাই। তিনি যেন, 
শোকশূন্ত ও ক্ষোভশৃন্ঠ হইয়া, প্রশস্ত মনে, প্রজাপালনে নিয়ত ব্যাপৃত: 
থাকেন। তাহার চরণে আমার প্রণাম জানাইয়া বলিবে, যদিও আমি, 
লোকাপবাদভয়ে, অযোধ্যা হইতে নির্বাসিত হইলাম, যেন তাহার অন্তঃকরণ, 
হইতে একবারে অপমারিত না হই। আমি, তপোবনে থাকিয়া, এই 
উদ্দেশে, এঁকান্তিক চিত্তে তপস্তা করিব, যেন জন্মান্তরেও তিনি আমার 
পতি হন। আর, তাহাকে বিশেষ করিয়া বলিবে, যদিও ভাৰ্ষাভাবে আমায়, 
নির্বাসিত করিয়াছেন, কিন্তু যেন সামান্য প্রজা বলিয়া গণ্য করেন। তিনি: 
সসাগরা পৃথিবীর অধীশ্বর ; যেখানে থাকি, তাহার অধিকারবহিভূর্ত নই। 
এই বলিয়া, একান্ত শোকাকুল হইয়া, সীতা কিয়ৎ ক্ষণ মৌনাবলম্বন 
করিয়া রহিলেন; অনন্তর, নিতান্ত কাতর স্বরে বলিতে লাগিলেন, লক্ষণ ! 
আমার ভাগ্যে যাহা ঘটিয়াছে, আমি সে জন্তু তত কাতর নহি; পাছে 


চতুৰ্থ পরিচ্ছেদ ৩৭- 
বআর্ধপুভ্রের মনে ক্লেশ হয়, সেই ভাবনাতেই আমি অস্থির হুইতেছি।' 
ভাঁহাকে বিনয় করিয়া বলিবে, তিনি যেন শোকসংবরণ করিয়া ত্বরায় 
সুস্থচিত্ত হনা। আমার ক্লেশের একশেষ হইয়াছে, যথাৰ্থ বটে; কিন্তু সে 
জন্যে, আমি তাঁহাকে অণুমাত্ৰ দোষ দিব না; আমার যেমন অদৃষ্ট, তেমনই 
খটিয়াছে; তচ্জন্ত তিনি যেন ক্ষোভ না করেন। বৎস! তোমায় আমার 
অনুরোধ এই, তুমি সর্বদা তীহার নিকটে থাকিবে, ক্ষণকালের নিমিত্েও 
তাহারে একাকী থাকিতে দিবে না; একাকী থাকিলেই, তাহার উৎকণ্ঠা 
ও অসুখ বাড়িবেক। তিনি ভাল থাকিলেই আমার ভাল। যাহাতে তিনি 
সুখে থাকেন, সে বিষয়ে সৰ্বদাযত্ব করিবে। এই বলিয়া, লক্ষণের হস্তে 
ধরিয়া, সীতা বাষ্পপর্লিগ,ত লোচনে করুণ বচনে বলিলেন, তুমি আমার 
নিকট শপথ করিয়া বল, এ বিষয়ে কদাচ দান্ত করিবে না। তপোবনে 
থাকিয়া, যদি লোকমুখে শুনিতে পাই, আর্ধপুত্র কুশলে আছেন, তাহা 
হইলেই আমার সকল দুঃখ দূর হইবেক ৷ 

এই বলিতে . বলিতে, সীতার নয়নযুগল হইতে, : অবিরল 
খারায়, বাপ্পবারি বিগলিত হইতে লাগিল। তদীয় পতি- 
পরাযণতাঁর সম্পূৰ্ণপ্ৰমাণপূৰ্ণ বচনপরল্পরা শ্রবণগোচর করিয়া, লক্ষণের 
'শোকপ্রবাহ্‌ প্রবল বেগে প্রোচ্ছলিত হইয়া উঠিল; নয়নজলে বক্ষঃস্থল 
ভাগিয়া যাইতে লাগিল। সীতা সাস্নাবাক্যে লক্ষ্মণকে বলিলেন, বৎস ! 
,শোকাঁবেগসংবরণ করিয়া, ত্বরায় তুমি আর্ধপুত্রের নিকটে যাও, আর 
বিলন্ব করিও না । বারংবার এইরূপ বলিয়া, তিনি লক্ষ্মণকে বিদায় 
দিবার নিমিত্ত নিরতিশয় ব্যস্ত হইলেন। লক্ষণ, প্রণাম ও প্রদক্ষিণ 
করিয়া, কৃতাঞ্জলিপুটে সন্মুখে দণ্ডায়মান হইলেন 3 এবং গলদ লোচনে 
কাতর বচনে বলিতে লাগিলেন, আর্ষে! আপনি পূর্বাপর দেখিয়া 
আদিতেছেন, আমি আর্যের একান্ত আজ্ঞাবহ; যখন যে আদেশ করেন, 
দিরুক্তি না করিয়া, তৎক্ষণাৎ তৎপ্রতিপালনে প্রবৃত হই। প্রাণাস্ত- 


-৩৮ সীতার বনবাস 
স্বীকার করিয়াও, অগ্রজ্ের আক্াপ্রতিপালন করা অনুজের সৰ্বপ্ৰধান 
ধর্ম।. আমি, সেই অনুজধৰ্মেন অনুবর্তী হইয়া, আর্ধের এই বিষম আজ্ঞার 
প্রতিপালনে প্রবৃত্ত হইয়াছিলাম। আমি যে পাবাণহদয়ের কর্ম করিবার 
ভারগ্রহণ করিয়াছিলাম, তাহা সম্পন্ন করিলাম। প্রার্থনা এই, আমার, 
উপর আপনকার যে অপরিসীম শ্নেই ও বাৎসল্য আছে, তাহার যেন 
বৈলক্ষণ্য না হয়। আর আর্ধের আদেশ অন্থসারে, এরূপ নৃশংস আচরণ 
করিয়া, আমি যে বিষম অপরাধ করিলাম, ৰ্পা করিয়া, আমার মেই 
অপরাধের মার্জনা করিবেন ৷ নি 

লক্মণকে এইরূপ শোকাভিভূত দেখিয়া, সীতা বলিলেন, বৎস ৷ 
তোমার অপরাধ কি? তুমি কেন অকারণে এত কাতর হইতেছে ও‘ 
পরিতাপ করিতেছ? তোমার উপর কষ্ট বা অসন্তুষ্ট হইবার কথা দুরে 
থাকুক, আমি কায়মনোবাক্যে, দেবতার নিকট, নিয়ত এই প্রার্থনা করিব), 
যেন জন্মান্তরে তোমার মত গুণের দেবর পাই; তুমি চির্লজীবী হও ৷ তুমি, 
অযোধ্যায় গিয়া, আর্ধপুজের চরণে আমার প্রণাম জানাইবে। ভরত, 
শক্র্, ও আমার ভগিনীদিগকে ন্লেহসম্ভাষণ বলিবে ; শ্বন্ৰদেৰীরা ভগবান্‌ 
খণ্যশৃঙ্গের আশ্রম হইতে প্রত্যাগমন করিলে তাঁহাদের চরণে আমার 
সাষ্টাঙ্গ প্ৰণিপাত নিবেদিত করিবে | বত্স! তোমায় আর একটি কথা 
বলিয়া দি। . আমি চিরছ্ঃখিনী, বিধাতা আমার অদু্টে সুখ লিখেন নাই; 
হৃতরাং, আমার যে সর্বনাশ ঘটিল, তাহাতে আমি দুঃখিত নহি। কিন্ত 
এই করিও, যেন আমার ভগিনীগুলি কষ্ট না পায়। তাহারা আমার 
নিমিত্ত অত্যন্ত শোকাকুল হইবেক ; যাহাতে ত্বরায় তাহাদের শোকনিরৃত্তি 
হয়, সে বিষয়ে তোমরা তিন জনে সতত যত করিও) তাহারা সুখে 
থাকিলেও, অনেক অংশে আমার ছুঃখনিবারণ হুইবেক। তাহাদিগকে 
বলিবে, আমি আপন অদৃষ্টের ফলভোগ করিতেছি; আমার জন্যে, 
শোকাকুল হইবার ও ক্লেশভোগ করিবার প্রয়োজন নাই। 


চতুর্থ পরিচ্ছেদ . ৩৯ 
এই বলিয়া, স্নেহ্‌ভরে, বারংবার আগীর্বাদ করিয়া, সীতা লক্ষ্মণকে 


বলিয়া, পুনরায় প্রণাম ও প্রদক্ষিণ করিয়া, নৌকায় আরোহণ করিলেন। 
সীতা অধিচলিত নয়নে নিরীক্ষণ করিয়া রহিলেন। নৌকা, "অল্প ক্ষণেই, 
ভাগীরবীর অপর পারে সংলগ্ন হইল। লক্ষণ তীরে উত্তীৰ্ণ হইলেন; 
এবং, কিয়ৎ ক্ষণ, নিস্পন্দ নয়নে, জানকীরে নিরীক্ষণ করিয়া, অশ্রবিসর্জন 
করিতে করিতে, রথে আরোহণ করিলেন। রথ চলিতে আরম্ভ করিল। 
যত ক্ষণ সীতাকে দেখিতে পাওয়া গেল, লক্ষ্মণ অনিমিষ নয়নে নিরীক্ষণ 
করিতে লাগিলেন ; সীতাও, চিত্রাপিত প্রায়, রথে দৃষ্টিযোজনা করিয়া 


রহিলেন। রথ ক্রমে ক্রমে দূরবর্তী হইল। তখন লক্ষ্মণ, আর সীতাকে 


লক্ষিত করিতে না পারিয়া, হাহাকার ও শিরে করাঘাত করিয়া রোদন 
হির্ভত হইবামাত্র, যুখবিরহিত 


করিতে লাগিলেন। সীতাঁও, রথ নয়নপথ-ব 
কুররীর লয়, উচ্চৈঃ সরে ক্রন্দন করিতে আর্ত করিলেন 

সীতার ক্রন্দনশব্দ অবণগোচর করিয়া, সন্নিহিত খষি-কুমারেরা, শব্দ 
অনুসারে, ক্রন্দনস্থানে উপস্থিত হইলেন ; দেখিলেন, এক অসুর্ধম্পশ্ঠরূপা 
কামিনী, হাহাকার ও শিরে করাঘাত করিয়া, অশেষবিধ বিলাপ ও 
পরিতাপ করিতেছেন। দেখিয়া, তাহাদের কোমল হৃদয়ে, যার পর নাই, 
কারণ্যরস আঁবিভূর্তি হুইল। তাহারা ত্বরিত গমনে বান্মীকিসমীপে 
উপস্থিত হুইয়া, বিনয়নত্র বচনে নিবেদন করিলেন, ভগবন্‌ ! আমরা, ফল 
কুন্গুম কুশ সমিধ আহরণের নিমিত্ত, ভাগীরথীসন্নিহিত অটবীবিভাগে 
পর্যটন করিতেছিলাম ; অকস্মাৎ জীলোকেরন আৰ্তনাদ শুনিতে পাইলাম, 
এবং, ইতস্ততঃ অনুসন্ধান করিয়া, কিয়ৎ ক্ষণ পরে দেখিতে পাইলাম, এক 
অলৌকিক রূপলাবণ্যে পরিপূর্ণা কামিনী, নিতান্ত অনাথার ন্যাঁয়, একান্ত 
কাতর! হইয়া উচ্চৈঃ স্বরে রোদন করিতেছেন তাহাকে দেখিলে বোধ 


৪০ সীতার বনবাস 

হয়, যেন কমলা দেবী ইমওলে অবতীর্ণ হ্ইয়াছেন। তিনি কে, কি 
কারণে রোদন করিতেছেন, কিছুই জানিতে পারিলাম না) কিন্ত, তাহার 
কাতরভাবের অবলোকন ও বিলাপবাক্যের আকর্ণন দ্বারা, আমাদের হৃদয় 
বিদীৰ্ণ হইয়া গেল। আমরা, সাহস করিয়া, তাহাকে কোনও কথ! 
জিজ্ঞাসা করিতে পারিলাম না। অবশেষে, আপনাকে সংবাদ দেওয়া 


মহৰি, খধিকুমারদিগের মুখে এই বৃতান্ত শুনিয়া, তৎক্ষণাৎ ভাগীরথী- 
তীরে উপস্থিত হইলেন; এবং, সীতার সম্ুখবর্তী হইয়া, সন্নেহ্‌ সম্ভাষণ 


কারণে তুমি আমার তপোবনে আসিয়াছ, তোমার আসিবার পূর্বেই, 
আমি তাহার সবিশেষ সমস্ত অবগত হইয়াছি। তুমি মিথিলাধিপতি রাজা 


আশ্রমে চল ; আমি, আপন তনয়ার তায়, তোমার রক্ষণাবেক্ষণ করিব। 


শবভাবসিদ্ধ হিংসাপরবৃততি দূরীভূত করিয়া, পরস্পর সৌহৃদ্য ভাবে কালহরণ 
করে। তপোবনের এরূপ মহিম| যে, বব কাল অবস্থিতি করিলেই, চিত্তের 


পঞ্চম পরিচ্ছেদ ৪১ 


‘ব্বষসম্পাদন হয়। তোমায় আসন্নপ্রসৰা দেখিতেছি। প্রসবের পর, 
"অপত্যসংস্কারবিধি যথাবিধি সমাহিত হইবেক, কোনও অংশে অন্গহীন 
হইবেক না। সমবয়ন্কা মুনিকন্তারা তোমার সহচরী হইবেন; তাহাদের 
সহবাসে তোমার বিলক্ষণ চিত্তবিনোদন হইবেক। বিশেষতঃ, তোমার 
পিতা আমার পরম বন্ধু; সুতরাং, আমার তপোবনে থাকিয়া, তোমার 
পিতৃগৃহবাসের সকল সুখ সম্পন্ন হইবেক ; আমি, অপত্যনিবিশেষে, 
“তোমার রক্ষণাবেক্ষণ করিব। অতএব, বসে! আর বিলম্ব করিও না, 
আমার অনুগামিনী হও । 

এই বলিয়া, সীতারে সমভিব্যাহারে লইয়া, মহৰি তপোবনে প্রবেশ 
করিলেন; এবং, সকল বিষয়ের সবিশেষ বলিয়া দিয়া, সমবয়স্কা মুনিকন্তা- 
‘দের হস্তে সীতার ভারার্পন করিলেন। মুনিকন্তারা, তদীয়সমাগমলাভে, 
"পরম প্রীতি ও পরিতোষ প্রাপ্ত হইলেন; এবং, যাহাতে ত্বরায় তাহার 
চিত্তের হৈর্স্পাদন হয়, সে বিষয়ে অশেষবিধ যন্র করিতে লাগিলেন ৷ 


পঞ্চম পরিচ্ছেদ 

রাম যার পর নাই অধৈৰ্য ও শোকাভিভূত 
হইলেন; এবং, আহার, বিহার, রাজকার্যপর্যালোচনা প্রভৃতি সমস্ত 
ব্যাপারে একবারে বিসর্জন দিয়া, অন্যের প্রবেশ প্রতিষেধ পূৰ্বক, একাকী, 
আপন বাসভবনে অবস্থিতি করিতে লাগিলেন | তিনি সীতাকে নিতান্ত 
পতিপ্রীণা ও একান্ত শুদ্ধচারিণী বলিয়া জানিতেন; এবং পৃথিবীতে যত 
প্রিয় পদার্থ আছে, সর্বাপেক্ষা তাহাকে অধিক ভাল বাদিতেন। বস্তুতঃ, 
উভয়ের এক মন, এক প্রাণ ; কেবল, শরীর মাত্র বিভিন্ন ছিল। সীতা 
‘যেরূপ সাধুশীলা ও সরলান্তঃকরণা, রামও সর্বাংশে তদনুন্তপ ছিলেন; 
সীতা যেরূপ পতিপ্রাণা,পতিহিতিষিনী, ও পতিস্থথে হুখিনী, রামও সেইরূপ 


সীতাকে বনবাস দিয়া, 


জী সীতার ব্রবাস_ 


সীতাগতপ্রাণ, সীতাহিতাকাঙ্কী ও সীতান্থে সুখী ছিলেন। গৃহে 
রাজভোগে থাকিলে, তাহাদের যেরূপ সুখে সময় অতিবাহিত হইত, 
বনবাসে, পরস্পর সন্নিধান বশতঃ বরং তদপেক্ষা অধিক সুখে কালযাপন, 
হইয়াছিল। বনবাস হইতে বিনিবৃত্ত হইলে, তাহাদের পরস্পর প্রণয় ও- 
অনুরাগ শত গুণে প্রগাঢ় হইয়া উঠে। উভয়েই. উভয়কে, এক মুহূর্তের 
নিমিত্তে, নয়নের অস্তরাল করিতে পারিতেন না। রাম, কেবল 
লোকবিরাগসংগ্রহের ভয়ে, সীতাকে নির্বাসিত করিয়াছিলেন; স্থতরাং 
সীতানির্বাসনশোক তাহার একান্ত অসহ্য হইয়া উঠিল। 

রামের আন্তরিক অস্লখের সীমা ছিল না। কেনই আমি রাজবংশে 
জন্মগ্রহণ করিয়াছিলাম ; কেনই আমি বনবাস হইতে প্রতিনিবৃত্ত হইলাম ; 
কেনই আমি পুনরায় রাজ্যের ভারগ্রহণ করিলাম ; কেনই আমি দমুকে, 
পৌরগণের ও জানপদবর্গের অভিপ্রায়পরিজ্ঞানের নিমিত্ত, নিয়োজিত 
করিলাম ; কেনই আমি লক্ষণের উপদেশ অনুসারে না চলিলাম ; 
কেনই আমি, নিতান্ত নৃশংস হইয়া, সীতারে বনবাস দিলাম ; কেনই আমি, 
নিরতিশয় ক্লেশকর অকিঞ্চিৎকর রাজ্যভারে বিসর্জন দিয়া, সীতার: 
সমভিব্যাহারী না হইলাম; কি বলিয়া মনকে প্রবোধ দিব) কেমন 
করিয়া প্রাণধারণ করিব; প্রিয়ারে বনবাস দেওয়া অপেক্ষা, আমার 
আত্মঘাতী হওয়া সহজ গুণে শ্রেরঃকল্প ছিল; ইত্যাদি প্রকারে, তিনি, 
অহোরাত্র, বিলাপ ও পরিতাপ করিতে লাগিলেন । দুঃসহ শোকানলে 
নিরন্তর জলিত হইয়া, তাঁহার শরীর অল্প দিনের মধ্যেই, অর্ধাবশিষ্ হইল। 

তৃতীয় দিবস, মধ্যাহ্ন সময়ে, লক্ষণ, নিতান্ত দীন ভাবাপন্ন মনে, 
অযোধায় প্রবেশ করিলেন; এবং, সর্বাগ্রে রামচন্দ্রের বাসভবনে গমন 
করিয়া, কৃতাঞ্জলিপুটে তাহার সম্মুখদেশে দণ্ডায়মান হইয়া, গলদশ্রু 
লোচনে, গদগদ বচনে নিবেদন করিলেন, আৰ্য! চঢুরাত্ম| লক্ষ্মণ 
আপনকার আজ্ঞাপ্রতিপালন করিয়া আদিল। রাম, অবলোকন ও" 


পঞ্চম পরিচ্ছেদ ৪৩, 


আকর্ণনমাত্র, হা প্রেয়সি ! বলিয়া, মুছিত ও ভূতলে পতিত হইলেন b 
লক্ষণ, একান্ত শোকভারাক্রান্ত হইয়াও, বহু যতে, তাহার চৈতন্তসম্পাদন, 
করিলেন তখন তিনি, কিয়ৎ ক্ষণ শুন্য নয়নে লক্ষণের মুখনিরীক্ষণ 

করিয়া,' হাহাকার ও অতিদীৰ্ঘনিশ্বাসভারপরিত্যাগ পূর্বক, ভাই লক্ষ্মণ !' 
তুমি জানকীরে কোথায় রাখিয়া আসিলে; আমি, তাহার বিরহে, কেমন 
করিয়া, প্রাণধারণ করিব; আর যে যাতনা সহ হয় না) এই বলিয়া, 
লক্ষ্মণের গলায় ধরিয়া, উচ্চৈঃ স্বরে রোদন করিতে লাগিলেন ৷ উভয়েই,. 
অধৈর্য হুইয়া, কিয়ৎ ক্ষণ বাষ্পবিসৰ্জন করিলেন। অনন্তর লক্ষ্মণ, অতি 
কষ্টে, স্বীয় শোকাবেগের সংবরণ করিয়া, রামের সাস্তনার চেষ্টা করিতে, 
লাগিলেন। রাম, কিঞ্চিৎ শাস্তচিত্ত হইয়া, লক্ষ্মণের মুখে সীতাবিলাপান্ত 

সমস্ত বৃত্তান্ত অবগত হুইলেন। নয়নজলে বক্মঃহুল ভানিয়া গেল; ঘন: 


ঘন নিশ্বাস বহিতে লাগিল; কঠরোধ হইয়া, তিনি বাক্শক্তিরহিত হইয়া 


রহিলেন; এবং, পূর্বাপর সমস্ত ব্যাপারের আলোচনা! করিতে করিতে, 


দুঃসহ শৌকভার আর সহ করিতে না পারিয়া, পুনরায় মুছিত হইলেন ৷ 
লক্ষ্মণ, পুনরায়, পরম যত্ৰ, রামচন্দ্রের চৈত্হ্যসম্পাদন করিলেন ; এবং». 
তাহার তাদুনী দশা দেখিয়া, মনে মনে বিবেচনা করিতে লাগিলেন, আর্য 
যে হুস্তর শোকনাগরে পরিক্ষিপ্ত হইলেন, তাহাতে এ জন্মে আর সুস্থচিত্ত' 
হইতে পারিবেন না । শোকাপনোদনের কোনও উপায় দেখিতেছি না ৷৷ 


যাহা হউক, সাস্বনার চেষ্টা করা আবশগুক | তিনি, এইরূপ আলোচনা 
আর্য! শোকে ও মোহে এরূপ 


করিয়া, বিনয়পূর্ণ প্রণয়গর্ভ বচনে বলিলেন, 
অভিভূত হওয়া, ভবাদৃশ মহানুভাবের পক্ষে, কদাচ উচিত নহে। আপনি 
সকলই বুঝিতে পারেন। যাদৃশ বিধিনিৰ্বন্ধ ছিল, ঘটিয়াছে ; নতুবা আপনি, 
অকারণে, অথবা সামান্য কারণে, আর্ধাকে বিসর্জন দিবেন, ইহা কাহার 
মনে ছিল। বিবেচনা করিয়া! দেখুন, সংসারে কিছুই চিরদিনের জন্যে নহে ৷৷ 
বৃদ্ধি হইলেই ক্ষয় আছে; উন্নতি হইলেই পতন হয়) সংযোগ হইলেই 

বিয়োগ ঘটে; জীবন হইলেই মরণ হইয়া থাকে। এই চিরপরিচিত 
সাংসারিক নিয়মের, কোনও কালে, অন্তথাভাব দেখিতে পাওয়া যায় না! 
এই সমুদয়ের আলোচনা করিয়া, আপনকার শোকসংবরণ করা উচিত। 
বিশেষতঃ আপনি সকল লোকের হিতান্ুশাসন কার্ষের ভারগ্রহ্ণ 
করিয়াছেন; সে জন্যেও আপনকার শোকাভিভূত' হওয়া বিধেয় নহে। 
প্রিয়বিয়োগ ও অপ্রিয়ংযোগ শোকের কারণ, তাহার সন্দেহ নাই; কিন্ত 
ভবাদৃশ মহান্থভাবদিগের একান্ত শোকাভিভূত হওয়া কদাচ উচিত হয় না; 
প্রক্কৃত লোকেই শোকে ও মোহে বিচেতন হইয়া থাকে। অতএব, ধৈর্য 
অবলম্বন করুন ; এবং, অন্তঃকরণ হইতে অকিঞ্চিংকর শোককে নিষ্কাশিত 
করিয়া, রাজকার্যে মনোনিবেশ করুন। আর, আপনকার ইহারও 
অন্থধাবন করা আবশ্যক, আপনি, কেবল লোকবিরাগসংগ্রহের ভয়ে, 
আধীরে নির্বাসিত করিয়াছেন। আর্ধাকে গৃহে রাখিলে, প্রজালোকে 
বিরাগপ্রদর্শন করিবেক, কেবল এই আশঙ্কায়, আপনি তাহাকে বনবাস 
দিয়াছেন। এক্ষণে, তাহার নিমিত্ত শোকাকুল হইলে, মে আশঙ্কার নিরাস 
হইতেছে না। সুতরাং, যে দোষের পরিহারমানসে, আপনি ঈদৃশ দুর 
কর্ম করিলেন, সেই দোষ পূর্ববৎ প্রবল রহিতেছে ; আর্ধার পরিত্যাগে 
‘কোনও ফলোদয় হইতেছে না। আর, ইহারও অনুধাবন করা আবশ্যক, 
আপনি যত দিন শোকাভিভূত থাঁকিবেন, রাজকার্ষে মনেনিবেশ করিতে 
পারিবেন না। প্রজাপালনকার্ধ উপেক্ষিত হইলে, রাজধর্ম প্রতিপালন 
হয় না। অতএব সকল বিষয়ের সবিশেষ পর্যালোচনা করিয়া, ধৈর্য 
"অবলম্বন করুন) আর অধিক শোক ও মনস্তাপ করা কোনও ক্রমেই 
শ্রেয়ক্কর নহে। অতীত বিষয়ের অনুশোচনায় কালহরণ কর! সদ্বিবেচনার 
কাৰ্য নয়। 


লক্ষ্মণ এই বলিয়া বিরত হইলে, রাম কিয়ৎ ক্ষণ মৌনাবলম্বন করিয়া 
রহিলেন ; অনন্তর, সঙ্গেহ সম্ভাষণ পূর্বক বলিলেন, বৎস! তোমার 

উপদেশবাক্য শুনিয়া, আমার জ্ঞানোদয় হইল। তুমি যথার্থ বলিয়াছ, 
আমি, যে উদ্দেশে, জানকীরে বনবাস দিয়া, রাক্ষসের হ্যায়, নিরতিশয় 
নৃশংস আচরণ করিলাম ; এক্ষণে তাহার জন্তে শোকাকুল হইলে, তাহা 
বিফল হইয়া যায়। বিশেষতঃ, শোকের ধর্মই এই, তাহাতে অভিভূত 
হইলে, উত্তরোত্তর বৃদ্ধিই প্রাপ্ত হইতে থাকে। শোকাভিহ্ত ব্যক্তি 
অভীষ্টলাভ করিতে পারে না, কেবল কর্তব্য কর্মে উপেক্ষা বশতঃ প্রত্যবায়- 
গ্রস্ত হয়। অতএব, এই মুহূর্ত অবধি, আমি শোকদংবরণে যত্রবান্‌, 
হইলাম। প্রতিজ্ঞা করিতেছি, আর আমি শোকে অভিভূত হইব না।' 
প্রজালোকে, কোনও ক্রমে, আমায় শোকাভিভূত বোধ করিতে পারিবেক 
না। অমাত্যদিগকে বল, কলা অবধি, রীতিমত রাজকার্যপর্যালোচনায়: 
প্রবৃত্ত হইব ; তাঁহার! যেন, যথাকালে, সমস্ত আয়োজন করিয়া, কার্যালয়ে. 
উপস্থিত থাকেন ৷ 

এই বলিয়া, রামচন্দ্র, অবনত বদনে, কিয়ৎ ক্ষণ মৌনাবদ্বন করিয়া 
রহিলেন ; অনন্তর, অশ্রপূর্ণ লোচনে, আকুল বচনে বলিতে লাগিলেন, 
হায়! রাজত্ব কি বিষম অন্গখের ও বিপদের আস্পদ ; লোকে, কি 
সুখভোগের লোভে, রাজ্যাধিকারলাভের কামনা করে, কিছুই বুঝিতে. 
পারিতেছি ন| রাজোর ভারগ্রহণ করিয়া, আমায়, এ জন্মের মত, 
সকল সুখে জলাঞ্জলি দিতে হইল । যার পর নাই নৃশংস হইয়া, নিতান্ত 
নিরপরাধে, প্রিয়ারে বনবাস দিলাম। এক্ষণে, তীহার জন্তে যে অশ্ৰুপাত 
করিব, তাহারও পথ নাই। রাজত্বলাতে এই ফল দিয়াছে যে, আমাকে 
[য় বিনৰ্জন দিতে হইল। উত্তরকালীন, 


স্নেহ, দয়া, মমতা, ও ভদ্রত 
লোকেরা, নিতান্ত নৃশংস অথবা নিতান্ত অপদার্থ বলিয়া, আমার গণনা 


ও কলঙ্কঘোষণা করিবেক। 
এইরূপ আক্ষেপ করিয়া, রাম, কিয় ক্ষণ পরে, লক্ষ্মমকে বিদায় 


দিলেন; এবং, ধৈর্যাব্লপ্ঘন ও শোকাবেগনংবরণ পূর্বক পর দিন প্রভাত 

অবধি, যথানিয়মে রাজকার্যপর্যালোচনায় প্রবৃত্ত হইলেন। এই রূপে, 
-তিনি রাজকার্যপর্যবেক্ষণে মনোনিবেশ করিলেন বটে ; এবং, লোকেও, বাহ 
আকার দর্শনে, বোধ করিতে লাগিল, রামচন্দ্র বড় ধৈর্যশীল, অনায়াসেই 
স্থঃসহ শোকের সংবরণ করিলেন । কিন্তু, তাহার কোমল অন্তঃকরণ 
নিরন্তর দুধ্যিই শোকদহনে দগ্ধ হইতে লাগিল। নিতান্ত নিরপরাধে 
শ্রিয়ারে বনবান দিয়াছি, এই শোক ও ক্ষোভ, বিষদিগ্ধ শলোর তায়, 
তাহাকে সতত মর্মবেদনাপ্রদান করিতে লাগিল। কেবল লোকবিরাগ- 
সংগ্রহের ভয়ে, তিনি জানকীরে নির্বাসিত করেন ; এক্ষণেও, কেবল সেই 
লোকবিরাগসংগ্রহের ভয়েই, বাহ্‌ আকারে শোকসংবরণ করিলেন। 
-বৎকালে তিনি, নৃপাসনে আদীন হইয়া, মুতিমান্‌ ধর্মের স্তায়, স্থির চিত্তে 
রাজকার্যপর্যালোচন। করিতেন, তখন তাহাকে দেখিয়া লোকে 'বোধ 
করিত, ভূমগুলে তাহার তুল্য ধৈর্যশালী পুরুষ আর নাই। কিন্ত, 
রাজকার্য হইতে অবস্থত হইয়া, বিশ্রামভবনে প্রবেশ করিলেই, তিনি 
বতপরোনাস্তি বিকলচিত্ত হইতেন | লক্ষণ সদা সন্নি,(ত থাকিতেন, এবং 
সান্তনা করিবার নিমিত্ত অশেববিধ প্রয়াস পাইতেন। কিন্তু, লক্মণের 
সাস্তনাবাকো, তাহার শোকানল প্রবল বেগে প্রজ্লিত হইয়া উঠিত। 
ফলতঃ, তিনি, কেবল হাহাকার, বাষ্পমোচন, আত্মভত্পন, ও সীতার 
গুণকীর্তন করিয়া, বিশ্রামনময় অতিবাহিত করিতেন। এই রূপে ছুনিবার 
সীতাবিবানশোকে একান্ত আক্রান্ত হইয়া, তিনি দিন দিন কৃশ, মলিন, 
দুর্বল, ও সৰ্ব বিষয়ে নিতান্ত নিরুৎসাহ হইতে লাগিলেন। বস্তুতঃ, 
রাজকার্ধ ব্যতীত, আর কোনও বিষয়েই তাহার প্রবৃত্তি ও উৎসাহ 
রহিল না। 
এ দিকে, কিয়ৎ দিন পরে, জানকী ছুই যমজ কুমার প্রসব করিলেন। 
মহধি বাল্মীকি, বথাবিধানে জাতবর্মপ্রত্ৃতি ক্রিয়াকলাপ সম্পন্ন করিয়া, 
-জ্যেষ্ঠের নাম কুশ ও কনিষ্ঠের নাম লব রাখিলেন। মুনিতনয়ারা, সীতার 

সস্তান প্রসব দৰ্শনে, যাঁর পর নাই হৰ্ষপ্রদৰ্শন করিতে লাগিলেন। সমস্ত 
আশ্রমে অতি মহান্‌ আনন্দকোলাহল হইতে লাগিল। সীতা, দুঃসহ 
প্রমববেদনায় অভিভূত হইয়া, কিয়ৎ ক্ষণ অচেতনপ্রায় ছিলেন। তিনি = 
অপেক্ষাকৃত স্বাচ্ছন্্যলাভ করিলে, মুনিতনয়ারা, উল্লসিত মনে, প্রীতিপূরণ 
বচনে বলিলেন, জানকি! আজ বড় আনন্দের দিন; সৌভাগ্যক্ৰমে, 
তুমি পরম সুন্দর কুমারযুগল প্রনব করিয়াছ। সীতা, শ্রবণমাতর অতিমাত্র 
প্রফুল ও আহলাদসাগরে মগ্ন হইলেন কিন্ত, কিয়ৎ ক্ষণ পরে, শোকভরে 
নিতান্ত অভিভূত হইয়া, বিরল ধারায় অশ্রুবিসর্জন করিতে লাগিলেন । 
তদদর্শনে মুনিকন্যারা, সন্নেহ সম্ভাষণ সহকারে, জিজ্ঞানা করিলেন, অয়ি 
জানকি! এমন আনন্দের সময় শোকাকুল হইলে কেন? বাষ্পভরে 
‘জ'নকীর কঠরোধ হইয়াছিল ; এজন্ত, তিনি কিয়ং গগণ কোনও উত্তর 
করিতে পারিলেন না; অনন্তর, উচ্ছলিত শোকাবেগের কিঞ্চিৎ সংবরণ 
করিয় বলিলেন, অয়ি প্রিয়নখীগণ ! তোমগা কি কিছুই জান না, যে 
আমি, এমন আনন্দের সময়, কি জন্তে শোকাকুল হইলাম, জিজ্ঞাসা 
করিতেছ? পুত্রপ্রপব করিলে, স্ত্রীলোকের আহলাদের একশেষ হয়, 
যথার্থ বটে ) কিন্ত, কেমন অবস্থায়, আমার সেই আহ্লাদের সময় উপস্থিত 
হুইয়াছে। আমার যে, এ জন্মের মত, সকল সুখ, সকল সাধ, সকল 
আহ্লাদ ফুরাইয়া গিয়াছে । যদি এই হৃতভাগোরা আমার গভে না 
থাকিত, তাহা হইলে, যে মুহূর্তে লক্ষণ প 
মুহুৰ্তে আমি জাহ্বীজলে প্রবেশ করিয়া, পরা 
অন্ত কোনও প্রকারে, আত্মঘাতিনী হইতাম । 
ব্ৰাখিতে হয়, না লোকালয়ে মুখ দেখাইতে হর! 

এই বলিয়া, একান্ত শোকভারাক্রান্ত হইয়া, জানকী, অনিবাৰ্য বেগে, 
নিকন্তারা, সীতার ইঈদৃশ 


বাপবারি বিসর্জন করিতে লাগিলেন॥ বব 
হদ়বিদারণ বিলাপবাক্যশরবণগোচর করিয়া, নিরতিশয় দুঃখিত হইলেন, 


রিত্যাগবাক্য শুনাইলেন, সেই 
ণত্যাগ করিতাম; অথবা, 
আমায় কি আবার প্রাণ 


LA 

এবং প্রণয়পুর্ণ বচনে বলিতে লাগিলেন, প্রিয়সধি! শোকাবেগের সংবরণ 
কর যাহা বলিতেছ, যথার্থ বটে; কিন্ত অধিক দিন, তোমায় এ. 
অবস্থায় কালযাপন করিতে হইবেক ন|। রাজা রামচন্দ্রের বুদ্ধিবিপৰ্যয় 
ঘটিয়াছিল ; তাহাতেই তিনি, কিংকৰ্তব্যবিমূঢ় হইয়া, ঈদৃশ অদৃষ্টচর, 
অশ্ৰুতপূৰ্ব নৃশংস আচরণ করিয়াছেন। আমরা পিতার মুখে শুনিয়াছি, 
তুমি অচিরে পরিগৃহীতা হইবে; অতএব শোকসংবরণ কর। মুনি- 
তনয়াদিগের সান্তনাবাদ শ্রবণে, সীতার নয়নযুগল হইতে, প্রবল বেগে, 
বান্পবারি বিগলিত হইতে লাগিল। তন্দর্শনে মুনিতনয়াদিগের কোমল 
হৃদয় দ্রবীভূত হইল; তাহারাও, শোকাভিভূত হইয়া, প্ৰভূত বাপ্পবারি, 
বিমোচন করিতে লাগিলেন। 

এই সময়ে, সদ্তঃপ্রহ্থত বালকেরা রোদন করিয়া উঠিল। ল্লেহের, 
এমনই মহিমা ও মোহিনী শক্তি যে, তাহাদের ক্রন্দনশব্দ কর্ণকুহরে প্রবিষ্ট 
হইবামাত্র, জানকী এককালে সকল শোক বিস্মৃত হইলেন, এবং স্রেহভরে, 
তাহাদের সাত্বনা করিতে লাগিলেন। 

কুমারেরা, শুর্ুপক্ষীয় শশধরের শ্থায়, দিন দিন বৃদ্ধিপ্ৰাপ্ত হইয়া, 
জননীর নয়নের ও মনের অনির্বচনীয় আনন্দসম্পাদন করিতে লাগিল। 
যখন তাহারা, আধ আধ কথায়, মা মা বলিয়া আহ্বান করিত) যখন; 
তাহাদের সন্নিবেশিতমুক্তাকলাপপঢৃশ দস্তগুলি দৃষ্টিগোচর হইত; যখন, 
তাহাদের অর্ধোচ্চারিত মৃদু মধুর বচনপরম্পরা তাহার কর্ণকুহরে প্রবেশ 
করিত) যখন তিনি, তাহাদিএকে ক্রোড়ে লইয়া, স্নেইভরে তাহাদের, 
মুখচুম্বন করিতেন; তখন তিনি সকল শোক বিস্বৃত হইতেন; তাহার 
সর্ব শরীর, অমৃতাভিষিক্তের স্ঠায়, শীতল, ও নয়নধুগল আনন্দাশ্রুসলিলে, 
পরিপ্লুত হইত। 

কুশ ও লব পঞ্চমবর্ষীয় হইলে, মহৰধি বাল্মীকি, তাহাদের চুড়াকর্ম- 
সম্পাদন করিয়া, বিগ্বারস্ত করাইলেন। বালকেরা, অসাধারণ বুদ্ধি, 

মেগা, ও প্রতিভার প্রভাবে, অল্প কাল মধ্যেই, বিবিধ বিদ্যায় বুৎপন্ন হইয়া 
উঠিল। ইত্ঃপূৰ্বে বান্মীকি, রাবণবধ পর্যস্ত লোকোতর রামচত্রিত 
অবলম্বন করিয়া, রামায়ণ নামে বহুবিস্তৃত মহাঁকাব্যের রচনা করিয়া- 
ছিলেন। সৰ্বপ্ৰথম, তিনি নেই অমৃতরসবর্ধী অপূৰ্ব মহাকাব্য, রামচন্ত্রের 
পুত্ৰদিগকে অধ্যয়ন করাইলেন। তাহারা, স্বপ্ন সময়েই, সেই বিচিত্র গ্রন্থ 
আগ্তন্ত কঠন্থ করিল ; এবং, সীতার সমক্ষে মধুর স্বরে আবৃতি করিয়া, 
তাহার শোকনিবৃতি করিতে লাগিল। একাদশ বর্ষে, মহধি, তাহাদের 
উপনয়ন-সংস্কার সম্পন্ন করিয়া, বেদ পড়াইতে আরম্ভ করিলেন। 
বালকেরা, সংবৎসর কালেই, সমগ্র বেদশান্তরে সম্পূর্ণ অধিকারলাভ করিল। 
কুশ ও লবের বয়ঃক্ৰম পূৰ্ণ দ্বাদশ বৎসর হইল) কিন্তু তাহারা কে, এ 
পর্যন্ত তাহারা তাহার কিছুমাত্র জানিতে পারিল না। তাহারা খষিকুমার 
ও তাহাদের জননী খবিপরী, তাহাদের এই সংস্কার জন্মিয়াছিল। ফলত: 
জানকী যে ভাবে তপোবনে কালযাপন করিতেন ; তাহাকে দেখিলে, কেহ 
খধিপত্রী ব্যতীত আর কিছুই বোধ করিতে পারিত না) এবং তাহাদেরও 
হই সহোদরের আচার ও অনুষ্ঠান নয়নগোচর করিলে, খধিকুমার ব্যতিরিক্ত 
অন্তবিধ বোধ জন্মিবার সম্ভাবনা ছিল না। তাহারা জানকীকে জননী 
বলিয়া জানিত কিন্তু তিনি যে মিবিলাধিপতির তনয়া, অথবা কোশলাধি- 


পতি মহিষী, তাহা জানিতে পারে নাই বান্মীকি, বস্বপূৰ্বক, এই বিষয় 
তাহাদের বোধবিষয় হইতে সঙ্গোপিত করিয়া রাখিয়াছিলেন এবং 
কেহু,ভ্রমক্রমেও, 


তপোবনবাসীদিগকে এরূপ সাবধান করিয়া দিয়াছিলেন খে, 
তাহাদের সমক্ষে, এ বিষয়ের প্রসঙ্গ করিত না; আর, সীতাকেও বিশেষ 
করিয়া বলিয়া দিয়াছিলেন যে, তিনিও যেন, কোনও ক্রমে, তনয়দিগের 
নিকট আত্মপরিচয়প্রদান না করেন ; তদন্থসারে, সীতাও, তাহাদের নিকট, 
কখনও, স্বসংক্রান্ত কোনও কথার উল্লেখ করেন নাই। তাহারা রামায়াণে 
মলয় সীতার সবিশেষ বৃত্তান্ত অবগত হইয়াছিল; কিন্ত তাহাদের 


৪ 


.০ ৰ সীতার বনবাস 


জননী যে জনকনন্দিনী, অথবা রামের সহধর্মিণী, তাহা জানিতে পারে নাই; 
সুতরাং, এ মহাকাব্যে নিজ জনক জননীর বৃত্তান্ত বর্ণিত হইয়াছে, তাহা 
বুঝিতে পারে নাই। এই রূপে, এতাবৎ কাল পর্যন্ত, কুশ ও লব আত্ম- 
স্বরূপপরিজ্ঞানে সম্পূৰ্ণন্প অনধিকারী ছিল। 
জননীর অনিৰ্বচনীয়ন্নেইসহকৃত প্রবন্ন ব্যতিরেকে, যত দিন পর্যন্ত, 
সন্তানের জীবনরক্ষা সম্তাবিত নয়; তাবৎ কাল জানকী সর্বশোকবিম্মরণ 
পূর্বক, অনন্তমনা ও অনন্যকর্মা হইয়া, কুশ ও লবের লালন পালনে ব্যাপৃত 
ছিলেন। তাহাদের শৈশবকাল অতিক্রান্ত হইলে, মাত্যত্রের তাদৃশী 
অপেক্ষা রহিল না। তখন তিনি, তাহাদের বিষয়ে এক প্রকারে নিশ্চিন্ত 
হইয়া, খবিপডীদিগের স্তায়, তপস্তায় মনোনিবেশ করিলেন। রামচন্দ্রের 
সৰ্বাঙ্গীনমঙ্গলকামনাই তদীয় তপস্তার একমাত্র উদ্দেগ্ত ছিল। বদিও রাম 
নিতান্ত নিরপরাধে পরিত্যাগ করিয়াছিলেন; তথাপি, এক ক্ষণের জন্যে, 
সীতার অন্তঃকরণে তাহার প্রতি রোষ বা বিরাগের উদয় হয় নাই। তিনি 
যে ছুস্তর শোকসাগরে পরিক্গিপ্ত হইয়াছিলেন, তাহ! কেবল তাহার নিজের 
ভাগ্যদোষেই ঘটিয়াছে, এই বিবেচনা করিতেন ; ভ্রমক্রমেও ভাবিতেন না 
বে, সে বিষয়ে রামচন্দ্রের কোনও অংশে কিছুমাত্র দোষ আছে। বস্তুতঃ, 
রামচন্দ্রের প্রতি তাহার যেরূপ অবিচলিত ভক্তি ও এ্রকান্তিক অনুরক্তি 
ছিল, তাহার কিঞ্চিন্নাত্র ব্যতিক্রম ঘটে নাই। তিনি দেবতাদিগের নিকট, 
কারমনোবাক্যে, নিয়ত এই প্রার্থনা করিতেন, যেন রামচন্দ্র কুশলে থাকেন; 
এবং জন্মান্তরে, তিনি যেন রামচন্দ্রেরই সহধমিণী হয়েন। তিনি, দিবাভাগে 
তপস্তাকাৰ্যে ব্যাপৃত ও সখীভাবাপন্ন খবিকগ্াগণে পরিবৃত থাকিয়া, 
কথঞ্চিৎ কালযাপন করিতেন । কিন্তু, যামিনীযোগে একাকিনী হইলেই, 
তাহার দুনিবার শোকসিদ্ধু উথলিয়া উঠিত। তিনি, কেবল রামচন্দ্রের 
চিন্তায় মগ্ন হইয়া, ও অবিশ্রান্ত অশ্রপাত করিয়া, যামিনীযাঁপন করিতেন। 
ফলকথা এই, সীতা যেরূপ পতিপ্রাণা ছিলেন, তাহাতে অকাতরে 

বিরহযাতন| সহ করিতে পারিবেন, ইহা কোনও' ক্রমে সম্ভাবিত নহে। 
কালসহকারে, সকলেরই শোক শিথিল হইয়া যায় ; কিন্ত জানকীর শোক 
নর্ক্ষণ নবীভাবাপন্ন ছিল। এইরূপে, ক্রমাগত দ্বাদশ বৎসর, ছুবিষহ 
'শোকদহনে নিরন্তর অন্তৰ্দাহ হওয়াতে, জানকীর অলৌকিক রূপ ও লাবণ্য 
এককালে অন্তহিত, এবং কলেবর চর্মাবৃত কঙ্কাল মাত্ৰে পর্যবসিত হইল। 


ষষ্ঠ পরিচ্ছেদ ৬৫ 


রাজা রামচন্দ্র, অশ্বমেধ যজ্ঞের অনুষ্ঠানে কৃতসঙ্কম হইয়া, বশিষ্ঠ, 
স্বীয় অভিপ্ৰায় 


জাবালি, কাগ্যপ, বামদের প্রভৃতি মহধিবৰ্গের নিকট 
ব্যক্ত করিলেন। বশিটদেব, শ্রবণমাত্, সাধুবাদপ্রদান পূর্বক বলিলেন, 
মহারাজ! উত্তম সঙ্কল করিয়াছেন। আপনি সদাগরা, সদ্বীপা পৃথিবীর 
অদ্বিতীয় অধিপতি; অথও তুমগ্ুলে যেরূপ একাধিপত্য প্রতিষ্ঠিত 
করিয়াছেন, পূর্বতন কোনও নরপতি দেরূগ করিতে পারেন নাই। 
রামরাজো প্রজালোকে যেরপ সুখে ও স্বচ্ছন্দে কালযাপন করিতেছে, তাহা 
অদৃষ্টচ্ন ও অশ্রুতপূর্ব। রাহ্রযভারগ্রহণ করিয়া, বে গে বিষয়ের অনুষ্ঠান 
করিতে হয়, আপনি তাহার কিছুই অসম্পাদিত রাখেন নাই; রাজ- 
কর্তব্যের মধ্যে অশ্বমেধ মাত্র অবশিষ্ট আছে; তাহা সম্পাদিত হইলেই, 
নও অংশে অন্গহীন থাকে না। আমরা 


ইতঃপূৰ্বে ভাবিয়াছিলাম, এবিষয়ে মহারাজের নিকট প্রস্তাব করিব ৷ 


যাহা হউক, যখন মহারাজ স্বয়ং সেই অভিল 
হইয়াছেন, তখন আর তথিষয়ে বিলদ্ব করা বিধেয় নহে; 


উপযোগী আয়োজনের আদেশপ্রদান করুন! 
বশিষ্টদেব বিরত হইবামাত্র, রামচন্ পাৰ্শ্বোপবিষ্ট অনুজদিগের প্রতি 


বৃষ্টিপাত করিরা বলিলেন, ভ্ৰাতৃগণ! ইনি যাহা বলিলেন, শ্রবণ করিলে; 
এক্ষণে, তোমাদের অভিপ্রায় অবগত হইলেই, কর্তব্যনিরূপণ করি। 


€২ সীতার বনবাস 


আজ্ঞানুবৰ্তা অনুজেরা, তৎক্ষণাৎ, আন্তরিক অনুমোদন প্রদর্শন করিলেন ৷৷ 
তখন বাম বশিষ্ঠদেবকে সম্বোধিয়া বলিলেন, ভগবন্‌ ! যখন আমার, 
অভিলাষ আপনাদের অভিমত ও অনুজদিগের অনুমোদিত হইতেছে, তখন' 
আর তদন্যায়ী অনুষ্ঠানের কর্তবাতাবিষয়ে কোনও সংশয় নাই। এক্স 
আমার বাসনা এই, নৈমিষারণ্যে অভিপ্রেত মহাঁষজ্ঞের অনুষ্ঠান হয়। 
নৈমিধারণ্য পরম পবিত্র বন্ঞক্ষেত্র। এ বিষয়ে আপনকার কি অনুমতি, 
হয়। বশিষ্ঠদেব তৎক্ষণাৎ সম্মতি প্রদান করিলেন । 

অনন্তর, রামচন্দ্র অনুজদিগকে বলিলেন, দেখ, যখন কর্তব্য স্থির হইল, 
তখন আর অনর্থক কালহরণ করা বিধেয় নহে। তোমরা! সত্বর 
সমস্ত আয়োজন কর। অনুগত, শরণাগত, ও মিত্রভাবাপন্ন নৃপতিদিগের, 
নিমন্ত্ৰণ কর। সময়নির্দেশ পূর্বক, সমস্ত নগরে ও জনপদে এ বিষয়ের, 
ঘোষণা করিয়া দাও। লঙ্কাসমরসহায় সুহ্ৃদর্গের পরম সমাদরে, 
আহ্বান কর) তাহারা আমাদের যথার্থ বন্ধু, আমাদের জন্তে, 
অকাতরে কত ক্লেশ সহ করিয়াছেন) তাহারা আসিলে, আমি 
পরম সুখী হইব। এতদ্যতিরিক্ত, যাবতীয় খধিদিগের নিমন্ত্রণ কর ) 
তাহারা ব্তক্ষেত্রে আগমন করিলে, আমি আপনাকে চরিতার্থ জ্ঞান করিব ॥ 
ভরত! তুমি, অবিলম্বে নৈমিবক্ষেত্রে গিয়া, যজ্ঞভূমিনির্মাণের উদ্যোগ, . 
কর। লক্ষণ! তুমি, আবশ্যক সমস্ত দ্রব্যের যথোচিত আয়োজন করিয়া, 
তৎসমুদরয় সত্বর তথায় পাঠাইয়া দাও। দেখ, যজ্ঞ দেখিবার নিমিত্তে, 
নৈমিবে অসংখ্য লোকের সমাগম হইবেক ; অতএব, বত্রপূর্বক, সমস্ত: 
বিষয়ের এরূপ আয়োজন করিবে, যেন, কোনও বিষয়ের অসঙ্গতি নিবন্ধন, 
কাহারও কোনও অংশে ক্লেশ বা অস্থবিধা না ঘটে। তুমি সকল বিষয়ে 
পারদর্শী; তোমায় অধিক উপদেশ দিবার প্রয়োজন নাই। 

এই বলিয়া রাম বিরত হইলে, বশিষ্ঠদেব বলিলেন, মহারাজ ! সকল 
বিষয়েরই উচিতাধিক আয়োজন হইবেক, সন্দেহ নাই; কিন্ত, আমি এক 

"বিষয়ের একান্ত অসঙ্গতি দেখিতেছি। তখন রাম বলিলেন, আপনি কোন্‌ 
বিষয়ে অসঙ্গতির আশঙ্কা করিতেছেন, বলুন ॥ বশিষ্ঠ বলিলেন, মহারাজ ! 
শান্ত্রকারেরা বলেন, সন্ত্রীক হইয়া ধর্মকার্ধের অনুষ্ঠান করিতে হয়। 
অতএব, জিজ্ঞাসা করি, সে বিষয়ের কি ব্যবস্থা হইবেক ৷ শ্রব্ণমাত্র, 
রামের মুখকমল স্নান ও নয়নযুগণ অশ্রজলে পর্নিপ,ত হইগ্রা উঠিল। তিনি, 
কিয়ৎ ক্ষণ, অবনত বদনে, মৌনাবলম্বন করিয়া রহিলেন ; অনন্তর, 
দীর্ঘনিশ্বাসপরিত্যাগ পূর্বক, নয়নের অশ্রমার্জন ও উচ্ছলিত শোকাবেগের 
সংবরণ করিয়া বলিলেন, ভগবন্‌ ! ইতঃপূর্বে এ বিবয়ে আমার উদ্বোধ 
মাত্র হয় নাই; এক্ষণে, কি কর্তব্য, উপদেশ করুন। বশিষ্ঠদেব, অনেক ক্ষণ 
একাগ্র চিত্তে চিন্তা করিয়া, বলিলেন, মহারাজ! পুনরায় দারপরিগ্রহ 
ব্যতিরেকে, আর কোনও উপায় দেখিতেছি না । 

বশি্টবাক্য শ্রবণগোচর করিয়া, সকলেই এককালে মৌনাবলম্বন করিয়া 
ব্রহিলেন। রাম নিতান্ত সীভাগতপ্রাণ; কেবল লোৌকবিরাগসংগ্রহভয়ে 
সীতাঁকে বনবাস দিয়া, জীবন্মৃত হইয়া ছিলেন। তাহার প্রতি রামের 
যে অবিচলিত স্নেহ ও গ্রকাণ্তিক অনুরাগ ছিল, এ পৰ্যন্ত তাহার কিছুমাত্র 
ব্যতিক্ৰম হয় নাই। সীতার মোহনী মূর্তি অহোরাত্র তাহার অন্তঃকরণে 
জাগরূক ছিল। তিনি যে, উপস্থিত কার্ষের অনুরোধে পুনরায় দার- 
পরিগ্রহে সন্মত হইবেন, তাহার কোনও সম্ভাবনা ছিল না। যাহা হউক, 
বশিষ্ঠদেব দারপরিগ্রহ বিষয়ে বারংবার অন্থরোধ করিতে লাগিলেন। 
কিন্ত রামচন্দ্র, সে বিষয়ে একাস্তিকী অনিচ্ছা প্রদর্শিত করিয়া, মৌন ভাবে, 
অবনত বদনে, অবস্থিত রহিলেন। অনন্তর, বহুবিধ বাদানুবাদের পর, 
সীতার হিরণ্যরী প্রতিকৃতি সমভিব্যাহারে যজ্ঞ সম্পন্ন করাই সর্বাংশে 
শ্ৰেয়ঃকল বলিয়া মীমাংসিত হইল। ৮ 

এই রূপে সমুদয় হিনীক্বত হইলে, ভরত সর্বাগ্রে নৈমিযক্ষেত্ৰে 
প্রস্থান করিলেন এবং, সমুচিত স্থানে যজ্ঞভুমির নিরূপণ করিয়া, অনুরূপ 

অন্তরে, পৃথক্‌ পৃথক্‌ প্রদেশে, এক এক শ্রেণীর লোকের জন্যে, তাহাদের 
অবস্থোচিত অবস্থিতিস্থান নিৰ্মিত করাইলেন। লক্ষ্মণত, অনতিবিলম্বে, 
অশেষবিধ অপর্যাপ্ত আহারসামগ্রী ও শয্যা যান প্রভৃতির সমবধান 
করিয়া, বজ্ঞক্ষেত্রে পাঠাইয়া দিলেন। অনন্তর, রামচন্দ্র, লক্মণকে রক্ষক 
নিযুক্ত করিয়া, যথাবিধানে যজ্ঞীয় অশ্বের মোচন পূৰ্বক, মাতৃগণ ও 
অপরাপর পরিবারবৰ্গ সমভিব্যাহারে সসৈন্ঠ নৈমিযারণাগ্রস্থান' 
করিলেন । 

কিয়ৎ দিন পরেই, নিমন্ত্রিতগণের সমাগম হইতে লাগিল। শত শত 
নৃপতি, বহুবিধ মহামূল্য উপহার লইয়া, অনুচরগণ ও পরিচারকবর্গ- 
সমভিব্যাহারে, উপস্থিত হইতে আরম্ভ করিলেন ; সহস্ৰ সহজ থবি, 
যজ্ঞদৰ্শনমানসে, ক্রমে ক্রমে, নৈমিষে আগমন করিতে লাগিলেন ; অসংখ্য 
নগরবাসী ও জনপদবাসীরাও সমাগত হইলেন। ভরত ও শত্ৰুত্ন নর-. 
পতিগণের পরিচর্যার ভারগ্রহণ করিলেন; বিভীষণ খধিগণের কিন্করকার্ষে 
নিযুক্ত হইলেন ; স্থগ্রীব অপরাপর মিমন্ত্রিবর্গের তত্বাবধানে ব্যাপৃত 
রহিলেন। 

এ দিকে, মহধি বাল্মীকি, সীতার অবস্থা প্রত্যক্ষ করিয়া, এবং কুশ 
ও লবের বয়ঃক্রম দ্বাদশবৎসরপূর্ণ দেখিয়া, মনে মনে সর্বদা এই আন্দোলন 
করেন যে, সীতার যেরূপ অবস্থ! দেখিতেছি, তাহাতে তিনি অধিক দিন: 
জীবিত থাকিবেন, এরূপ বোধ হয় না ; আর, কুশ ও লব, রাঁজাধিরাজ- 
তনয় হইয়া যাবজ্জীবন তপোবনে কালবাপন করিবেক, ইহাও কোনও. 
মতে উচিত নহে; তাহাদের ধন্র্বেদ ও রাজধর্ষ, এ উভয়ের শিক্ষার 
সময় বহিয়া বাইতেছে। অতএব, যাহাতে সপুত্ৰ সীতা পুনরায় পরিগৃহীতা' 
হন, আস্ত তাহার কোনও উপায় উদ্ভাবিত করা আবগ্তক। অথবা, অন্ত 
উপায় উদ্ভাবিত করিবার প্রয়োজন কি? শিষ্য দ্বারা সংবাদ দিয়া রাম- 
চন্ত্ৰকে আমার আশ্রমে আনাইয়া, অথবা স্বয়ং রাজধানীতে গিয়া তাঁহার 

সহিত সাক্ষাৎ করিয়া, সপুক্রা সীতার পরিগ্রহপ্রার্থনা করি। রামচন্দ্র 
অবশ্যই আমার অনুরোধরক্ষা করিবেন। এই স্থির করিয়া, ক্ষণকাল 
মৌন ভাবে থাকিয়া, মহবি বিবেচনা করিতে লাগিলেন, কিন্তু তিনি 
অত্যান্ত লোকানুরাগপ্ৰিয় ; কেবল লোকবিরাগসংগ্রহের ভয়ে, পূর্ণগর্ভা 
অবস্থায়, নিতান্ত নিরপরাধে, জানকীরে নিৰ্বাসিত করিয়াছেন; এখন, 
আমার কথার, তীহারে সহজে গৃহে লইবেন, তাহা সম্পূর্ণ সন্দেহহ্থল। 
যাহা হউক, কোনও সংবাদ না দিয়া নিশ্চিন্ত থাকা, কোনও মতে, উচিত 
কর হইতেছে না। এই দুই বালক, উত্তর কালে, অবশ্যই কোশল- 
সিংহাসনে. অধিরোহণ করিবেক ; এইসময়ে, পিতৃনমীপে নীত হইয়া, 
রাজনীতি বিষয়ে বিধিপুর্বক উপরিষ্ট না হইলে, রাজকার্যনির্বাহে একান্ত 
অপটু ও রাজমর্যাদারক্ষণে নিতান্ত অক্ষম হইবেক। বিশেষতঃ, রাজা 

চন্দ্ৰ, আমি কোশলরাজোর হিতসাধনে যত্ববিহীন বলিয়া, অন্নযোগ 
করিতে পারেন । অতএব, এ বিষয়ে আর উপেক্ষা বা কালক্ষেপ করা 
বিধেয় নহে। ব্রামচন্দ্রের নিকট সকল বিষয়ের সবিশেষ সংবাদ পাঠান 
উচিত । অথবা, একবারেই তাহার নিকটে সংবাদ না পাঠাইয়া, বশিষ্ঠ 
বা লক্ষ্মণের সহিত পরামর্শ করা কর্তবা ; তীহারাই বা কিরূপ বলেন, দেখা 
আবশ্তক। 

৮৮এক দিন, মহর্ষি, সায়ংসন্ধ্যা ও সন্ধ্যাকালীন হোমবিধির সমাধান 
করিয়া, আসনে উপবেশন পূর্বক, একাকী এই চিন্তায় মগ আছেন, এমন 
সময়ে, এক রাজভৃত্য আসিয়া রামনামাঙ্কিত নিমন্ত্রপপত্র তদীয় হস্তে সমৰ্পিত 
করিল। মহৰ্ষি, পত্রপাঠ করিয়া, পরমঞ্ৰীতিপ্ৰদৰ্শন পূৰ্বক সেই লোককে 
বিশ্রাম করিবার নিমিত্তে বিদায় দিলেন ; এবং এক শিষ্যের উপর তাহার 
আহারাদিসমাধানের ভারপ্রদান করিয়া, মনে মনে বলিতে লাগিলেন, 
আমি যে বিষয়ের নিমিত্ত উৎকঠিত হইয়াছি, দৈব অনুকূল হইয়া তাহার 
সিদ্ধির বিলক্ষণ উপায় করিয়া দিলেন । এক্ষণে, বিনা প্রার্থনায়, কার্ষসাধন 

করিতে পারিব। কুশ ও লবকে শিষ্যভাবে সমভিব্যাহারে লইয়া যাই। 
রামের ও উহাদের ছুই সহোদরের আকৃতিগত যেরূপ সৌসাদৃশ্ঠ, দেখিলেই 
সকলে উহাদিগকে তাহার তনয় বলিয়া অনায়াসে বুঝিতে পারিবেক ; 
আর, অবলোকনমাত্র, রামেরও হৃদয় নিঃসন্দেহে দ্রবীভূত হুইবেক; 
এবং, তাহা হইলেই, আমার অভিপ্রেতসিদ্ধির পথ স্বতঃ পরিষ্কৃত হইয়া 
আসিবেক।৬৮ 

মনে মনে এইরূপ সিদ্ধান্ত করিয়া, মহধি জানকীর কুটারে উপস্থিতি 
হইলেন ; এবং বলিলেন, বসে! রাজা রামচন্দ্র অশ্বমেধ মহাধজ্ঞের 
অনুষ্ঠান করিয়া, নিমন্ত্রণপত্র পাঠাইয়াছিলেন ; কল্য প্রত্যুষে প্রস্থান করিব ; 
মানস করিয়াছি, অপরাপর শিষ্যের ন্যায়, তোমার পুক্রদিগকেও যজ্ঞদর্শনে 
লইয়া যাইব। সীতা তৎক্ষণাৎ সম্মতিপ্রদান করিলেন। মহধি, স্বীয় 
কুটারে প্রতিগমন করিয়া, শি্যাদিগকে প্রস্তত হইয়া থাকিতে বলিয়া 
দিলেন) এবং কুশ ও লবকে বলিলেন, দেখ, এ পর্যন্ত জনপদের কোনও 
ব্যাপার তোমাদের নয়নগোচর হয় নাই। রামায়ণনায়ক রাজা রামচন্দ্র 
অশ্বমেধের অনুষ্ঠান করিয়াছেন। ইচ্ছা করিয়াছি, তোমাদিগকে যজ্ঞ- 
দর্শনে লইয়া যাইব। তোমাদের যজ্ঞদৰ্শন ও আনুষঙ্গিক রাজদর্শন 
সম্পন্ন হইবেক ; এবং, তথায় যে অসংখ্য জনপদবাসী লোক সমবেত 
হইবেক, তাহাদিগকে দেখিয়া, তোমরা, অনেক অংশে, লৌকিক বৃত্তান্ত 
অবগত হইতে পারিবে। তাহারা ছুই সহোদরে, রামায়ণে রামের 
অলৌকিক গুণপরন্পরার প্রকৃষ্ট ও প্রচুর পরিচয় পাইয়া, তাহাকে সর্বাংশে 
অদ্বিতীয় পুরুষ বলিয়া স্থির করিয়া রাখিয়াছিল ; তাহাকে স্বচক্ষে প্রত্যক্ষ 
করিব, এই ভাবিয়া, তাহাদের আহ্লাদের সীমা রহিল না। এতদ্ব্যতিব্লিক্ত 
যজ্ঞসংক্ৰান্ত মহাসমারোহ ও নানাদেশীয় বিভিন্নপ্রকার অসংখ্য লোকের 
একত্র সমাগম নয়নগোচর করিব, এই কৌতুহলও বিলক্ষণ প্রবল হইয়া 
উঠিল। 

14৮4বাল্মীকির মুখে রামের নাম শুনিয়া, সীতার শোকানল প্রবল 
বেগে প্রজলিত হইয়া উঠিল ; নয়নযুগল হইতে অনর্গল অশ্ৰুজল নিৰ্গলিত 
হইতে লাগিল। কিয়ৎ ক্ষণ পরেই, তাহার অন্তঃকরণে সহসা ভাবাস্তর 
উপস্থিত হইল। এ পৰ্যন্ত, রাম সীতাগতপ্রাণ বণিয়া, তীহার মনে দৃঢ় 
বিশ্বাস ছিল; আর, তিনি ইহাও স্থির করিয়া রাখিয়াছিলেন যে, নিতান্ত 
অনায়ন্ত হওয়াতেই, রাম তাহাকে নির্বাসিত করিয়াছেন। কিন্তু যজ্ঞের 
অনুষ্ঠানবার্তা শ্রবণবিবরে প্রবিষ্ট হুইবামাত্ৰ, রাম আবার বিবাহ করিয়াছেন, 
এই ভাবিয়া, তিনি একবারে ভ্রিয়মাণ হইলেন। যে সীতা অকাতরে 
পরিত্যাগছ্ঃখ সহ করিয়াছিলেন ; রাম পুনরায় দারপরিগ্রহ করিয়াছেন, 
এই ক্ষোভ, সেই সীতার পক্ষে, একান্ত অসহ হইয়া উঠিল। পূর্বে তিনি 


মনে ভাবিতেন, যদিও নিতান্ত নিরপরাধে নির্বাসিত হইয়াছি, কিন্ত আমার 
উপর তীহার যেরূপ অবিচলিত স্নেহ ও একান্তিক অনুরাগ ছিল, কোনও 


অংশে তাহার কিছুমাত্র ব্যতিক্রম হয় নাই) এক্ষণে স্থির করিলেন, যখন 
পুনরায় দারপরিগ্রহ করিয়াছেন, তখন অবশ্যই স্নেহের ও অনুরাগের 
অন্তথাভাব ঘটিয়াছে। = 

নীতা, নিতান্ত আকুলচিত্তে, এই চিন্তা করিতেছেন, এমন সময়ে, 
কুশ ও লব তদীর কুটারে প্রবিষ্ট হইয়া বলিল, মা! মহধি বলিলেন, 
কল্য আমাদিগকে রাজা রামচন্ত্রের বজ্জদর্শনার্থে লইয়া যাইবেন। যে 
লোক নিমনত্রণপত্র আনিয়াছিল, আমরা কৌতুহলাবিষ্ট হইয়া, তাহার 
নিকটে গিয়া, রাজা রামচন্দ্রের বিষয়ে কত কথা জিজ্ঞাসা করিলাম ৷ 
দেখিলাম, রাজা রামচন্দ্ৰের সকলই অলৌকিক কাণ্ড ৷ কিন্তু মা! এক 
বিষয়ে আমরা, যার পর নাই, মোহিত ও চমৎকৃত হইয়াছি। রামায়ণ 
পড়িয়া তাহার উপর আমাদের যে প্রগাঢ় ভক্তি জন্নিয়াছিল, এক্ষণে সেই 
“ভক্তি সহৃত্র গুণে বৃদ্ধি প্রাপ্ত হইল। কথায় কথায় গুনিলাম, রাজা, 
প্রজারঞ্জনের অনুরোধে, নিজ প্ৰেয়নী মহিবীকে নিৰ্বাসিত করিয়াছেন। 

তখন, আমরা জিজ্ঞাসা করিলাম, তবে বুঝি রাজা পুনরায় দারপরিগ্রহ 
করিয়াছেন, নতুবা যজ্ঞের অনুষ্ঠানকালে সহধমিণী কে হইবেক? সে 
বলিল, যজ্ঞনমাধানের জন্য বশিষ্ঠদেব পুনরায় দারপরিগ্রহের নিমিত্তে: 
অনেক অন্থরোধ করিয়াছিলেন। কিন্তু রাজা তাহাতে কোনও ক্রমে 
সন্মত হন নাই) সীতার হিরগয়ী প্রাতিকৃতি নিগ্নিত হইয়াছে; দেই 
প্রতিকৃতি নহধমিণীর কার্ধনির্বাহ করিবেক। দেখ মা! এমন মহা- 
পুক্লৰ কোনও কালে ভূমগুলে জন্মগ্রহণ করেন নাই । রামচন্দ্র রাজধৰ্ম- 
প্রতিপালনে যেমন যত্নশীল, দাম্পত্যবর্মপ্রতিপালনেও তদনুরূপ যত্নশীল ৷; 
আমরা, ইতিহাসগ্রন্থে, অনেক অনেক রাজার ও অনেক অনেক মহা- 
পুরুষের বৃত্তান্ত অবগত হইয়াছি; কিন্তু কেহই, কোনও অংশে, রাজা 
স্নামচন্দ্ৰের সমকক্ষ নহেন। প্রজারঞ্জনের অনুরোধে প্রেয়সীর পরিত্যাগ,. 
ও সেই প্রেয়সীর স্রেহের অনুরোধে, যাবজ্জীবন, দারপরিগ্রহে বিমুখ 
হইয়া কালহরণ করা, এ উভয়ই অভূতপূৰ্ব ব্যাপার ৮৮বাহ| হউক, মা! 
রামায়ণ পড়িয়া অবধি আমাদের নিতান্ত বাসনা ছিল, একবার রাজা 
রামচন্দ্র মূর্তি প্রত্যক্ষ করিব) এক্ষণে, সেই বাসনা পূর্ণ হইবার এই 
বিলক্ষণ সুযোগ ঘটিয়াছে; অনুমতি কর, আমরা মহধির সহিত রামদর্শনে 
যাই। সীতা অন্ুমতিপ্রদান করিলেন; তাহারাও দুই সহোদরে সাতিশয়, 
হধিত হইয়া, মহবিসমীপে গমন করিল । 
রামচন্দ্র পুনরায় দারপরিগ্রহ করিয়াছেন, এই আশঙ্কা জন্মিয়া যে 
অতিবিষম বিষাদবিষে সীতার সর্ব শরীর আচ্ছন্ন হইয়াছিল, হিবরণ্ময়ী 
প্রতিক্বতির কথা শ্রবণগোচর করিয়া, তাহা সম্পূর্ণ রূপে অপসারিত, 
, এবং তদীয় চিরপ্রদীপ্ত শোকানল অনেক অংশে নিৰ্বাপিত হইল । তখন, 
তাঁহার নয়নধুগল হইতে আনন্দবাষ্প বিগলিত হইতে লাগিল; এবং, 
নির্বাসনের ক্ষোভ তিরোহিত হইয়া, তদীয় হৃদয়ে অভূতপূর্ব সৌভাগ্যগর্ব 
আবির্ভূত হইল। ৬ 


ষষ্ঠ পরিচ্ছেদ ৫৯ 


পর দিন, প্রভাত হইবামাত্র, মহধি বান্মীকি, কুশ, লব, ও শিষ্যবৰ্গ 
সমভিব্যাহারে, নৈমিযপ্ৰস্থান করিলেন। দ্বিতীয় দিবস, অপরাহন সময়ে, 
তথায় উপস্থিত হইলে, বশিষ্ঠদেব, সাতিশয় সমাদর প্রদর্শনপুর্বক, তাহাকে 
ও তাহার শিয্যদিগকে নিৰ্দিষ্ট বাসস্থানে লইয়া গেলেন। কুশ ও লব, 
দূর হইতে রামচন্দ্ৰকে লোচনগোচর করিয়া, চমৎকৃত ও পুলকিত হইল, 
এবং পরস্পর বলিতে লাগিল, দেখ ভাই! বামায়ণে রাজা রামচন্দৰের 
যে সমস্ত অলৌকিক গুণ কীতিত হইয়াছে, তৎসমুদয় ইহার আকারে 
স্পষ্টাক্ষরে লিখিত আছে; দেখিলেই, অলৌকিক গুণসমুদয়ের অসাধারণ, 
আধার বলিয়া, স্পষ্ট প্রতীতি জন্মে। ইনি যেমন সৌম্যমূতি তেমনই 
গম্ভীরাকৃতি। আমাদের গুরুদেব যেমন অলৌকিককবিত্বশক্তিসম্পন্ন, 
রাজা রামচন্দ্র তেমনিই অলৌকিকগুণসমুদয়ে পূৰ্ণ। বলিতে কি, এরূপ 
মহাপুরুষ নায়কস্থলে পরিগৃহীত ন! হইলে, মহবির প্রণীত মহাকাব্যের 
এত গৌরব হইত না। রাজা রামচন্দ্রের অলৌকিক গুণের পরিকীর্তনে 
নিয়োজিত হওয়াতে, তদীয় অলৌকিক কবিত্বশক্তির সম্পূর্ণ সার্থকতা 
জন্মিয়াছে। যাহা হউক, এত দিনে আমরা নয়নের চরিতার্থতালাভ 
করিলাম ৷ 

ক্রমে ক্রমে যাবতীয় নিমন্ত্রিগণ সমবেত 
মহাঁসমারোহে, সঙ্কন্নিত মহীযভ্রের আরম্ভ হইল। অসংখ্য দীন, 
দরিদ্র, ও অনাথ, পৃথক্‌ পৃথক্‌ প্রার্থনায়, যজ্ঞক্ষেত্রে উপস্থিত হইতে 
লাগিল। অন্নাথী অপর্যাপ্ত অন্ন, অৰ্থাভিলাৰী প্রার্থনাধিক অর্থ, 
ভূমিকাজ্জী আকাজ্জাতিরিক্ত ভূমি, প্রাপ্ত হইতে লাগিল। ফলত বে 
ব্যক্তি যে অভিলাষে আগমন করিতে লাগিল, আগমনযাত্র তাহার সে 
অভিলাষ পূর্ণ হইতে লাগিল। অনবরত, চতুর্দিকে নৃত্য, গীত, বান্ধ 
হইতে লাগিল। সকলেই মনোহর বেশ ভূষায় সুশোভিত । সকলেরই মুখে 
আমোদের আহলাদের সম্পূৰ্ণ লক্ষণ সুস্পষ্ট লক্ষিত হইতে লাগিল ; কাহারও 


হইলে, নিরপিত দিবসে, 


৬০ সীতার বনবাস 


অন্তঃকরণে দুঃখের বা ক্ষোভের সঞ্চার আছে, এরূপ বোধ হুইল না। 
“যে সকল দীর্ঘজীবী রাজা, খাবি, বা অন্তাদৃশ লোক যজ্ঞদৰ্শনে আসিয়া- 
ছিলেন, তাহারা মুক্তকণে বলিতে লাগিলেন, আমরা কখনও এরূপ 
যজ্ঞ দেখি নাই। অতীতবেদী বাক্তিরাও বলিতে লাগিলেন, কোন 
কালে, কোনও রাজা, ঈদৃশ সমৃদ্ধি ও সমারোহ সহকারে, যজ্ঞ করিতে 
পারেন নাই; রাজা রামচন্দ্রের সকলই অদ্ভুত কাণ্ড । 

এই রূপে, প্রত্যহ, মহাসমারোহে, যজ্ঞক্ৰিয়| হইতে লাগিল; এবং 
যাবতীয় নিমন্ত্রিতগণ, সভায় সমবেত হইয়া, যজ্ঞসংক্রান্ত সমৃদ্ধি ও 
সমারোহের আতিশয্যদর্শনে, নিরতিশয় বিস্ময়াপন্ন হইতে লাগিলেন । 


সপ্তম পরিচ্ছেদ 


এক দিন, মহৰ্ষি বাল্মীকি, বিরলে বসিয়া, বিবেচনা করিতে লাগিলেন, 
"আমি, যজ্ঞদৰ্শনে আসক্ত হইয়া, এত দিন বৃথা অতিবাহিত করিলাম; এ 
পৰ্যন্ত, অভিপ্রেতসাধনের কোনও উপায় অবলম্বন করিলাম ন|। যাহা 
হউক, এক্ষণে, কি প্রণালীতে, কুশ ও লবকে রামচন্রের দর্শনপথে পাতিত 
করি। উহাদের দুই সহোদরকে, সমভিব্যাহারে করিয়া, রাজসভায় লইয়া 
যাই ; অথবা, রামচন্দ্রকে কৌশলক্রমে এখানে আনাই ; এবং, বিরলে 
সকল বিষয়ের সবিশেষ নির্দেশ করিয়া, এবং কুশ ও লবের পরিচয় দিয়া, 
সীতার পরিপ্রহপ্রার্থনা করি। মহৰ্ষি, মনে মনে এবংবিধ বিবিধ বিতর্ক 
করিয়া, পরিশেষে স্থির করিলেন, কুশ ও লবকে রামায়ণগান .করিতে 
আদেশ করি। তাহারা স্থানে স্থানে গান করিয়া বেড়াইলে, ক্রমে রাজার 
‘গোচর হইবেক ; তখন তিনি অবশ্যই, স্বীয় চরিতের শ্রবণমানপেঃ 
উহাদিগকে স্বসদীপে নীত করিবেন, এবং তাহা হইলেই, বিনা প্রার্থনায় 
আমার অভিপ্রেত সিদ্ধ হইবেক। | 


সপ্তম পরিচ্ছেদ ৬১ 


এই সিদ্ধান্ত করিয়া, মহর্ষি কুশ ও লবকে বলিলেন, বস কুশ ! 
বৎস লব! তোমরা প্রতিদিন, সময়ে সময়ে, সমাহিত হইয়া, থষিগণের 
বাসকুটীরের সন্মুখে, নরপতিগণের পটমওপমঙলীর পুরোভাগে, পৌরগণ 
ও জানপদবর্গের আবাদশ্রেণীর সমীপদেশে, এবং সভাভবনের 
অভিমুখভাগে, মনের অনুরাগে, বীণাসংযোগে রামায়ণের গান করিবে) 
যদি রাজা, কৌতুহলাক্রান্ত হইয়া, তোমাদিগকে ডাকিয়া পাঠান, এবং: 
তাহার সন্মুখে গান করিবার নিমিত্ত অন্তুরোধ করেন, তৎক্ষণাৎ গান 
করিতে আরস্ত করিবে । আর, যত ক্ষণ তাহার নিকটে থাকিবে, কোনও 
প্রকারে ধৃষ্টতাপ্রদর্শন বা অশিষ্ট ব্যবহার করিবে না। রাজ! সকলের 
পিতৃস্থানীয় ; অতএব, তোমরা তীহার প্রতি সম্পূর্ণ পিতৃভক্ত প্রদর্শন 
করিবে। যদি, সঙ্গীতশ্রবণে প্রীত হইয়া, রাজা পুরস্কারস্বরূপ অর্থপ্রদানে, 
উদ্ধত হন, লৌভবশ হইয়া, কদাচ অর্থগ্রহণ করিবে না) বিনয় ও 
তক্তিযোগ সহকারে নিষ্পৃহতা দেখাইয়া অর্থপ্রহণে অসম্মতিপ্রদৰ্শন 
করিবে; বলিবে, মহারাজ! আমরা বনবাদী, তপোবনে থাকিয়া, ফল 
মূল দ্বারা, প্রাণধারণ করি, আমাদের অর্থের প্রয়োজন নাই। আর, 
যদি রাজা তোমাদের পরিচয়জিজ্ঞাসা করেন, বলিবে, আমরা! 
বালীকির শিষ্য ৷ 


এইরূপ আদেশ ও উপদেশ দিয়া, মহধি তুষ্ণীভাব অবলম্বন করিলেন) 
অনন্তর, তাহারা হুই সহোদরে তদীয় আদেশ ও উপদেশের অনুবৰ্তা 
হুইয়া, বীণাসহযোগে, মধুর স্বরে, স্থানে স্থানে রামায়ণগান করিতে আরম্ভ 
করিল। যে শুনিল, সেই, মোহিত ও নিস্পন্দ ভাবে অবস্থিত হইয়া, 
অবিশ্রান্ত অশ্রপাত করিতে লাগিল। না হইবেই বা কেন? প্রথমতঃ, 
রামের চরিত্র অতি বিচিত্র ও পরম পবিত্র ; দ্বিতীয়তঃ, বান্মীকির রচনা 
অতি চমত্কারিণী ও যার পর নাই (চিত্তহারিণী ; তৃতীয়ত» কুশ ও লবের 
রূপমাধুরী দৃষ্টিগোচর হইলে, সকলকেই মোহিত হইতে হয়; তাহাতে 


৬২ মৃ সীতার বনবাস 


আবার তাহাদের স্বর এমন মধুর বে, উহার সহিত তুলনা করিলে, 
‘কোকিলের কলরব কর্কশ বোধ হয়; চতুর্থতঃ, বীণাযন্তে তাহাদের যেরূপ 
অলৌকিক নৈপুণ্য জন্মিয়াছিল, তাহা অদ্ৃষ্টচর ও অশ্ৰুতপূৰ্ব | যে সঙ্গীতে 
“এ সমুদয়ের সমবায় থাকে, তাহা শুনিয়া, কাহার চিত্ত অনির্বচনীয় 
প্রীতিরসে পুর্ণ না হ্য়। 

কিঞ্চিৎ কাল পরেই, অনেকেই রামের নিকটে গিয়! বলিতে লাগলেন, 
মহারাজ ! ছুই সুকুমার খষিকুমার, বীণাবন্ত্রহযোগে, আপনকার চরিত্র- 
গান করিতেছে; যে শুনিতেছে, মেই মোহিত হইতেছে । আমরা, 
জন্মাবচ্ছিন্নে, কখনও এমন মধুর সঙ্গীত শুনি নাই। তাহারা যমজ 
সহোদর । মহারাজ ! মানবকলেবরে কেহ কখনও এমন রূপের মাধুরী 
দেখি নাই। স্বরে মাধুরীর কথা অধিক আর কি বলিব, কিন্নবেরাও 
শুনিলে পরাভবস্বীকার করিবেক। আর, তাহারা যে কাব্যের গান 
করিতেছে, তাহা কাহার রচিত, বলিতে পারি না) কিন্ত এমন অভূতপূৰ্ব 
ললিত রচনা কখনও শ্রবণগোচর করেন নাই। মহারাজ! আমাদের 
প্রাথনা এই, তাহাদিগকে রাজসভায় আনাইয়া, আপনকার সমক্ষে গান 
করিতে আদেশ করেন। আপনি তাহাদিগকে দেখিলে, ও তাহাদের 
গান শুনিলে, নিঃসন্দেহ, মোহিত হইবেন। 

শ্রবণমাত্র, রামের অন্তঃকরণে অতিপ্রভূত কৌতুহলরস সঞ্চারিত 
হইল। তখন তিনি, এক সভাসদ্‌ ব্ৰাহ্মণ দ্বারা, তাহাদের ছুই সহোদরকে 
ডাকিয়া পাঠাইলেন। তাহারা, রাজা আহ্বান করিয়াছেন শুনিয়া, 
ক্ষণবিলম্ব ব্যতিরেকে, অতি বিনীত ভাবে সভামণ্ডপে প্রবেশ করিল । 
তাহাদিগকে দৃষ্টিগোচর করিবামাত্র, রামের হৃদয়ে কেমন এক অনির্বচনীয় 
ভাবের আবিভাব হুইল। প্রীতিরদ, অথবা! বিষাদবিষ, সহন! সর্ব শরীরে 
সঞ্চারিত,হইল, ইহার অবধারণ করিতে পারিলেন না) কিয়ৎ ক্ষণ, 


বিভ্রান্তচিত্তের স্তায়, সেই ছুই কুমারের উপর ঢৃষ্টিবিন্তাস করিয়া রহিলেন / 

“এবং, অকস্মাৎ এরূপ ভাবান্তর উপস্থিত হইল কেন, তাহার অনুধাবন 
করিতে না পারিয়া, চিত্রাপিতের প্রায়, উপবিষ্ট রহিলেন। 

কুমারেরা, ক্রমে ক্রমে সন্নিহিত হইয়া, মহারাজের জয় হউক বলিয়া, 
ব্লামচন্দ্ৰের সংবর্ধনা করিল; এবং, তদীয় আদেশ অনুসারে, সমুচিত 
প্রদেশে উপবেশন করিয়া, যথোচিত বিনয় ও নির্তিশয় ভক্তিযোগ 
সহকারে, জিজ্ঞাসা করিল, মহারাজ! কি জন্যে আমাদের আহ্বান 
করিয়াছেন? তাহারা সন্নিহিত হইলে, তদীয় কলেবরে নিজের ও জানকীর 
অবয়বের সম্পূর্ণ লক্ষণ প্রত্যক্ষ করিয়া, রাম একান্ত বিকলচিত্ত হইলেন 5 
কিন্ত, তৎকালে রাজপভায় বহু লোকের সমাগম হইয়াছিল ; এজন্তে, 
অতি কষ্টে চিত্তের চাঞ্চল্যনংবরণ করিয়া, সম্পূর্ণ সপ্রতিভের স্যার, 
তাহাদিগকে বলিলেন, গুনিলাম, তোমরা অপুর্ব গান করিতে পার 3 
বাহার! শুনিয়াছেন, তাহারা সকলেই মুক্তক্ঠে তোমাদের প্রশংসা 
করিতেছেন । এজন্যে, আমিও তোমাদের সঙ্গীত শুনিবার মানস 
করিয়াছি। যদি ভোমাদের অভিমত হয়, কিয়ৎ ক্ষণ গান করিয়া, আমায় 
'্রীতিগ্রদান কর। তাহারা বলিল, মহারাজ! আমরা যে কাব্যের গান 
করিয়া থাকি, তাহা বহুবিস্তৃত ; তাহাতে মহারাজের পবিত্র চরিত্র সবিস্তর 
বণিত হইয়াছে । এক্ষণে আমরা, আপনকার সমন্ধে, এ কাব্যের কোন্‌ 

ংশের গান করিব, আদেশ করুন। 

সেই ছুই কুমারকে নয়নগোচর করিয়া অবধি, রামের চিত্ত এত চঞ্চল 
এবং সীতানিৰ্বাননশোক এত প্রবল হইয়া উঠিয়াছিল বে, লোকলজ্জার ভয়ে 
আর ধৈৰ্য অবলম্বন করা অসাধ্য ভাবিয়া, তিনি সহস| সভাভঙ্গ করিয়া, 
বিজনপ্রদেশসেবনের নিমিত্ত, নিরতিশয় উৎসুক হইয়াছিলেন ; এজন্যে 
বলিলেন, অন্য তোমরা ইচ্ছামত যে কোনও অংশের গান কর; কল্য 
প্রভাত অবধি, প্রতিদিন কিঞ্চিৎ কিঞ্চিৎ করিয়া, তোমাদের মুখে সমস্ত 
কাব্যের গান শুনিব। তাহারা, যে আজ্ঞা, মহারাজ ! বলিয়া, সঙ্গীতের 

আরম্ত করিল। সভাস্থ সমস্ত লোক, মোহিত হইয়া, মুক্তকে, সাধুবাদ- 
প্রদান করিতে লাগিলেন। রাম, কবির পাণ্ডিত্য ও রচনার লালিত্য 
দর্শনে নিরতিশয় চমৎকৃত হইয়া, জিজ্ঞাসা করিলেন, এই কাব্য কাহার 
রচিত, কাহার নিকটেই বা তোমরা সঙ্গীতশিক্ষা করিয়াছ? তাহারা 
বলিল, মহারাজ! এই কাব্য ভগবান্‌ বান্দীকির রচিত; আমরা তাহার 
তপোবনে প্রতিপালিত হুইয়াছি, এবং তাহার নিকটেই সমস্ত শিক্ষা 
করিয়াছি। তখন, রাম বলিলেন, ভগবান্‌ বাল্মীকি এই কাব্যে অদ্ভুত 
কবিত্বশক্তি প্রদশিত করিয়াছেন। অন্ন শুনিয়া পরিতৃপ্ত হইতে পারা যায় 
না। আজ তোমাদের অনেক পরিশ্রম হইয়াছে; তোমাদিগকে আর 
অধিক কষ্ট দিতে আমার ইচ্ছা হইতেছে না; এখন তোমরা আবাসে- 
গমন কর । 

এই বলিয়া, তাহাদের দুই সহোদরকে বিদায় দিয়া, রাম সে দিবস 
সত্বর সভাভঙ্গ করিলেন ; এবং, বিশ্রামভবনে প্রবেশ করিয়া, একাকী চিত্ত৷. 
করিতে লাগিলেন, এই ছুই কুমারকে নয়নগোচর করিয়া, আমার অস্তঃকরণ 
এত আকুল হইল কেন, কিছুই বুঝিতে পারিতেছি না। আপন সন্তান 
দেখিলে, লোকের চিত্তে যেরূপ স্নেহের ও বাৎসল্যরসের সঞ্চার হয় বলিয়া = 
শুনিতে পাই ; আমারও, ইহাদিগকে দেখিয়া, ঠিক সেইরূপ হইতেছে।, 
কিন্ত এইরূপ হইবার কোনও কারণই দেখিতেছি না। ইহারা খধিকুমার ;' 
আর, বদিই বা খধিকুমার না হয়, তাহা হইলেই বা আমার সে আশা 
করিবার সম্ভাবনা কি। আমি যে অবস্থায় যেরূপে প্রিয়ারে বনবাস 
দিয়াছি, তাহাতে তিনি দুঃসহ শোকে ও অসহনীয় অপমানভরে প্রাণত্যাগ 
করিয়াছেন, তাহার সন্দেহ নাই। লক্ষ্মণ পরিত্যাগ করিয়া আসিলে, হয় 
তিনি আত্মধাতিনী হইয়াছেন, নয় কোনও দুরন্ত হিংস্ৰ জন্ত তীহার 
প্রাণসংহার করিয়াছে। তিনি যে, তেমন অবস্থায়, প্রাণধারণে সমর্থ হইয়া” 
নিধিদ্রে সন্তানপ্রব করিয়াছেন, এবং তাহাদের লালন পালন করিতে 

পারিয়াছেন, এরূপ আশা নিতান্ত ছুরাশা মাত্র। আমি যেরূপ হতভাগ্য, 
তাহাতে এত সৌভাগ্য কোনও ক্রমে সম্ভবিতে পারে না। 

এই বলিয়া, একান্ত বিকলচিত্ত হইয়া, রাম কিয়ৎ ক্ষণ অশ্রুবিনর্জন 
করিলেন; অনন্তর, শোকাবেগসংবরণ করিয়া, বলিতে লাগিলেন, কিন্তু 
উহাদের আকার প্রকার দেখিলে, ক্ষজিয়কুমার বলিয়া স্পষ্ট প্ৰতীতি 
জন্মে। অধিকন্তু, উহাদের কলেবরে আমার অবয়বের সম্পূর্ণ লক্ষণ লক্ষিত 
হইতেছে । আর, অভিনিবেশ পূর্বক অবলোকন করিলে, সীতার অবয়ব- 
লৌসাদৃশ্ত নিঃসংশয়িত রূপে প্রতীয়মান হইতে থাকে; জর, নয়ন, নাসিকা, 
কর্ণ, চিবুক, ওঠ, ও দত্তপংক্তিতে কিছুমাত্র বৈলক্ষণ্য লক্ষিত হয় না। এত 
সৌসাদৃণ্ত কি আকস্মিক ঘটন| মাত্রে পর্যবসিত হইবেক ? আর, ইহারা! 
বলিল, বাল্মীকির তপোবনে প্রতিপালিত হইয়াছে; আমিও লক্ষণে 
বলিয়াছিলাম, সীতারে বান্মীকির তপোবনে রাখিয়া আসিবে। হয় ত, 
মহৰ্ষি, কারণ্য বশতঃ, সীতাকে আপন আশ্রমে লইয়া গিয়াছিলেন ; তথায় 
তিনি এই যমজ সন্তান প্রসব করিয়াছেন। লক্ষণ দেখিয়া, সকলে এরূপ 
বোধ করিতেন, জানকী গর্ভধুগলধারণ করিয়াছেন। এ সকলের 
আলোচনা করিলে, আমার আশা নিতান্ত ছুরাশা বলিয়াও বোধ হয় না। 
অথবা, আমি, মৃগতৃষষিকায় ভ্রান্ত হইয়া, অনর্থক আপনাকে ক্লেশ দিতে 
উদ্ধত হুইয়াছি। যখন আমি, নৃশংস রাক্ষসের ন্যায়, নিতান্ত নিৰ্দয় ও 
নিতান্ত নিৰ্মম হইয়া, তাদুলী পতিপ্রাণা কামিনীরে, সম্পূর্ণ নিরপরাধে, 
বনবাস দিয়াছি, তখন আর সে সব আশা করা নিতান্ত মূঢ়ের কর্ম। 
হা প্ৰিয়ে! তুমি, তেমন সুশীলা ও সরলহৃদয়। হইয়া, কেন এমন দুঃশীলের 
ও কুটিল-হৃদয়ের হস্তে পড়িয়াছিলে। আমি যখন, তোমায় নিতান্ত 
পতিপ্রাণ ও একান্ত শুদ্ধচারিণী জানিয়াও, অনায়াসে বনবান দিতে, এবং 
বনবাস দিয়া এ পর্যন্ত গ্রাণধারণ করিতে পারিয়াছি, তখন আমা অপেক্ষা 


মশংস ও পাষাণহৃদ য় আর কে আছে? 
# হু 

. এইরূপ আক্ষেপ করিতে করিতে, দুর্ধর শোকভরে অভিভূত হইয়া, রাম 
বিচেতনপ্রায় হইলেন, এবং অবিরল ধারায় বাম্পবারিবিমোচন ও মুহুর্মুহু 
দীর্ঘনিশ্বাসপরিত্যাগ করিতে লাগিলেন। কিয়ৎ ক্ষণ পরে, কিঞ্চিৎ 
শান্তচিত্ত হইয়া, তিনি বলিতে লাগিলেন, বাল্মীকি সীতারে আপন আশ্রমে 
লইয়া গিয়াছিলেন, এবং সীতা তথায় এই ছুই যমল তমল প্রসব 
করিয়াছেন, তাহার সন্দেহ নাই। ইহারা বে প্রকৃত খবিকুমার নহে, তাহার 
এক দৃঢ় প্রমাণ পাওয়া বাইতেছে। আকার দেখিয়া স্পষ্ট বোধ হয়, ইহারা 
অল্প দিন মাত্র উপনীত হইয়াছে। এক্ষণে ইহাদের বয়ঃক্রম দ্বাদশ 
বৎসরের নূন নহে।. বোধ হয়, একাদশ বর্ষে উপনয়নসংস্কার সম্পন্ন 
হুইয়াছে।. ক্ষজ্ৰিয়কুমার না হইলে, এ বয়সে উপনয়ন হইবেক কেন? 
প্রকৃত খধিকুমার হইলে, মহুধি অবশ্য অষ্টম বর্ষে ইহাদের সংস্কারসম্পাদন 
করিতেন । ইহা ভিন্ন, উপনীত খষিকুমারদিগের যেরূপ বেশ হয়, ইহাদের 
বেশ সর্বাংশে সেরূপ লক্ষিত হইতেছে না। যদি ইহার! ক্ষজিয়কুমার হয়, 
তাহা হইলে, ইহাদের সীতার সন্তান হওয়া যত সম্ভব, অগ্তের সন্তান 
হওয়া তত সম্ভব বোধ হয় না; কারণ, অন্ত ক্ষত্রিয়সন্তানের তপোবনে 
গ্রতিপালিত ও উপনীত হওয়ার সম্ভাবনা কি? আমার মত হতভাগ্য 
লোকের সন্তান না হইলে, ইহাদের কদাচ এ অবস্থা ঘটিত না। 

মনে মনে এইরূপ বিতর্ক ও আক্ষেপ করিয়া, রাম বলিতে লাগিলেন, 
যদি প্রিয়া এ পর্যন্ত জীবিত থাকেন, এবং এই ছুই কুমার আমার তনয় হয়, 
তাহা হইলে কি আহ্লাদের বিষয় হয়। প্রিয়া পুনরায় আমার নয়নের 
ও হৃদয়ের আনন্দদায়িনী হইবেন, ইহা ভাবিলেও, আমার সর্ব শরীর 
অমৃতরসে অভিষিক্ত হয়। এই বলিয়া, যেন সীতার সহিত সমাগম 
অবধারিত হইয়াছে, ইহা স্থির করিয়া, রাম বলিতে লাগিলেন, এই দীৰ্ঘ 
বিয়োগের পর, যখন প্রথম সমাগম হইবেক, তখন, বোধ হয়, আমি 
আহ্লাদে অধৈৰ্য হইব; প্রিয়ারও আহলাদের একশেষ হইবেক, তাহার 


সপ্তম পরিচ্ছেদ ৬৭ 


সন্দেহ নাই। প্রথমসমাগমসময়ে, উভয়েরই আনন্দাশ্ৰুপ্ৰবাহ প্রবল বেগে 
বাহিত .হইতে থাকিবেক। কিয়ৎ ক্ষণ, এইরূপ চিন্তায় মগ্ন হইয়া, তিনি 
হৰ্ষবাষ্পবিমৰ্জন করিলেন। পর ক্ষণেই, এই চিন্তা উপস্থিত হইল, আমি | 
যেরূপ নৃশংস আচরণ করিয়াছি, তাহাতে, প্রিয়ার সহিত সমাগম হইলে, 
কেমন করিয়া তাহারে এ মুখ দেখাইব। অথবা, তিনি যেরূপ সাধুশীলা 
ও সরলহৃদয়া, তাহাতে অনায়াসেই আমার অপরাধমার্জনা করিবেন। 
আমি দেখিবামান্র, তাহার চরণে ধরিয়া, বিনীত বচনে ক্ষমাপ্রার্থনা করিব। 
, কিয়ৎ ক্ষণ পরেই, আবার এই চিন্তা উপস্থিত হইল, পাছে প্রজালোকে 
বিরাগপ্রদর্শন করে, এই আশঙ্কায় আমি প্রিয়ারে বনবাসে পাঠাইয়াছি ; 

এক্ষণে, যদি তাহারে গৃহে লই, তাহা হইলে, পুনরায় সেই আশঙ্কা উপস্থিত 
হইতেছে । এত কাল, আপনাকে ও প্রিয়াকে দুঃসহ বিরহ্যাতনায় যে 
দগ্ধ করিলাম, সে সকলই বিফল হইয়া যায়। 

এই বলিয়া, নিতান্ত নিরুপায় ভাবিয়া, রাম কিয়ৎ ক্ষণ অপ্রসন্ন মনে 
অবস্থিত রহিলেন ; অনন্তর, সহসা উদ্ভূত রোষাবেশ সহকারে বলিতে 
লাগিলেন, আর আমি অমূলক লোকাপবাদে আস্থাপ্রদর্শন করিব না। 
অতঃপর প্রিয়ারে গৃহে লইলে, যদি প্রজালোকে অসন্তষ্ট হয়, হউক ; আর 
আমি তাহাদের ছন্ানুৰৃত্তি করিতে পারিব না। আমি যথেষ্ট করিয়াছি। 
রাজপদে প্রতিঠিত হইয়া, কে কখন্‌, আমার স্ঠায়, আত্মবঞ্চন করিয়াছে। 
প্রথমেই প্রিয়ারে বনবাসে দেওয়া নিতান্ত নির্বোধের কর্ম হইয়াছে । 
এক্ষণে আমি অবশ্যই তীহারে গৃহে লইব! নিতান্ত না হয়, ভরতের 
হস্তে রাজ্যভার সমপিত করিয়া, প্রিয়া-সমভিব্যাহারে বানপ্রস্থধর্ম অবলম্বন 
করিব। প্রিয়াবিরহিত হইয়া রাঞ্যভোগ অপেক্ষা, তাহার সমভিব্যাহারে 
বনবাস, আমার পক্ষে, সহজ গুণে শ্ৰেয়ঙ্কর, তাহার সন্দেহ নাই। 

রাম, আহার ও নিদ্রার পরিহার পূর্বক, এইরূপ বহুবিধ চিন্তায় মগ্ন 


হইয়া, রজনীযাঁপন করিলেন । 


অগ্ম পরিচ্ছেদ 


মহধি বাল্মীকি, রামচরিত অবলম্বন করিয়া, অতি অদ্ভুত কাব্যের 
রচনা করিয়াছেন ; তাহার দুই কোকিলকণ তরুণবয়স্ক শিষ্য, অতি মধুর 
স্বরে, সেই কাব্যের গান করে; কল্য প্রভাতে, তাহারা রাজসভায় গান 
করিবেক ; সেই সংবাদ নৈমিষাগত ব্যক্তি মাত্রেই অবগত হুইয়াছিলেন | 
রজনী অবসন্ন৷ হুইবামাত্র, কি খবিগণ, কি নৃপতিগণ, কি অপরাপর 
নিমন্ত্রিতগণ, সকলেই, সঙ্গীতশ্রবণলালসার বশবর্তী হইয়া, সাতিশয় 
ব্যগ্রচিত্তে, রাজসভায় উপস্থিত হইতে লাগিলেন । সে দিবসের সভায় 
সমারোহের সীমা ছিল না। রামচন্দ্র রাজসিংহাপনে উপবেশন করিলেন । 
ভরত, লক্ষ্মণ, শক্রন্ন, এবং সুগ্রীব, বিভীষণ আদি সুহৃদর্ণ, তাহার বামে 
ও দক্ষিণে, যথাযোগ্য আসনে আলীন হইলেন। কৌশল্যা, কেকয়ী, 
সুমিত্ৰা, উমিলা, মাওবী, শ্রুতকীতি প্রভৃতি রাজপরিবার, অরুন্ধতী প্রভৃতি- 
খাষিপত্রীগণ সমভিব্যাহারে, পৃথক্‌ স্থানে অবস্থিত হইলেন । 

এই রূপে রাজসভায় সমবেত হইয়া, সমস্ত লোক অভিনব কাব্যের * 
ও সুকুমার গারকধুগলের কথা লইয়া আন্দোলন ও নিতান্ত উৎস্থুক চিত্তে 
তাহাদের আগমন প্রতীক্ষা করিতেছেন, এমন সময়ে, মহর্ষি বাল্মীকি, 
কুশ ও লব সমভিব্যাহারে, সভাদ্বারে উপস্থিত হইলেন। দেখিবামাত্র, 
সভামগুলে মহান্‌ কোলাহল উখিত হইল। যাহারা, পূর্ব দিন, কুশ ও 
লবকে দেখিয়াছিলেন, তীহারা, অঙ্কুলিনির্দেশ করিয়া, স্বসমীপে উপবিষ্ট 
ব্যক্তিদিগকে তাহাদের ছুই নহোদরকে দেখাঁইতে লাগিলেন। বালীকি 
সভামণ্ডপে প্রবেশ করিবামাত্র, সভাস্থ সমস্ত লোক, এককালে গাত্রোথান 
করিয়া, তাঁহার সংবর্ধনা করিলেন। মহর্ষি ও তাহার ছুই শিষ্যের নিমিত্ত 
পুথছ স্থান স্থিরীকৃত ছিল; তাঁহারা তথায় উপবিষ্ট হইলেন। সকলেই, 
সঙ্গীতশ্রবণের নিমিত্তে নিতান্ত অধৈর্য হইয়া, একান্ত উৎস্থুক চিত্তে, কথন্‌ 
আরম্ভ হয়, এই প্রতীক্ষা করিতে লাগিলেন। 


অফ্টম পরিচ্ছেদ ৬৯ 

'কিয়ৎ ক্ষণ পরে, বাল্মীকি, সভার সর্বাংশে নয়নসঞ্চারণ করিয়া, 
ব্রামচন্দ্রকে বলিলেন, মহারাজ! সকলেই শ্রবণের নিমিত্ত উৎসুক 
হইয়াছেন ; অতএব অনুমতি করুন, সঙ্গীতের আরম্ভ হউক। অনন্তর, 
তদীয় আদেশ অনুসারে, কুশ ও লব বীণাযন্ত্রসহযোগে সঙ্গীতের আরম্ভ 
করিল। বান্দীকি পূর্বেই কুশ ও লবকে শিখাইয়া রাখিয়াছিলেন, 
ব্রামায়ণের যে সকল অংশে রামের ও সীতার পরস্পর স্নেহ ও অনুরাগ 
বর্ধিত আছে, তোমরা অন্ধ গ্ৰ সকল অংশেরই গান করিবে। তদনুসারে 
তাহারা কিয়ৎ ক্ষণ গান করিবামাত্র, রামের হৃদয় দ্রবীভূত হইল; 
তদীয় নয়নযুগল হইতে, প্রবল বেগে, বাঞ্পবারি বিগলিত হইতে লাগিল। 
তিনি তাহাদের ছুই সহোদরকে যত দেখিতে লাগিলেন, ততই, তাহারা 
সীতার তনয় বলিয়া, তাহার হৃদয়ে দৃছ প্রতীতি জন্মিতে লাগিল। ভরত, 
লক্ষ্মণ, শক, ইহারাও, তাহাদের কলেবরে রামের ও সীতার সৌসাদৃশ্ত 
প্রত্যক্ষ করিয়া, মনে যনে নানা বিতর্ক করিতে লাঁগিলেন। ইহা! 
ব্যতিরিক্ত, সভান্থ সমস্ত লোক, একবাক্য হইয়া, বলিতে লাগিলেন, কি 
আশ্চর্য! এই ছুই খবিকুমার যেন রামচন্সের প্রতিকুতিম্বরূপ ; যদি বেশে ও 
বয়সে বৈষম্য না থাকিত, তাহা হইলে, রামে ও এই ছুই খষিকুমারে 
কিছুমাত্র বৈলক্ষণ্য লক্ষিত হইত ন| । বোধ হয়, যেন রাম, কুমারবয়স 
অবলম্বন পূৰ্বক দুই তি ধরিয়া, খবিকুমারের বেশপরিগ্রহ করিয়াছেন ৷ 
এই বয়সে, রামের যেরূপ আকৃতি ও রগ লাবপ্যের যেরূপ মাধুরী ছিল, 
ইহাদের অবিকল মেইরূপ লক্ষিত হইতেছে। যাহা হউক, সভাস্থ সমস্ত 
‘লোক, মোহিত ও নিস্পন্দ ভাবে অবস্থিত হুইয়া, একতান মনে সঙ্গীত- 


অবণ ও অনিমিষ নয়নে তাহাদের রূপনিরীক্ষণ, করিতে লাগিলেন ৷ 
২৫কিয়ৎ ক্ষণ পরে, রামচন্দ্র লক্মনকে বলিলেন, বস ! ইহাঁদিগকে সহস্ৰ 


লুব্্ণ পুরুস্কার দাও ৷ তাহারা, শ্রবণমাত্র, বিনয়নত্র বচনে বলিল, মহারাজ! 
আমরা বনবাসী, বিলাপী বা ভোগাভিলাবী নহি; যদৃচ্ছালক ফল মূল মাত্র 


৭০ সীতার বনবাস 


আহার ও বন্ধল মাত্ৰ পরিধান করিয়া কালযাপন করি ; আমাদের সুবৰ্ণে 
প্রয়োজন কি? আমরা, অনেক যত্বে, অনেক পরিশ্রমে, আপনকার চরিত 
কণ্ঠস্থ করিয়াছিলাম ; আজ আপনকার সমক্ষে তাহার পরিচয় দিয়া, 
আমাদের সেই যত্ন ও সেই পরিশ্রম সর্বতোভাবে সার্থক হইল। আপনি 
শ্রবণ করিয়া যে প্ৰীত ও প্রসন্ন হইয়াছেন, তাহাতেই আমরা চরিতার্থ 
হইয়াছি। বালকদিগের এইরূপ প্রবীণতা .ও বীতস্পৃহতা দৰ্শনে, সকলে 
এককালে চমৎকৃত হইলেন। 

কিয়ৎ ক্ষণ অবিচলিত নয়নে নিরীক্ষণ করিয়া) কুশ ও লব সীতার 
তনয় বলিয়া, কৌশল্যার অস্তঃকরণে দৃঢ় এতীতি জন্মিল । তখন তিনি, 
নিতান্ত অস্থির চিত্ত হইয়া, দীর্ঘ নিশ্বাস সহকারে, হা বৎসে জানকি! ইহা 
বলিয়া, ভূতলে পতিত ও মুছিত হইলেন। সকলে, একান্ত বিকলাস্তঃকরণ 
হুইয়া, অশেষ যত্নে তাহার চৈতন্তসম্পাদন করিলেন। কিয়তৎ ক্ষণ সঙ্গীত- 
শ্রবণ করিয়া, সকলেরই হৃদয়ে সীতার শোক এত প্রবল ভাবে উদ্ভুত, 
হইয়া উঠিল যে, সকলেই নিতান্ত অস্থির হইলেন, এবং অবিরল ধারায় 
বাপ্পবারিবিমোচন: ও মুহুমুহুঃ দীর্ঘনিশ্বাসপরিত্যাগ করিতে লাগিলেন। 
কৌশল্যা, নিরতিশয় অধীরা হইয়া, উন্মতার ন্যায় বলিতে লাগিলেন, এ 
ছুই কুমারকে কেহ আমার নিকটে আনিয়া দাও; ক্রোড়ে লইয়া, এক বার/ 
আমি উহাদের মুখচুম্বন করিব; উহারা' আমার জানকীর তনয়; 
উহাদিগকে দেখিয়া, আমার প্রাণ কেমন করিতেছে), হয় তোমরা! 
উহাদিগকে আমার নিকটে আনিয়া দাও, নয় আমি উহাদের নিকটে যাই ;- 
ক্রোড়ে লইয়া, এক বার উহাদের মুখচুম্বন করিলে, আমার জানকীশোকের 
অনেক নিবারণ হইবেক। এ দেখ না, উহাদের অবয়বে আমার রামের: 
ও জানকীর সম্পূর্ণ লক্ষণ লক্ষিত হইতেছে। উহার! সভায়, প্রবেশ 
করিবামাত্র, যেন কেহ আমায় বলিয়া দিল, এ তোমার রামের ছুই বংশধর, 
আসিতেছে ; সেই অবধি উহাদের জন্যে আমার প্রাণ কীদিয়া উঠিতেছে !' 


অষ্টম পরিচ্ছেদ ৭১ 


আমি, বার বৎসরে, সীতাকে একপ্রকার ভুলিয়া গিয়াছিলাম; কিন্ত, 
উহাদিগকে দেখিয়া, আমার সীতাশোক পুনরায় নূতন হইয়া উঠিয়াছে ৷ 
হা বসে জানকি! তুমি কোথায় রহিয়াছ, তোমার কি অবস্থা ঘটিয়াছে, 
অদ্যাপি জীবিত আছ, কি এই পাপিষ্ঠ নরলোক হইতে প্রস্থান করিয়াছ, 
কিছুই জানি না। এই বলিয়া, দীর্ঘনিশ্বাসপরিত্যাগ করিয়া, কৌশল্যা 
পুনরায় মৃছিত হইলেন। সকলে, সত্ব হইয়া, পুনরায় তাহার চৈতন্ত- 
সম্পাদন করিলেন তখন, কৌশল্যা, নিরতিশয় অধৈৰ্য হইয়া, বলিতে 
লাগিলেন, এখনও তোমরা উহাদিগকে আমার নিকটে আনিয়া দিলে না) 
না হয় কেহ এক বার, লক্ষণের নিকটে গিয়া, আমার নাম করিয়া বলুক ; 
লক্ষ্মণ এখনই উহাদিগকে আনিয়া আমার ক্রোড়ে দিবেক। 

কৌশল্যার এইরূপ অস্থিরতা ও কাতর্তা দেখিয়া, অরুন্ধতীর আদেশ 
অনুসারে, সমীপবতিনী প্রতিহারিণী, লগ্মণের নিকটে গিয়া, সবিশেষ সমস্ত 
বলিয়া, কৌশল্যার অভিপ্রায় তাহার গোচর করিল। লক্ষণ, কৌশলক্রমে, 
সে দিবস সেই পৰ্যন্ত সঙ্গীতক্রিয়া রহিত করিয়া, সভাভঙ্গ করিলেন ; এবং 
কুশ ও লবকে সমভিব্যাহারে লইয়া, কৌশল্যার নিকটে উপস্থিত হইলেন ৷ 
কৌশল্যা, তাহাদের দুই সহোদরকে ক্রোড়ে লইয়া, সেহভরে, বারংবার 
উভয়ের খমুচুম্বন করিলেন, এবং হাবৎসে জানকি ! তুমি কোথায় রহিয়াছ ; 
এই বলিয়া, নিতান্ত কাতর হইয়া, উচ্চেঃ স্বরে রোদন করিতে লাগিলেন । 
তদর্শনে, সুমিত্ৰা, উমিলা প্রভৃতি সকলেই, সাতিশয় শোকাভিভূত হইয়া, 
অবিশ্রাপ্ত অশ্রপাত, বিলাপ, ও পরিতাপ করিতে আরম্ভ করিলেন। কুশ 
ও লব, এই সমস্ত দেখিয়া শুনিয়া, অবাক্‌ হইয়া রহিল। ৯১৮ 

কিয়ৎ ক্ষণ পরে, কৌশল্যা, কিঞ্চিৎ অংশে শোকসংবরণ করিয়া, সন্দেহ- 
ভঞ্জনমানসে, তাহাদিগকে জিজ্ঞাসা করিলেন, তোমাদের ও তোমাদের 
জনক জননীর নাম কি? তাহারা, অতি বিনীত ভাবে, স্বস্বনামকীৰ্তন 


করিয়া বলিল, আমাদের পিতা কে, তাহা আমরা জানি না; এ পৰ্যন্ত 

আমরা! তাহাকে দেখি নাই ; আমাদের জননী আছেন, তিনি তপস্বিনা ; 
কিন্ত, এক দিনও, আমরা তাহার নাম শুনি নাই, কেহ আমাদিগকে বলিয়া 
দেয় নাই; আমরাও তাহাকে বা অন্ত কাহীকেও কখনও জিজ্ঞাসা করি 
নাই । আমরা মহধি বান্দীকির শিষ্য; তাহার তপোবনে প্রতিপালিত 
হইয়াছি, এবং তাহারই নিকট বিদ্াশিক্ষা করিয়াছি । আকুল চিত্তে এই 
সকল কথা শুনিয়া, অনেক অংশে, কৌশল্যার সংশয়াঁপনোদন হুইল । কিন্ত, 
সম্পূর্ণ পরিতৃপ্ না হইয়া, তিনি পুনরায় জিজ্ঞাসা করিলেন, তোমাদের 
জননীর আকৃতি কিরূপ? কুশ ও লব তদীয় আকুতির যথাযথ বর্ণনা 
করিল। তখন, তাহারা সীতার তনয় বলিয়া, এককালে সকলের দৃঢ় 
নিশ্চয় হইল) এবং কৌশল্যা প্রভৃতি সমস্ত রাজপরিবারের শোক সিন্ধু 
অনিবাৰ্য বেগে, উথলিয়া উঠিল। কিয়ৎ ক্ষণ পরে, কৌশল্যা কুশ ও লবকে 
জিজ্ঞাস| করিলেন, তোমাদের জননী কেমন আছেন? তাহারা বলিল, 
তাহাকে সর্বদাই জীবন্মতপ্রায় দেখিতে পাই ; বিশেবতঃ তিনি দিন দিন 
যেরূপ ক্ষীণ হইতেছেন, তাহাতে বোধ হয়, অধিক দিন বাচিবেন না। 
এই কথা বলিতে বলিতে, তাহাদের ছুই সঙোদরের নয়নযুগল অশ্রজলে 
পরিপূর্ণ হইয়া উঠিল। 

কুশ ও লবের এই সকল কথা শুনিয়া, সকলেই যৎপরোনাস্তি বিলাপ 
ও পরিতাপ করিতে লাগিলেন । কৌশল্যা, কিঞ্চিৎ ধৈর্য অবলম্বন করিয়া, 
সম্পূর্ণ রূপে সন্দেহভঞ্জন করিবার নিমিত্ত, লক্ষ্মণকে বলিলেন, বৎস! তুমি 
একবার মহৃত্বি বান্দীকিকে এই স্থানে আন। কিয়ৎ ক্ষণ পরে, মহুষি বান্দীকি, 
লক্ষ্মণ সমভিব্যাহারে, তথায় উপস্থিত হইলে, সকলে, যথোচিত ভক্তিযোগ 
সহকারে প্রণাম করিয়া, পরম সমাদরে আসনে উপবেশন করাইলেন | 
অনন্তর, কৌশল্যা কৃতাঞ্জলিপুটে জিজ্ঞাসা করিলেন, ভগবন্‌! আপনকার 
এই ছুই শিষ্য কে, কৃপা করিয়া সবিশেষ বলুন। বাল্মীকি, যে দিন লক্ষণ 
সীতাকে বিসর্জন দিয়া আইসেন, সেই অবধি আঠ্তোপান্ত সমস্ত বৃত্তান্ত নি 

করিয়া, রামের বিরহে সীতার যাদৃশী অবস্থা ঘটিয়াছে, তাহার যথাযথ বর্ণনা 
-করিলেন। সমুদয় অবণগোচব করিয়া, সকলেরই চক্ষের জলে বক্ষঃস্থল 
ভাগিয়া যাইতে লাগিল। কৌশল্যা, শোকে একান্ত অভিভূত হইয়া, হা বসে 
জানকি! বিধাতা তোমার কপালে এত দুঃখ লিখিয়াছিলেন, এই বলিয়া 
-বিলাপ করিতে লাগিলেন । যাহা হউক, সীতা অদ্যাপি জীবিত আছেন, 
এবং কুশ ও লব তাহার তনয়, এ বিষয়ে আর অণুমাত্ৰ সংশয় রহিল না। 

এত দিনের পর আত্মপরিচয় পাইয়া, কুশ ও লবের অস্তঃকরণে নানা 
অনির্বচনীয় ভাবের উদয় হইতে লাগিল। বাল্মীকি তাহাদিগকে বলিলেন, 
‘বত্স কুশ ! বৎস লব! পিতামহীদের ও পিতৃব্যপত্রীদিগের চরণবন্দনা 
কর । তাহারা তৎক্ষণাৎ কৌশল্যা, কেকরী, ও সুমিত্রার, এবং উমিলা, 
-মাওবী ও শ্রুতকীতির চরণে সাষ্টাঙ্গ প্ৰণিপাত করিল। অনন্তর, মহষি 
বলিলেন, তোমরা রামায়ণে লক্ষ্মণ নামে যে মহাপুরুষের গুণকীর্তনপাঠ 
করিয়াছ, তিনি এই ; ইনি তোমাদের তৃতীয় পিতৃব্য ; এই বণিয়া, লক্ষ্মণক 
দেখাইয়া দিলেন। তাহারা, লক্ষ্মণ এই শব্দ কৰ্গগোচর হুইবামাত্র, 
বিশ্বয়বিক্ষীরিত নয়নে, পদ অবধি মস্তক পৰ্যন্ত নিরীক্ষণ করিয়া, দৃঢ়তর 
ক্তিযৌগ সহকারে, তীহীর চরণে প্রণাম করিল। 

এই রূপে কিয়ৎ ক্ষণ অতীত হইলে, কৌশল্যা লক্ষ্মণকে বলিলেন, বৎস ! 
তুমি ত্বরায় রামকে ও বশিষ্ঠদেবকে এখানে আন৷ তদনুসারে, লক্ষ্মণ, অন্ন 
শিষ্ঠদেবকে সমভিব্যাহারে লইয়া, তথায় উপস্থিত 
হইলেন। কৌশল্যা, বাপ্পাকুল লোচনে, শোকাকুল বচনে, তাহাদের 
নিকট, কুশ ও লবের প্রকৃত পরিচয় দিলেন, এবং সীতা যে ততকাল পর্যন্ত 
জীবিত আছেন, তাহাঁও ব্লিলেন। কুশ ও লবের বিষয়ে রামচন্দ্রের 
অন্তঃকরণে যে সংশয় ছিল, তাহা সম্পূর্ণ রূপে অপনারিত হইল। চক্ষের 
জলে তাহার বক্ষঃস্থল ভাসিয়া গেল। তিনি, অপ্রমেয় বাঁৎ্সল্যভরে, 


'মিমপন্দ নয়নে, কুশ্‌ ও লবের মুখনিরীক্ষণ করিতে লাঁগিলেন। অনন্তর, 


ক্ষণ মধ্যে, রাম ও ব 

কৌশল্যা সপুত্রা সীতার পরিগ্রহের প্রস্তাব করিলেন। রামচন্দ্র 
মৌনাবলম্বন করিয়া রহিলেন। কৌশল্যা, তদীয় মৌনাবস্থানকে সন্মতি- 
দান স্থির করিয়া, সীতার আনয়নের নিমিত্তে বালীকির নিকটে প্রার্থনা 
করিলেন ৷ বাল্মীকি, অবিলম্বে বাসকুটারে গমন করিয়া, কৌশল্যার প্রেরিত 
শিবিকাযান সমভিব্যাহারে, আপন এক শিষ্যকে পাঠাইলেন; বলিয়া 
দিলেন, তুমি জানকীরে এই যানে আরোহণ করাইয়া, আমার বাসকুটারে 
লইয়া আসিবে । 

ক্রমে ক্রমে, সমবেত নিমন্ত্রিতগণ অবগত হইলেন, রামায়ণ-গায়ক 
'ৰান্মীকিশিষ্যের| রাজতনয়; সীতা, পরিত্যাগের পর, বান্মীকির আশ্রমে 
তাহাদিগকে প্রসব করিয়াছেন; তিনি অদ্যাপি জীবিত আছেন; রাজা 
তাহারে গৃহে লইবেন) তাহার আনয়নের নিমিত্তে লোক প্রেরিত হইয়াঁছে।' 
এই সংবাদে অনেকেই গ্রীতিপ্রাপ্ত হইলেন। কিন্তু কেহ কেহ বলিতে 
লাগিলেন, আমাদের রাজা অতি অব্যবস্থিতচিত্ত ; যদি জানকীরে পুনরায়, 
গৃহে লইবেন, তবে পরিত্যাগ করিবার কি আবশ্যকতা ছিল? তখনও 
যে জানকী, এখনও সেই জানকী; তখনও যে কারণে পরিত্যাগ 
করিয়াছিলেন, এখনও সে কারণ বিদ্যমান রহিয়াছে; বড় লোকের রীতি 
চরিত্র বুঝা ভার। 

সীতার পরিগ্রহ বিষয়ে রাম একপ্রকার স্থিরনিশ্চয় হইয়াছিলেন। কিন্তু, 
এই সকল কথা কর্ণপরম্পরায় তাহার কর্ণগোঁচর হইলে, পুনরায় চলচিত্ত 
হইলেন। তিনি মনে করিয়াছিলেন, এক্ষণে জানকীরে গুহে লইলে, 
প্রজালোকে আর আপত্তির উত্থাপন করিবেক না। কিন্ত, অদ্যাপি 
তাহাদের হৃদয় হইতে সীতার চরিত্রসংক্রান্ত সংশয় অপনীত হয় নাই 
দেখিয়া, তিনি বিষাদসাগরে মগ্ন হইলেন; এবং, কিংকৰ্তব্যবিমূঢ় হইয়া, 
লক্মণের সহিত পরামর্শ করিতে লাগিলেন। অনেক বাঁদান্বাদের পর, 
ইহাই নির্ধারিত হইল যে, সমবেত সমস্ত লোকের সমক্ষে, সীতা 

স্বীয় শুদ্ধচারিতা প্রমাণসিদ্ধ করিলে, রাম তাহাকে গৃহে লইবেন। 
রামের আদেশ অনুসারে, লক্ষণ এই এই কথা বান্মীকির গোচর করিলেন। 

লক্ষণের মুখে সবিশেষ সমস্ত অবগত হইয়া, বাল্মীকি, অবিলম্বে” 
রামচন্দ্রের নিকটে উপস্থিত হইলেন ; ‘এবং, সীতা যে সম্ক্‌ শুদ্ধচারিণী, 
সে বিষয়ে তাহাকে অশেষ প্রকারে বুঝাইতে আরম্ভ করিলেন। রামচন্দ্র 
বলিলেন, ভগবন্! সীতার শুদ্ধচারিতা বিষয়ে আমার অণুমাত্ৰ সংশয় 
নাই। কিন্ত আমি, রাজ্যের ভারগ্রহণ করিয়া, নিতান্ত পরায়ত্ত হইয়াছি। 
আপনারাই উপদেশ দিয়া থাকেন, প্রাণপণে প্রজারঞ্জন করাই রাজার পরম 
ধর্ম ; কোনও কারণে তাহাতে অণুমাত্ৰ উপেক্ষা প্রদর্শন করিলে, ইহ লোকে 
অকীন্তিভাজন ও পরলোকে নিরয়গামী হইতে হয়। প্রজালোকের 
অন্তঃকরণে সীতার চরিত্র বিষয়ে বিষম সংশয় জন্মিয়া আছে; সে সংশয় 
অপসারিত না হইলে, আমি কি রূপে গ্রহণ করি, বলুন। আমি, সীতার 
পরিত্যাগদিবস অবধি, সকল সুখে জলাঞ্জলি দিয়াছি; কি রূপে এত দিন 
জীবিত রহিয়াছি, বলিতে পারি না। নিতান্ত অনায়ত্ত হওয়াতেই, 
আমায় সীতারে নির্বাসিত করিতে হইয়াছে। এক বার মনে 
করিয়াছিলীম, প্রজালোকে অসন্তুষ্ট হয় হউক, আমি আর তাহাদের 
অনুরোধে সীতাগ্রহণে পরাজুখ 'হইব না। কিন্তু তাহাতে রাজধর্মের 
প্রতিপালন হয় না; সুতরাং, সে বিষয়ে সাহস করিতে পারিলাম না। 
আর বার ভাবিয়াছিলাম, না হয়, ভরতের হস্তে রাজ্যভার সমপিত করিয়া, 
রাজকার্ধ হইতে অবস্থত হইব; তাহা হইলে, আর আমার জানকী- 
পরিগ্রহের কোনও প্রতিবন্ধক থাকিবেক না । অবশেষে, অনেক ভাবিয়া 
চিন্তিয়া, সে উপায় অবলম্বন করাও শ্রেয়ঃকল্প বলিয়া বোধ হুইল না৷ 
আমি জানকীর প্রতি যেরূপ নৃশংস আচরণ করিয়াছি, তাহাতে নিঃসন্দেহ 
ঘোরতর অধৰ্মএন্ত হইয়াছি; এ যাত্রা, আমি নিরবচ্ছিন্ন ছুঃখভোগে 
জীবনযাপন করিবার নিমিত্তই জন্মগ্রহণ করিয়াছিলাম। আমি এক্ষণে যে 

বিষম মানসিক কষ্টে কালহরণ করিতেছি, তাহা আমার অন্তরাত্মাই 
জানেন। যদি এই মুহুর্তে আমার প্রাণবিয়োগ হয়, তাহা হইলে, আমি 
পরিত্রাণ বোধ করি । 


এই বলিয়া, একন্তে বিকলচিত্ত হইয়া, রাম অনিবার্য বেগে বান্পবারি- 
বিসর্জন করিতে লাগিলেন ; কিয়ৎ ক্ষণ পরে, কিঞ্চিৎ শাস্তচিত্ত হইয়া, 
অঞ্জলিবন্ধ পূর্বক, বিনয়বাক্যে সম্ভাষণ করিয়া, বালীকিকে বলিলেন, 
ভগবন্! আপনকার নিকটে আমার প্রার্থনা এই, সীতা উপস্থিত হইলে, 
‘আপনি তাহারে আপন সমভিব্যাহারে সভামণ্ডপে লইয়া যাইবেন, এবং 
"অনুগ্ৰহ করিয়া, তাহার *।রিগ্রহ বিষয়ে সকলের সম্মতি জিজ্ঞাসিবেন। 
যদি তাহার পরিগ্রহ সৰ্বসন্মত হয়, তৎক্ষণাৎ গ্রহণ করিব। সর্বসম্মত 
না হইলে, তাহাকে, কোনও অসন্দিগ্ধ প্রমাণ দ্বারা, প্রজাবর্গের সন্দেহ- 
নিরাকরণ করিতে হইবেক। বাল্ীকি, অগত্যা সম্মত হইয়া, বিষ বদনে 
বাসসদনে প্রতিগমন করিলেন ৷ 

"দিকে, সীতা, কৌশল্যার প্রেরিত শিবিকাযান উপস্থিত দেখিয়া, 

এবং মহবির প্রেরিত শিষ্যের মুখে তদীয় আদেশ শুনিয়া, মনে মনে বলিতে 
লাগিলেন, বুঝি বিধি, সদয় হইয়া, এত দিনের পর, আমার দুঃখের অবসান 
করিলেন। যখন ঠাকুর'ণী শিবিকা পাঠাইয়াছেন, তখন আমি পুনরায় 
.পরিগৃহীতা হইব, সন্দেহ নাই। বোধ হয়, এই জন্যেই আজ আমার বাম 
নয়ন অনবরত স্পন্দিত হইতেছে । আমি আর্যপুত্রের স্নেহ, দয়া, ও 
মমতা জানি ; নিতান্ত অনায়ন্ত হওয়াতেই, তিনি আমায় নির্বাসিত 
করিয়াছিলেন । আমি তাহার বিরহে যেমন কাতর, তিনিও আমার 
বিরহে সেইরূপ কাতর, তাহার কোনও সন্দেহ নাই। যদি আমার প্রতি 
স্নেহের কোনও অংশে খর্বতা ঘটত, তাহা হইলে তিনি কখনই পুনরায় 
দারপরিগ্রহে বিমুখ হইতেন না । তিনি, সহধায়িণীস্থলে আমার প্রতিত্বতি 
স্থাপিত করিয়া, স্নেহের পরা কাষ্ঠা দেখাইয়াছেন, এবং, আমার সকগ 

শোকের ও সকল ক্ষোভের নিবারণ করিয়াছেন। পুনরায় বে আমার- 
অদৃষ্টে আর্ধপুত্রের সহবাসস্লখ ঘটিবেক, তাহা স্বপ্নেও ভাবি নাই। 

এইরূপ বলিতে বলিতে, আহলাদভরে, জানকীর নয়নযুগল হইতে: 
প্রবল বেগে বাষ্পবারি বিগলিত হুইতে-লাগিল। তীহার শরীরে শতগুণ: 


. বলাধান ও চিত্তে অপরিমিত স্ফৃতির ও উৎসাহের সঞ্চার হইল। পুনরায় 


পরিগৃহীতা হইলাম ভাবিয়া, তাহার হৃদয়কনায অভূতপূর্ব আনন্দপ্রবাহে: 
উচ্ছলিত হইয়া উঠিল। আশার আশ্বাসনী শক্তির ইয়ত্তা নাই। তিনি, 
আশার উপর নির্ভর করিয়া, মনে মনে কতই কল্পনা করিতে লাগিলেন। 
রামের সহিত সমাগম হইলে, যে সকল ব্যাপার ঘটিতে পারে, তিনি 
তৎসমুদয় আপন চিত্তপটে চিত্রিত করিতে আরম্ভ করিলেন। তিনি এক: 
বার বোধ করিলেন, যেন তিনি রামের সন্মুখে নীত হইয়াছেন; রাম লজ্জায়: 
মুখ তুলিয়া তাহার সহিত কথা কহিতে পারিতেছেন না ; আর বার বোধ 
করিতে লাগিলেন, যেন রাম, অশ্রপূর্ণ নয়নে, সেহভরে প্রিয় সম্ভাষণ 
করিতেছেন, তিনি কথা কহিতেছেন না, অভিমানভরে বদন বিরদ করিয়া 
দীড়াইয়া আছেন; এক বার বোধ করিলেন, যেন প্রথমসমাগমক্ষণে, 
উভয়েই জড়প্রায় হইয়া, স্থির নয়নে উভয়ের বদননিরীক্ষণ করিতেছেন, 
এবং উভয়েরই চক্ষের জলে বক্ষঃস্থল ভাগিয়া যাইতেছে; আর বার বোধ: 
করিতে লাগিলেন, যেন উভয়ে একাসনে উপবেশন করিয়া, পরস্পর 
দীর্ঘবিরহকালীন দুঃখের বর্ণনা করিতে করিতে, অপরিজ্ঞাত রূপে রজনীর. 
অবসান হইয়া গেল; এক বার বোধ করিলেন, যেন তিনি শ্বশ্রুদিগের 
সম্মুখে নীত হইয়া তাহাদের চরণবন্দনা করিলে, তীহীরা বাষ্পপূৰ্ণ নয়নে - 
তাহার মুখচুম্বন করিলেন, এবং তাহাকে ক্কালমাত্র অবশিষ্ট দেখিয়া, 
শোকভরে কতই পরিতাপ করিতে লাগিলেন; আর বার বোধ করিতে 
লাগিলেন, যেন তিনি, শ্বশ্রদিগের নিক 
জিজ্ঞাসার উত্তর দিতেছেন, এমন সময়ে তা 


টে উপবিষ্ট হইয়া, তাহাদের: 
হার দেবরের তথায় উপস্থিত, 


এ৮ সীতার বনবাস 


“হুইলেন, এবং বাষ্পাকুল লোচনে গদগদ বচনে, আর্ধে! প্রণাম করি, ইহা 
বলিয়া অভিবাদন করিলেন; এক বার বোধ করিলেন, যেন তাহার 
ভগিনীরা আপিয়া প্রণাম করিলেন; এবং, দীর্ঘবিয়োগের পর, পরস্পর- 
-সন্দর্শনে শোকপ্রবাহ উচ্ছলিত হওয়াতে, সকলে মিলিয়া, গলদশ্রু লোচনে 
বিলাপ ও পরিতাপ করিতে লাগিলেন ; আর বার বোধ করিতে লাগিলেন, 
বেন হিরণাযী প্রতিক্কতি অপসারিত হইয়াছে ; তিনি, রামের বামে বসিয়া, 
-যক্তক্ষেত্রে সহ্ধমিণীকার্ধ সম্পন্ন করিতেছেন ৷ 

এইরূপ অনেকরূপ অনুভব করিতে করিতে, আহ্লাঁদভরে পুলকিত- 
কলেবরা হইয়া, জানকী শিবিকায় আরোহণ করিলেন) এবং, পর দিবস 
সায়ং সময়ে, নৈমিষে উপনীত! হইলেন। বাল্মীকি বলিলেন, বসে! 
"রাজা রামচন্দ্র তোমার পুনগ্রহণে সম্মত হইয়াছেন। কলা, যৎকালে, 
“তিনি সভামণ্ডপে অবস্থিতি করিবেন, সেই সময়ে, সর্ব সমক্ষে, আমি 
“তোমায় তাহার হস্তে সমৰ্পিত করিব। বান্মীকির মনে দৃঢ় বিশ্বাস ছিল, 
আমি সীতার পরিগ্রহপ্রার্থনা করিলে, কোনও ব্যক্তি, সাহস করিয়া, 
সভামধ্যে অসম্মতিপ্রদর্শন করিতে পারিবেক না। এজন্ত, তিনি, গুদ্ধ- 
চারিতার প্রমাণপ্রদর্শন আবশ্যক হইলেও হইতে পারে, এ কথার উল্লেখ 
মাত্র করিলেন না। অনন্তর, জানকী, বিরলে বসিয়া, কুশ ও লবের মুখে 
সবিশেষ সমস্ত অবগত হইয়া, স্বীয় পরিগ্রহ বিষয়ে সম্পূৰ্ণ রূপে মুক্তদংশয়া 
হইলেন ; এবং, আহলাদে অধৈর্য হইয়া, প্রতি ক্ষণে প্রভাতপ্রতীক্ষা করিতে 
-লাগিলেন ; সমস্ত রাত্রি, এক বারও, নয়ন মুদ্রিত করিতে পারিলেন না । 

রজনী অবসন্গা হইল। মহ্ষি বাল্মীকি, সান, আহ্নিক সমাপিত করিয়া, 
সীতা, কুশ, লব, ও শিস্যবৰ্গ সমভিব্যাহারে সভামওপে উপস্থিত হইলেন। 
সীতাকে কঙ্কাল মাতে পর্যবসিত দেখিয়া, রামের হৃদয় বিদীর্ণ হইবার 
উপক্রম হইল । অতিকষ্টে তিনি উচ্ছলিত শোকাবেগের সংবরণে সমর্থ 
‘হইলেন ; এবং, না জানি, আজ প্রজালোকে কিরূপ আচরণ করে, এই 


অষ্টম পরিচ্ছেদ নী 


চিন্তায় আক্রান্ত হইয়া, একান্ত আকুল হৃদয়ে কালযাপন করিতে লাগিলেন 
সীতার অবস্থা দৰ্শনে অনেকেরই অন্তঃকরণে কারশ্যরসের সঞ্চার হইল। 
বাল্মীকি, আসনপরিগ্রহ না করিয়াই, উচ্চৈঃ স্বরে বলিতে লাগিলেন, এই 
সভায় নানাদেশীয় নরপতিগণ, কোশল রাজ্যের প্রধান প্রধান প্রজাগণ, এবং 
অপরাপর সহস্র সহস্র পৌরবৰ্গ ও জানপদগণ সমবেত হইয়াছ ; তোমরা 
সকলেই অবগত আছ, রাজা রামচন্দ্র, অমূলক লোকাপবাদশ্ৰবণে চলচিত্ত 
হইয়া, নিতান্ত নিরপরাধে, জানকীরে নির্বাসিত করিয়াছিলেন) এক্ষণে 
তোমাদের সকলের নিকট আমার অনুরোধ এই, তাঁহার পরিগ্রহ বিষয়ে 
তোমরা! প্রশস্ত মনে অনুমোদনপ্রদর্শন কর ; জানকী যে সম্পূৰ্ণ শুদ্ধচারিণী, 
সে বিষয়ে মনুষ্যমাত্ৰের অন্তঃকরণে অণুমাত্ৰ সংশয় হইতে পারে না। 
৬(/ ইহা বলিয়া, বালীকি “বিরত হইলে, সভামণ্ডপে অতিমহান্‌ কোলাহল 
উখিত হইল। কিয়ৎ ক্ষণ পরে, নরপতিগণ ও প্রধান প্রধান প্রজাগণ, 
দণ্ডায়মান হইয়া, কৃতাঞ্জলিপুটে নিবেদন করিলেন, আমরা অকপট হৃদয়ে 
বলিতেছি, রাজা রামচন্দ্র সীতা দেবীর পুনরায় গ্রহণ করিলে, আমরা 
যার পর নাই পরিতৌষলাভ করিব। কিন্তু, তদ্যতিরিক্ত সমস্ত লোক, 
অবনত বদনে, মৌনাবলম্বন করিয়া রহিলি। রাম, এত ক্ষণ, বিষম সংশয়ে 
কালযাপন করিতেছিলেন; এক্ষণে স্পষ্ট বুঝিতে পারিলেন, সীতার 
পরিগ্রহ বিষয়ে সর্বসাধারণের সম্মতি নাই। এজন্যে তিনি নিতান্ত শ্লানবদন 
ও স্রিয়মাণ প্রায় হইয়া, হতবুদ্ধির ন্যায়, স্থির নয়নে বান্মীকির মুখনিরীক্ষণ 
করিতে লাগিলেন। বাল্মীকি, অতিমাত্র হতোৎদাহ হইয়া, উপায়ান্তর 
দেখিতে না পাইয়া, সীতাকে বলিলেন, বসে জানকি! তোমার চরিত্র 
বিষয়ে প্রজালোকের মনে যে সংশয় জন্মিয়া আছে» অদ্যাপি তাহা অপনীত- 
হয় নাই ; অতএব তুমি, কোনও বিশিষ্ট প্রমাণ দর্শাইয়া, সকলের অন্তঃকরণ 
হইতে সেই সংশয়ের অপসারণ কর। সীতা, বান্মীকির দক্ষিণ পাৰ্শ্বে 
দণ্ডায়মান! থাকিয়া, নিতান্ত আকুল হৃদয়ে, প্রতি ক্ষণেই পরিগ্রহপ্রতীক্ষা 

করিতেছিলেন, শ্বণমাত্র বজ্ঞাহতার প্রায় গতচেতনা হইয়া, বাতাহতা৷ 
লতার ন্যায়, ভূতলে পতিতা হইলেন ৷ 

জননীর তাদৃশী দশ৷ দেখিয়া, অতিমাত্র কাতর হইয়া, কুশ ও লব 
উচ্চৈঃ স্বরে রোদন করিয়া উঠিল। রাম, অতিমহতী লোকান্রাগপ্রিয়তাব 
সহায়তায়, এ পর্যন্ত ধৈর্য অবলম্বন করিয়া ছিলেন; কিন্তু সীতাকে ভূতল- 
শায়িনী দেখিয়া, এবং কুশ ও লবের আর্তনাদ শ্রব্ণগোচর করিয়া, 
অতিদীর্ঘনিশ্বাসভারপরিত্যাগ পূর্বক, হা প্রেয়সি! বলিয়া, মুছ্িত ও সিংহাসন, 
হুইতে ধরাতলে পতিত হইলেন। কৌশল্যা, শোকে নিতান্ত বিহ্বল 
হইয়া, হা বসে জানকি ! এই বলিয়া মুছিত,হুইলেন। সীতার ভগিনীরাঁও, 
দুঃসহ শোকভরে অভিভূত হইয়া, হায়! কি হইল বলিয়া, উচ্চৈঃ স্বরে 
রোদন করিতে আরস্ত করিলেন। এই সকল ব্যাপার প্রত্যক্ষ করিয়া, 
সভাস্থ সমস্ত লোক, স্তব্ধ ও হতবুদ্ধি হইয়া, চিত্রাপিতপ্রায় উপবিষ্ট রূহিলেন। 
ভরত, লক্ষণ, ও শত্রু, শোকে একান্ত অভিভূত হুইয়াও, ধৈর্য অবলম্বন, 
পূর্বক, রামচন্দ্রের চৈতন্সম্পাদনে তৎপর হইলেন। কিয়ৎ ক্ষণ পরেই, তাহার 
চৈতন্তলাভ হইল। বালীকিও, সীতার চৈতন্যসম্পাদনের নিমিত্ত, অশেষ- 
প্রকারে প্রয়াস পাইলেন। কিন্তু তাঁহার সমস্ত প্রয়াদ বিফল হইল । তিনি,. 
কিয়ৎ ক্ষণ পরেই, বুঝিতে পারিলেন, সীতা মানবলীলার সংবরণ করিয়াছেন। 

সীতা নিতান্ত সুশীলা ও একান্ত সরলহৃদয়া ছিলেন ; তাহার তুল্য 
পতিপরায়ণা রমণী কখনও কাহারও দৃষ্টিবিষয়ে বা শ্রুতিগোচরে পতিত 
হয় নাই। তিনি স্বীয় বিশুদ্ধ চরিতে পতিপরায়ণতা গুণের এরূপ পরা 
কাঠা প্রদশিত করিয়া । গয়াছেন যে, বোধ হয়, বিধাতা, মানবজাতিকে 
পতিব্ৰতাধৰ্মে উপদেশ দিবার নিমিত্তে, সীতার স্থ্টি করিয়াছিলেন ৷ 
তাহার তুল্য সর্বগুণসম্পন্না কামিনী কোনও কালে ভূমগ্ুলে জন্মগ্রহণ 
করিয়াছেন, অথবা তাহার ন্যায় সর্বগুণসম্পন্ন পতি পাইয়া, কখনও কোনও 
কামিনী তাহার মত দুঃখভাগিনী হইয়াছেন, এরূপ বোধ হয় না। ৬ 


বস্ত-সংক্ষেপ 
প্রথম পরিচ্ছেদ 


রামের রাজ্য শাসন 2 রাজ্য লাভ করিয়া রাম প্রজা-সাধারণকে 
নিজের পুত্রের মত পালন করিতে লাগিলেন। অতি অল্প সময়ে কৌশল 
রাজ্য এত স্ুখসমৃদ্ধিপূর্ণ হইল, যে পৃথিবীতে আর কোন রাজার আমলে 
তাহা হয় নাই। রাজকার পরিচালনার পর প্রতিদিন রাম তিন ভ্রাতা 
ও সীতার সঙ্গে আনন্দে বাস করিতেন । যথাকাঁলে জানকী সন্তানসম্ভবা 
হইয়াছেন শুনিয়া রাজ্যে আনন্দোৎসব আর্ত হইয়া গেল। [ অন্ন ১-২] 
সীতার শোক ও রামের সান্ত্বনা £ খষ্যশৃঙ্গের যজ্ঞে সপরিবারে 
আমন্ত্রিত হুইয়াও রাম পূর্ণগভা সীতাকে রাখিয়া বা সঙ্গে লইয়া যাইতে 
পারিলেন না ৷ বৃদ্ধা রাণীগণ, অরুন্ধতী ও বশিষ্ঠ যজ্ঞে চলিয়া গেলেন; 
বাম, ভ্ৰাতৃগণ ও সীতা অযোধ্যায় রহিয়| গেলেন ৷ .কিছুদিন পূৰ্বে রাজ! 
জনক কন্যা জানকীকে দেখিতে আসিয়াছিলেন, কৌশল্যাদির খ্যশৃল্গের 
যজ্ঞে যাইবার পরই জনক মিথিলায় ফিরিয়া গেলেন। একই সঙ্গে পিতা 
ও শ্বশ্রাগণের বিরহে জানকী শোকাকুল! হইয়া পড়িলেন। এই কারণে 
ব্বাম অন্ত সব কার্য ত্যাগ করিয়া সর্বদা সীতার নিকটই থাকিতে লাগিলেন ৷ 
 অন্থ ৩৪] 
অষ্টাবন্র সমাচার £ একদা রাম ও সীতা বসিয়া আছেন এমন 
সময় প্রতীহারী অষ্টাবক্র মুনির আগমন সংবাদ জীনাইল। অষ্টাবক্ৰ 
খস্শৃঙ্ষের বার্তা লইয়া অসিয়াছেন। অষ্টাবক্র আসিলে রাম-দীতা প্রণত 
হইয়া খয্যশুঙ্গ ও শান্তা প্রভৃতির কুশল জিজ্ঞাসা করিলেন। অষ্টাবক্র প্রথমে 
সীতাকে বশিষ্ঠের আঁীর্বাণী শুনাইলেন যে সীতা বীরপ্রসবিনী হইবেন । 


৬ 

রামকে জানাইলেন-_অরুন্ধতী, শান্তা ও মহিবীগণ জানাইয়াছেন যে রাম 
যেন সীতার প্রতিটি অভিলাষ অনলসভাবে পুরণ করেন। খঘ্যশু্ 
নীতাকে নবকুমার-শোভিত অবস্থায় দেখিবার বে ইচ্ছা প্রকাশ করিয়াছেন 
_ তাহা জানাইয়া, অষ্টাবক্ৰ রামকে বশিষ্ঠের আদেশ নিবেদন করিলেন। 
বশিষ্ঠ আদেশ করিয়াছেন বে রাম যেন রঘুবংশোচিত রাজ-ধর্মে অর্থাৎ 
সর্বদা প্রজানুরঞ্জন কার্যে নিযুক্ত থাকেন। রাম বলিলেন যে প্রজানুরঞ্জনের 
জন্তু তিনি নিজের স্নেহ, দয়া, স্থুখ বিসৰ্জন দিতে এমন কি প্ৰাণপ্ৰিয়া 
জানকীর মায়া পর্যন্ত ত্যাগ করিতে প্রস্তুত । অষ্টাবক্র বিশ্রাম করিতে 
গেলেন। [ অনু ৫-৭ ] 
আলেখ্য দর্শন? এমন সময়ে লক্ষ্মণ একটি আলেখ্য লইয়া 
আসিলেন ; সীতার চিন্তবিনোদনের জন্য উহা করান হইয়াছে। 
আলেখ্যথানি সীতার অগ্রিশুদ্ধি পর্যন্ত করান হইয়াছে জানিয় 
রাম ক্ষুব্ধ হইলেন, কারণ জন্মশুদ্বা ভানকীর অগ্নিপরীক্ষা অত্যন্ত 
লজ্জার কথা। অথচ লোকরঞ্ণনের জন্যই এই ঢুরহ ব্রত রামকে উদ্যাপন 
করিতে হইয়াছিল। সীতা কহিলেন যে উহাতে দোষের কিছু হয় নাই, 
কারণ তাহা না হইলে অপবাদ দূর হইত না। ইহার পর সকলে আলেখ্য 
দেখিতে লাগিলেন। সীতার প্রশ্নে রাম প্রথমে ভূন্তক অন্ত্রগুলির পরিচয় 
ও অধিকারের কথা জানাইয়া উহারা সীতার পুত্রেরই সম্পদ হইবে বলিয়া 
তাঁহাকে আশ্বাসিত ও প্রসন্ন করিলেন । হরধন্ু ভঙ্গের ও সীতার পাণি- 
গ্রহণের চিত্র দেখিয়া সীতার ও রামের আনন্দময় পূৰ্বস্থৃতি জাগিয়া উঠিল। 
তারপর চারি বধূর ছবি দেখিয়া পরশুরামের দর্পচর্ণের চিত্রটর দিকে 
সকলের দৃষ্টি পড়িলে রাম বিরক্ত হইয়া অন্ত চিত্র দেখিতে বলিলেন । 
রামের এই নিরহংকার ও আত্মপ্রশংসা অবণে লজ্জা দেখিয়া সীতা 
মের প্রশংসা করিলেন। অযোধ্ার চিত্র দেখিয়া রামের মনে পিতৃশোক 
জাগিয়া উঠিল। লক্ষ্মণ মন্থরার প্রতি দৃষ্টি আকৰ্ষণ করিলে রাম সীতাকে 

একেবারে শৃঙ্গবের পুরীর চিত্র দেখাইতে লাগিলেন। তারপর কালিন্দীর 
তীরে বে বটবৃক্ষের নীচে সীতা রামের বক্ষে মাথা রাখিয়া শুইয়া ছিলেন 
তাহা দেখিলেন। তারপর দক্ষিণারণ্য প্রবেশের চিত্র, প্রস্রবণ গিত্রির ছবি, 
প্রসন্নসণিল| গোদাবরী দেখিয়া তাহারা বনের সেই আনন্দের দিন গুলি 
স্মরণ করিতে লাগিলেন। পঞ্চবটীর.চিত্রের প্রতি দৃষ্টি আকর্ষণ করিয়া 
লক্ষণ শূর্পনখার কথা বলিলে সীতা আসন্ন বিরহের বেদনায় ব্যাকুল হইয়া 
পড়িলেন এবং “ইহা চিত্র সত্য নহে” বলিয়া রাম তাহাকে আশ্বস্ত করিলেন। 
তারপর লক্ষ্মণ সীতাহারা রামচন্দ্রেপ কথা বর্ণনা করিলেন। - রাম 
বলিলেন যে সেই সময়ে তাহার দেহমনের অবস্থা এত খারাপ হইয়াছিল 
‘যে যদি শত্ৰুদমনের সংকল্প মনে না থাকিত তবে তিনি বাচিতেন না! 
ৰ [ অন্তু ৮-১৭ ] 
‘সীতাহার| রামের চিত্র? দণ্ডকারণ্যের চিত্র দেখাইলেন লক্ষ্মণ ৷ 
ক্বন্ধের বাসভূমি, মতঙ্গমুনির আশ্রম, শবরীর চিত্র, পম্পা সরোবর । রাম 
সীতার নিকট পম্পার মনোহর বর্ণনা করিলেন। প্রক্ষুটিত পদ্মগুলি 
ঢেউয়ের দোলায় ছুলিতে থাকে, মৌমাছি গুণ গুণ করে, হংস-সারসাদি 
জলে কেলি করে। কিন্ত সীতার বিরহে অনবরত চোখ দিয়া জল পড়িত 
বলিয়া রাম এই দৃষ্ঠ সুন্দর ভাবে দেখিতে পারেন নাই। সীতার প্রশ্নের 
'_ উত্তরে লক্মণ একটি কুস্থমিত পর্বতে রামের অচেতন ছবি দেখাইয়! বলিলেন 
‘যে এই পর্বতের নাম মাল্যবান, বর্ষাকালে এই পর্বত অতি শৌভাময় 
হইয়া, উঠে। রামের মনে সীতা-বিরহের পূর্বস্থতি অতিমাত্রায় জাগিয়া 
উঠিল। তিনি লক্ষণকে ক্ষান্ত হইতে বলিলেন-__সীতার বিরহ যেন রামের 
নিকট নূতন করিয়া আবিভূতি হইল। এই সময় সীতার ক্লান্তি বোধ 
হওয়ায় লক্ষ্মণ চিত্ৰ গুটাইয়| ফিরিয়া চলিলেন। [ অন্তু ১৮.১৯ ] 
সীতার বনগমনে অভিলাব £ লক্ষণ যাইবার পূৰ্বেই সীতা রামকে 
বলিলেন যে চিত্র দেখিতে দেখিতে আবার তীহার বনে যাইতে, খুনি- 

পরীদিগের সহিত ভ্ৰমণ করিতে, গঙ্গায় অবগাহন, করিতে ইচ্ছা হইয়াছে ৷ 
রাম তৎক্ষণাৎ আগামী প্রভাতে বনে যাইবার সমস্ত ব্যবস্থা করিবার জন্য 
লক্ষ্মণকে নির্দেশ দিলেন। সীতা রাম এবং লক্ষ্মণকেও সঙ্গে যাইতে 
অনুরোধ করিলেন। রাম সানন্দে স্বীকৃত হইলেন । [অন্থ ২০ ] 


দ্বিতীয় পরিচ্ছেদ 


রামের শ্লেহবাক্য ও সীতার নিদ্রা? বিশ্রাম কক্ষে রাম ও. 
সীতা কথোপকথন করিবার পর সীতার তন্দ্ৰাভাৰ দেখিয়া রাম 
সীতাকে তাহার গলা ধরিয়া ঘুমাইতে বলিলেন এবং সীতার স্পর্শন্রথে 
ঘামের যে অপরিসীম অদ্ভুত আনন্দ হয় তাহা বলিলেন। সীতা রামের, 
কথা শুনিয়া অত্যন্ত আনন্দিতা হইয়া কহিলেন যে নারীজাতির ভাগ্যে 
ইহাই চরম কাম্য বস্তু। রাম সীতার মধুর কথার প্রশংস| করিলে সীতা, 
লজ্জিত! হুইয়া রামকে প্রিয়ংবদ বলিলেন এবং অভাগিনী সীতার যে এত 
সুখ হইবে তাহা স্বপ্নেও অগোচর ছিল বলিয়া জানাইলেন। সেইখানে 
অন্ত কোন উপাধান না থাকায় রাম সীতাকে তাহার বিশাল বাহুকে বালিশ, 
করিয়া শয়ন করিতে বলিলেন__বনে-গৃহে, কৈশোরে-যৌবনে-_এই বাহুই 
তো সীতার যথাৰ্থ উপাধান। সীতা রামের বাহুতে মাথা বাখিয়া ঘুমাইয়া 
পড়িলেন। [ অন্তু ১-২]! 

রামের প্রিয় চিন্তা ই নিদ্রিতা সীতার মুখের দিকে চাহিয়া রাম 
বলিতে লাগিলেন যে সীতাগঙ্গস্থখ বলিয়া শেষ করা যায় না। সীতা 
গৃহের লক্ষ্মী, চোখের কজ্জল, তাহার স্পর্শ চন্দনের মত স্নিগ্ধ, তাঁহার বাহু 
মুক্তাহারের মত শীতল। ঘুমের মধ্যে সীতা হা নাথ, কোথায় রহিলে’ 
বলিয়া উঠিলে রাম বলিতে লাগিলেন যে চিত্র দেখিয়া সীতার মনে বিরহ- 
ভয় দেখা দিয়াছে। যথাৰ্থ ভালবাসা হইতে আর কি সুন্দর ও আননদকর, 

বস্তু আছে? ইহা যদি বিরল না হইত তবে সংসার সখের আলয় 
হুইত। [ অন্তু ৩৪] 

দুৰ্মুখ সমাচার ঃ এই সময় প্রতীহারী দহু্মুখের আগমন সংবাদ 
দিল। মুখ অতি বিশ্বন্ত চর। রাম প্রজাগণের মনোভাব জানিবার 
জন্য তাহাকে নিযুক্ত করিয়াছিলেন। রামের প্রশ্নে দর্মুখ জানাইল যে 
সকল প্রজাই রামের প্রশংসা করে। রাম বলিলেন, শুধু প্রশংসা নহে 
হয়ত কেহ কেহ নিন্দাও করিয়া থাকে । দুর্মুখের তাহাও জানান উচিত। 
দুমু্খ সেদিন সীতা সংক্ৰান্ত নিন্দার কথা শুনিয়াছিল, তাই ইতস্ততঃ করিতে 
লাগিল। রামের সন্দেহ হইল। তিনি কহিলেন যে ছুমূর্থ যদি সত্য 
কথা না বলে তবে তিনি তাহার মুখদর্শন করিবেন না। তখন দুশ্চিন্তাগ্রস্ত 
দুম মনে মনে অত্যন্ত ব্যাকুল হইয়া রামচন্দ্রকে বলিল যে অন্য গৃহে 


॥ _ যাইয়া সে এই কথা বলিতে চাহে। রাম অত্যন্ত উৎসুক হইয়াছিলেন, 


কাজেই সীতার মস্তক হাত হইতে নামাইয়া অন্য ঘরে গেলেন। দুমুর্খ 
কহিল যে সাধারণ সকল প্রজাই রামের প্রশংসা করে, মাত্র দুই এক জন 
সীতা সংক্রান্ত বিষয়ে নিন্দা করিয়া থাকে। কারণ সীতা রাবণ-গৃহে 
ছিলেন, তাহাতে কোন দ্বিধা না করিয়া রাম তীহাকে ঘরে আনিয়াছেন ৷ 
এই অবস্থায় এই গ্রজাগণ মনে করে যে তাহারাও নিজেদের স্ত্ীদিগকে 
শাসন করিতে পারিবে না। কারণ রাজার আঁচরণই সর্বদা অনুকরণ- 
যোগ্য । দুর্মুখ এই কথা বলিয়া কীদিতে লাগিলেন । [ অন্তু ৫৮] 
রামের আক্ষেপ ও বিচার ই সীতার অপবাদ শুনিয়া রাম 
ছিন্নমূল তরুর মত ভূপতিত হইয়া কীদিতে কীদিতে বিলাপ করিতে : 
লাগিলেন । নিজের জীবন ও দুৰ্ভাগ্য লইয়া বিলাপ করিতে করিতে বলিলেন 
‘বে যৌবনে বনবান, শীতা-হরণ সব কিছুই তাহার দুরদৃষ্টের ফল। সীতার 
অপবাদ একবার দূর হইয়াও আবার দেখা দেওয়া ঘোর দৈব ছুবিপাকের 
স্চচন| করিতেছে। অমূলক বলিয়া উপেক্ষা করিবেন বা নিরপরাধা 


৮৬ সীতার বনবাস 


জানিয়াও সীতাকে ত্যাগ করিবেন, কি করা কর্তব্য রাম ভাবিভে 
লাগিলেন। তারপর স্থির করিলেন বে লোকরঞ্জন করাই তাহার কর্তব্য 
এবং সীতাকে তিনি বিসর্জন করিবেন। এই সংকল্প করিতেই তিনি মূছিত 
হইয়া পড়িলেন। তারপর চেতনা লাভ করিয়া রাম বলিতে লাগিলেন থে, 
বদি আর চেতনা না হইত তবে হয়ত তিনি বাচিয়া যাইতেন, সীতা 
বিসজনের দরকার হইত না। না বুঝিয়া অষ্টাবক্রের কাছে তিনি ঘোর- 
তর প্ৰতিজ্ঞা করিয়া এ কি বিপদে পড়িয়াছেন। নিরপরাধা সীতার জীবন 
রামকে বরণ করিয়াই ব্যর্থ হইয়া গেল। তারপর রান নিজকে চণ্ডাল 
বলিয়া ধিক্কার দিলেন, এবং জনক, পৃথিবী, বশিষ্ঠ, অরুন্ধতী, বিশ্বামিত্ৰ, 
বিভীষণ, স্বগ্ৰীব, হনুমান প্রভৃতির নাম স্মরণ করিয়া কাদিতে 
লাগিলেন। নিজেকে পরম নিষুর-হৃদয় বলিয়া নিন্দা করিয়া নিদ্রিতা' 
সীতার সন্মুখে জোড়হস্তে ক্ষমা প্রার্থনা করিয়া, চিরবিদায় লইয়া মন্ত্রণা- 
ভবনের দিকে চলিয়া গেলেন। [অনু ৯১৩]. 


তৃতীয় পরিচ্ছেদ 


মন্তুভবনে রাম ও ভ্ৰাতৃগণ ঃ মন্ত্রগৃহে গিয়া রাম, ভরত, লক্ষ্মণ, 

শক্রন্ন এই তিন ভ্রীতাকে ডাকাইয়া পাঠাইলেন। অসময়ে রাম কেন: 
ডাকিলেন ভাবিয়া তিন ভাই উদ্বিগ্ন হইয়া সত্বর আসিয়া দেখিলেন যে রাম 
গালে হাত দিয়া বসিয়া কাদিতেছেন। রামের এই অবস্থা দেখিয়া 
তাহারা বিকল হইয়া তাহার সন্মুখে দাড়াইয়া কাদিতে লাগিলেন। কিন্ত 
কিছুই অনুমান করিতে পারিলেন না। [অনু ১] 
লম্মনণের প্রশ্নঃ তখন রামের আদেশে তিন ভ্রাতা উপবেশন 
করিলে লক্ষ্মণ সবিনয়ে জানিতে চাহিলেন যে কি এমন গুরুতর কারণ 
হইয়াছে যাহাতে রামের মত অমিত ধৈর্যশালী পুরুষ এমন বিহ্বল৷ 


বস্তু-সংক্ষেপ ৮৭ 


হইয়া পড়িতে পারেন। বুঝিতে না পাব্লিয়া তীহারা অত্যন্ত ব্যাকুল 
হইয়াছেন, কাজেই রাম উহার কারণ অবিলম্বে বলুন । [ অন্ত ২] 
রামের সীতা-নির্বাসন সংকল্প জ্ঞাপন £ রাম কাঁদিতে কীদিতে 
ভ্রাতাদের বলিলেন যে তীহারাই রামের একমাত্র সহায় ও প্রাণাপেক্ষা 
প্রিয়। কাজেই রাম তাহার বিচার তাহাদের কাছেই সর্বাগ্রে বলিবেন। 
এই বলিয়া রাম আবার কীদিতে কীদিতে নীরব হইলেন এবং একটু পরে 
বলিলেন যে ইন্ছাকু বংশের রাজগণ যে নিষ্ঠার সঙ্গে প্রজা পালন করিয়া 
গিয়াছেন__রাম তাহা যদি না পারেন তবে রামের জন্ম বৃথা। তারপর 
লক্ষণকে সম্বোধন করিয়া কহিলেন থে লক্ষ্মণ জানেন কিভাবে সীতাকে 
রাবণ হরণ করিয়াছিল, এবং একাকিনী সীতা কি ভাবে লংকায় ছিলেন । 
দুরাচার রাবণের গৃহে একা থাকায় স্বাভাবিক ভাবেই প্রজাবুন্দ সীতার 
চরিত্র সম্বন্ধে সন্দিহান হইয়াছে। কাজেই প্রজাদের মঙ্গল ও তৃপ্তির জন্য 
ব্রাম স্থির করিয়াছেন বে তিনি সীতা ত্যাগ করিবেন। এক্ষণে তিন ভাই 
এই বিষয়ে রামকে সাহায্য করন ৷ [ অনু ৩৫ ] 
লক্ষ্মণের যুক্তি ও অনুরোধ £ এই সর্বনাশ! কথা শুনিয়া তিন 
ভাই একেবারে অবদন্ন হইয়া পড়িলেন। লক্ষণ তখন রামের প্রতি 
আনুগত্য জানাইয়া কয়েকটি কথা বলিতে চাহিলেন। রাম অনুমতি দিলে 
লক্ষণ নিবেদন করিলেন যে সীতাকে লংকীয় রাম প্রথম গ্রহণ করেন নাই। 
পরে লক্ষণের, বানর-রাক্ষসের, দেব-খধির সকলের সম্মুখে সীতাকে পরীক্ষা 
করিয়া আগ্নিশুদ্ধী দেবীকে রাম গ্রহণ করিয়াছেন। কাজেই অমূলক জন- 
প্রবাদে বিশ্বাস করিয়া জানকীকে বিসভিতা করা ধর্মদঙ্গত নহে। তদুপরি 
এই অবস্থায় সীতাকে ত্যাগ করিলে ধর্মতঃ পাপাচরণ হুইবে। কাজেই 
রাম সিদ্ধান্ত পরিত্যাগ করুন । _ [ অনু ৬-৭ ] 
রামের সংকল্প ও আদেশ £ লক্ষণের উত্তরে রাম কহিলেন যে 
তিনি মনে মনে জানেন যে সীতা গুদ্ধচারিণী। কিন্তু প্রজার! তাহা 


৮৮ সীতার বনবাস 


জানিবে কিরূপে ? তাহাদের সম্মুখে যদি আর একবার অগ্নিপরাক্ষা হইত 
তবে এই সংশয় থাকিত না। কাজেই সাধারণ বুদ্ধির দ্বারা তাহারা 
সীতার চরিত্র সম্বন্ধে সন্দিহান হইতে পারে । সুতরাং প্রজাদের মনের ভার 
দূর করা ও শ্রদ্ধা অর্জন ব্যাপারে রাম তাহার কুলোচিত কাৰ্য করিবেন, 
সীতাকে ত্যাগ করিবেন, অথবা নিজ প্রাণ ত্যাগ কৰিবেন। কাজেই তিনি 
- লক্ষ্মণকে বিনা প্রশ্নে তাহার নির্দেশ পালন করিতে আদেশ করিলেন। 
সীতার বনগমনে বাসনা হইয়াছে লক্ষণ যেন সীতাকে বাল্সীকির আশ্রমে 
রাখিয়া আসেন এবং গঙ্গ| পার হইবার পূর্ব পর্যন্ত সীতা বিসর্জনের কথা 
তাহাকে না বলেন। এই আদেশ দিয়! রাম বিশ্রাম ভবনে গেলেন আর 
তিন ভাতা বিষণ্ন মনে নিজ নিজ গৃহে ফিরিয়া গেলেন। [[ অন্ত ৭-১০ ] 


চতুর্থ পরিচ্ছেদ টু 

লম্মমণের সহিত সীতার বনাভিগ্নমন £ পরদিন প্রভাতে 
লক্ষ্মণ স্থমন্ত্ৰকে রথ প্রস্তুত রাখিবার আদেশ দিয়া সীতার বাসগৃহে গিয়া 
দেখিলেন যে সীতা বনে যাইবার জন্য প্রস্তুত হইয়া আছেন। লক্ষ্মণ 
অভিবাদন করিলে সীতা বলিলেন মে রাম অত্যন্ত অনুকূল স্বামী বলিয়া 
এমন অবস্থায়ও সীতার অভিলাষ পূৰ্ণ করিয়াছেন, বনে গমনের 
অনুমতি দিয়াছেন। স্বামি-গর্বে গধিত| সীতা ভগবানের কাছে প্রার্থনা 


আপিল ব্লথ প্রস্তুত ৷ বন- 


ঠিলেন যাত্রাপথে বনের 
শোভা দেখিয়া রামের প্ৰীতি ও অনুগ্রহের 


লাগিলেন। লক্ষ্মণ উদ্‌গত অশ্ৰু গোপন 
আনন্দ প্রকাশ করিতে লাগিলেন। 


_ বস্ত-সংক্ষেপ ৮৯ 


সীতার চিন্তচাঞ্চল্য ও লক্ষ্মণের মিথ্যা সান্ত্বনা £ কিছুক্ষণ পর 
সীতার চিত্তচাঞ্চল্য দেখা দিল। তাহার দক্ষিণ চক্ষু নাচিতে লাগিল, ৷ 
সকল দেহ কীপিতে লাগিল, মন শোকে হাহাকার করিয়া উঠিল। তিনি 
লক্মণকে বলিলেন, হয় রামের, কিংবা ভরত শক্রন্নের, কিংবা ভগবান 
খ্্যশুঙ্গের আশ্রমে কোন বিপদ হইয়াছে। না হইলে তাহার হৃদয় এমন 
ব্যাকুল হইত না। তথন রামের সঙ্গে যে অনেকক্ষণ সাক্ষাৎ হয় নাই সেই 
কথা সীতার মনে আসিল। সীতার মনে হুইল থে তিনি বুঝি জীবনে 
আর রামচন্দ্রকে দেখিতে পাইবেন না; তখন তাহার বোধ হইল তপোবনে 
না আদিলেই ভাল হইত। রামের কাছে থাকিলে সীতার কোন কষ্ট 
হুইত না। লক্ষ্মণ সীতাকে প্রবোধ দিতে গেলেন কিন্তু তাহার মুখ কালো 
হইয়৷ গেল। ইহাতে সীতা আরও উদ্বিগ্ন হইয়া লক্মণকে রামের কথা 
জিজ্ঞাসা করিতে লাগিলেন, এবং কোন অনিষ্টপাত সম্বন্ধে সন্দিহান হইয়া 
উৎকঠিতা। হইলেন । লক্ষ্মণ সীতাকে কোন ভাবনাচিন্তা করিতে বার 
বার নিষেধ করিলেন। [ অনু ৩-৫ } 

গোমতী তীরে রাত্রিযাপন £ সন্ধ্যা সময়ে রথ গোমতী তীরে 
উপস্থিত হইল। অস্তায়মান সর্ষের শোভা দেখিতে দেখিতে মীতার হৃদয় 
কিছুটা প্রসন্ন হইল । দে রাত্রি গোমতী তীরেই কাটিল । লক্ষ্মণ চমৎকার 
কথা কহিয়া সীতার মন প্রদন্ন করিলেন, এবং সারাদিনের দেহ-মনের 
ক্লান্তির কারণে সীতার স্ুনিদ্রা হইল। প্রভীতেও রমণীয় দৃগ্ত দেখিয়া 
সীতার পূর্বদিনের শোক ও উৎকণ্ঠা রহিল না ৷ [ অন্তু ৬৭] 

ভাগীরথীর পরপারে উত্তরণ ও লক্ষ্মণের শোক ৪ ভাগীরথী 
তীরে উপস্থিত হইয়| লক্মণ শোকে অধীর হইয়া উঠিলেন। সীতা 
ব্যাকুল হইয়া! উহার কারণ জিজ্ঞানা করাতে লক্ষণ বলিলেন যে গর্দী। 
দর্শনে তীহীর পূর্বপুরুষ ভগীরথের সাধনার কথা মনে হওয়া তাহার চোখ 
দিয়া জল পড়িতেছে। সরল স্বভাবা সীতা তাহাই বিশ্বাস করিলেন। 


৯০ সীতার বনবাস 


তারপর হ্মন্ত্রক রথ রাখিতে বলিয়া লক্ষ্মণ সীতাকে লইয়া নৌকাঁযোগে 
' ভাগীরথী পার হুইলেন। তখন সীতাকে রামের দারুণ আদেশ শুনাইতে 
হইবে ভাবিয়া লক্ষ্মণ একান্ত অধার হইয়া পড়িলেন। সীতা রামের কোন, 
অশুভ ও অন্ত কোন বিপদ হইয়াছে কিনা জানিতে টাহিলে লক্ষ্মণ নিজের, 
মৃত্যু কামনা করিয়া ভূপতিত হইয়া হাহাকার করিতে লাগিলেন। [অনু ৮৯] 
বনবাস আদেশ জ্ঞাপন সীতা লক্ষ্ণকে তুলিয়া" 

শান্তভাবে জানিতে চাহিলেন, লক্ষ্মণ কেন এরূপ করিতেছেন। রামের, 
অনিষ্ট হয় নাই তো? এই কারণেই হয়ত পূর্বদিন সীতার মন অত্যন্ত: 
অস্থির হইয়াছিল। সীতা লক্ষ্মণকে কি হইয়াছে বলিবার জন্য বারবার, 
বলিতে লাগিলেন। লগ্মণের দুই চোখ দিয়া জল পড়িতে লাগিল, কিন্তু 
কোন রূপেই তাহার মুখ দিয়া সেই নিষ্ঠুর কথা বাহির হইল না। সীতা, 
_ তখন বলিলেন যে লক্ষণ যদি আরও বিলম্ব করেন, তবে হয়ত সীতার প্রাণ, 
আর দেহে থাকিবে ন| । সীতা বলিলেন যে রাম যদি কুশলে থাকেন, 
তবে আর যত সৰ্বনাশই ঘটুক তাহাতে সীতার দুঃখ নাই। লক্ষণ সীতার 
রামগ্রীতি দেখিয়া মুগ্ধ হইলেন এবং ধৈর্য ধারণ করিয়া সীতাকে শুনাইলেন, 
থে রাবপ-গৃহবাসের অপবাদ শ্ৰবণে রাম সীতাকে পরিতাগ করিয়াছেন ।' 
এই কথা বলিয়াই লক্ষ্মণ মুহিত হইলেন, এবং শুনিয়া সীতাও সংজ্ঞাহীন! 
হইয়া পড়িলেন। তারপর লগ্মাণের চেতন] আসিলে তিনি অতিকষ্টে 
সীতার জ্ঞান ক্রিইয়া আনিলেন। কিন্তু কি বলিয়া প্রবোধ দিবেন 
বুঝিতে পারিলেন না। [অন্ত ১০-১৩ ] 
সীতার বিলাপ £ কিছুক্ষণ পর সীতা বিলাপ করিয়া কহিলেন যে 
বিধাতা সীতার কপালে কেবল দুঃখই লিখিয়াছেন, রাজকন্যা রাঁজরাণী- 
হইয়াও তিনি চতুর্দশ বসর বনবাসে কাটাইয়াছেন। চতুৰ্দশ বৎ্সর পর 


বস্তু সংক্ষেপ ৯১ 
নিজের কর্মের দোষ, যেমন কর্ম তেমন ফল পাইতেছেন। তিনি বোধ 
হয় পূর্বজন্মে কাহাকেও পতি-ুথে বঞ্চিতা করিয়াছিলেন, এজন্সে তাই 
এত দুর্ভোগ ৷ ৮ [ অনু ১৪-১৫ ] 

লক্ষণের আত্মধিক্কীর ঃ বিলাপ করিতে করিতে সীতা মৃছিতা 
হইলেন। লক্ষণ নিতান্ত কাতর হইয়া রামচান্দ্রর লোকানুরাগ, স্তায়ধর্ম 
ইত্যাদি সম্বন্ধে নিন্দা করিতে লাগিলেন। রামের এই আদেশ পালন 
_ করিতে গিয়া লক্ষ্মণ অন্ঠায়ই করিয়াছেন । লক্ষণের মত পাষণ্ড আর, 
কেহ নাই । এমন নিঠুর কসাইর কাজ করা অপেক্ষা লক্ষ্মণের রামের 
বিরাগভাজন হওয়া ও জন্মান্তরে নরকবাসও ভাল ছিল। লক্ষ্মণ তারপর, 
নিজেকে কঠিন প্রাণ বলিয়া ধিক্কার দিলেন, রাম কেন সীতাকে উদ্ধার 
করিয়া আবার এইভাবে বিসজিতা করিলেন ইত্যাদি বলিয়া রামের নিন্দা' 
করিলেন। [অনু ১৬] 
সীতার সান্ত্বন। বাক্য ঃ অতঃপর লক্মণের যত্রে সীতা চেতনা 
পাইলেন এবং লক্্ণকে বলিলেন যে সকলই মানুষের অদৃষ্ট। রাম যাহা 
ভাল বিবেচনা করিয়াছেন তাহাই করিয়াছেন। আর রাজার সৰ্বশ্ৰেষ্ঠ 
ক্তব্যই হইতেছে প্রজার সন্তুষ্ট বিধান, সুতরাং রাঁমের বিচার নিন্দাযোগ্য 
নহে। সীতা লক্মণকে আরও অনুরোধ করিলেন যে লক্ষ্মণ যেন রামকে 
গিয়া জানান যে সীতা রামকে ভক্তি করেন এবং জন্মজন্মান্তরে ও তাহাকেই 
স্বামী রূপে পাইতে চাহেন। ভার্ধাভাবে না হইলেও রাম যেন সীতাকে 
একজন অনুগত প্রজা হিসাবে স্মরণ করেন। শোকাশ্র সংবরণ করিয়া 
সীতা আবার নিজের অদৃষ্টকে দোব দিয়াঁ লক্মণকে বলিলেন যে লক্ষ্মণ যেন 
সর্বদা রামের কাছে কাছে থাকেন, তাহাকে বিশেষ যত্ন করেন। সীতা 
লক্ষ্মণকে রামের দেবাধত্রের জন্য শপথ করাইয়া লইলেন। কারণ রাম 
ভাল আছেন এই কথা দূর হইতে জানিয়াও সীতার আনন্দের অবধি 
থাকিবে না। [ অনু ১৭-১৮] 


ই সীতার বনবাস 


লক্ষ্মণের বিদায় গ্রহণ সীতা লক্ষ্মণকে রামের নিকটে তাড়াতাড়ি 

" ফিরিবার জন্য বারবার বলিতে লাগিলেন, কারণ রাম হয়ত অসুস্থ হইয়া 

পড়িবেন। লক্ষ্মণ সীতাকে প্রণাম ও প্রদক্ষিণ করিয়া কহিলেন যে তিনি 
রামের আজ্ঞাবহ মাত্র। সীতা বেন লক্মণকে মার্জনা করেন ও পূর্ব স্নেহ” 


সীতা লক্ষণকে বিদায় দিলেন। 
লক্ষ্মণ সীতাকে প্রণাম করিয়া নৌকার ভাগীরথী পার হইয়া রথে চলিলেন। 
হই জনই সর্বদা সাশ্রনেত্র পরস্পরের প্রতি চাহিয়া রহিলেন। লক্ষ্মণ 
‘চোখের আড়াল হইলে সীতা হাহাকার করিয়া আর্তনাদ করিয়া উঠিলেন। 


[ অন্ত ১৯-২১ ] 


বান্মীকির আশ্রয়ে সীত| ঃ সীতার ক্রনদনে খধিকুমারেরা আসিয়া 


লীতাকে দেখিল। তাহারা গিয়া বান্মীকিকে জানাইল বে লক্ষ্মীর মত 
একটি কন্যা ভাগীরথী তীরে আর্তনাদ করিতেছে বান্দীকি ৯টি 
সেখানে উপস্থিত হইয়া সীতাকে মধুর বাক্য বলিলেন। মহৰ্ষি জানাইলেন 
যে সীতার পরিচয় ও আগমন বার্তা তিনি পূৰ্বেই জানেন। সীতা মহর্ষিকে 


করিলেন। সকলে সমাদরে সীতাকে গ্রহণ করিল। [ অনু ২২-২৪ ] 


৷ 
৷ 


পঞ্চম পরিচ্ছেদ 


সীতাহার| রাম £ সীতাকে বনবাসে পাঠাইয়া রাম অত্যন্ত শৌকা- 
ভিভূত হইয়া পড়িলেন। কারণ তিনি মনে মনে সীতাকে একান্ত শুদ্ধ 
চারিধী বলিয়া জানিতেন, সীতাকে নিজের মতই ভালবাদিতেন। বস্ততঃ 
রাম সীতার দেহ দুইটি হইলেও মন প্রাণ এক ছিল। সীতাকে উদ্ধার, 
করিয়া আনিবার পর এই অনুভূতি আরও প্রগাঢ় হইয়াছিল। রাম সমস্ত 
দিন বসিয়া নিজের দুর্ভাগ্যের কথা ভাঁবিলেন। কেন রাজবংশে জন্ম নিলেন, 
বনবাস হইতে ফিরিলেন, কেন রাজ্য গ্রহণ করিলেন, কেন দুর্যুখকে চর, 
নিযুক্ত করিলেন, কেন সীতাকে বনে দিলেন, কেন রাজ্য ত্যাগ করিয়া: 
সীতাকে গ্রহণ করিলেন না--এই সব চিন্তা বিলাপ শোকে তাহার শরীর; 
কৃশ হইয়া গেল ; তিনি যেন দেহে অর্ধেক হইয়া গেলেন। [অন্তু ১-২ ] 

লম্মমণের প্রত্যাবর্তন ও রামের শোক £ তৃতীয় দিবসে লক্ষ্মণ 
আনিয়া দাড়াইতেই হা প্রেয়সি’ বলিয়া রাম মুছিত হইয়া পড়িলেন ৷ 
তারপর চৈতন্যলাভ করিলে বিলাপ করিয়া সীতার বৃত্তান্ত সব শুনিলেন। 
শুনিতে শুনিতে আর স্থির থাকিতে পারিলেন না আবার বিচেতন' 
হইলেন। লক্ষ্মণ আবার চেতনা আনিয়া রামকে বুঝীইতে লাগিলেন বে, 
সংসারে কিছুই স্থির নহে। জীবন মরণ, মিলন বিরহ কালধর্মে অনুষ্টিত হয়৷ 
বলিয়া রামের ধৈর্য ধারণ কর্তব্য। রামের মত মহান্ুভব ব্যক্তির শোক 
করা সঙ্গত মহে। তদুপরি যে প্রজারঞ্জনের জন্য সীতাকে রাম বনবাস 
দিয়াছেন, এখন নেই প্রজাদের প্রতি কর্তব্য না করিলে রাজকীয় কর্তবো 
ক্রটি হইবে এবং রাজকার্য অবহেলিত হইবে । কাজেই রামের ধৈধ 
অবলম্বন কর! উচিত। রাম লক্ষণের যুক্তিসঙ্গত কথা শুনিয়া বলিলেন 
যে লক্ষ্মণ ঠিকই বলিয়াছেন, রাজবাধে মনোযোগ না দিলে তীহীর প্রত্যবায়, 
তইবে। কাজেই লক্ষণের সন্মুখে প্রতিজ্ঞা করিলেন যে তিনি আর. 


-৯৪ শাতার বনবাস 


“শোকাভিভূত হইবেন না এবং পরবর্তী দিবস হইতে রাজকার্য পরিচালনা 
করিবেন। তারপর রাজ্য ও এরশ্বর্য কি দুঃখ ও বিপদ আনে তাহা বর্ণনা 
-করিয়! তিনি বলিলেন যে রাজ্য গ্রহণ করিয়া তাহাকে দয়| মায়া মমতা 
সর বিসৰ্জন দিতে হইয়াছে। উত্তরপুরুষগণ হয়ত তাহাকে নৃশংস বলিয়া 
বিবেচনা করেন। [ অন্তু ৩-৬ ] 

রামের দৈনন্দিন জীবনঃ পরদিন হইতে ব্লাম রাজকার্ধে 
মনোনিবেশ করিলেন। বাহিরে রামের স্থির প্রশান্ত মৃতি দেবিয়। লোক 
রামের ধৈর্য শক্তির প্রশংসা করিতে লাগিল। কিন্ত রাম অন্তরে অন্তরে 
দগ্ধ হইয়া যাইতে লাগিলেন, বিশ্রাম ভবনে গিয়া সীতার কথা ভাবিয়া ও 
বলিয়া লক্ষণের সহিত অশ্ৰুবৰ্ষণ করিতে থাকিতেন। ফলে তিনি দিন 
দিন কৃশ ও মলিন হইয়া গেলেন, এবং কর্তবাবোধে কেবল রাজকার্য ছাড়া 
অন্ত কার্যে কোন উৎসাহ পাইতেন ন|। ] 

সীতার যমজ সন্তান লাভ. কিছুকাল পরে তপোবনে সীতা 
বগল কুমার এসব করিলেন। বাল্মীকি উহাদের নাম রাখিলেন কুশ ও 
লব। খধষিকন্যারা সীতাকে পুত্রের কথা বলিলে প্রথম তিনি আনন্দিতা 
হইয়া পরে বিষাদে ক্রন্দন করিতে লাগিলেন। মুনিকন্তার! বিশ্মিত 
হওয়ায় সীতা বলিতে লাগিলেন যে পুত্র প্রসব করিলে 
হয় কিন্ত সীতা রাম ক্তৃক বিদঞ্জি 
চিরদিনের জন্য দূরে সরিয়া গিয়াছেন। যদি সন্তান তাহার গর্ভে না 
থাকিত তবে সীতা বনবাস মুহতেই প্রাণত্যাগ করিতেন। মুনি-কন্ঠার! 
সীতাকে প্রবোধ দিয়া বলিলেন যে অচি তক তি 
হইবেন । এমন সময় বালকদ্ধর কীদিয়া উঠিল। 
বিস্মৃত হইয়া তাহাদের নিকটে গেলেন। 

হুশ ও লবের বাল্য বৰ্ণন| £ কুশ ও লব বড় হইয়া উঠিতে লাগিল। 
আধ আধ কথার “মামা, ডাক শুনিয়া সীতার আর 


স্ীলোকের আনন্দ 
তা হওয়ায় সকল আনন্দ হইতেই 


আনন্দের অবধি 


বস্তু সংক্ষেপ ৯৫ 


রহিল ন|। তাহাদের পঞ্চম বৎসর বয়সে বাল্মীকি চূড়া-করণ নিপন্ন 
কৰিলেন। পরে তাহাদের বিভ্যারস্ত হুইল। অসাধারণ মেধানী কুমারদ্বয় 
‘অন্পকালেই বিদ্যা আয়ত্ত করিলেন ৷ বাল্মীকি রামচরিত্র অবলম্বন করিয়া 
ব্ৰামায়ণ রচনা করিয়াছিলেন--কুশ ও লব তাহা যত্বের সহিত শিখাইলেন। 
একাদশ বর্ষে মনি বালকদ্বয়ের উপনয়ন সংস্কার করিলেন। অবিলম্বে 
‘দুই ভাই বেদশাস্নে পণ্ডিত হইয়া উঠিল। কুশ ও লবের বার বৎসর বয়স 
হইল কিন্তু তাহারা নিজেদের পরিচয় জানিত না। তাহারাই কোশলপতি 
রামের নন্দন এবং তাহাদের মা-ই যে জনক-তনর1 সাঁতা তাহা জানিত 
না। আশ্রমে খবিকুমারদের মত বড় হওয়ায় তাহারাও নিজেদের খাবি 
কুমার মনে করিত। বান্মীকি সীতা ও আশ্রমের মন্যদের নিষেধ করিয়া 
.দিয়াছিলেন যে তাহারা যেন কুশ ও লবকে সত্য পরিচয় না জানার । 
SS [ অন্তু ১১-১৩ ] 
তপস্বিনী সীতা £ পুত্ররা বড় হইয়া শিয়াহে, আর লালন-পালনের 
প্রয়োজন নাই, কাজেই সীতা এবার অনেকটা নিশ্চিন্ত হইয়া তপস্থায় মন 
দিলেন। রামের উপর সীতার বিন্দুমাত্র, বিরাগ বা রোষ ছিল না। 
নিজের ভাগ্যের দোযেই তিনি কষ্ট পাইতেছেন বলিয়া তাঁহার দৃঢ় বিশ্বাস 
-ছিল। কাজেই রামের প্রতি তাহার প্রীতি ও ভক্তি একটুও ক্ষুণ্ণ হয় 
নাই। দিনের বেলা সকলের সঙ্গে কাজ করিতেন এবং তপস্তা করিতেন। 
কিন্তু রাত্রিকালে তাহার শোকদিন্ধু উথলিয়া উঠিত__কীদিয়া রজনীপাত 
করিতেন। সময়ে শোক কমিয়া আসে, কিন্তু সীতার শোক সর্বদাই 
নূতন হইয়া উঠিত। ফলে তাহার অলৌকিক রূপলাবণ্য নষ্ট হইয়া গেল 
দেহ কংকালসার হইয়া পড়িল | [ অন্তু ১৪] 


ষষ্ঠ পরিচ্ছেদ 


অশ্বমেধ বজ্ঞের আয়োজন £ রামচন্দ্র অশ্বমেধ যজ্ঞ করিতে 
সংকল্প করিয়াছেন শুনিয়া বশিষ্ঠ, বামদেব, জাবালি প্রভৃতি সকলেই সন্তুষ্ট 
হইয়া অন্থমোদন করিলেন । কেননা এক অশ্বমেধ যজ্ঞ ছাড়া আর সকল 
রাভকার্ধই রাম সম্পাদন করিয়াছিলেন। ভরতাদি ভ্ৰাতৃগণ দ্বারাও 
রামের সংকল্প অনুমোদিত হইল । তখন রাম নেমিষারণ্যে যজ্ঞ অনুষ্ঠান 
করিবার প্রস্তাব করিলেন। মুনিগণ সম্মতি প্রদান করিলে রাম সকলকে 
নিমন্ত্রণাদি করিবার আদেশ দিলেন। ভরতকে বলিলেন যক্তস্থলে উপস্থিত 
হইয়া ব্যবস্থা করিতে, লক্ষ্মণকে আদেশ করিলেন যত্বপূর্বক সকল বস্তু 
আহরণ করিতে ৷ [ অন্তু ১-৩ ] 
সীতার স্বৰ্থময়ী প্রতিকৃতি ? বি তখন অশ্বমেধ যজ্ঞের একট 
অদঙ্গতির প্রশ্ন তুলিলেন। স্ত্রীর সহিত ধৰ্ম আচরণ করিতে হয়, ইহাই 
শাস্ত্ৰথিধি। কাজেই রামচন্দ্রের পুনর্বার দার পরিগ্রহ করা প্রয়োজন । 
কিন্তু রাম তাহাতে কিছুতেই সন্মত হইলেন না, মৌন হইয়া রহিলেন। 
তাহার হৃদয়ে সর্বদাই সীতার মোহিনীমূতি বিদ্যমান ছিল। অনেক তর্কের 
পর সীতার স্ব্য়ী প্রতিকৃতি লইয়া বজ্ঞসমাপনের সিদ্ধান্ত গৃহীত হইল। 
[ অন্তু ৪-৫ ] 
বজ্ঞস্থল নিৰ্মাণ ও সকলের আগমন £ ভরত নৈমিষারণ্যে গিয়া 
বজ্ঞস্থল নিৰ্মাণ করিলেন। সকলের স্বতন্ত্র বাবস্থান নিমিত হইল। 
লক্ষ্মণ শখ্যা প্রভৃতি দ্রব্যাদি পাঠাইয়া দিলেন বথাকালে যজ্ঞায় অশ্ব 
ছাড়িয়া দিয়া মাতৃদেবী আদি পরিবারবর্গরহ রাম নৈমিবারণ্যে উপস্থিত 
হলেন | ক্রমে নিমন্তিত লোকজন আসিতে লাগিলেন। ভরত ও. 
শত্ৰুত্ন রাজন্তবর্গের, বিভীষণ মুনিদিগের, সুগ্রীব অপরাপর সকলের 
তত্বাবধান করিতে লাগিলেন। [ অনু ৬৭. 


৷ 


বস্তু-সংক্ষেপ ৯৭ 


. বাল্মীকির চিন্ত| ও নিমন্ত্রণ-গ্রহণ £ মহৰি বান্দীকি সীতার দৈহিক 
অবস্থা ও কুশ-লবের বার বদর পুর্ণ হইল দেখিয়া বিশেষ চিন্তিত হইয়া 
পড়িলেন। সীতা যাহাতে সপুত্রা গৃহীতা হন-_সে সম্বন্ধে কি উপায় - 
অবলম্বন করিবেন__রামকে গিয়া বলিবেন, না অন্য উপায় করিবেন 
ভাবিতে লাগিলেন। ছুই রাজপুত্র অবশ্য একদা ব্লাজপিংহাসন লাভ 
করিবে কাজেই তপোবনে না রাখিয়া রাজনীতিশিক্ষার জন্য তাহাদিগকে 
রাঁজনমীপে প্রেরণ করাই সঙ্গত। একদিন হয়ত কুশ-লবের অপটুতার 
জন্য রামচন্দ্র বান্দীকিকে দায়ী করিবেন। বাল্মীকি আবার ভাবিলেন ফে 
তিনি লক্ষ ও বশিষ্ঠের সঙ্গে পরামর্শ করিবেন । এই ভাবনার মধ্যে 
একদা! রাজদূত আসিয়া যজ্ঞের নিমন্ত্রণ পত্ৰ দিল; বালীকি অত্যন্ত 
আনন্দিত হইলেন। এইবার কুশ-লবকে রামের নিকটে উপস্থিত করিতে 
পারিলেই অপত্যনেহে রাম আর সীতাকে না গ্রহণ করিয়া পারিবেন না) 
বাল্মীকি গিয়া সীতাকে অশ্বমেধ যজ্ঞের নিমন্ত্রণের কথা বলিলেন এবং 
কুশ-লবকে সঙ্গে লইয়া যাইবেন তাহার সম্মতি চাহিলেন। সীতা সন্মতি- 
দান করিলেন। কুণ-লব নগর কখনো দেখে নাই, তাহা দেখিবার জন্য 
তাহাদের কৌতুহল ছিল; অধিকতর ছল বে রামচরিত্র তাহারা গান 
করে তাহাকে স্বচক্ষে দেখিবার আনন্দ৷ [ অনু ৮-১০ ] 

সীতার শোক ও আনন্দ £ বান্দীকির মুখে রামের অশ্বমেধের 


. কথা শুনিয়া নীতা অত্যন্ত শোকাকুলা হইলেন। কারণ মন্ত্ৰীক রাজী 


কেবল অশ্বমেধ যজ্ঞ করিতে পারেন। তবে রাম কি আবার বিবাহ 

করিয়াছেন? রাম কি সীতাকে ভুলিয়া গিয়াছেন? নিতান্ত আবুল 

হইয়| সীতা ইহা চিন্তা করিতেছেন এমন সময়ে কুশ-লব আসিয়া উপস্থিত 

হইল। যজ্ঞের নিমন্তণকারী ব্যক্তির নিকট হইতে কুশ-লব শুনিয়াছে 

যে রাম নাকি স্বৰ্ণময়ী সীতার প্রতিকৃতি লইয়া যজ্ঞ করিবেন। এই রাম- 

উনি বড়ই অদ্ভুত ও বিস্ময়কর বলিয়া দুই ভাই সীতার কাছে বৰ্ণন) 
৭ 


৯৮ সীতার বনবাস 


করিল। সীতা ছুই ভাইকে যজ্ঞসভায় যাইবার অনুমতি দিলেন? 
তাহাদের কথায় সীতার শোক দূর হইল-_আনন্দের অশ্রুতে ছুই চোখ 
ভরিয়া গেল, পরিত্যক্তা হ্ইয়াও স্বামিসৌভাগাগর্বে আনন্দিতা হইলেন । 
[ অন্ন ১১-১৩] 

নৈমিব যাত্ৰা ও যজ্ঞের উৎসব ? পরদিন প্রভাতে কুশলৰ ও 
অন্তান্য শিষ্যগণসহ বাল্মীকি নৈমিষ যাত্রা করিলেন। দ্বিতীয় দিবস 
অপরাহ্নে উপস্থিত হইয়া কুশ-লব দুর হইতে রামচন্ত্রকে দেখিয়া বিস্মিত ও 
পুলকিত হইল। ছুই ভাই পরস্পর রামের আকৃতি-মাধুর্ব আলোচনা 
করিয়া উপভোগ করিতে লাগিল। কাব্যের রাম আর আসল রাম দুই-ই 
তাহাদের নিকট এক ও মহৎ বলিয়া মনে হইল। যজ্ঞস্থল ক্ৰমে নিমন্ত্ৰিত 
ও অভ্যাগতে পূৰ্ণ হইয়| গেল। মকল প্রার্থীই অন্ন, বস্ত্ৰ, অৰ্থ, ভূমি-- 
পরর্থনাতিরিক্ত ভাবে লাভ করিল। চতুৰ্দিকে নৃত্যগীতবাগ্ভ হইতে 
লাগিল) সকলে সজ্জিত হইয়া ভ্রমণ করিতে লাগিল। এমন যজ্ঞ আর 
কেই কদাচ করে নাই--এই কথাই সকলে বলিতে লাগিল। এইভাবে 
প্রতিদিন চলিতে লাগিল। সমারোহের আতিশয্য দেখিয়া মানুষের আর 
বিস্ময়ের অবধি রহিল না। [ অন্ন ১৪-১৬ ] 


সপ্তম পরিচ্ছেদ 


কুশ-লবের রামায়ণ গান আরম্ভ £ বাল্মীকি কুশ-লবকে রামের 
সয়নগোচর করিবার কথা ভাবিতে লাগিলেন। শেষে ভাবিয়া একটি 


গীত আরম্ভ করে, তবে লোক- 


উহাদিগকে নিজের নিকটে ডাকিবেন। এই স্থির করিয়া তিনি ছুই 
শিষ্যকে খবিসুনি-রাজা ও জনপদবাসীদিগের সন্মুখে রামায়ণ গান করিবার 


বস্তু-সংক্ষেপ ৯৯ 


আদেশ করিলেন। বিশেষ করিয়া বলিয়া দিলেন যে রামচন্দ্র যদি 
তাহাদিগকে ডাকিয়া পাঠান তবে বেন তাহারা কোনরূপ ধৃষ্টতা প্রদর্শন 
নাকরে। রাজা সকলের পিতা, কাজেই রামচন্দ্রকে যেন তাহারা 
পিতৃভক্তি দেখায় । আর রাম যদি তাহাদিগকে অর্থ পুরস্কার দিতে চাহেন 
তবে তাহারা যেন তাহা না নেয়, বনবাসীদের অর্থের প্রয়োজন নাই বলিয়া 
তাহা যেন সবিনয়ে প্রত্যাখ্যান করে। কুশ-লব ইহার পর. রামায়ণ গান আরম্ভ 


করিল। সকলে মুগ্ধ হইয়া নিম্পন্দভাবে গান শুনিয়া কাদিতে লাগিল, 
কারণ প্রথমতঃ রামের উদার চরিত্র বিষয়বস্তু, দ্বিতীয়তঃ রচনা বান্মীকির, 


তৃতীয়তঃ গায়ক স্থকঠ্ঠ কুশ-লব, চতুৰ্থতঃ বীণার মত অপূৰ্ব যন্ত্র সহযোগে 
উহা গীত হইয়াছে । [ অন্তু ১৩] 
বামসমক্ষে কুশ-লবের রামায়ণ গীন ৪ রামের নিকটে এই যমজ 
কুমারের সঙ্গীত-পারদশিতার কথা উঠিল। কাব্যাংশ:ও.সঙ্গীতাংশ-_উভয়তঃই 
গীতের মহিমার কথা শুনিয়! রামচন্দ্র বালকদ্বয়কে ডাকিয়া পাঠাইলেন। 
কুশ-লবকে দেখিয়াই রামচন্দরের হৃদয় এক অনিৰ্বচনীয় ভাবে পরিপূর্ণ হইল । 
তিনি চিত্রবৎ বসিয়া রহিলেন। কুমারদ্বয় তক্তিনহকারে রাঁমকে প্রণাম 
করিয়া তাহার অনুজ্ঞা জানিতে চাহিলে রাম কৌনক্রমে আত্মসংবরণ করিয়া 
উহািগরকে গান গাহিতে আদেশ করিলেন। কুমারযুগল কহিল যে, যে 
তাহাদের গেয় কাব্যটি বহুবিস্তৃত, কাজেই কোন্‌ অংশ গাহিবে তাহা জানা 
দরকার। রাম হৃদয়ের আবেগ কৌন রকমে চাপিয়া রাখিয়া বলিলেন যে 
কোন অংশ তাহার! গাহিতে পারে। তখন তাহারা গান গাহিল এবং সকলে 
মুগ্ধ ক্ইয়া তাহা শুনিতে লাগিল। গীত অন্তে উহা কাহার রচন! তাহ! রাম 
জানিতে চাহিলে বালকদ্বয় বান্দীকির নাম করিল। রাম সেদিনকার মত 
সভা ভঙ্গ করিলেন। র [ অন্তু ৪-৭) 
কুশ-লব সম্বন্ধে রামের চিন্তা 2 রাম বিশ্রাম-ভবনে গিয়া দুই 
কুমার সম্বন্ধে নিজের মনে নান! বিতর্ক করিতে লাগিলেন। বালক দুইটি 


১০০ সীতার বনবাস 


দেখিয়া রামের হৃদয় বাৎসল্যরসে আগত হইল কেন? সীতাকে 
যে অবস্থায় পাঠাইয়াছেন সে অবস্থায় সীতা নিশ্চয় জীবন রক্ষা করেন নাই, 
কাজেই সীতানন্দন বলিয়া উহাদের বিবেচনা করা যায় না। রাম 
কাদিতে লাগিলেন। কিন্তু সঙ্গে সঙ্গে বালকদয়ের সর্বাঙ্গে সীতার অবয়ব- 
সাদৃশ্য দেখিয়া অন্ত চিন্তা করিতে লাগিলেন। বান্মীকির তপোবনে সীতা 
বিসঞজিতা হইয়াছিলেন, সকলে সীতাকে গৰ্ভষুগল ধারণ করিয়াছেন বলিয়া" 
‘অনুমান করিত-_কাজেই উহার! সীতার নন্দন হওয়া অনস্তব নহে। 
তারপর সীতার প্রতি যে নিৰ্দর ব্যবহার করিয়াছেন, তাহা স্মরণ করিয়া 
আত-ধিকার দিতে লাগিলেন । কিন্ত আত্মসংবরণ করিয়া রাম আবার 
ভাবিলেন বে উহাদিগকে দেখিয়া মনে হয় অল্পদিন হুইল উহাদের 
উপনয়ন হইয়াছে। উহাদের বয়স একাদশ বৎসর-_একাদশ বর্ষে 
ক্ষত্ৰিয়েরই উপনয়ন সংস্কার হয়। কাজেই ক্ষত্রিয় হইলে সীতার সন্তান 


হওয়াই সম্ভব। রাম আক্ষেপ করিয়া বলিতে লাগিলেন যে প্রিয়া যদি 
জীবিত থাকেন এবং 


করিয়া তাহাকে মুখ দেখাইবেন? ক্ষমা প্ৰাৰ্থনা করিলে হয়ত ক্ষমাশীল 
আবার ভাবিলেন লোকাপবাদে আর 
আস্থা স্থাপন করিবেন ন।। সীতাকে গ্রহণ কৰিলে যদি প্রজার! অসন্তুষ্ট 
হয় তাহা তিনি গ্রাহ্য করিবেন 'না- রাজ্য ত্যাগ.করিয়া সীতাকে লইয়া 
রাম বানপ্রস্থ অবলম্বন করিবেন। এই জাতীয় নানা চিন্তা করিয়া 
শিরাহারে রাম বিনিদ্ৰ রজনী যাপন করিলেম। [ অন্ন ৮৯৬] 


অষ্টম পরিচ্ছেদ 


. রাজসভাতে কুশ-লবের রামায়ণ গানঃ বান্মীকির ছুই 
“কোকিলকণ শিষ্য রামায়ণ গান করিবে, এই কথা প্রচারিত হইয়া গেল। 
প্রভাত হইবামাত্র খধিগণ, রাজগণ প্রভৃতি সকলে সভায় আসিয়া বসিলেন। 
রাম ও তাহার ভ্রাতৃবন্দ, স্গ্রীব বিভীষণ প্রভৃতি, কৌশল্যাদি মাতৃগণ, 
উমিলাদি বধুগণ সকলেই উৎসুক হইয়া বসিয়া রহিলেন। যথাকালে 
বাল্মীকি শিষ্যদ্বঃকে লইয়া সভায় উপস্থিত হইলে সকলে দাড়াইয়া সম্বৰ্ধনা 
-করিল। বান্দীকি আসন পরিগ্রহ করিয়া রামচন্দ্ৰকে কহিলেন যে লোকে 
রামায়ণ শুনিবার জন্য ব্যাকুল হইয়াছেন, কাজেই গান আরম্ভ করিতে 
রামচন্দ্র অনুমতি করুন। রাম. অন্থমতি দিলে গীত আরম্ভ হইল । 
বাল্মীকি যে সব অংশে রাম-সাতার অনুরাগ বণিত হইয়াছে সেই সব 
অংশগুলি গাহিবাপ জন্য হ্ির করিয়াছিলেন। সঙ্গীত শ্রবণে রামের হৃদয় 
গলিয়৷ গেল--উহারা যে সীতার তনয় নে সব্বন্ধে তাহার মনে আর বিধা 
রহিল না । লক্ষ্মণাদি ভ্ৰাতৃগণের মনেও উহাদের আকার দর্শনে এই 
একই প্রশ্ন আদিল। কিছুকাল পরে রাম লক্মণকে আদেশ করিলেন গায়ক- 
যুগলকে সহস্ৰ স্বর্ণমুদ্রা দান করিতে। কিন্ত কুশ ও লব নিজেদের 
বনবাসী পরিচয় দিয়া সবিনয়ে তাহা প্রত্যাখ্যান করিল, রামকে রামায়ণ 
শুনাইয়াই উহারা কৃতাৰ্থ হইয়াছে বলিল। সকলেই বাঁলকদের 
নির্লোভতা দেখিয়া মুগ্ধ হইল। [ অনু ৯৪] 

কৌশল্যার আকুলত! ও বিচারঃ বালকদ্য়কে সীতার পুত্র 
নিশ্চয় করিয়া কৌশল্যা অচেতন হইয়া পড়িলেন। তারপর সংজ্ঞা লাভ 
করিয়৷ বালক দুইটিকে কাছে আনিবার জন্য লক্ষ্মণকে বলিয়া পাঠাইলেন। 
তাঁহার মনে সীতা বিরহ প্রবল বেগে দেখা দিল। জীনকীকে 
স্্পণ করিয়া কৌশল্যা আবার সংজ্ঞাহীনা হইলেন। তাঁহার অবস্থা 


১০২ সীতার বনবাস 


নাই, মাতার নামও জানে না। এই মাত্র জানে বে তাহার! মহর্ষি 
বান্মীকির শিষ্য এবং তাহার আশ্রমে থাকিয়া বিদ্ঠাভ্যাস করে। তারপর 
তাহারা কৌশল্যার প্রশ্নে জননীর রূপ বর্ণনা করিলে সকলেই বুঝিতে 
₹ পারিলেন বালকদের জননী সীতা। কুশ-লব সীতার শারীরিক অসুস্থতার 
কথা বলিলে সকলে কীদিয়া আকুল হুইলেন ৷ [অন্ন ৫-৭] 
কুশ-লবের পরিচয় প্রদান ঃ কৌশল্যার অন্তুরোধে বান্মীকি 
‘আসিয়া সীতার বনবাস দিন হইতে আরম্ভ করিয়া বাবতীয় ঘটনাবলী 
কৌশল্য| ও শকলের কাছে বিবৃত করিলেন কাজেই এইবার সৰ্থসংশয় 
দুরীভূত হইল। এতদিন পরে নিজেদের পরিচয় লাভ করিয়া কুশ ও 
লব অভিভূত হইয়া পড়িল। তাহারা কৌশল্যা ও অন্ঠান্ঠ গুরুজনদিগকে 
প্রণাম করিল। লঙ্গাণের পরিচয় পাইয়া দুই ভাই বিস্বয়বিস্ফার্লিত নয়নে 
[অন্ত ৮৯] 
| অযোধ্যার আনিবার উদ্ভোগ £ কৌশল্যার আদেশে 
এাস্মণ রাম ও বশিষ্ঠদেবকে লইয়া আিলেন এবং তাহাদিগকে কুশ লবের 
পরিচয় দিয়া সীতাকে পরিগহের প্রস্তাব করিলেন। রাম মৌন হইয়া 


পড়িল যে গায়ক বালকদ্য় 
সীতার পুত্র এবং সীভাকে আনিতে শিবিকা প্রেরিত হইয়াছে। এই 

|) আবার রামের অস্থিরচিত্ততার' 
নিন্দা করিতে লাগিল । কারণ যে কারণে সীতা বনবাসে গিয়াছিলেন 
তখনও সে কারণ বিদ্যমান ছিল। সীতাকে গ্রহণ সম্বন্ধে রাম দুঢ়সংকল্ল 
ছিলেন কিন্ত লোকজনের মনোভাবের কথা শুনিয়া বিষ হইলেন। পরে, 


বস্তু-সংক্ষেপ ১০৩ 


লক্ষ্মণের সহিত পরামর্শ করিয়া সীতা সমবেত লোকের সম্মুখে শুদ্ধাচারিতার " 
পরীক্ষা দিবেন এই খবর বালীকির কাছে পাঠাইয়া দিলেন। সংবাদ 
পাইয়া বালীকি আসিয়া সীতার শুদ্ধাচারিতার কথা বলিলে রাম 
বলিলেন যে সীতা সম্বন্ধে কোন রকম সংশয় মনে পৌষণ করেন না। 
প্রজারঞ্জনের জন্য সীতাকে ত্যাগ করিয়া রামচন্দ্র রাজ-ধর্ম রক্ষী 
করিয়াছেন। ইহাতে শুধু সীতার প্রতি নৃশংস ব্যবহার করেন নাই, 
নিজের সর্ব স্তখশান্তি বিসর্জন করিয়াছেন। একবার তিনি মনে 
করিয়াছিলেন ভরতকে রাজ্য দিয়া সীতাকে গ্রহণান্তে তিনি বনে 
যাইবেন। কিন্তু তাহাও কীতিকর হইবে না ভাবিয়া শেষে মত পরিবর্তন 
করিয়াছেন। এক মৃত্যু ছাড়া এই যন্ত্রণার হাত হইতে বীচিবার আর 
অন্য কোন উপায় নাই। রাম অশ্রু বিদর্জন করিয়া বান্মীকিকে অন্থরোধ 
করিলেন যে যেন সীতাকে সভীমণ্ডপে আনিয়া পরিগ্রহ সম্বন্ধে মত 
জিজ্ঞাস করেন, যদি সকলে সম্মত না হয় তবে সীতা যেন কোন অনন্দিগ্ধ 
প্রমাণ দ্বারা নিজের গুদ্ধাচারিতার পরীক্ষ। দান করেন। অগত্যা বিষণ্ 
মনে বান্দীকি এই প্রস্তাবে সম্মত হইলেন । [ অনু ২০-১৪ ] 
সীতার ৰামসমীপে প্রত্যাবর্তন £ কোশল্যার প্রেরিত শিবিকা 
দেখিয়া সীতা মনে করিলেন বিধাতা সদয় হইয়াছেন। রামচন্দ্র যে বাধ্য 
হইয়া লোকরঞ্জনের জন্য তীহাকে ত্যাগ করিয়াছেন এবং স্বৰ্ণনীতা 
লইয়া যজ্ঞ করিয়া পত্রীপ্রেমের পরাকাঠ| দেখাইয়াছেন তাহা মনে করিয়া , 
আনন্দে সীতার অশ্রপাত হইল। পুনরায় পরিগৃহীতা হইয়াছেন এই 
আশা স্থির হইলে রামের সঙ্গে এইবার প্রথম সমাগমের মুহূর্ত ভাবিতে 
লাগিলেন। এক একবার রামের সান্নিধ্য বোধ করিয়া তৎকালোচিত 
লজ্জা, বেদনা, শোক, আনন্দ বিবিধ ভাবের অভিব্যক্তি যেন প্রত্যক্ষ 
করিলেন। এক একবার বোধ হইল যেন একাঁসনে বসিয়া উভয়ে কথা 
কহিতেছেন, ভগিনীদিগের সহিত কথা কহিতেছেন, দেবরদিগের অভিবাদন 


১০৪ সীতার বনবাস 


"গ্রহণ করিতেছেন। এই সব বিচিত্র অনুভবের আনন্দ আস্বাদ করিতে 
করিতে সীতা শিবিকারোহণে পরদিবস সন্ধ্যায় নৈমিষে পৌঁছিলে 
বাজীকি সীতার পরিগ্রহ সম্বন্ধে রামের ইচ্ছার কথা বলিলেন। সীতার 
পরীক্ষার প্রশ্ন উঠিবে না এই ভরসায় সীতাকে সেই কথা জানাইলেন না। 
সীতা কুশ ও লবের কাছে সব বৃত্তান্ত শুনিয়া উত্তেজনায় সারা রাত্রি 
জাগিয়া কাঁটাইলেন। [ অন্ত ১৫-১৭ ] 


সীতার দেহত্যাগ ঃ প্রাতঃকালে যথাসময়ে সীতা বাল্মীকির সহিত 
রাঁজসভায় উপস্থিত হইলেন। সীতার কুশদেহ দর্শনে অনেকের অন্তরে 
কারুণা দেখা দিল। বান্দীকি তখন শুদ্ধাচারিপী সীতার পরিগ্রহের জন্য 
অন্থমোদন প্রার্থনা করিলেন । সভার প্রধানগণ দীড়াইয়া বালীকির প্রস্তাব 
অন্থমোদন করিলেন কিন্তু সাধারণ লোক চুপ করিয়া রহিল। এই অবস্থা! . 
দর্শনে প্রজাদের অমত দেখিয়| রাম বান্মীকির মুখের দিকে চাহিলেন। 
বাল্মীকি নিরুৎসাহ্‌ কণে সীতাকে তাহার শুদ্ধতার কোন নিঃসংশয় প্রমাণ 
দিবার প্রস্তাব করিতেই সীতা বজাহতার শ্ঠায় পতিতা হইলেন। কুশলব ' 
কীদিয়া উঠিল। রাম সিংহাসন হইতে মুছিত হইয়া নীচে পড়িলেন। 
কৌশল্যা চেতনা হারাইলেন, সীতার ভগিনীবৃন্দ উচ্চৈঃস্বরে রোদন করিতে 
লাগিলেন। ভরত-লক্মণের চেষ্টায় রামচন্দ্র চৈতন্য সম্পাদন হইল বটে 
কিন্তু শত চেষ্টা করিয়াও বাল্মীকি সীতার জ্ঞান ফিরাইতে পারিলেন না। 
নীতা মানবলীলা সংবরণ করিলেন। [ অন্ত ১৮২০] 

সীতা-চরিত্র £ সীতা খুব সুশীলা ও সরলা ছিলেন। তাহার মত 
পতিব্ৰতা নারীর বিবরণ আর কোথাও দেখা যায় নাই। বিধাতা বোধ 
হয় দৃষ্টান্ত দেখাইতে সীতার সৃষ্ট করিয়াছিলেন । সীতারমত সর্বগুণশালিনী 
নারী রামের মত সৰ্বগুণসম্পন্ন স্বামী পাইয়াও যে অবর্ণনীয় দুঃখ ভোগ 


করিয়াছেন তাহার তুলনা নাই। সীতার মত ছঙাগিনী নারী আর জগতে 
দ্বিতীয় জন্মগ্রহণ করেন নাই। [অন্ন ২১] 


অনুশীলনী 
[ক] ভাবসম্প্রসারণ 
ভাবসম্প্রসারণের আদর্শ 

১। লৌকরঞ্জন কি দুরূহ ত্রভঃ [৯ম পরিচ্ছেদ ই অন্ত = ] 

মনুষ্য সামাজিক জীব। সমাজে মানুষ বিভিন্ন সম্বন্ধে আবদ্ধ 
হুইয়া, বিবিধ দায়িত্ব বহন করিয়া বাস করে। পদমর্যাদা ও দায়িত্ব 
অনুসারে সংসারে মানুষকে নিজের ইচ্ছা, রুচি, সুখ, সুবিধা সব পরিত্যাগ 
করিয়া কর্তব্য পালন করিতে দেখা যায়। অন্ততঃ পৃথিবীতে মহাপুরুষ 
বলিয়া বীহারা খ্যাত হইয়াছেন, তাহাদের জীবনচরিতে এমন বহু 
ঘটনার সাক্ষ্য পাওয়া যায়। অব্য সাংসারিক, কর্তব্য পালনের মধ্যে 
মানুষের ব্যক্তিগত স্তুখ-স্থুবিধা কিছু পরিমাণে বিসর্জন দিতে হয় । এই 
আত্ম-স্ুখ ত্যাগের বিনিময়ে কর্তব্য পালনের মধ্যে বে দৃঢ়তা ও নিষ্ঠ 
আত্মপ্রকাশ করে তাহার মধ্যে সমাজনীতি সংরক্ষণের মূল রহস্তাট 
দৃষ্টিগোচর হয়। . 

প্রাচীন ভারতে লোকরঞ্জন অর্থাৎ প্রজাসাধারণের সন্তুষ্টি বিধানের 
-চেষ্ট৷ ছিল রাজার অপরিহার্য কর্তব্য। প্রজার আনন্দের জন্য রাজা নিজের 
জীবনের যাবতীয় সুখ-শান্তি বিসর্জন করিতে প্রস্তুত ছিলেন৷ যে রাজা 
এই কঠিন ব্রত পালন করিতে পারিতেন না, তিনি আদর্শ রাঁজ। নহেন। 
রামচন্দ্র ছিলেন এমনি আদর্শ রাজা, প্রজার সন্বষ্টির জন্য সীতাঁকে 
গুদ্ধাচারিণী জানিয়াও পরিত্যাগ করিয়াছিলেন। কাজেই প্রজার সন্তুষ্ট 
বিধান করিয়া রাজ্য পরিচালনা করা অত্যন্ত কঠিন কার্য সন্দেহ নাই। 
আধুনিক দিনেও সাধারণের মতানুগ হইয়া নেতৃত্ব করা ও তাহ| অঙ্ষুণ৷ 


১০৬ | ' সীতার বনবাস 


রাখা ছুরহ ব্যাপার, কারণ সাধারণ মানুষ স্থলবুদ্ধি, চলচিত্ত এবং প্রচলিত 
সংস্কারে অনড় নিষ্ঠাবান। 


২। অকৃত্রিম প্রেম কি পরম পদার্থ । কি সখ, কি দুঃখ - 


পিক বিপত্তি, কি যৌবন, কি বা্ৰ্য সকল তব 
এককপ ও অবিকৃত। " [দ্বিতীয় পরিচ্ছেদ ঃ অঙ্গ <] 

প্রেম বা ভালবাসা মানুষের স্বাভাবিক প্রবৃত্তি। সমাজে নানা সম্বন্ধের 
মধ্যে ভালবাসার সম্বন্ধটি স্বর সমপরিমাণে হপরিস্কুট না হইলেও, মাটির 


অন্তরালে জলধারার মত তাহা সতত প্রবহ্মাণ থাকে। স্বার্থ প্রতিটি. 


হইয়াছে। ভালবাসার মুলেও কিছুটা স্বার্থ থাকে । অতিমাত্রায় বাস্তব- 
বাদিগণ পিতামাতা ও সন্তানের পরস্পর প্রীতির মধ্যে বাল্যকালের 
প্রতিপালন ও বার্ধক্যের নিরাপত্তার ছায়া দেখিয়া থাকেন, দাম্পত্য 
প্রেমের ক্ষেত্রেও অর্থ নৈতিক নির্ভরতাকে প্রধান স্থান দিয়া থাকেন। 
অর্থাৎ প্রেম বস্তু আনলে স্বার্থনন্মত ও খানিকটা কৃত্রিম বা বানানো । 
কিন্তু পৃথিবীতে অক্কত্রিম ও নিঃস্বাৰ্থ প্রেম বিরল হইলেও এবান্তভাবে 
অসম্ভব নহে। বস্তুতঃ সত্যকার ভালবাদা সর্বদাই নিঃস্বাৰ্থ ও ক্ৃত্রিমতা- 
বঞ্জিত। স্বামী-স্ত্ীর ভালবাদার মহ , বন্ধুগ্ৰীতি, কি সন্তান ও পিতামাতার 
মধ্যে অকৃত্রিম প্রেম যেখানে থাকে সেখানে স্থখদুঃখ, সম্পৰ-বিপদ 
জাতীয় বাহিরের প্রভাব, বা যৌবন-বার্ধক্য-রোগ ইত্যাদি জনিত 
অবস্থান্তর উহাদের অভাব বা হ্রাস ঘটাইতে পারে না। সুখ, সম্পদের 
গন্য যে ভালবাসার আকর্ষন তাহা স্বার্থপর, দেহের বৌবনকালের 
ব ভালবাসা তাহাও আত্মতৃপ্তির উপায়মাত্ত, উহা পবিত্র নহে, 


অনুনীলনী ১০% 


অক্ত্রিঘ নহে। রাম ও সীতার যে পরস্পর, প্ৰীতি তাহাই অকৃত্রিম ৷ 
কারণ অবস্থা, বয়ন সবকিছুর উপরেই ইহা চিরজরী ও অম্লান হইয়া 
আছে। 

৩। সকলেই আপন আপন কার্ধের ফল ভোগ করে । 

[ ৪র্থ পরিচ্ছেদ £ অনু ১৪ ]' 

কারণ হইতে কার্য জন্মে । অর্থাৎ যাহ৷ এক অবস্থায় কারণ, তাহাই 
অন্য অবস্থায় কার্য হয়। কাজেই প্রতিটি কাধের রূপই সুস্্মভাবে কারণে 
থাকে । আমরা সকলেই যে কৰ্মফল ভোগ করি তাহা আমাদের কার্ধেক্র 
মধ্যেই নিহিত । ইহার প্রত্যক্ষ দৃষ্টান্তও বিরল নহে। যে ছাত্র পড়াশুনা 
না করিয়া খেলিয়া কাটাইল আর যে রীতিমত পড়াশুনা করিল উহাদের 
পরীক্ষার ফল এক হওয়া সম্ভব নহে। এইজন্য পণ্ডিতগণ ভাগ্য বা অনৃষ্টকে 
মানবের স্বৰৃত কর্মের পরিণাম বলিয়া থাকেন। আমর! প্রতিটি মানুষ 
অনবরত কাজ করিতে থাকি এবং তাহার ফলাফল পাই। বৃষ্টিতে ভিজিয়া 
অর হওয়া, অতিরিক্ত আহারে উদরামর হওয়া প্রত্যক্ষসিদ্ধ। কিন্তু এমন 
কতকগুলি বিষয় দেখা যায় যাহার সহিত প্রত্যক্ষ সম্বন্ধ আবিফার করা 
বায়না। চোরের শাস্তি হয় কিন্ত নিরপরাধ সাধু লোকও চুরির অপবাদে 
জেল থাটিতেছে এমন দৃষ্টান্তের অসভাব নাই। ইহার ব্যাখ্যা কি হইতে 
পারে? যেমন কৰ্ম করিল তাহার বিপরীত ফল হুইল কেন ? 
হিন্দুদের বিশ্বাস মানুষ জন্মান্তরের কর্মফলও ভোগ করিয়া থাকে। পুর্ব 
পূৰ্ব জন্মের কৃত পাপের বা পুণ্যের ফল ভোগ করে বলিয়া ইহকালের, 
অনেক সাধুলোক দুঃখ পায় এবং অসাধুলোক সুখ ভোগ করে। এই পুর্ব 
সন্ম ও কৰ্মবাদের উপরেই হিন্দুধর্ম গ্রতিষ্টিত। এইজন্ত সীতা ইহ-জীবনে, 
সপাপবিদ্া হইয়াও পূর্বজন্মের কর্মকলের জন্য স্বামি-বিরহের কষ্ট ভোগ 
করেন বলিয়া মনে করেন। রামও অনুরূপ মনে করেন। কর্মফলেরু, 
হাত হইতে কাহারও পরিত্রাণ নাই। 


১০৮ সীতার বনবাস 


৪। সংসারে কিছুই চিরদিনের জন্য নহে। বৃদ্ধি হইলেই 
‘ক্ষয় আছে; উন্নতি হইলেই পতন হয়; সংযোগ হইলেই 
বিয়োগ ঘটে; জীবন হইলেই মরণ হইর। থাকে। 

[ ৫ম পরিচ্ছেদ £ অনু ৪] 
পরিবর্তন-ই জগৎ ও জীবনের আদল রূপ। অনবরত চলে বলিয়াই 
ইহা জগৎ, সর্বদা সরিয়া সরিয়া যায় বলিয়াই সংসার। স্থৰ্য যেমন প্রভাতে 
পূর্বদিকে উঠিয়া ক্রমে মধ্য আকাশে আসে এবং নিজের আলোতে চতু্দিক 
উত্তপ্ত ও প্রোজ্জল কক্িয়া দিয়া ধীরে ধীরে পশ্চিমে চলিয়া শান্তরশ্মি হইয়া 
"অস্তমিত হয়, প্রতি মানুষও তেমনি জন্ম হইতে আর্ত করিয়া যৌবনের 
প্রতিষ্ঠা অন্তে বার্ধক্যে মৃত্যুর কোলে ঢলিয়া পড়ে । অর্দনরাত্রির পর্যায় 
গতির মত উথান-পতন, ইখ'ছঃখ, মিলন-বিচ্ছেদ, জন্ম-মৃত্যু লইয়াই 
মানুষের জীবন-বাত্রা। কেবল বৃদ্ধি, কেবল আনন্দ, কেবল উন্নতি এই 
পৃথিবীতে কদাচ সম্ভব নহে। মানুষের গতি যেমন একবারে হয় না 
সংসারের গতি তেমনি এক বৃভ্তিতে হয় না। এইজন্য সুখ-দুঃখ, জন্ম- 
ৃত্যুকে জ্ঞানিগণ স্বাভাবিক পরিণাম -বলিয়াই শান্তভাবে গ্রহণ করেন। 
বস্তুতঃ দিনের:পর ব্রাত্রি যেমন অনিবার্য, সুখ-দুঃখ, জন্ম-মৃত্যুর ক্রমাবর্তনও 
‘তেমনি অনিবাৰ্য । সুতরাং কোন কিছুরই স্থায়িত্ব সম্বন্ধে বিশ্বাস ও তাহার 
ক্ষয়ে শোক বীরোচিত নহে। মনে রাখিতে হইবে--“চক্ৰবৎ পরিবর্তন্তে 
সুখানি চ দুঃখানি চ ৮ 

৫। শোকের ধর্মই এই, তাহাতে অভিভূত হইলে, 
উত্তরোত্তর বৃদ্ধিই প্রাপ্ত হইতে থাকে। [ ৫ম পরিচ্ছেদ £ অনু ৫] 

প্রিয়জনের মৃত্যু হইলে বা চিরকালের জন্য তাহার সহিত বিচ্ছেদ হইলে 
মনে যে গভীর দুঃখ দেখা দেয় তাহার নাম শোক। হঠাৎ ভাঙা বাধের 
‘জল যেমন তীব্ৰ বেগে আসিরা প্রবল বন্যার কৃষ্টি করে, সবদিক ভামাইয়া 
“নেয়, তেমনি শোকও মানুষের আর সব বৃত্তিকে আচ্ছন্ন করিয়া ফেলে, 


অনুশীলনী: ১০৯ 
চাঁকিয়া ফেলে । আর নিম্নাভিগামী জলধারার মত এই শোকবেগ ক্ৰমশঃই 
বাড়িয়া চলে, বুদ্ধি, যুক্তি, সাত্বনাত্ম বাধ না দিলে কদাচ এই বেগ সংযত 
করা যায় না। ইহার প্রধান কারণ এই যে মানুষের মধ্যে একটি চিরন্তন- 
অসহীয়তা আছে। পরিবর্তনের সুখে আমরা অনবরত প্রাকৃতিক নিয়মে: 
বহু প্রিয়বস্ত ও প্রিয়জনকে চিরদিনের জন্য হারাই ৷ শুধু যুক্তি, বুদ্ধি 
সান্তনা ও ধৈর্যধারণ ছাড়া আর তাহাদিগকে পাইবার বা ক্ষতিপূরণের 
অন্য কোন উপায় নাই। শোকের আবেগে অভিভূত হইলে এই নিরুপায় 
অবস্থার কবলে গিয়া পড়ে বলিয়া মানুৰ বেদনার দিকটা, দুঃখের দিকটাই 
মাত্র দেখে, অন্য দিকে বুদ্ধির দিকে,বুক্তির দিকে, সাত্বনার দিকে তাকাইতে 
অবসর পায় না এবং নিরবচ্ছিন্ন দুঃখের গভীরতার হাহাকার মান্ুুষকে- 
একেবারে পাগল করিয়া দেয় বলিয়া সান্বনা ও যুক্তির বাধ বা নিয়ন্ত্রণ ছাড়া 
শোকের হাত হইতে রেহাই পাইবার আর উপায়ান্তর নাই৷ 


ভাবসম্প্রসারণের অনুশীলন 
১। তুমি চন্দনতরু বোধে ছুবিপাক বিষবৃক্ষের আশ্রয় গ্রহণ 
করিয়াছিলে। [ ২য় পরিচ্ছেদ £ অনু ১১] 
২। গভীর জলধি কখনও অন্পকারণে আকুলিত হয় না) সামান্ত 
বায়ুবেগের প্রভাবে হিমাচল কখনও বিচলিত হইতে পারে না। 
{ ৩য় পরিচ্ছেদ £ অনু ২ J 
৩। সৰ্বপ্রবন্নে প্রজারঞ্জন রাজার পরম ধৰ্ম । 
[ও পরিচ্ছেদ ৪ অন্তু ৫ ॥ 
৪1 যাবজ্জীবন দ্বণাস্পদ হওয়া অপেক্ষা প্রীণত্যাগ কর! ভাল ৷ 
[ গয় পরিচ্ছেদ ঃ অনু ৮ ] 
৫1 মধ্যে মধ্যে সকলেরই চিত্তবৈকল্য ঘটয়া থাকে । মন স্বভাবতঃ- 
চঞ্চল, সকল সময়ে একভাবে থাকে না। [৪ৰ্থ পরিচ্ছেদ ই অনু ৪] 


১১০ সীতার বনবাস 


৬ | বত ভাবিবেন, বত আন্দোলন করিবেন, ততই উৎকঠা ও অস্থুখ 


বাড়িবেক। 1 গথ পরিচ্ছেদ  অন্থ ৫] 
৭। আমি জন্মান্তরে যেরূপ কাৰ্য করিয়াছিলাম, এজন্মে সেইরূপ 
কফ্ষলভোগ করিতেছি। [ ৪র্থ পরিচ্ছেদ £ অনু ১৫] 
৮। সকলই অদৃষ্টাধীন। [ ৪র্ঘ পরিচ্ছেদ £ অনু ১৬] 
৯। প্রাণান্ত স্বীকার করিয়াও অগ্রজের আজ্ঞ| প্রতিপালন করা 
‘অনুজের সৰ্বপ্ৰধান ধর্ম । [ ৪র্থ পরিচ্ছেদ £ অন্গ ১৯] 


>০ | জনপদবাসীরা বন এই শব্দ শুনিলে ভয়াকুল হয়, কিন্তু 
“তপোবনে ভয়ের কোন সম্ভাবনা! নাই। [ ৪র্থ পরিচ্ছেদ £ অনু ২৩] 


পারিতেছি না। [ ৫ম পরিচ্ছেদ ঃ অন্তু ৬] 
৯২। রামচন্দ্র রাজধর্ম প্রতিপালনে যেমন যন্তরশীল, দাম্পত্যধর্ 
প্রতিপালনেও তদনুরূপ যত্রণীল । [৬্ঠ পরিচ্ছেদ £ অন্ ১২] 


১৩। প্রজারঞ্জনের অনুরোধে প্রেয়নীর পরিত্যাগ ও সেই প্রেয়সীর 
দেহের অনুরোধে যাবজ্জীবন দারপরিগ্রহে বিমুখ হইয়া কালহরণ করা, 
এ উভয়ই অভূতপূৰ্ব ব্যাপার। [ ৬ পরিচ্ছেদ £ অনু 33] 

১৪। আমাদের গুরুদেব যেমন অলৌকিক কবিত্বশক্তিসম্পন্ন, রাজা 
রামচন্দ্র তেমনই অলৌকিক গুণসমুদয়ে পূৰ্ণ । [৬ পরিচ্ছেদ £ অনু ১৪] 

2৫ রাজা রামচন্দ্রে সকলই অদ্ভুত কাও | 

[৬ পরিচ্ছেদ £ অনু ১৪ ] 

১৬। যে সঙ্গীতে এ সমুদয়ের সমবায় থাকে, তাহা শুনিয়া কাহার 

“চিত্ত অনির্বচনীয় গ্রীতিরসে পূর্ণ না হয়। [ ৭ম পরিচ্ছেদ £ অনু ৩] 
2৭। বড় লোকের রীতি চরিত্র বুঝা ভার । . 


৮ম পরিচ্ছেদ 3 অনু ১১ 


অনুশীলনী ১১১ 


১৮ ৷ আশার আশ্বাননী শক্তির ইয়ত্তা নাই। 


[৮ম পরিচ্ছেদ ঃ অন্ন ১৬] 
৯৯1 বোধ হয় বিধাতা মানব জাতিকে পবিত্ৰতা ধর্মে উপদেশ দিবার 
“নিমিত্ত সীতার স্থষ্টি করিয়াছিলেন। [৮ম পরিচ্ছেদ 2 অন্তু ২১] 


[খ] ভাবার্থ 
ভাবার্থের আদর্শ 


১। রাম মনে মনে এইরূপ আলোচনা করিতেছেন, এমন 
-সময়ে জীতা.....স্্খের সীম| থাকিত না। [পঃ ২ ঃ অন্ত ৩৪ ] 
ভাবার্থ £ রাম সীতার প্রেম সম্বন্ধে ভাবিতেছিলেন। তথন স্বপ্নের 
মধ্যে সীতা হা নাথ, কোথায় বহিলে’ বলিয়া কীদিয়া উঠিলেন। রাম 
বুঝিলেন যে আলেখ্য দর্শনে সাতা অতীত বিরহের স্থাতিতে আচ্ছন্ন 
হইয়াছেন। সীতার নির্মল প্রেম সম্বন্ধে ভাবিতে ভাবিতে অকৃত্রিম 


"প্রেমের মহিমার কথা রামের মনে উদিত হইল। নিঃস্বার্থ, অকুত্রিম 


ভালবাসা অমূল্য সম্পদ। কিন্তু দুঃখের বিষয়, নিঃস্বার্থ প্রেম জগতে খুব 


‘বেশী দেখা, যায় না। যদি সত্যই মানুষের মধ্যে এমন নির্মল নিঃস্বার্থ 


ভালবাসা থাকিত, তবে পৃথিবী স্বৰ্গভূমিতে পরিণত হইত। 
২। চেতন! সঞ্চার হইলে সীতা কিয়ক্ষণ স্তব্ধভাবে 


-খাকিরা, স্লেহভরে সম্ভাষণ করির।-.... যেখানে থাকি, তাহার 
অধিকার বহির্ভূত নই। [পঃ ৪ 2 অন্তু ১৭) 


ভীবার্থঃ জ্ঞানলাভ করিয়া পতিপ্রাণা সীতা লক্মণকে শোক 
“সংবরণ করিয়! শীঘ্ৰ রামের নিকটে যাইতে বলিলেন। কারণ সীতাকে 
পরিত্যাগ করিয়া রাম নিশ্চয় অস্থির হইয়! পড়িয়াছেন, কাজেই তাহাকে 


১১২ সীতার বনবাস 


যত্ন করা কর্তব্য। লক্ষ্মণ যেন রামকে বলেন পীতাকে ত্যাগ করিয়া' 


তাহার ক্ষুব্ধ হইবার প্রয়োজন নাই কারণ এ্রজারঞ্জন রাজার প্রধান কর্তব্য 
__সীতাকে তিনি প্রজারঞ্জনের জন্যই পরিত্যাগ করিয়াছেন। লক্ষ্মণ যেন 
বামকে বলেন যে সীতা অযোধ্যা হইতে বিসভিতা হইলেও রামের অন্তর 
হইতে যেন অপস্থতা না হন। সীতা তপোবনে বসিয়া তপস্ত| ও প্রার্থনা 
করিবেন যেন জন্মান্তরেও রামই তাঁহার, স্বামী হন! আর রাম যেন 
সীতাকে একজন সামান্ত প্রজা বলিয়া গণ্য করেন। 

৩। জীতাকে বনবাস দিয়া, রাম যারপরনাই অধৈর্য ও 
শোকাভিভূত'.....একান্ত অসন্থ হইয়! উঠিল। (পঃ € অন্তু ১) 

ভাবার্থঃ সীতাকে বনবাস দিয়া রাম আহারনিদ্রা, রাজকার্য সব 
ছাড়িয়া একা নির্জনে কাটাইতে লাগিলেন। রাম সীতাকে পবিত্ৰা বলিয়া 
জানিতেন। সীতা ও রাম ছিলেন ভিন্ন দেহ এক প্রাণ। পৃথিবীতে 
সীতার মত দ্বিতীয় কোন বস্তু ও মানুষ রামের কাছে প্রিয় ছিল ন৷। 
য্নাজগৃহে যেমন তেমনি বনবাসেও দুইজন কেবল একত্র থাকাতেই প্রভূত 
আনন্দ পাইতেন। বনবাদ হইতে ফিরিয়া আসিবার পর তাহাদের 
ভালবাসা আরও বৃদ্ধি পাইয়াছিল। এক মুহূর্ভও একজন অপরজনকে 
ছাড়িয়া বাস করিতে পাঁরিতেন না। কেবল প্রজান্গরঞ্জনের জন্যই 
সীতাকে বনে দিয়া গভীর শোকে তিনি ব্যাকুল হইয়া উঠিলেন। 


৪। এই বলিয়া রামচন্দ্র অবনত বদনে কিয়ৎক্ষণ মৌনা- 


বলম্বন করিয়া! রহিলেন......কলম্ক ঘোষণ। করিবেক। 
(পঃ ৫ ঃ অনু ৬)" 
ভাবার্থঃ কিছুক্ষণ চুপ করিয়া থাকিয়া রাম কাঁদিতে কীদিতে 
বলিলেন যে রাজা হওয়া ও রাজ্য পরিচালনা করা কি ভয়ংকর দুঃখের, 
বিষয়। কী সুখে যে. মান্য রাজত্ব কামনা করে তাহা রামের বুদ্ধির 
অগম্য। কারণ রাজা হওয়ার জন্তই, কর্তব্যের অনুরোধে নিরপরাধ॥ 


তি 


দ্র 


অনুশীলনী ১১৩ 


সীতাকে বিসর্জন দিয়া সকল সুখের আশা ত্যাগ করিতে হইয়াছে। স্নেহ, 
মমতা, দয়া প্রভৃতি যাবতীয় মানসিক কোমল বৃত্তি ত্যাগ না করিলে 
প্রকৃত রাজা হওয়া বায় না। পরবর্তী সময়ে মনুষ্যসমাজ সীতা 
বিসর্জনের জন্তু নিশ্চয় রামকে নিষ্ঠুর ও অপদার্থ মনে করিবে । 

৫ ৷ সীতা নিতান্ত সুশীলা ও একান্ত সরলহ্ৃদয়া......তুঃব- 
ভাগিনী হইয়াছেন, এরূপ বোধ হয় না। [পরি ৮ অন্তু ২৯ ] 

ভাবার্থঃ সীতা-চরিত্র অতি অপূৰ্ব তাহার মত সুশীলা, 
সরলহৃদয়া, পতিব্রতা নারীর কথা কেহ কদাচ শোনে নাই। সীতার 
চরিত্র দেখিয়া মনে হয় বিধাতা যেন পতিব্ৰতা কাহাকে বলে তাহা 
দেখাইবার জন্যই সীতাকে স্থষ্টি করিয়াছিলেন। সর্বগুণশালী স্বামীকে 
পাইয়াও এই পৃথিবীতে সীতার মত দসর্বগুণসম্পন্না নারীর স্তাস্ 
চিব্দুঃখিনী রমণী আর কেহ জন্মিয়াছেন বলিয়া বোধ হয় না। | 


ভাবাৰ্থের অনুশীলন 

১। বিষয়ান্তরের সংঘটন দ্বারা রামের***-""এক একবার অবলোকন: 
করিয়াছিলাম ৷ (পরি ১; অনু ১৮১ 
২ কিয়ৎক্ষণ পরে চেতনা সঞ্চার হইলে রাম--.*-'জীর্ণ অরণাপ্রায় 
প্রতীয়মান হইতেছে । (পরি ২) অনু ১১) 
৩। এইভাবে কিয়ত্দুর গমন করিলে পর সীতা......আর্যপুত্রকে 
দেখিতে পাইব না। (পরি ৪; অনু ৩) 
৪। এইভাবে কিয়ংক্ষণ অতীত হইলে পর"*'.*'তোমীর মনে কি 
এতই ছিল। (পরি ৪) অন্তু ১৪) 
€। এই বলিতে বলিতে গেলে জাঁনকীয''''''বনবাঁসে থাকিলেও 
আমার কিছুমাত্র দুঃখ হইত না। (পরি ৪; অন্তু ১৫) 


Ld 


১১৪ সাতার বনবাস 


৬ ৷ তিনি এইরূপ আলোচনা করিয়া বিনয়পূর্ণ---**-রাজকার্ষে 


মনোনিবেশ করুন। (পরি ৫5 অন্থু-৪:) 
৭1. লক্ষ্মণ এই বলিয়া বিরত হইলে রাম......কার্ধালয়ে উপস্থিত 
থাকিবেন। (পরি ৫) অনু ৫) 
৮। বাল্মীকির মুখে রামের নাম শুনিয়া নীতার-.....অনুরাগের 
জন্যথাভাব ঘটিয়াছে। (পর্লি৬; অন্থ-১১) 
৯। দেখিলাম রাজা রামচন্দ্রের সকলই অলৌকিক কাঁও......এ 
উভয়ই অভূতপূৰ্ব ব্যাপার । (পরি ৬) অন্তু ১২) 
১০। রামচন্দ্র পুনরায় দারপরিগ্রহ করিয়াছেন......সৌভাগ্যগর্ব 
"আবিভূৰ্ত হইল (পরি ৬5 অন্তু ১৩) 
১৯। কুশ ও লব দূর হইতে রামচন্দ্রকে-.....নয়ুনের চরিতাৰ্থতা 
লাভ করিলাম । (পরি ৬) অনু ১৪) 
১২ | অনন্তর তাহারা দুই সহৌদরে তদীয়......অনির্বচনীয় 
প্ৰীঙ্রিসে পূর্ণ না হয়। | (পর্লি ৭; অনু ৩) 
১৩ । শবণমাত্র রামের অন্তঃকরণে......চিত্রাপিতের স্ায় উপবিষ্ট 
ব্লহিলেন। (পরি ৭; অঙ্গ ৫) 
১৪। এদিকে সীতা কৌশল্যার প্রেরিত......তাহা৷ স্বপ্নেও ভাবি 
নাই। (পরি ৮; অনু ১৫) 


১৫। এইরূপ বলিতে বলিতে আহ্লাদভরে......সহ্ধর্সিনী কার্য 
সম্পন্ন করিতেছেন । : (পরি ৮) অনু ১৬) 


) [গ] সংক্ষেপকরণ 
(es ত সংক্ষেপকরণের আদৰ্শ 


১। রাম শুনিয়া স্মিতমুখ ও হৃষ্টচিন্ত হইয়া অষ্টাবক্ৰকে 

জিজ্ঞাপিলেন......আৰ্যপুত্ৰ রঘুকুলধুরন্ধর হইবেন কেন? 
(পর্লি ১; অনু ৭) 

-সংক্ষেপকরণ ৪ 
রামের প্রজানুরঞ্জনের প্রতিশ্রুতি 

রাম কর্তৃক অন্ুরুদ্ধ হইয়া অষ্টাবক্র রামকে বশিষ্ঠের নির্দেশ জানাইলেন 
যে’ রাম যেন এজারপ্রনরূপ রুবংশীয় রাজাদের ব্রত সম্বন্ধে অবহিত 
থাকৈন। ইহাতে রাম উক্ত নির্দেশ শিরৌধার্য করিয়া জানাইলেন যে 
গ্রজান্রপ্জনের জন্য: সুখভোগ ত্যাগ করা তো সামান্ত কথা প্রাণপ্রিয় 
সীতাকে পর্যন্ত ত্যাগ করিতে পারেন। সীতা রামের রঘুকুলোচিত বাক্য : 
শ্রবণ করিয়া হর্ষ প্রকাশ করিলেন। 

:২। এই বলিয়া বিদায় লইরা লক্ষ্মণ প্রস্থানোন্মুখ হইলে 
প্রস্থান... করিলেন ৷ (পরি ২; অনু ২০) 
সংক্ষেপকরণ ঃ । 

৷ সীতার বনগমনাভিলাষ 

লক্ষ্মণ চলিঃ| যাইতে উদ্ধত হইলে সীতা কহিলেন থে চিত্র দেখি .. 
‘সীতার বনগমনাভিলাৰ হইয়াছে, মুনি-পত্নীদের সান্নিধ্য ও ভাগীরণী-স্নানের 
'আকাজ্া হইয়াছে। রাম তৎক্ষণাৎ লক্ষ্মণে অভিলাষপূরণের আদেশ. 
দিলেন। সীতা রামকে এবং লক্মণকেও তাঁহার সহিত যাইবার অনুরোধ 
করিলে রাম সানন্দে স্বীকৃত হইলেন এবং আগামী প্রভাতে যাত্ৰ৷ করিবার 
ব্যবস্থা করিতে লক্ষ্মণ চলিয়া গেলেন। 


১১৬ সাতার বনবাস 


৩ ৷ এইরূপ আক্ষেপ ও বিলাপ করিভে......নিদ্র ও নৃশংস: 
ভূমগুলে নাই৷ (পেরি ৪; অনু ১৬); 
সংক্ষেপকরণ ঃ 

লন্মমণের অনুতাপ ও আক্ষেপ 

সীতা মৃছিত হইয়া পড়িলে লক্ষ্মণ অতিরিক্ত প্রজারপ্রনই অনথের" 
মূল বলিয়া শোক করিতে লাগিলেন। লক্ষ্মণ বলিলেন যে এই নৃশংস কাজ 
করিবার পূৰ্বে বদি লগ্মণের মৃত্যু হইত, অথবা তিনি যদি রামের আদেশ 
পালন না করিতেন তবে এমন সর্বনাশ হইত না। রামের আদেশানুবর্তীঃ 
না হওয়ার জন্য রামের বিরাগভাজন বা নরকবাস হইলে তাহাও সহস্ৰগুণে 
ভাল ছিল। লক্ষ্মণ এখনও বীচিয়া আছেন বলিয়া নিজের প্রাণকে ধিকার, 
দিলেন। আবার রামের নিষ্ঠুরতার নিন্দা করিয়া লংকাদমর ও সীতার, 
উদ্ধারের অনার্থকতার কথা উল্লেখ করিলেন। লক্ষণের ধারণা হইল 
পৃথিবীতে রামের মত কঠিনহদয় মানুষ আর নাই। 

৪। এই বলিরা রাম বিরত হইলে বশিষ্ঠদেব বলিলেন... 
শ্রেয়ঃকল্প বলিয়া মীমাংসিত হইল ৷ (পেরি ৬; অনু ৪-৫), 

ংক্ষেপকরণ ঃ 

477 ্ব্ণসীতা গ্রহণ সংকল্প 

বশিষ্ঠদেব বলিলেন যে শাস্ত্ৰে আছে জ্ৰীর সহিত ধর্মাচরণ করিতে হয়,. 
কাজেই সে বিষয়ে সিদ্ধান্ত গ্রহণ করিতে হইবে। রাম শ্রানমুখে সাশ্রুনয়নে- 
বশিষ্ঠদেবের নির্দেশ প্রার্থনা করিলেন। বশিষ্ঠদেব রামচন্দ্রকে বিবাহের, 
পরামর্শ দিলেন। এই প্রস্তাবে রাম নীরব রহিলেন। রাম সীতাগতপ্রাণ = 
ছিলেন, সীতার মোহিনী মুতি তাহার হৃদয়ে চির অঙ্কিত ছিল, কাজেই” 
বশিষ্ঠ কৰ্তৃক বারবার অনুরুদ্ধ হইয়াও তিনি কিছুতেই বিবাহে সম্মতি 
দিলেন না। তখন সীতার স্বৰ্ণপ্ৰতিক্ৃতি লইয়াই, যজ্ঞ সম্পন্ন করিবারঃ 
সিদ্ধান্ত গ্রহণ করা হইল। 


অনুশীলনী ১১৭ 
৫1 কিয়ৎক্ষণ পরে কৌশল্যা কিঞ্চিৎ অংশে......এ বিষয়ে 
“আৰু অণুমাত্ৰ সংশয় রহিল না। (পেরি ৮3 অনু ৭-৮ ) 
ংক্ষেপকরণ-৪ 
কুশ-লবের পরিচয় লাভ 


শোক সংবরণ করিয়া কৌশল্যা কুশ ও লবকে তাহাদের পিতামাতার 


নাম জিজ্ঞাসা করিলেন। কুশ-লব বলিল যে তাহারা তাহাদের পিতার 


পরিচয় জানে না। মাতা তপস্বিনী, তাহার নামও জানে না; তবে তাহার! 


-বালীকির শিষ্য এই মাত্র জানে । কৌশল্যা তারপর জিজ্ঞাস! করিয়া 
-কুশলবের মায়ের আকৃতি কিরূপ জানিয়া সীতার পরিচয় ঝুঝিলেন এবং 
-সীতা কৃশ ও জীবন্মত হইয়া আছেন শুনিয়া কাদিতে লাগিলেন। তারপর 
-নিঃনংশয় হইবার জন্তু লক্মণকে দিয়া বান্মীকিকে ডাকাইয়া তাহার কাছ 
‘হইতে কুশলবের যথার্থ পরিচয় জানিলেন, সীতার দুঃখে আকুল হইলেও 
সীতা বাচিয়া আছেন এবং কুশলৰ সীতার নন্দন জানিয়া আশ্বস্ত হইলেন ৷ 


সংক্ষেপকরণের অনুশীলন 
১। সীতা অন্তদিকে অঙ্গুলিনির্দেশ করিয়া-.**"অতিবাহিত হইয়াছিল 
(পরি ১; অনু ১৫) 
২।  এইরপে গৃহীন্তরে উপস্থিত হইয়া......দুর্মখ তথা হইতে প্রস্থান 


‘করিল। (পরি ২; অনু ৮) 


তা দু্ু্মুখে সীতা সংক্ৰান্ত:-‘‘‘‘আমার মত উভয় সংকটে পড়ে 


ন্না। (পরি ২; অনু ৯) 


৪। রাম কিয়ংক্ষণ মৌনাবলম্বন করিয়া বহিলেন--....পরিত্রাণ 


-পাই। (পরি ৩; অনু ৫) 


৫ । লক্্মণের এই বিনয়পূর্ণ কথার....-“অসন্দিহানচিত্তে শিরোধাধ 


-করিব। (পরি ৩; অনু ৭) 


১১৮ সীতার বনবাস 


পাইব না। (পরি-৪ ;.অন্তু ৩) 
৭1 মহধি খষিকুমারদিগের মুখে এই.-...-আমার অনুগামিনী হও ৷ 
(পরি ৪) অনু ২৩) 

+৮। এইরূপ আলোচনা করিয়া বলাম কিয়ংক্ষণ পরে.....-তীহার 


প্রবৃত্তি ও উৎসাহ রহিল না । = (পরি ৫) অনু ৭) 
৯ | এদিকে কিয়ৎদিন পরে জানকী......না লোকালয়ে মুখ দেখাইতে 
হ্য়| { -.. (পরি ৫)-অন্থ৮) 
১০) এদিকে মহর্ষি বাল্মীকি সীতার......কিরূপ বলেন দেখা 
আরহ্ক। __* ,_ ,(পৰ্লিঙ; অন্ু৮) 
৯১। একদিন মহষি সায়ংবন্ধা-.....পরিদ্কত হইয়া আসিবেক ৷ 
(পরি ৬.) অনু ৯)' 
৯২। অনন্তর তাহার! দুই সহোদরে............ অনির্বচনীয় গ্রীতিরসে . 
পূৰ্ণ না হয়। (পরি ৭; অনু ৩) 
১৩। এই বলিয়া তাহাদের ছুই সহোদরকে বিদায়...... হইতে পারে 
না। (পরি ৭; অনু ৮); 
১৪। এই বলিয়া একান্ত বিকলচিত্ত হইয়া-....পাধাণ-হৃদয় আর 
কে আছে? (পরি ৭;।অনু ৯) 
৯৫। লক্ষ্মণের মুখে সবিশেষ......পরিত্রাণ বোধ করি। 
॥ (পরি ৮) অনু ১৩) 
১৬ | এইরূপ বলিতে বলিতে আহ্লাদভরে...... সহ্ধর্সিণীর ৷ কাৰ্য 
সম্পন্ন করিতেছেন । (পরি ৮১ অনু ১৬) 
১৭। ইহা বলিয়া বাশীকি বিরত হইলে ......ভূতলে পতিতা" 


নইলে % (পরি ৮; অনু . ১৯) 


দুরূহ শব্দার্থ 


(শব্দের পাশে বন্ধনীর মধ্যস্থিত_-(১), (২) সংখ্যাগুলি পরিচ্ছেদস্ছচক ৷ 
বহুশব্দ বারংবার প্রযুক্ত হইয়াছে কিন্ত পরিচ্ছেদ সংকেত করা" 


হয় নাই।) 


অপ্রতিহত (১)--মবাধ 

অপত্যনিধিশেষে (৯ )- সন্তানের মত 
অমাতাবর্গ (১ )--মন্ত্ৰিগণ 

অবহিত (১ )__ মনোযোগী 

অশেষবিধ (১ )__নানা প্রকার 

অবিধেয় ( ১ )-অন্তায় ==! 
অব্যবহিত (১ )- সংলগ্ন 

অহোরাত্র (১ )-_দিবারাত্র 

অনবহিত (১ )_ অমনোযোগী 

অনুগৃহীত (১ )_ ক্বৃতাথ 

অবলোকন (১)-__ দেখা 

অগ্নিপরিশুদ্ধি কাও (১ )--অগ্নিপরীক্ষার ব্যাপার 
অনিমেষ (১ )-নিষ্পলক 

অঙ্গুলি প্রয়োগ করিয়া (৯ )- আঙ্গুল দিয়া 
অভিনব (১ )--অতি নূতন 

অপরাহ (১ )_ বৈকাল 

অতিবাহিত (> )_ ব্যয় 

অনৰ্থ (১ )--অঘটন 

অবলোকিত (১ )-দৃষ্ট 

অনিৰ্বচনীয় ( ১ )--যাহ| বলিয়া প্রকাশ করা বায় না 
অবগাহন (১ )_ডুব দিয়া স্নান 

অন্তরীল (১ )-আড়াল 


সীতার বনবাস 


অসংকুচিত (১)- বিস্তৃত 

অভূতপূৰ্ব (১)-_বাহ পূৰ্বে কখনো! হয় নাই 
অমৃতায়মান ( ১ )--অমৃতের মত 

অভিষিক্ত (১ )--স্নাত 

অনন্যসাধারণ ( ২ )--অসাধারণ 

অকৃত্রিম (২ )- সরল 

অবিকৃত (২)- বিশুদ্ধ 

অপলাপ (২)-_ মিথ্যা 

অন্বর্থ ( ২ )- অর্থবুক্ত 

অপসারিত (২ )-দূয়ীভূত 


_ অধোদৃষ্টি ( ২ )--নিয়দৃষ্ট 


অনর্গল (৩)-_ অনিরুদ্ধ 


অপ্রতিবিধেয় (৩)-_বাহার প্রতিবিধাঁন করা যায় না 


অহিত (৩ )- অমঙ্গল 
অভিপ্ৰায়ে (৩ )- উদ্দেশে 
অনর্থপাত (৩ )--সৰ্বনাশ 
অনুধাবন (৩)- বোঝা, জ্ঞান 
অবস্থিতি (৩)-_বাস, অবস্থান 


অনুমোদন (৩ )- সমৰ্থন 
অগ্রজ (৩)- জ্যেষ্ঠ 

অনুজ (৩)-- কনিষ্ঠ 
অভিভূত (৩)- আছ্ছন্ন 
অঙ্গীকার (৩)- স্বীকার 
অগবাদ (৩)- মিথ্যানিন্া 


অমূলক (৩)- ভিত্তিহীন 


অনুশীলনী ১২১ 


অণুমাত্ৰ (৩ )__ বিন্দুমাত্র 
'সলৌকিক (৩)_অপাথিব 
-অসংশয়িত (৩ )--সন্দেহাতীত 
অসন্দিহান (৩ )--নিংসন্দেহ 
অপরিণামদশিত! (৩ )_ ভবিষ্যৎ বিচার না করা 
অবিমৃষ্যকারিতা € ৩)- মূর্থতা 
অদৃষ্টবৈগুণ্য বশতঃ (৩ }--কপাল দোষে 
‘অবজ্ঞা প্রদর্শন (৩ )--গ্ৰাহ না করা 
অসতী সংসগী (৩)-_কুলটা সংযুক্ত 
অন্যথা (৩)__অন্যপ্রকার 
"অভিবাদন (৪) প্রণাম 
অনুকূল (৪)__সহায়ক 
অন্তঃকরণ (৪)-_প্রাণ 
‘অস্থুখ সঞ্চার ( ৪ )- দুঃখ সৃষ্টি 
"অভিলাষ (৪)- ইচ্ছা 
অধিরোহণ (৪)__ আরোহণ 
অপদারণ (৪) দূর করা 
“অধোবদনে (৪ )--অবনত মুখে 
বঅঅবস্থাপন্ন (৪)__অবস্থায় পতিত 
অভিপ্রেত (৪)__ঈপ্সিত 
অন্তঃসত্বা ( ৪ )- গর্ভবতী 
অদৃষ্টচর (৪)- পূর্বে যাহা দেখা যায় নাই . 
অশ্রুতপূর্ব (৪)-_ পূর্বে যাহা শোনা যায় নাই 
অভূতপূৰ্ব (9)- পূর্বে যাহা হয় নাই 
অবয়ব (৪) দেহ 


১২২ 


সীত'র বনবাস 


‘অনুবতী (৪ )--অনুগামী 
অঞ্জলিবদ্ধ (৪ )--কৃতাঞ্জলি 
অনুসারে (৪ )--অনুসর্পণ করিয়া 
অস্র্যম্পশ্তরূপা (৪)--স্থৰ্যও যাহাকে দেখে না এমন দছুন্দয়ী = 


, অটবীভাগে (৪ }- বনাংশে 


অভাবিত (৪ )--অচিন্তিত 
অবলোকন (৪ )--'দেখা 
'অপত্য-সংস্কার বিধি (৪)--নবজাতকের শাস্ত্ৰীয় কর্ম প্রভৃতি: 
অকিঞ্চিত্কর (৪ )-- সামান্য 
অৰ্ধাবশিষ্ট (৫ )--অৰ্ধেক 
অভিপ্ৰায় পরিজ্ঞান Ce )-ইচ্ছা.জান| 
অন্যথা ভাব (৫ )--অন্ত প্রকার ভাব 
অনুধাবন ( ৫ '--জান', বিচার 
অবস্থত হইয়া (৫ )- অবসর গ্রহণ করিয়া 
ভৎসনা ( ৫ )--আত্মনিন্দা 
অমৃতাভিষিক্ত ( ৫ )--অমৃতদ্বার| সিক্ত 
অনঙ্যমন| (৫ )--অপর কিছু বিষয়ে মন না দিয়া 
অন্তর্দাহ্‌ ( ৫ )--মানসিক অশান্তি 
ংগতি (৫ )--অভাব 
অনায়ত্ত ( ৬)--আয়তের বাহিরে 
অতীতবেদী (৬)-_অতীতন্ঞ 
অতি প্রভূত (৭ )--খুব বেশী 
অবধারিত (৭ )-- নিশ্চিত 
অপ্ৰমেয় (৮ )-_অফুরন্ত 
অব্যবস্থিতচিত্ত (৮ )--চঞ্চলহৃদয় 


“ অনুশীলনী ২৩৮ 
আলেখ্য (১ )--ছবি ৰ 
আত্মপ্ৰশংসাবাদ শ্রবণে ( ১) নিজ -প্রশংসা শুনিম 
আতপ নিবারণ (১ )-_বৌদ্র-নিবারণ 
আপগ্,ত (১)_সাঁত 
আপতিত (৩ )-“আগত 
আলয় (৩)7-ৃহ . 
আস্থা (৩ )_ বিশ্বাস 
আপনকার্লঃ (৩)-আপনার 
আজ্ঞাবহ ( ৩ )- হুকুম তামিলকারী, আদেশাধীন 
আবির্ভাব (৪ )--আগমন 
আকৰ্ণন ('৪)--শ্রবণ 
আসন্নগ্রসবা.(৪)__প্রসবের সময় 5 এমন নার 
আস্পদ (৫) পাত্র 
আতিশয্য দর্শনে (৬ )-_আধিক্য দেখিয়া 
আশ্বামনী (৮)-_আশ্বাস করিবার ব্যবস্থা 
ইতন্ততঃ (১)-_-এদিক সেদিক 
ইতঃপূর্বে ( ৩ )_ ইহার আগে 
ঈষৎ (১)_সামান্ত ৷ 
ঈদৃশ (২ )_ এই প্রকার 
উল্লজ্বন ( ১ )--অতিক্ৰম 
উগত (১ )--=ষ্ট 
উপক্ৰম (১) _উদ্বোগ 
_ উপাধান স্থানীয় (১)__বাঁলিশের সমান" 
উচ্ছলিত (৩ )--প্রবৃদ্ধ 
উৎপাত (৪ )--উপদ্ৰৰ = 


7৯২৪ 


সীতার বনবাস 


উৎকঠিত (৪ )-ব্যাকুল 
‘উৎকণ্ঠা (৪ }- ব্যাকুলতা 


" উন্মুলিত (৪ )-উৎপাটিতমূল 


উত্তরোত্তর (৫)- ক্ৰমে ক্রমে 
উত্তরকালীন (৫)--পরবর্তী 
উদ্বোধ (৬)- জ্ঞান 


'একতর (৩)- দুইটির একটি 


একশেষ ( ৪)-_পরাকাষ্ঠা 
এতাদৃশ:(-৪)-_এই প্রকার 


-একান্তিক (৪)__একাপ্রভাবে 


ও'দান্ত (১)- উদাসীনতা 

কমনীয় (১)-_নুন্দর 

কর্ণকুহ্‌র (১)-_কানের ছিদ্ৰ 

ক্রোড় দেশ (১)-_-কোল 

কর্তব্যাকর্তব্য বিবেচনায় ( ২ }- কাৰ্য অকার্ধ বিচার 

কপোল (৩)- গণ্ড 

কথঞ্চিৎ (৩)-_সামান্ত 

কলঙ্কপঙ্ক (৩)-_কালিমা কৰ্দম 

কিংকৰ্তব্যবিমূঢ় (৩ )- কি করা উচিত সে সম্বন্ধে 
দিশাহারা 


'কাধাবধারণ:(৩:)-_কর্তব্য নিৰ্ণয় 


কারুণ/রসে (৩)- কৰুণাধারায় 


" কায়্মনোবাক্যে (৪ )--দেহমনকথায়, সর্বতোভাবে 


কমলিনীনায়ক (৪ )- পদ্মপ্ৰিয়, সূর্য 
কণরেোধ (৪ )- কথা| বলার বাঁধা 


অনুশীলনী ১২৫: 


কদলী'( ৪ )-_-কলাগাছ 

কলেবর (৪ )-- দেহ 

ক্লেশ পরম্পরা (৪ )-- কষ্টসমূহ 

কৃতাঞ্জলিপুটে ( ৪ )--জোড়হাতে- 

কুররী ( ৪ )--এক শ্রেণীর পক্ষী 

কামিনী (৪ )--নারী 

কারণ্যরস (৪ )-- করুণভাব 

কমল! (৪.)_ লক্ষ্মী 

কৌতৃহ্লাবিষ্ট (৬ )-_কুতুহলী 

গন্ধবহ (১ )--বাত'স 

গুরুপরম্পরায় (১)__পরপর গুরুক্রমে 

গিরিতরঙ্গিণী (১)--পাহাডিয়| নদী ' 

গ্ৰন্থি (১)- বন্ধন 

গৃহাত্তর (২ )--অন্তযগৃহ 

গতচেতন| ( 3 )--চেতনাহীন 

গলদশ্রলোচনে (৪ )--জল ঝরিতেছে এরূপ চোৰে” 

গললগ্ন বসনে (৪ )-_গলবন্তে 

ঘনসন্নিবিষ্ট (১)-_ঘন করিয়া'সাঁজান 

ঘুণাম্পদ (৩)-দ্বণাভাজন - 

চলচিত্ত (১)- চঞ্চল 

চিত্ত বিনোদন (১ )--মনের আনন্দ বিধান 

চিত্ৰপট (১ )--ছবি 

চিরাতীত (১)-_চিরদিনের জন্য পুরাতন” 
: চিরানুকুল (১)_ চিন্ান্ুরক্ত 

চিত্তচকোর (১)- হদয়রূপ চকোর 


৯২৬: - 


সীতার'বনবাঁস 

চিত্তবৈকল্য ( ৪ )_মনের্ব বিকলতা 
চিত্রাপিতের ( ৪ )--অংকিত ছবির 
চিরপ্রদীপ্ত (৬)-_চির উজ্জল 

: ছন্দান্রৃত্তি (৭.)__অনুসরণ 
জন্মপরিগ্রহ (১:)-জন্মগ্রহণ 
সুস্তক অস্ত্ৰ (১)-__ুমপাড়ান অন্ত 
জলধরমগ্ডলী (১ )--মেঘসমূহ 
জাগরূক (১ )-আগ্ৰত 
জানপদগণ ( ২ )- নাগবিকগণ 

-জনাপবাদ (২)--লোকের মিথ্যা নিন্দা 
জলধি (৩)-_সমুদ্র 

- জন্মান্তরে (৪)- অন্ত জন্মে 
জাহ্বীজলে (৪ }--গঙ্গাজলে 
জীবন্ত ( ৬ )--জীয়ন্তে মরা 
তদন্থরোধে ( ১ )--তাহার অনুব্রোধে 
ততসন্নিধানে (১)-_তাহার নিকটে 
তৎকালে (১ )--সেই সময়ে 
তপোময় (১)--তপস্তাপূৰ্ণ 
তালবৃন্ত (১ )--তালের পাখা 
তরঙ্গ বিস্তার (১ }- ঢেউ স্থষ্ট 
তাদৃশা (৩ )_নেইরূপ 
তদীয় (৩)-_তাহার 

“অংসংক্ৰান্ত (৩ )--সেইসম্পঞকিত 
তদভিমুখে (৪.)_-সেই দিকে 


তদগতপ্রাণ (৪ )--তাহাগত প্রাণ অর্থাৎ রামগত প্রাণ 


অনুশীলনী ১২৭ 


তুষ্ণীভাব (৭) নীরবতা 

দৰ্প সংহার (১ )_ অহংকার নাশ 
দ্ীৰ্ঘায়ুরস্ত (১)_ দীর্ঘায়ু হউক 
দুর্মনায়মানা (> )--দুঃখিতহৃদয়া 

দুরহ ( ১ )-_ কঠিন 

ছৃষ্টিসঞ্চারণ ( > )-তাকান 

দ্রবীভূত (১ )__বিগলিত 

দৃষ্টিগোচর (১) দর্শন 

দুৰ্ধৰ্ষ (১ )--প্র্ল 

দৃষ্টিযোজনা (> )--চক্ষুপাত 

দ্বৈধ (২)-দ্বিধার ভাব 

দুনিনার ( ২ )--যাঁহা নিবারণ করা দুঃসাধ্য 
দুরপনেয় ( ২ )- দুর্মোচনীয় 

দুৰ্ধিপাক (২ )-দুৰ্থটন| 

দুধিষহ ( ২ )--দুঃসহ্‌ 

দর্বহ (৩)-_কষ্টবহ 

ছপ্পরিহর (৩)-_যাহা বর্জন করা কষ্টকর 
ছুরব্ত (৩ )--দুরাচার 

দশানন (৩ )-ব্লাবণ 

দ্বিরুক্তি (৩)-_উচ্চবাচ্য 

দীনভাবাপন্ন (৫ )-দরিদ্রজনোচিত 
দ্রারপরিগ্রহ (৬ )-_ বিবাহ 

দৃষ্টি বিন্যাস (৭ )-দৃষ্টিক্ষেপ 

খ্বৃষ্ঠতা (৭ )-অশিষ্টতা 
“‘নবজলধবমণ্ডল ( ১ )_ নূতন মেথসমূহ" 


১২৮ 


সীতার বনবাস 


নিরুদ্ধেগ (২ )--উদ্বেগহীন 

নেত্রপথে (৩ )--চোখের সামনে. 
নিরতিশয় (৪ )- অত্যন্ত 

নির্গত (৫)-_বাহির 

নবীভাব (৬ )--নৃতন ভাব 

নিষ্ষান্ত (১)- প্রস্থিত 

নিদ্রাবেশ (১ )--ঘুমের বেক 
নিৰ্বন্ধাতিশয় ( ২ )- অত্যন্ত আগ্রহ 
নিঃসংশয়িতরূপে (২ )--নিশ্চিতর্লপে 
নিঃস্থত ( ২ )--বহিৰ্গত 

নিশ্রভ (৩)__জ্যোতিহীন 
নিঃসংশয়িতরূপে (৩)-_সন্দেহাতীতরূপে' 
নিরুদ্ধেগে (৩ }- বিনা দুশ্চিন্তায় 
নিরয়গামী (৪ )- নরকগামী 

নৃশংস (৪ )-নিষুর 

নিরন্তর ( ৪ )- সৰ্বদা 

নিষ্কাশিত (৫ )--দূরীভূত 

নিরাস (৫)-_দূর 

নিবন্ধন (৬ )- হেতু 

নিষ্পৃহতা (৭)-_নির্লোভতা 


' পরিবৃত (১)- বেষ্টিত 


প্ৰাৰ্থয়িতব্য (১)- প্রার্থনার যোগ্য 

প্রজারঞ্জন সম্ভূত (১)-_-গ্রজার আনন্দের জন্তঃ 
প্রণিপাত (১) প্রণাম 

প্রসন্ন সলিলা (১)- নির্মল জলযুক্ত 


অনুশীলনী ১২৯ 


পর্যটন (১)-_ ভ্রমণ 
প্রানে (১)- পূর্বাহ্ে, সকালে 
প্রতীয়মান (> )--অনুভূত 
প্রস্থানোনুখ (১)-_-গমনোগ্ভত 
প্রিয়ংবদ (১)- প্রিয় কথা বলে যে 

. প্রফুল্ল কলেবর (২ ১ আনন্দিত দেহ 
পরিগ্রহ (২) গ্রহণ 
পর্যালোচনা ( ২)__বিশেষ বিচার 
পাপ পঙ্কে (২)-__পাপের কর্দমে 
পর্যবসিত (২ )__সমাপ্ত 
পরগৃহবাসিনী (৩)-_অপরের গৃহে যে নারী বাস করে 
পৌরবর্গ (৩ )--নাগরিকগণ 
প্রশস্ত (৩ )- উদার 
প্রতিরোধ (৩ )--আটকান 
প্রবৃত্ত (৩ )-রত 
প্রাণপ্রয়াণ (৩)--মৃত্যু 
পরাত্মুখ (৩ )-বিমুখ 
প্ৰীতি সম্পাদন (৩)- প্রিয় কাৰ্য 
প্ৰীতি-প্রফুল্ন ( ৪ )- প্ৰেমে উজ্জল 
পরিক্ষিপ্ত (৪ )-নিক্ষিপ্ত 
পতিবিয়োজিত| (৪)_ স্বামীহারা 
পূর্বজন্মাঞ্জিত ( ৪ )- পূর্বজন্মের ফলে প্রাপ্ত 
পরাস্মুখ (৪ }- বিমুখ 
প্রজারঞ্জন (৪)-_প্রজার সন্তুষ্টি বিধান 
প্রোচ্ছলিত (৪)-_বিশেষরূপে উচ্ছলিত 


ৰু 


সীতার বনবাস 


পরিতাপ (৪ )-অনুতাপ 

পুর্ঃসর (৪)_ পূর্বক 

পতিহিতৈধিণী (৪ )- স্বামীর মঙ্গলাকাজ্ফিণী 
প্রণয়গভ (৫)- গ্রীতিযুক্ত 

পরিহার মানসে (৫)-_ ত্যাগের ইচ্ছায় 
পূৰ্ববৎ (৫)__আগের মত 

প্রত্যবায় গ্রস্ত (৫ ,__পাপগ্রস্ত 
পারদর্শী (৬ )- দক্ষ 

প্রতিকৃতি (৬ )--মূতি 

পরিগ্রহ প্রার্থনা (৭)_ পুনরায় গ্রহণের অনুরোধ 
পটমগ্ডপমণ্ডলী (৭ )_-তীবুসমূহ 
পরাভব স্বীকার (৭ )-হার স্বীকার 
প্রতীতি (৮ )- বিশ্বাস 

বনপাদপসমূহ (১ )--বনবৃক্ষসমূহ 
বিরাগভাজন (১)-_ক্রোধের পাত্র 
বিয়োগ-কাতরে (১)- বিচ্ছেদ-দুঃখিনি 
বৈরনির্যাতন (১)- শত্ৰু পীড়ন 
বাপ্পবারি (১ )--অশ্ৰুৰিন্দু 

বারি বিহঙ্গ (১ )- জলচর পক্ষী 

বিকল চিত্ত (১)--ব্যাকুল হৃদয় 
বাহুবলী (১)-_বাহুরূগী লতা, 

বচন পরম্পরা (১ )--পরপর বাক্যসমূহ 
বিমোহিত (১ )-মুগ্ধ 

বিন্যস্ত করিয়া (১ )- রাখিয়া. 

বদন স্থধাকর (১ )- মুখচন্দর 


[ন 


অনুশীলনী ১৩৯ 


বিনিবেশিত (২) বিন্যস্ত 

বিরল (২)__অন্প 

ব্যগ্রতা (২ )--ওতস্থক্য 

বজ্ৰলেপময় ( ২ )--বজ্ৰ দ্বারা লেপ! 

বিধেয় (৩)_বুক্তিযুক্ত 

বিষণ (৩ )-_বিষাদগ্ৰস্ত 

ব্যপদেশে (৩ )--অছিলায়, সুযোগে 

বিনিৰ্গত (৪)-_বাহির 

বাক্য নিঃসরণ (৪ )-_কথা বাহির হওয়া 

বিদীৰ্ণ (৪ )-_ ফাঁটিয়| যাওয়া 

বাতাভিহতা (৪ )--বাতাসে কম্পিতা 

বিশীৰ্ণ (৪ )--গুদ্ধ 

বাষ্পপরিগ্‌,ত লোচনে ( ৪ )--অশ্ৰুপূৰ্ণ চোখে 

বাৎসল্য (৪ )-_ স্নেহ 

বৈলক্ষণ্য (৪)-__বিরূপতা 

বিনয়নম (৪ )- বিনীত ও কোমল 

বিনিকৃত ( ৫)-_প্ৰতাগত 

বিধিনিৰ্বন্ধ ( ৫ )--বিধাতার নিৰ্দিষ্ট 

বিষদিগ্ধ (৫)__বিষনিপ্ত 

বাষ্প মোচন ( ৫ )--অঞশ্ৰুবৰ্ষণ 

ব্যতিরিক্ত (৫)-_ভিন্ন 

বাদানুবাদ (৬ )--তৰ্কাতকি, 

বীতম্পুহতা (৮ )--নিরাসক্তি 

বিশ্ময়-বিস্ফর্রিত (৮ )--অবাক হওয়ার ফলে চোখের 
বিস্তার 


১৩২ 


সীতার বনবাস 


বাতাহত (৮ )--বাতাসের আঘাতে পতিতা 
ভুয়োভূয়ঃ (১)- পুনঃপুনঃ 

ভাবান্তর সম্পাদন (১ }--অন্তভাব হুটি 
ভুজলতা (২)--বাহুরূপ লতা 

ভবদীয় (৩ )- আপনার 

ভবাদৃশ (৩)_ আপনার মত 

ভাবান্তর (৪ )- অন্তভাব 

ভূতলশায়িনী (৪ )- ভূলুঠ্ঠিতা 

মন্দ মারত (১)-_ঈষৎ হাওয়া 
মানবদমাগমশূন্য (১)- মানুষের আগমন হীন 
মধুকর (১)- মৌমাছি 

মোহাবেশ (২ )--মুগ্ধতার নেশা 

মস্থণ (২ )--চিকণ 

মৌক্তিক (২) ুক্তানিমিত 
মৌনাবলঙ্বন (২)-_নীরবতা পালন 
মন্ত্রভবন (৩)- মন্ত্রণা গুহ 

মার্জন (৩ )- ঘষ| 

মিয়মাণ (৩ )-মৃতের মত, স্নান 
মুখারবিন্দ (৩ )- মূখপদ্ম 

মদীয় (৩)- আমার 

মুখশোষ (৪)- মুখের শুঙ্কভাব 

মুগতৃষ্িকা ( ৭ )- মন্নীচিক| 

মুক্তসংশয় (৮ )- সন্দেহমুক্তা 
যৎপরোনাস্তি (১)-_অতিশয়, যারপরনাই 
বথার্থতা (৩)- বাস্তবতা । 


অনুশীলনী ১৩৩ 


বৃথবিরহিত (৪ )--দল হইতে বিচ্ছিন্ন 
বদৃচ্ছালন্ধ (৮ )--যেমন খুসি প্রাপ্ত 
ুদাঞ্জনরূপিণী (৩)-__আননরূপ কাজল রূপিণী 
রামমুখ-বিনিঃস্থত (১)__রামের মুখ হইতে বহির্গত 
রুষ্ট (৪)_ তুদ্ধ 
,লোকরঞ্জন (২)- প্রজীর মঙ্গল 
লক্ষিত (৩ )-ছৃষ্ট 
-লোৌকবিগহিত (৪ )- লোকনিন্দিত 
,লোকবিরাগ-সংগ্রহ (৫)--লোকনিন্দালাভ 
‘লোকোত্তর (৫ )--মহানুভব 
শিরোধার্য (১ )--মাথায় করা, গহণ করা 
শ্বশ্রাজন-বিরহ্‌ (১ )--শাঙগুড়ীদের বিরহ 
অবণগোচর (১ )--শোনা 
শ্রমণা (১ )--সন্ন্যাসিনী 
শ্ৰেয়ঙ্কর (২ )-মঙ্গলজনক 
শশধর (৩ )-চন্দ্ 
শুদ্ধাচারিতা (৩ )--পবিত্ৰত| 
শপথ (৪ )--প্রতিজ্ঞা 
শ্বন্ম (৪ )--শাগুড়ী 
শ্রেয়কল্প (৫)- শ্রেষ্ঠ 
শোঁকাপনোদন ( ৫ )--শোক দূরীকরণ 
শলা (৫)_ শাল, কীটা 
সমভিব্যাহারে (১)- সঙ্গে 
সর্বথা (১ )- সকল প্রকারে 
ন্মিতমুখ( ১ )--হাস্তমুখ 


১৩৪ 


সীতার বনবাস 


সাষ্টাঙ্গ (১)__মাটিতে অষ্ট অঙ্গের সহিত অৰ্থাৎ ' 


সাতিশয় (১ )_ অত্যন্ত 

সন্নিহিত ( ১ )- নিকটস্থ 

সমুচিত ( ১ )--যথাৰ্থ 

সদ্বিবেচনায় (১)- মঙ্গল মনে করিয়া 
সমন্ত্ৰক (১)_ মন্ত্রের সহিত'যুক্ত 
স্থলান্তরে (১ )--অন্তস্থানে 
সময়াতিপাত (১ )- কাল কাটান 
সঞ্চরমাণ (১)--চলমান 

সৌরভ (১)- গন্ধ 

সলিল (১ )--জল 

সম্যক (১)_ পুরাপুরি, ভালভাবে 
সম্মিত ( ১ )--সহাস্ত 


মাটিতে লুটাইয়া- 


স্থির প্রসাদ (২ )--যাহার প্রসন্নতা স্থির, চিরপ্রসন্ন 


স্বপ্নভাষিত (২)- স্বপ্নের কথা 
সংবরণ (৩ )- দমন 
সৰ্বতোভাবে (৩)- সকল প্রকারে 


স্থিরীকৃত (৩)--যাহা স্থির করা হইয়াছে যাহা 


সমাহিত ( ৩)- সমাপ্ত 
সাধুবাদ (৩ )- প্রশংসা 
স্পন্দিত (৪ )- কম্পিত 
স্বরবৈলক্ষণ্য ( ৪ )- বিকৃত কণ্ঠস্বর 


সক্ল-ভুবন-একাশক (৪ )- পৃথিবী প্রকাশকারী 


স্বৈষ সম্পাদন (৪ )- স্থিরত| বিধার . 


অনুশীলনী *_ ১৩৫ 


সংজ্ঞালাভ (৪ )-_ জ্ঞান লাভ 
সসাগর৷ (৪ )-সাগববৃুক্তা 
মি সমিধ (৪ )--যজ্ঞের আহুতির জন্তু শাখাবিশেষ 
সদমদ্পরিবেদনাহীন (৪)__ভালমন্দ বিচারহীন 
সৌম্যমূতি (৪)_ প্রশান্ত আকৃতি 
স্বভাবসিদ্ধ (৪ )--প্রাঞ্ৃত 
সৌষৃদ্যভাবে (৪ )--বন্ধুভাবে 
সাধুশীলা (৫)__সদাচারিণী 
সমভিব্যাহীরী ( ৫ )--সঙ্গী 
সদ্যপ্রস্থত ( ৫ )--ততক্ষণাৎ জাত 
সন্নিবেশিত মুক্তা কল্প সদৃশ (৫ )--সাজান মুক্তা 
শ্ৰেণীয় মত 


সংগোপিত (৫ )--গুপ্ত 
স্ব-সংক্রান্ত (৫ )--নিজের বিষয় 
সদ্বীপ৷ (৬)--দ্বীপযুক্ত| , 
মৌসাচৃগ্য (৬ )--সম্পূৰ্ণ সাদৃশ্য 
স্বতঃ (৬ )-_নিজে নিজে 
সমবায়ে ( ৭ )- যোগে 
সপ্রতিভ (৭ )- চটপট 
সবিস্তর (৭ )--বিস্তারিত ভাবে 
সন্দেহভঙ্গ-মানসে (৮ )- সন্দেহ ভাঙ্গিবার ইচ্ছায় 
হষিত ( ১)--হৃষ্ট 

" হিবরণ্য় (১)_স্বর্ণনিগ্সিত 
হস্তাবৰ্তন (২ )-- হাতবুলান 


৬১৬. হতোইম্মি (২)-_মবিয়াছি, আমার মৃত্যু হইল 


১৩৬ 


সীতার বনবাস 


হাহাকার (9)- আর্তনাদ 
হতবুদ্ধি (৪ )- হতভম্ব 


হৃদয়বিদারণ ( ৫ )--মৰ্মঘাতী 
হতোৎদাহ (৮ )--নিক্লংসাহ 
ক্ষত্ৰিয়কুলান্ত কারী (১)- ক্ষত্ৰবংশনাখক 

